
BLÖSZÓ. 

Ne keressen a szíves olvasó e köny- 
vecskében összefüggő egészet. Mozaikszerű 
dolgozatok sorozata ez a magyar pénzügyi 
jog köréből ; részint lexikon-stílusban irva, 
a Magyar Jogi Lexikon számára, részint 
pedig az igazság kutatásában, vita-stüus- 
l)an tartva. 

' Ha bármily lelkiismeretes munka mellett 
tévedések is jutottak e műbe, legyen el- 
néző az olvasó, hiszen az igazság ismere- 
téhez, akármely tudománykörben csak té- 
vedéseken át juthatunk. 

Igénytelenül jelenik meg e kötet, de 
talán nem áltatom magamat, ha azt hiszem, 
hogy a magyar pénzügyi jog nem egy kér- 
désének tanulmányozója e könyvecskében 
is fog felhasználható adatokat és megvaló- 
sítható eszméket találni. 

Budapest, 1904. deczember. 

RÖVIDÍTÉSEK. 



bir. = bíróság 


P. K. = Pénzügyi Köz 


btó = büntető 


löny 


f = fillér 


q =r métermázsa 


h. = határozat 


rend. = rendelet 


id. = idézett 


t. ez. = törvényczijck 


iU. = iUetöleg 


tv. = törvény 


jav. = javaslat 


V. =: vagy 


K — korona 


vki = valaki 


közig. = közigazgatás 


vmi = valami 


min. — minisztérium 


vmint= valamint 


vagy miniszter 

PÉNZÜGYI JOG. 

Rövidítés: P. = Pénzügyi jog. 

A pénzügyi jog az állam háztartásának szer- 
vezetét, valamint az állami kiadások fedezé- 
sére szükséges anyagi eszközök beszerzésére 
vonatkozó tételes tveket és jogszabályokat 
ismerteti. 

E meghatározásból kitűnik, hogy a P. a téte- 
les állami jogtudományok csoportjához tartozik. 
Ha ugyanis a jogi tudományokat a magánjog 
és a nyjlvánjog (tág értelemben vett közjog) 
főcsoportjaira osztjuk, aszerint, hogy a szemé- 
lyek (physikaiak és jogiak), mint magánosok 
állanak-e egymással szemben, v. pedig a szemé- 
lyeknek a közhatalomhoz való vonatkozásairól 
van-e szó, ugy a P. ez utóbbiak főcsoportjában 
foglal helyet, a szorosabb értelemben vett köz- 
joggal, valamint a közigazgatási joggal és a 
büntetőjoggal együtt. 

A P. azon a tényen épül fel, hogy az államok- 
nak és az összes úgynevezett önigazgatási (köz- 
jogi) testületeknek, a közösség érdekében oly 
feladatokat kell teljesíteniök, melyek megol- 
dása anyagi eszközöket kivan. Az anyagi eszkö- 
zök között : a munkaerő és a természetben való 

szolgáltatások mellett — napjainkban, a pénz- 
gazdaság korában — a legkiválóbb szerepet 
maga a pénz játszsza. 

Az anyagi eszközök beszerzése főleg a leg- 
tágabb értelemben vett adók útján történik, 
ennélfogva a P. törzse : az állami adók tárgya- 
lása. Amennyiben azonban az egyházak, a 
tvhatóságok és a községek az állam életének 
részeseiként, illetve tagozataiként működnek, 
annyiban az állami adókon kivül az egyházi, 
tvhatósági és községi adók is bevonhatók a P. 
keretébe. 

Ki tagadná, hogy az állami, egyházi, tvható- 
sági és községi czélok megvalósítására szüksé- 
ges anyagi javak beszerzése, melyek által az 
illető önigazgatási (közjogi) testület saját lété- 
nek gazdasági feltételeit biztosítja s ezek kö- 
zött a leghatalmasabb tényezőnek, a pénznek, 
mi módon való beszerzése és felhasználása: 
tudomány. A közjövedelmek beszerzésének és 
e jövedelmek hovaf ordításának teoretikus tudo- 
mánya : a pénzügytan. 

A pénzügytan azonban csak elmélet, csak 
általalános elveket tanít, az államháztartás 
filozófiája, mert arról bölcselkedik, miként lehet 
az állami háztartás költségeinek fedezésére 
szükséges anyagi eszközöket a legczélszerübb 
módon beszerezni, kezelni és felhasználni. 

A P. már egy lépéssel tovább megy és a 
gyakorlat terére lépve, azokat a positiv jogsza- 
bályokat tárja elénk, melyeket valamely állam 

Önmaga számára megalkot, hogy azok alapján 
a feladatainak megvalósítására szükséges 
anyagi eszközöket beszerezhesse és felhasznál- 
hassa. A viszony tehát a pénzügytan és a P. 
közt olyan, mint a politikának általános állam- 
tana és a közjognak tételes államjoga között. 
A P. tudományos színvonalon csakis a pénz- 
ügytan, az elmélet megvilágításában, az össze- 
hasonlító P. bekapcsolásával tárgyalható. 

Ezzel röviden, de határozottan kívántam a 
P.-nak az összes jogrendszerben, közelebbről : 
a tételes állami jogtudományok közt elfoglalt 
helyét megjelölni és a pénzügytanhoz, mint 
hozzá legközelebb álló tudományhoz való vonat- 
kozását körvonalozni. Rá kell azonban még 
mutatnom arra a kétségkívül szoros kapcso- 
latra is, mely a P. és a közigazgatási jog között 
fenáll, annál is inkább, mert egyesek a P.-ot 
csak a közigazgatási jog egyik ágának tekintik, 
éppen ugy, mint a belügyi, közegészségi, a köz- 
oktatási, vallásügyi, a gazdasági, az igazság- 
ügyi és a külügyi közigazgatást egyenkint. 

A P.-nak az a része, mely az államháztartás 
szervezetét és e szervezet működését, tehát a 
tulajdonképeni pénzügyi administratiót tár- 
gyalja, tényleg beleillik a közigazgatási jog 
anyagába, abba a tudományágba, mely a köz- 
igazgatási cselekvés jogkörét határozza meg. 
Ennyiben tehátjogosultsággalbiraz afelfogás, 
mely a pénzügyi közigazgatást az általános 
közigazgatás többi ágaival összekapcsolja. 

De mivel a szorosabb értelemben vett pénz- 
ügyi közigazgatási jog az egész P.-nak csak 
egy része, a P.-nak az a nagy mezeje, mely a 
közigazgatási cselekvés jogkörén kivíil esik és 
ahova a P.-nak alkotmányjogi, büntetőjogi és 
hitelügyirésze, nemkülönbenaz adókra, amono- 
póliumökra és az illetékekre vonatkozó tvek 
és szabályok anyagi dispositiói tartoznak, az 
általános közigazgatási jogtól egészen függet- 
len, attól különálló és a pénzügytannal ben- 
sőbb vonatkozásban álló tudomány. 

A P.-ot, mint kisebb kört, nem zárja magába 
a közigazgatási jog, mint nagyobb kör; a körök 
csak metszik egymást s ezenkívül a P. messze 
belenyúlik a pénzügytanba is, nemkülönben a 
közjogba és a büntető jogba, tehát ama tudo- 
mányágakba is, melyekkel együttesen a nyil- 
vánjogot alkotja. Ez is csak annak bizonysága, 
hogy a tudományok mezején az egyes szakok 
nem határolhatók el egymástól oly élesen, mint 
a sakktábla koczkái. 

A P. forrásai. Ha abból az álláspontból in- 
dulunk ki, hogy valamely tételes jogtudomány- 
nál a valóságos jogforrás természetével az ál- 
lamnak csak ama tényezői birnak, melyeknek 
jogalkotó hatalmuk van, ugy a P. forrásaiként 
csak a pénzügyekre vonatkozó tveket és kor- 
mányrendeleteket (utasításokat és szabályokat) 
jelölhetjük meg, esetleg még az egyházi és 
lielyhatósági önkormányzatot. 

l3e ha nem kívánjuk meg, hogy a jogforrás 

anyaga formaszerüen közkötelező erővel bír- 
jon, akkor ott, ahol a pénzügyi jogviták eldön- 
tésére a közigazgatási bíróság fenn ál, mint 
nálunk is, a P. anyagához számíthatjuk a köz- 
igazgatási bíróság döntvényeit, sót elvi jelen- 
tőségű ítéleteit is, nemkülönben — miként Wag- 
ner helyesen teszi (Finanzwissenschaft I. rész 
19. § 24. old.) — a pénzügyi tvj avaslatokat, ezek 
megokol ásait és az országgyűlési tárgyalásokról 
szóló hiteles feljegyzéseket, hazánkban tehát 
az országgyűlési irományokat,továbbá a kép- 
viselőház és a főrendiház naplóit. 

A pénzügyi tvényekés rend.-ek az 1874. óta 
a pénzügymin. által szerkesztett «Pénzügyi 
Közl.»-ben jelennek meg. Hivatalos folyóirat ez, 
melyet a magyar királyi pénzügyministerium 
az 1874. év óta ad ki. A P. K.-nek az 1874. évi 
998. PM. sz. rend. adott létet. Eszerint a hivata- 
los folyóirat ezélja az, hogy a pénzügymin. alá 
rendelt hatóságok, hivatalok és közegek a pénz- 
ügyi szolgálat minden ágában a pénzügyi jogba 
vágó törvények és rendeletek tudomására a 
legkönnyebb módon jussanak és sajtó útján 
e2 a joganyag állandóan hozzáférhetővé té- 
tessék. 

Rendeltetése intern jellegű, mert a P.K.-ben 
közzétett rendeletek a pénzügyi hatóságoknak, 
hivataloknak és közegeknek feltétlenül zsinór- 
mértékül szolgálnak ugyan, de a közönség irá- 
nyában kötelező erővel nem bírnak, mert a 
közönséget is kötelező rendeletek a «Budapesti 

Közlönyben)) és a «Magyarországi Rend. Tárá- 
ban» is megjelennek. 

A P. K. két részre oszlik. Az első rész a pénz- 
ügyekre vonatkozó tveket és szabályrendele- 
teket teljes szövegükben tartalmazza. Ezek a 
rendeletek Írásban ki sem adatnak az illetó 
hatóságokhoz v. hivatalokhoz. A második rész 
((Függelék)) czíme alatt rendesen oly kivonatos 
közléseket tartalmaz, melyek általános isme- 
rete a pénzügyi közigazgatás érdekében kívána- 
tosnak mutatkozik. Ezek a rendeletek teljes 
szövegükben és Írásban csak annak a hivatal- 
nak V. hatóságnak küldetnek meg, mely az il- 
letó rend. kibocsátására okot szolgáltatott. 
E második részben « Személyi hirek)) czíme 
alatt a pénzügyi . hatóságok és hivatalok köré- 
ben előforduló kinevezések, előléptetések, át- 
helyezések és kitüntetések is közzététetnek. 

AP.K. a «Budapesti Közlöny » hivatalos értesí- 
tőjében megjelent csődhirdetések kivonatát és 
a közigazgatási bíróság pénzügyi osztályá- 
nak döntvényeit is közli ; melléklapján pedig a 
pénzügyi hatóságok és hivatalok körében be- 
töltendő állások pályázati hirdetései jelennek 
meg. 

A tájékozás megkönnyítése végett a P. K. 
mindkét része a pénzügyi közigazgatás főága- 
zatai szerint alosztályokra szakad, melyekbe 
az illető szolgálati ágra vonatkozó rendeletek 
kibocsátásuk időrendjében vétetnek föl. Ezek 
az osztályok a következők : a) általános tvek 

és szabályok, ahová a pénzügyigazgatást ál- 
talában V. több szakot együttesen illető tvek 
és rendeletek tartoznak ; h) pénzrendszer, pénz- 
tári ügyek, számvitel és hitelügyek ; c) egyenes 
adók ; d) közvetett adók és államegyedarusá- 
gok ; e) államjószágok, bányászat és pénzverés. 

A P. K.-be fölvett rendeletek, ha csak azokban 
más rendelkezés nem foglaltatik, a megjelenés 
napján lépnek életbe. 

Megjelenik évenkint átlag harminczkétszer. 
Minden egyes évfolyamhoz, azután pedig több 
évre terjedő cziklusokhoz külön tárgy- és név- 
mutatót készítenek. 

A P. K.-nyel a pénzügyi hatóságok, hivatalok 
és közegek ingyen láttatnak el. A községek a 
közlöny járatására kötelezve vannak. 

A magyar P. újabb alkotmányos életünkben 
igen nagy változásokon ment keresztül és még 
napjainkban is folytonos hullámzásnak van ki- 
téve. E tudományág szinte napról-napra nő és 
gyarapszik az újabb tvények, a pénzügyminis- 
teri s egyéb kormányrendeletek, nemkülönben 
a közigazgatási bíróság döntvényeinek és elvi 
jelentőségű határozatainak, mint hármas ki- 
apadhatatlan jogforrásnak anyagával. 

A pénzügyi jog felosztása. A magyar P. anyaga 
— a bevezető tanokon kivül — a következő 
főrészekre osztható fel : 

1. Alkotmányjogi rész, ide tartozik a tvhozás 
szerepe az államháztartásban, befolyása az 
államháztartás vitelének ellenőrzésére, külö- 



Digitized 



by Google 



Í4 



nősen a budgetjog és a számonkérés joga. Az 
alkotmányjogi részben tárgyalandó továbbá az 
Ausztriával való viszonyunk a pénzügyek terén, 
nemkülönben a pénzügy közössége Horvát- 
Szlavonországokkal. 

2. Közigazgatásjogi rész, mely a pénzügyi ha- 
tóságok és hivatalok szervezetének, hatásköré- 
nek és működésének ismertetését foglalja ma- 
gában, kiterjeszkedve a közadók kezelésére, az 
adókivetésre és behajtásra is. 

3. Büntetőjogi rész, mely a jövedéki büntető- 
jogot, és eljárást tartalmazza. 

4. Allambevételi rész, ahová a magyar állam 
bevételei tartoznak egyenkint, u. m. : egyenes 
adók, fogyasztási adók, állami egyedáruságok 
(és pedig: pénzügyiek és közgazdaságiak), vá- 
mok, illetékek, díjak, államvagyon. 

5. Hitelügyleti rész, itt tárgyalandó a magyar 
államadósság és pedig : az Ausztriával közös 
és a tisztán magyar államadósság-ügy. 

Ez a felosztás világosan mutatja azt is, hogy a 
P.-ból mi vonható a közigazgatási jog keretébe. 

Irodalom. A magyar P. irodalma szegény, s csak 
legújabban vett némi lendületet. A magyar P. egész 
anyagát rendszeresen ismertető munka : Mariska V. : 
A maffyar P. kézikönyve, mely immár hét kiadást 
ért. Az első kiadás, mely irodalomtörténeti szempont- 
ból is nevezetes, 1875-ben jelent meg s úttörő volt 
ezen a téren. Mariska munkáit a pedáns pontosság, 
világosság, áttekinthetőség és a feltétlen megbizható- 
ság jellemzi. A magyar P.-ot, mint tudományt, ő 
teremtette meg, azért Mariska V, méltán nevezhető 

a magyar pénzüí^yi irodalom atyjának. Kmety K. 
abból az általunk nem osztott elvi álláspontból kifo- 
lyólag, hogy a P. a közigazgatási jognak csak egy 
része, a magyar közigazgatási jogot magában fog- 
laló kitűnő munkájában szűk keretben ugyan, de 
felöleli a magyar P.-ot is. A könyv újabb kiadásánál 
a P.-ra vonatkozó részt azonban már Kmety is elej- 
tette és késóbb csupán a magyar P.-ot felölelő mun- 
kájával ő is beállt a P.-nak, mint önálló tudomány- 
ágnak mi velői közé. E sorok Írójának : Magyar P. 
czímü tankönyve, mely az 1901. évben jelent meg, 
az elmélet kritikáján keresztülbocsátva tárgyalja 
joganyagát. Szigetby Lehel is kiadott az 1899. év- 
ben egy kisebb terjedelmű Vezérfonalat. Ezeken 
kivül csupán gyakorlati irányú gyűjtemények jelen- 
tek meg, melyek több-kevesebb ügyességgel a P. egy- 
egy ágának érvényben levő joganyagát foglalják 
össze. Ily gyűjteményes munkákkal kittintek : Róka 
József, Popp György és Gálffy Ferencz az egyenes 
adók és illetékek ; Lehrer Péter, Schreiber Viktor, 
Mocsári Béla, Hoffmann M. Mihály és Ardai Ignácz 
a fogyasztási adók, László (Lasitz) Pál az illetékek és 
dijak, Turóczy Adolf a vámok, Heckenast Kálmán a 
pénzügyőri ügyek terén. A P. minden ágára kiterjedő 
czikkeket közöl a Pénzügyigazgatás (előbb Magyar 
királyi adóhivatalok lapja) ez. szaklap ; megjelenik 
1891. óta. A P. körébe vágó jeles dolgozatokat irtak : 
Wekerle Sándor, Láng Lajos, Popovics Sándor, He- 
gedús Sándor, Matlekovits Sándor, Földes Béla, — 
akinek államháztartástanában a pénzügyi jog szem- 
pontjából is sok, igen értékes anyag található, — 
Pisztóry Mór, Hegedűs Lóránt, Benedek Sándor, Te- 
leszky János, Lukács Béla, Mandello Gyula, Lukács 
Sándor, Wallon Dezső, Komin János, König Tivadar, 
Margitay József, Pap Dávid, Ernyei Pál és mások. 

PÉNZÜGYIGAZGATÁS. 

Rövidítés : P. = Pénzüg:y igazgatás. 

A pénzügyigazgatás a pénzügyi jognak az 
a része, mely az állami közigazgatásnak a köz- 
czélok megvalósításához szükséges anyagi esz- 
közök beszerzésére hivatott szervezetét ismer- 
teti és e szervezet cselekvő működését tár- 
gyalja. 

I. Történeti előzmények. A magyar állami ház- 
tartás igazgatása a mai szervezet Idfejlódéséig 
a következő főbb változásokon ment keresztül : 

A magyar pénzügyi közigazgatás központi 
főhatósága a XVI. század elejétől egészen a 
modern államszerkezet megalkotásáig, az 1848. 
évig a királyi kamara volt. Am. kir. udvari ka- 
marát I. Ferdinánd állíttatta fel Budán 1526- 
ban; székhelye 1531-ben Pozsony lett. A ka- 
mara élén az elnök állott, a kamarai tanácsno- 
kok száma rendesen tiz volt. A királyi kamara 
igazgatta az államháztartást s annak a múlt- 
ban föjövedelemforrásait, névszerint : az elide- 
geníthetetlen koronajavaknak nyilvánított só- 
jövedéket és a harminczadjövedelmet (miként 
akkor a vámokat nevezték), továbbá a bánya- 
uradalmakat, a posta- és lotto-jövedék hozadé- 

kát, a nemesi birtok területén létező bányák 
után fizetett taksákat, a városi földadót, a zsi- 
dók türelmi adóját s a megüresedett egyházi 
javadalmakat. 

A királyi kamara valójában nem birt soha 
teljes önállósággal, mert tényleg a bécsi ka- 
marának alárendelt kötegeként működött ; 
ennek közvetítésével vette a királyi rendelete- 
ket is. A királyi utasítás egyenesen elrendelte, 
hogy «a fontosabb ügyekben a bécsi Consilium 
Camerae-hez tartoznak fordulni ». Alkotmányos 
életünk felpezsdülésének korszakában, 1848- 
ban, midón a testületi igazgatás felelős minis- 
teri kormányrendszerré változott át, a magyar 
pénzügyminister az ország pénzügyeit már 
Bécstől függetlenül s a magyar országgyűlés 
hozzájárulásával vezette. A szabadságharcz 
leveretése után hazánk pénzügyeinek vezérlő 
hatóságává az osztrák császári péuzügyminis- 
terium lett. Az absolut kormány országokra 
darabolta a magyar államot és négy országos 
pénzügyigazgatóságot állított fel, még pedig : 
Budán, Temesvárott, Nagyszebenben és Zágráb- 
ban egyet-egyet. Az egyenes adók igazgatására 
hivatva voltak : az országos pénzügyigazgató- 
ságok, a megyei (kerületi) hatóságok a mellé- 
jük rendelt adófelügyelőkkel, végül a szolga- 
bírói hivatalok és az adóhivatalok. A fogyasz- 
tási adók, a monopóliumok, a vám- és bélyeg- 
jövedékek, továbbá az államjószágok ügyeit a 
kerületi pénzügyi gazgatóságok látták el. 

A jogfolytonosság elismerésével az 1867. 
évben kinevezett független felelős ministeriuin 
a legfelső politikai kormányzást febr. 20-án, a 
közigazgatás és ezzel a P. vezetését pedig már- 
czius 10-én vette át. Azóta alkotmányunk értel- 
mében a király a kormányzó és végrehajtó ha- 
talmat az összes kormányzati, tehát a pénz- 
ügyekre vonatkozólag is, csak a független fele- 
lős ministerium által gyakorolhatja. 

A magyar kormány változatlanul fentartotta 
az absolvit uralom alatt életbeléptetett pénz- 
ügyi törvények anyagi rendelkezéseit, csupán 
a négyfoku P.-i szervezetet (pénzügyministe- 
rimn, országos pénzügyigazgatóság, kerületi 
pénzügyigazgatóság, adóhivatal) részint taka- 
rékossági szempontból, részint a gyorsabb ügy- 
vitel érdekében három fokozatú hatósági szer- 
vezetté változtatta és a tulajdonképeni P.-t az 
államvagyon kezelésétől elválasztva, ez utóbbit 
e czélra létesített szakhivatalokra bizta. így 
lett az országos és a kerületi pénzügyigazgató- 
ságokból egyszerűen csak «pénzügyigazgató- 
ság» és igy hivattak életre a jószágigazgató- 
ságok és a bányaigazgatóságok. Ugy az illeté- 
kek, mint az egyenes adók ellátására a magyar 
tvhozás külön-külön hivatalokat létesített. Az 
illetékek kiszabására, amely teendőt addig az 
adóhivatalok végeztek, 1875-ben felállította az 
illetékkiszabási hivatalokat (1875: XXV. t. ez.), 
az egyenes adóügyek igazgatására pedig, — 
melyen előbb az adóhivatalok és a pénzügy- 

igazgatóságok osztoztak, — a királyi adófel- 
ügyelöi intézményt (1876: XV. t. ez.). Az adó- 
kezelés reformálását (1883 :XL1V. t. ez.) tör- 
vényeink számsorrendjében egygyel megelőzte 
a pénzügyi közigazgatásnak a pénzügyi bírás- 
kodástól legalább a legfelső fokban való szét- 
választása (1883:XLII1. t. ez.), majd a P.-nak 
az általános közigazgatással a megyei szerve- 
zetben való összekapcsolása (1889 : XXVIII. 
t. ez.), mely alkalommal az illetékkiszabási hi- 
vatalok és az adófelügyelői intézmény eltör- 
lése mellett megalkották a lehetőleg minden 
megye székhelyén működő és az egész pénz- 
ügyi administratióra kiterjedő hatáskörrel fel- 
ruházott pénzügyigazgatóságokat. 

II. A pénzügyi közigazgatás szervei. A magyar 
P. szervezete egyrészt oly tagozatokkal bir, 
melyek kizárólag a pénzügyi táreza ügyköré- 
hez tartozó ügyek ellátására hivatvák, más- 
részt pedig olyanokkal, melyek egyetemes ön- 
kormányzati szervek, s mint ilyenek egyúttal 
a pénzügyi administratióban segédkezve vagy 
határozólag közremunkálnak. 

A pénzügyi bíráskodás terén — a jogviták 
különbözősége szerint — részint tisztán köz- 
igazgatási hatóságok, részint a rendes királyi 
bíróságok ítélkeznek, avagy pedig a közigaz- 
gatási bíróság dönt. 

AP. szervezetének és cselekvő működésé- 
nek megismerése akkor lesz a legkönnyebb, 
ha nem az említett elméleti csoportosításban 

mutatjuk ezt be, hanem a gyakorlati életet 
tekintve, organikus módon az ügyek fejlődését 
követjük s ehhez képest, — ott, ahol az ügyek 
megindulnak — az alsóbbfoku hivatalok ismer- 
tetésén kezdve, a középfokú hatóságokon ke- 
resztül, a legfelső hatóságokat, ahova az ügyek 
rendszerint csak végérvényes eldöntés végett 
jutnak, legvégül adjuk elő. 

1. A községi közegek működése a pénzügyi 
közigazgatásban. Az összes egyenes adók alap- 
vető munkálatait a községi és városi közegek 
(a községi vagy körjegyzők és a városi adóhi- 
vatalok) végzik. Kötelesek ugyanis minden év- 
ben őszkor az adóalanyokat és adótárgyakat, 
házról-házra járva, összeírni. Kivetik az 1. és 
II. osztályú kereseti adót, továbbá a házadót, 
nemkülönben az adófelosztási jegyzékekben a 
földadót, a felsorolt adónemek után az orszá- 
gos betegápolási pótadót, úgyszintén a föld- és 
házbirtok után járó általános jövedelmi pót- 
adót és végül a fegyveradót. Gyűjtik a tőke- 
kamat- és járadékadóra, a IV. osztályú kere- 
seti adóra, továbbá a bizottsági tárgyalás alá 
tartozó adónemekre, úgymint : a 111. osztályú 
kereseti adóra, a bányaadóra és a nyilvános 
számadásra kötelezett vállalatok adójára vo- 
natkozó bevallásokat. A községi és városi kö- 
zegek fölveszik a tollbamondott s gyűjtik a 
benyújtott bejelentéseket a hadmentességi díj- 
kötelesekről s ügyelnek arra, hogy ezek közül 
senki ki ne hagyassék. A község- vagy város- 

háznál közszemlére kiteszik az összes adókive- 
tési lajstromokat, tehát azokat is, melyekre vo- 
natkozólag az adókivetést nem ők teljesítik. 
Végül az összes adólajstromokban kivetett adó- 
kat a községi adófóköny vben és az adózók adó- 
könyvecskéiben elóirják. 

A községi közegek (községi birák vagy köz- 
ségi adópénztárnokok, a községi jegyző, illető- 
leg körjegyző közbejöttével, továbbá a városi 
adóhivatalok) behajtják azoknak az adózóknak 
összes tartozásait, akik adójukat a községnél 
fizetik ; tehát kis- és nagyközségekben azokét, 
akik évi adótartozása 200 K-nál kevesebb, ren- 
dezett tanácsú és tvhatósági városokban pedig 
minden adózóét. 

A fogyasztási adók és az egyedáruságok kö- 
rüli működésük csak a pénzügyi közegeknek 
való segédkezésre és némi ellenőrzésre szorít- 
kozik. 

Az adókötelesek s az adótárgyak összeírását, 
úgyszintén az adóbevallások gyűjtését minden 
év október havában a pénzügyminister indítja 
meg és azt a pénzügyigazgatóságok (Budapes- 
ten a kir. adófelügyelő) és a főszolgabirák 
(polgármesterek) — Horvát-Szlavonországok- 
ban a járási főnökök — felügyelete alatt (nov. 
és deczember hónapokban) a községi közegek 
(a városi adóhivatalok) teljesítik. 

Az adóbevallásokat a községi elöljáróságnál 
kell benyújtani. A községi elöljáróság (polgár- 
mester) a beérkezett bevallásokból azokat, 

amelyek, a községi közegek által kiveteaclő 
adónemekre vonatkoznak, a községi jegyző- 
nek (városi adóhivatalnak) adja át, azokat 
pedig, amelyek a pénzügyigazgatóság (a szé- 
kesfővárosi kir. adófelügyelő), ill. az adókivető 
bizottságok által kirovandó adónemekre vonat- 
koznak, a pénzügyigazgatósághoz (a székes- 
fővárosi kir. adófelügyelőhöz) küldi be. A beval- 
lásokat bárki megtekintheti, lemásolhatja s 
azokra vonatkozó észrevételeit a pénzügyigaz- 
gatósághoz be is nyújthatja. 

Azok, akik bevallásaikat a pénzügymin. ál- 
tal — az egyes adónemek szerint eltérően — 
kitűzött határidőben be nem adták, a bevallás 
beadására 8 napi határidő kitűzése mellett oly 
megjegyzéssel hivandók fel, hogy ennek az 
újabb határidőnek meg nem tartása esetén adó- 
juk hivatalból, azaz a rendelkezésre álló és ki- 
nyomozható adatok alapján fog megállapíttatni 
(Í883:XLIV. t. ez. 15. §). Ebből kitűnik, hogy 
általánosságban véve a mi adórendszerünkben 
vallomási kényszer nincsen, mert ha az adó- 
köteles adóbevallást nem ad, nem büntethető, 
hanem adója hivatalból állapítandó meg. Kivé- 
tel fordul elő e szabály alól a házadónál, a IV. 
osztályú kereseti adónál, a fegyveradónál és a 
hadmentességi díjnál, mely adónemeknél az 
adóköteles a bevallás ehnulasztása miatt pénz- 
büntetéssel sújtható. 

A községi jegyzők (városi adóhivatalok) a 
kereseti adó I. és II. osztályára, a házadóra, 

továbbá az általános jövedelmi pótadóra és a 
fegyveradóra vonatkozó adókivetési lajstro- 
mokat az összeírás adatai és az adóbevallások 
alapján elkészítik és a pénzügyigazgatóságnak 
(Budapesten az adófeltigyeló-helyetteseknek) 
megküldik. A pénzügyigazgatóság ( adófel - 
ügyelő-helyettes) a kivetési lajstromokat téte- 
lenkint megvizsgálja, a felmerült hiányok pót- 
lása után számvevőségi érvényesítési záradék- 
kal elláttatja s az ekként érvényesített lajstro- 
mokat az adókivetés községenkinti sommás 
eredményének az egyenes adók számfejtő- 
könyvébe s az egyes községek adófizetési ívébe 
való bejegyzése végett, az illető kir. adóhiva- 
talnak megküldi. Ez viszont tartozik a kivetési 
lajstromokat a községi elöljáróságnak, az adó- 
tételeknek a községi adófőkönyvbe és az adó- 
zóknál levő adókönyvecskékbe való egyénen- 
kinti előírása végett s egyúttal abból a őzéi- 
ből megküldeni, hogy a községházánál 8 napi 
közszemlére kitétessenek s az adókötelesek a 
községben szokásos módon (dobszó v. fali hir- 
detés útján) figyelmeztessenek, hogy esetleges 
felszólamlásaikat előterjeszthetik. A felszólam- 
lások: a) azon adózók által, kik a kivetési laj- 
stromban foglalt adónemmel már a múlt évben 
meg voltak róva, az adókivetési lajstrom kité- 
telének napját követő 15 nap alatt és h) azon 
adózók által, kik a kivetési lajstromban meg- 
állapított adóval a kivetés évében első ízben 
rovatnak meg, adótartozásuknak az adóköny- 

vecskébe történt bejegyzését követő 15 nap 
alatt a község elöljáróságánál (a város polgár- 
mesterénél) adandók be. A község elöljárósága 
a felszólamlásokat a pénzügyigazgatósághoz 
(az adófelügyelóhöz) küldi be. A pénzügyigaz- 
gatóság (adófelügyeló) ezeket a felszólamlá- 
sokat, amennyiben a kivetett adó mérve ellen 
intézvék, a közigazgatási bizottságnak, mint 
felebbviteli hatóságnak, a legközelebbi ülésen 
előterjeszteni köteles; ha azonban az adó hibás 
kiszámításának, az adótárgy hiányának, meg- 
szűnésének V. ugyanazon adótárgy többszörös 
megadóztatásának esete forog fenn, az adótar- 
tozás összegének helyesbítése, ill. leírása iránt 
saját hatáskörében határoz (1883:XLIV. t. ez. 
16. § és 1889:XXVIIL t. ez. 8. §). 

2. A tvhatősági tisztviselők működése a pénz- 
ügyi közigazgatásban. A tvhatósági tisztviselők, 
névszerint az ahspán (polgármester), főszolga- 
birák (Horvát-Szlavonországokban a járási fő- 
nökök) és szolgabirák, hivatalos állásuknál 
fogva tartoznak a pénzügyi közegeket az állam- 
bevételek biztosítására szolgáló eljárásukban 
támogatni, az állambevételek megrövidítésére 
irányuló minden cselekményt v. mulasztást 
meggátolni s a pénzügyigazgatóság (adófel- 
ügyelő) által evégből kiadott megkeresések- 
nek, felhívásoknak és rendeleteknek megfe- 
lelni (1889:XXVIIL t. ez. 23. §). 

A tvhatóságok szintén kötelesek a tvesen 
megszavazott és beszedni rendelt adók és köz- 

jövedelmek kivetése, biztosítása és behajtása 
iránt mindazt felelősség terhe alatt teljesíteni, 
amit a fennálló tvek s a tvek alapján kiadott 
pénzügymin.-i rend.-ek kötelességükké tesznek 
(1883:XLIV. t. ez. 86. §). 

Ha a tvhatóság v. az alispán, illetőleg pol- 
gármester a kormányrend, végrehajtását meg- 
tagadná : a ministerium az 1886 : XXI. t. ez. alap- 
ján felhatalmazhatja a főispánt (a székesfővá- 
rosra nézve az 1872: XXXVI. t. ez. alapján a 
főpolgármestert), hogy a tvhatóság mindama 
tisztviselőivel és közegeivel, akikre a rend. 
végrehajtásakor szüksége van, közvetetlenül 
rendelkezhessék. Ebben az esetben a tisztvise- 
lők és közegek a főispánnak (főpolgármester- 
nek) a végrehajtásra vonatkozó rend.-eit* azon- 
nal és föltétlenül teljesíteni kötelesek s emiatt 
a tvhatóságok által feleletre nem vonathatnak. 
A nem engedelmeskedő tisztviselőket és köze- 
geket a főispán vizsgálat alá vonhatja és hiva- 
taluktól felfüggesztheti v. elmozdíthatja s vég- 
legesen helyettesítheti. 

Valahányszor a tvhatóság közgyűlésén v. a 
közigazgatási bizottság ülésén a tvesen meg- 
állapított adók tárgyában kiadott pénzügymi- 
nisteri rend.-nek végre nem hajtása v. elha- 
lasztása iránt valaki indítványt tesz, az elnök 
névszerinti szavazást köteles kitűzni és az in- 
dítványozó, valamint az indítvány mellett sza- 
vazók neveinek jegyzőkönyvbe iktatásáról tar- 
tozik gondoskodni. Ha a törvényhatóság a 



Digitized 



by Google 



26 



pénzügy mini ster rendelete ellen, annak végre- 
hajtása helyett felirást határoz, a végrehajtás 
elhalasztása miatt támadó kárért az indítvá- 
nyozó s az indítvány mellett szavazók felelő- 
sek. Ha az elnök a névszerinti szavazást kitűzni 
. s a neveket a jegyzökönyvhe heiktattatni el- 
mulasztaná, kártérítéssel tartozik. A kártérí- 
tési keresetet az állam jogügyi képviselője az 
illető kir. tvszék előtt indítja meg (1883 : XLIV. 
t. ez. 86. §). 

A közvetett adók és állami jövedékek bizto- 
sítása körül a főszolgabirák (járási főnökök), 
szolgabirák s a községi közegek előzetes meg- 
keresés nélkül is ügyelni tartoznak, hogy : a) 
a szesztermelés megadóztatásáról szóló tvnek 
az állalányozásra és megváltásra vonatkozó 
intézkedései megtartassanak ; b) a húsfogyasz- 
tási és borital-adóra, vmint az italmérési jöve- 
dékre vonatkozó tves rendelkezések minden 
kijátszása, jelesül az adóköteles tárgyaknak el- 
titkolása és a beszedési körbe való becsempé- 
szése megakadályoztassék • c) a só- és lottó- 
jövedék megrövidítésére irányuló üzérkedés el 
ne kö vettessék és a dohányjövedékre vonat- 
kozó tvek és rendeletek szorosan megtartassa- 
nak (1889: XXVIII. t. ez. 24. §). 

Ha a főszolgabíró (járási főnök), szolgabíró 
V. a községi közegek az ország pénzügyeit érintő 
és a tvek által ellenőrzésükre bízott cselekmé- 
nyek V. tárgyak tekintetében szabályellenessé- 
get vesznek észre, avagy ilyenek fenforgására 

következtethetnek, erről a legközelebbi pénz- 
ügyi közeget értesíteni kötelesek és ha a kése- 
delem veszély ly el jár, a kincstár károsodásának 
megakadályozása végett önállóan is intézkedni 
tartoznak (1889 : XXVIII. t. ez. 25. §). 

A föszolgabirák hajtják be azoknak az adó- 
zóknak összes tartozásait, akik adójukat köz- 
vetetlenül a kir. adóhivatalnál fizetik és mind- 
azokat a tartozásokat, amelyek kis- v. nagy- 
községeket és rend. tan. városokat, mint ma- 
gánjogi személyeket terhelnek. 

A tvhatósági tiszti ügyészek a következő há- 
rom esetben képviselik az államkincstárt: 1. 
azokban az igény- és elsőbbségi perekben, ame- 
lyek a közadóknak végrehajtás útján való be- 
hajtásánál előfordulnak ; 2. az adóknak és ille- 
tékeknek a csődtömegek ellen való bejelenté- 
sénél és érvényesítésénél ; végre 3. az ingat- 
lanokra vezetendő biztosítási és kielégítési adó- 
végrehajtásoknál. 

A tiszti ügyészek az állam követeléseit a fel- 
sorolt ügyekben a pénzügyigazgatóság (a kir. 
adófelügyelő), illetőleg — az ingatlanokra ve- 
zetendő adóvégrehajtásoknál — a közigazga- 
tási bizottság megkeresésére, az illető bírósá- 
gok előtt érvényesíteni kötelesek. 

A pénzügyigazgatóság a tiszti ügyészt csak 
oly ügyekben veheti igénybe, amelyek nagyobb 
jelentőséggel bírnak. 

A perköltségeknek az a része, amelyet a bí- 
róság munkadíj czíme alatt itél meg v. ha a bi- 

róság munkadíjat külön nem állapított meg, az 
az összea, amely a megítélt perköltségből a 
netalán nyert előleg és a kincstár által előle- 
gezett kész kiadások visszatérítése, vmint a bé- 
lyegdíj levonása után fenmarad, minden eset- 
ben a tiszti ügyészt illeti. Ha a tiszti ügyész 
székhelyén kívül jár el, szabályszerű útiköltség 
is megilleti, ezt azonban a tiszti ügyész a be- 
hajtott perköltségből tartozik megtéríteni. Oly 
esetekben, midőn a megítélt költség bármely 
okból be nem hajtatott v. melyekben a bíróság 
perköltséget nem ítél meg, a tiszti ügyésznek 
megtérítési igénye nincs. 

3. A királyi adóhivatalok. A kir. adóhiva- 
talok szolgálati, személyes és fegyelmi ügyek- 
ben a péhzügyigazgatóságoknak vannak alá- 
rendelve. 

A kir. adóhivatalok száma jelenleg 331, 
többnyire a járás székhelyén felállítva, azzal a 
czélzattal, hogy az adóhivatal, a jbiróság és a 
főszolgabíró egy székhelyen legyen. 

Ha a kir. adóhivatalok sokféle teendőjét a 
legrövidebben óhajtanok jellemezni, azt kellene 
mondanunk, hogy a kir. adóhivatalok főképen 
adópénztárak és illetékkiszabó hivatalok. 

A királyi adóhivatalok a készpénzben lero- 
vandó illetékeket részint végleg, részint a pénz- 
ügyigazgatóság által ezzel megbízott tisztviselő 
előlegesfelülvizsgálása és jóváhagyása mellett 
szabják ki. A kir. adóhivatalok saját hatáskörük- 
ben végleg teljesítik a kiszabást az egyszerűbb 



Digitized 



by Google 



29 



oly esetekben, melyeknél a kiszabandó illeték 
összege 200 K-t felül nem halad. Minden más 
illetékköteles ügyletre v. tárgyra és bélyegle- 
letre nézve a kir. adóhivatal csak kiszabási 
javaslatot készít. 

A királyi adóhivatalok működése az illetékek 
kiszabásán kivül még a következő főbb teen- 
dőkre terjed ki : az egyenes adók községen- 
kinti s a közvetlen fizetőkre vonatkozólag egyé- 
nenkinti könyvelésére és az összes egyenes 
adók bevételezésére; teljesítik a fogyasztási 
adók előírását, beszedését és az adóhitelek 
nyilvántartását; az illetékek és díjak számfej- 
tése, könyvelése, nyilvántartása és beszedése, 
szóval egész kezelése a kir. adóhivatalok 
teendője ; feladatuk továbbá az adó- és illeték- 
hátralékok telekkönyvi bekebeleztetése; az 
állami hitelügyek körül egyes teendők ellátása 
nemkülönben a bélyeganyag, a váltóürlapok, 
a vadászati és halászati jegyek kezelése ; a do- 
hánybeváltással, gyártással és eladással járó 
bevételek és kiadások teljesítése ; a letétek 
őrzése ; végre az utalványozott ki adások telje- 
sítése. 

4. A pénzügyigazgatőságok. A pénzügyigaz- 
gatóságok mai szervezete és hatásköre az 
1889 : XXVIII. tven alapszik. Jelenleg 66 pénz- 
ügyigazgatóság áll fenn, a kimondott elvhez ké- 
pest csaknem minden vármegye székhelyén 
egy-egy ; ezek közül 7 Horvát- Szlavonországok 
területén működik, A zágrábi pénzügyigazgató- 

Ságnak országos jellege van, amennyiben a 
horvát - sziavon pénzügyigazgatóságok felett 
felügyeleti hatáskörrel bir. E jellegnek meg- 
felelően a pénzügyminister Horvát-Szlavonor- 
szágokban a végrehajtást a zágrábi pénzügy- 
igazgatóság által gyakorolja. A Horvát-Szla- 
vonországokban fekvő pénzügyigazgatóságolí 
közvetetlenül a zágrábi pénzügyigazgatóság- 
nak vannak alárendelve, mely a felügyeleti ha- 
táskörében ellátott ügyekre nézve külön elnöki 
iktatókönyvet és külön irattárt is vezet. A pénz- 
ügyministerium a zágrábi pénzügyigazgaióság- 
hoz intézett rendeleteit magyar és horvát nyel- 
ven adja ki. 

A pénzügy igazgatóság, a törvényhatósági 
közigazgatási bizottságok közremúködéses ugy 
e bizottságnak, mint különösen a pénzügymin.- 
nak ellenőrzése mellett működik. Személyzete : 
a) fogalmazó-személyzet (pénzügyi tanácsosok, 
titkárok, segédtitkárok, fogalmazók és fogal- 
mazógyakornokok) ; h) földadónyilvántartó biz- 
tosok ; c) kezelótisztek ; d) állami végrehajtók 
ése) a pénzügyigazgatóság mellé rendelt szám- 
vevőség személyzete. 

A fogalmazó személyzet főfeladata : az ügy- 
darabok érdemleges elintézése, a határozatok 
megfogalmazása. A földadó-nyilvántartó biztos 
főleg a földadó-ügyek ellátásával és az elemi 
károk megállapításával van megbízva. A ke- 
zelő tisztviselők az ügydarabok iktatását, ki- 
adását és irattározását teljesítik. 



Digitized 



by Google 



31 



Az állami végrehajtók behajtják : 1. azokat 
az adótartozásokat, melyek a községi közeg v. 
főszolgabíró hanyagsága esetében a közigazg. 
biz. intézkedése folytán állami közeg által haj- 
tandók be ; 2. azokat az adótartozásokat, me- 
lyek behajtására a föszolgabirák, illetőleg köz- 
ségek a pénzügyigazgatóságot keresik meg: 
8. a főváros területén lakó adózóknak : a) kész- 
pénzben fizetendő illetéktartozásait, álljanak 
ezek akár a budapesti központi díj- és illeték- 
kiszabási hivatalnál, akár más kir. adóhivatal- 
nál elöirásban; b) azon adó-és egyéb kincstári 
tartozásait, melyek más községeknél vagy vi- 
déki királyi adóhivataloknál vannak előírva 
és melyek a főváros területén hajtatnak be; 
4. a törvényhatósági joggal felruházott vá- 
rosok, mint magánjogi személyek összes kincs- 
tári tartozásait; 5. a városi polgármesterek 
és föszolgabirák személyét terhelő tartozáso- 
kat. 

A pénzügyigazgatóságok hatásköre felöleli 
az egyenes adókat, a fogyasztási adókat, az 
egyedáruságokat, az illetékügyeket, végül a 
vámügyeket is, tehát működési körük kiterjed 
a pénzügyi köziiiazgatás valamennyi ágára, ki- 
véve mégis a műszaki kataszt. munkálatokat, a 
határvámügyi szakkérdéseket, a lottójövedéki, 
a sóbányászati s végül a dohánytermelési és 
gyártási ügyeket, mert ezekre a pénzügyi ad- 
ministratiónak külön szervei vannak, u. m. : 
a háromszögméreti számító hivatal, akatast. fel- 

mérési felügyelőségek, a helyszínelő felügyelő- 
ségek, a budapesti fövámhivatal, a lottó-igaz- 
gatóság, a sóbánya-hivatalok és a dohányjöve- 
déki központi igazgatóság, 

A pénzügyigazgatóságoknak saját hatáskö- 
rükben végzendő feladataik közt elsőrendű fon- 
tosságú öt egyenes adónak és két pótadónak 
kivetése. A pénzügyigazgatóságok illetékesek 
ugyanis a földadónak községeukinti, továbbá a 
tőkekamat- és j áradénak, a IV. oszt. kereseti 
adónak, a szállítási adónak és végül a hadmen- 
tességi díjnak egyénenkinti kivetésére. 

Meg kell jegyeznünk, hogy mivel a székes- 
fővárosi törvényhatóságnak területén működő 
pénzügyigazgatóság és kir. adófelügyelő oly 
nagy terjedelmű ügykörrel birnak, hogy e két 
hatóság egyesítése az egységes vezetést meg- 
nehezítette volna: az 1889 : XXVIII. t.cz. a fővá- 
rosra nézve nem egyesítette az egyenes és 
közvetett adók igazgatását és a főváros terü- 
letén működő pénzügyigazgatóságot, a székes- 
fővárosi kir. adófelügyelőt, vmint a központi 
díj- és illetékkiszabási hivatalt eredeti szerve- 
zetükben továbbra is fentartotta. így Budapes- 
ten, tekintettel az ügyek nagy számára, ugy az 
egyenes adókra vonatkozó állami közigazgatás 
vezetésére, mint az illetékek kiszabására, nem- 
különben a monopóliumoknak, a közvetett adók- 
nak és az illetékügyi felebbezéseknek ellátá- 
sára, végül a vámügyek vezetésére különálló 
hatóságok léteznek, ezek: az egyenes adók 

igazgatására a székesfővárosi kir. adófelügyelö, 
akinek nagy hivatala a közönség kényelmére és 
az ügymenet gyorsítására 1898. nov. 1-én Buda- 
pest egyes kerületeiben szétosztatott ; továbbá 
a központi díj- és illetékkiszabási hivatal, mely 
a székesfőváros területén a bélyeg-, jog- és 
egyenértéki illetékeket rója ki, a díjakat pedig 
egész Magyarország területére megállapítja ; 
a pénzügyigazgatóság, melynek hatásköre a 
vidéki pénzügyigazgatóságokétól abban külön- 
bözik, hogy az az egyenes adókra vonatkozó 
közigazgatási ágra s a vámszaki ügyekre nem 
terjed ki ; végül a fővámhivatal a vámügyek 
ellátására. 

Számvevőségek. Minden egyes pénzügyigaz- 
gatóság mellé rendelt számvevőség ügyköré- 
hez tartozik: 1. a pénzügyigazgatóság részére 
a közigazgatási számvevői segédszolgálat tel- 
jesítése ; ez a szolgálat kiterjed mindazokra az 
ügyekre, melyek kiszámításokkal vannak egy- 
bekötve, vagy csak a számvevőség által veze- 
tett könyvekben és előjegyzésekben foglalt ada- 
tok alapján intézhetők el érdemlegesen; 2. az 
általa könyvelendő számadási ágakra nézve a 
pénzügyigazgatóság székhelyén levő kir. adó- 
hivatalnál teljesítendő kiadásoknak és befolyó 
bevételeknek számfejtése; 3. a kerületben levő 
pénztáraktól és más számadó hivataloktól be- 
terjesztett naplóknak és számadásoknak meg- 
vizsgálása és könyvelése. 

A számvevőség az administrativ számvevői 

segédszolgálatban a pénzügyigazgatóságtól 
vett meghagyásoknak föltétlenül eleget tartozik 
tenni ; a számviteli ellenőrzést azonban önál- 
lóan teljesíti s enemü működéséért kőzve tét- 
lenül a pénzügy mi n.-nak felelős. 

5. A főispánok működése a P.-han, A főispán 
azonkívül, hogy a pénzügyi közigazg. teendőket 
is végző közigazg. bizottságnak elnöke, a pénz- 
ügyigazgatóság működésének ellenőrzésére is 
jogosult. A főispán (Budapesten a főpolgármes- 
ter) ugyanis a tvhatóság területén felállított 
pénzügyigazgatóságnál s az annak alárendelt 
hivataloknál vizsgálatokat tarthat, a pénzügy- 
igazgatóság főnökét az észlelt hiányokra vagy 
szabályellenességekre figyelmeztetheti és tőle 
akár általánosságban, akár egyes meghatáro- 
zott esetekre nézve fölvilágosításokat követel- 
het, s ha a pénzügyigazgatóság főnöke a főis- 
pán felhívására a hiány pótlása v. a szabály- 
ellenesség megszüntetése iránt nem intézkedik, 
a főispán a pénzügyministerhez fordul. 

A főispáni állás üresedése alkalmával az al- 
ispán (polgármester) is jogosítva van a pénz- 
ügyigazgatóságtól felvilágosításokat kérni és 
megjegyzéseit a pénzügyigazgatósággal kö- 
zölni, esetleg pedig a pénzügyministerhez fel- 
írni; a hivatalok vizsgálásának joga azonban 
az alispánra (polgármesterre) nem megy át 
(1889 : XXVIII. t. ez. 22. §). 

6. A pénzügyőrség. Minden pénzügyigazgató- 
ság kerületében a pénzügyőrség az illető pénz- 

ügyigazgatóságnak van alárendelve. A pénz- 
ügyőrség személyzete tisztviselőkből és legény- 
ségből áll ; tisztviselők : a felügyelő, főbiztos, 
biztos ; legénység : biztoshelyettes és szemlész, 
fővigyázó, vigyázó. A pénzügyőrség működé- 
sének ellenőrzésére és a jövedéki ellenőrzés 
alá helyezett vállalatoknak megvizsgálására 
a pénzügyministeriumban pénzügyőri főfel- 
ügyelők vannak alkalmazva. 

A pénzügyőrség szakaszokban van szervezve. 
A pénzügyőri szakasz élén egy szemlész áll. 
Több szakasz egy biztosi kerületet alkot. A sza- 
kaszok azokon a helyeken vannak elhelyezve, 
amelyek a forgalomnak és az adóköteles ezik- 
kek fogyasztásának legélénkebb pontjai. 

A pénzügyőrség feladata : a) megakadályozni 
a csempészetet s általában a pénzügyi tvek és 
szabályok áthágását ; h) fölfedezni a pénzügyi 
tvek és szabályok áthágóit ; c) a pénzügyi hiva- 
talokat és közegeket hivatalos eljárásaikban 
támogatni; d) a törvény által meghatározott 
esetekben, az illetékes hatóság felhívására, a 
közbiztonsági intézkedések végrehajtása körül 
segédkezet nyújtani. 

7. Az adókivető bizottságok. A III. osztályú 
kereseti adónak, a bányaadónak s a nyilvános 
számadásra kötelezett vállalatok és egyesüle- 
tek adójának kivetése az adókivető bizottsá- 
gok hatáskörébe tartozik. E három adónemre 
vonatkozólag első fokban megállapított adó- 
összegek mérve ellen beadott felebbezések el- 

intézésére a felszólamlási bizottságok illetéke- 
sek. Afelszólamlási bizottság határozatai ellen 
az érdekeltek a közigazgatási biróságnál pa- 
naszjogukkal élhetnek. 

Adókivető bizottság 3 év tartamára minden 
adóhivatal székhelyén és minden tvhatósági 
joggal felruházott városban alakul. Miután 
minden törvényhatósági joggal biró város egy- 
úttal adóhivatal székhelye is, ugy e városokban 
2 adókivető bizottságot alakítanak, egyiket a 
város területére, másikat a kerületre kiterjedő 
hatáskörrel. Bpesten minden kerületre nézve 
külön adókivető bizottság, sőt népesebb kerü- 
letekben két-két bizottság is működik. Az adó- 
kivető bizottsághoz elnököt és elnökhelyettest, 
továbbá 2 rendes és 2 póttagot, — a pénzügy- 
igazgatóság (a székesfővárosi adófelügyelő) 
javaslatára — a pénzügyminister, 2 rendes 
és 2 póttagot pedig a vármegyei alispán 
(polgármester) nevez ki. 

Az adókivető bizottság ülései nyilvánosak és 
róluk rendes jegyzőkönyv vezetendő. Határo- 
zatait szótöbbséggel hozza, az előadónak szava- 
zati joga nincs. A bizottságnak arra az üléseire, 
amelyeken bányaadó kerül tárgyalás alá, a 
rendes tagokon kivül az a két tag is meghi- 
vandó, akiket erre a czélra a bányaadótv. szerint 
az önálló bányabirtokosok v. szakképzett bá- 
nyászok sorából a tvhatóság választ. A bizott- 
ság tagjai működésük megkezdése előtt ünne- 
plés fogadást tesznek arra, hogy állásukkal 

járó feladatuk teljesítésében lelkiismeretesen 
és részrehajlás nélkül fognak eljárni (1883: 
XLIV. t. ez. 21. §). Minden adóközség köteles 
saját képviselete által választott két bizalmi 
férfiút küldeni az adókivető bizottság ama tár- 
gyalásaihoz, melyeken a község adólajstroma 
a kitűzött sorrend szerint előfordul. 

Az adókivető bizottság szakértőket liivhat 
meg és hallgathat ki. Azokban az esetekben, 
midőn a bevallás adatai oly hiányosak, hogy a 
tárgyalás alapjául nem szolgálhatnak, az illető 
adózókat bevételeik és kiadásaik részletezésére 
kötelezheti, v. azokat, kik üzleti könyveket ve- 
zetnek, üzletük 3 évi nyereségi és veszteségi 
mérlegének a kivető bizottság titoktartásra 
kötelezendő 2 tagjával leendő közlésére hív- 
hatja fel. Ha az adóköteles a felhívásnak meg 
nem felel, az adóösszeget a kivető bizottság az 
előadó meghallgatása után s a rendelkezésre 
álló egyéb adatok alapján állapítja meg. 

Abban az esetben, midőn a kivető bizottság 
az előadó által javaslatba hozott adótétel fel- 
emelését határozta el, erről az illető adózót, ha 
a határozat kihirdetésénél jelen nem volna, 
Írásbeli végzéssel külön értesíti, azzal a hozzá- 
adással, hogy ha e végzést fölebbezni kívánja, 
felszólalását Írásban a végzés kézbesítésétől 
számítandó 8 nap alatt az előadónál benyujt- 
ha^a. 

Minden esetben, midőn a kivető bizottság 
határozatát kihirdeti, jogában áll mind a kincs- 

tár képviselőjének (a bizottsági előadónak), 
mind az érdekelt adóköteles félnek az ülés 
folyama alatt szóval nyilatkozni, kivánja-e az 
ügyet, és ha igen, mely oknál fogva a felszó- 
lamlás! bizottsághoz fölebbezni. Hasonló nyilat- 
kozatra van jogosítva a jelenlevő adókötelesek 
bármelyike, ha az önmagára v. másra kivetett 
adóösszegre néí5ve aránytalanságot vél bebizo- 
nyíthatni (1883 : XLIV. t. ez. 27. §). Azonban 
az adókivető bizottság egyes tagjai a bizottság 
többsége által megállapított adó ellen nem 
fölebbezhetnek. Fölebbezés esetén a fölebbe- 
zett ügyre vonatkozó bevallási ív külső lapján 
a bizottság által megállapított adóösszeg föl- 
jegyzendő és a jegyzőkönyvben a szóbeli föleb- 
bezések okai is megemlítendők. A fölebbezés 
okait a fölebbező a kivető bizottság végzésé- 
nek kihirdetésétől számítandó 8 napi határidő 
alatt Írásba is foglalhatja (1883 : XLIV. t. ez, 
27. §). 

Az az adózó, aki a kivető bizottság ülésében 
akkor, amidőn adóügye tárgy altatott, jelen nem 
volt, a bizottság végzése ellen intézhető föleb- 
bezését a megrovott adózókat s a reájuk kive- 
tett adóösszeget tartalmazó névjegyzéknek ki- 
függesztésétől számítandó 15 nap alatt írásban 
adhatja be (1883 : XLIV. t. ez. 27. §). 

Az adókivető bizottság végzése ellen intézett 
fölebbezések a pénzügyigazgatóságnál (Buda- 
pesten az adófelügyelőnél) nyújtandók be, mely 
azokat a felszólamlási bizottságnak akkor, mi- 

dón ez működését megkezdi, iratjegyzék mel- 
lett átadni köteles. Az adókivető bizottság hatá- 
rozata ellen intézett fölebbezést elkésés czímén 
a pénzügyigazgatóság (adófelügyelö) el nem 
utasíthatja, erre csak a felszólainlási bizottság 
van jogosítva (a pénzügyi közigazgatási bir. 
1739. sorsz. hat.). Ha a fél tőle nem függő s 
általa el nem háríthatott akadály miatt a fel- 
szólamlás! bizottságnál tárgyalandó fölebbezé- 
sét a tves határidón belül be nem adhatta : az 
elmulasztott határidő utolsó napját követő 15 
nap alatt az érdemleges fölebbezéssel együtt 
igazolási kérelmet nyújthat be (a közig. bir. 
125. sorsz. hat). 

A fölebbezés a kivetett adónak behajtását 
nem gátolja. Ha azonban a fölebbezés tárgyául 
szolgáló adó összege a múlt évre kivetettnél na- 
gyobb, a fölebbezés a két összeg közötti külön- 
bözetre nézve birtokon belül történhetik, azaz 
a kivetett összeg többletét az adózó a fölebbe- 
zés elintézéséig nem tartozik befizetni. A föleb- 
bezés elintézése után illetéktelenül befizetett 
adóösszeg visszatérítendő (1883 : XLIV. t. ez. 
27. §). 

8. Afelszőlamlási bizottságok. A felszólamlási 
bizottságok az adókivető bizottságok által első 
fokban megállapított III. oszt. kereseti adónak, 
bányaadónak, valamint a nyilvános számadásra 
kötelezett vállalatok és egyesületek adójának 
mérve ellen beadott fölebbezések elintézésére 
illetékesek. 

A íelszólamlási bizottság minden pénzügy- 
igazgatóság székhelyén három év tartamára 
alakul meg. Elnökét és helyettes elnökét abel- 
ügyminister (Horvát - Szlavonországokban a 
pénzügyministerrel egyetértöleg a bán) ne- 
vezi ki ; 2 rendes és 2 póttagot a vidék önálló 
és keresti viszonyait ismerő lakosai közül a 
pénzügyigazgató (a székesfővárosi kir. adófel- 
ügyelő) javaslatára a pénzügyminister hiv 
meg; 2 tagot és 2 póttagot pedig az illető pénz- 
ügyigazgatóság működési köréhez tartozó tör- 
vényhatóságok választanak, figyelemmel arra, 
hogy a tagok felerészben lehetőleg a föld- v. 
házbirtokosok, másik felerésze pedig a kere- 
seti vagy tőkekamat-adókötelesek osztályához 
tartozzék. 

Az előadói teendőket a pénzügyigazgató (a 
székesfővárosi kir. adófelügyelő) által kijelölt 
pénzügyi tisztviselő látja el, ki szavazti joggal 
nem bir, de a felszólamlási bizottság határoza- 
tai ellen, ha azokat az államkincstárra nézve 
sérelmeseknek tartja, a közigazgatási biróság- 
nál panaszjogával köteles élni (1883: XLIV. 
t. ez. 30. §). 

A felszólamlási bizottság tagjai részrehaj- 
lás nélküli működésükre szintén fogadalmat 
tesznek. 

A felszólamlási bizottság a hozzá érkezett 
felszólamlásokat s a rájuk vonatkozó iratokat 
körülményesen megvizsgálja s miután minden 

felmerült kétely felderíttetett, a felszólamlások 
fölött határoz. Az elkésett fölebbezéseket, vala- 
miut az általánosságban és megokolás nélkül 
tett fölebbezéseket a felszólamlási bizottság 
nem veheti figyelembe (1883 : XLIV. t. ez. 27. §). 
A bizottság fel van jogosítva, illetőleg köte- 
les: a) a fenforgó kérdéseket megvizsgálni, s 
amennyiben újabb vizsgálatnak szüksége fen- 
forogna, az illető adózót is meghívni ; b) szak- 
értőket tárgyalásaira meghívni s azokat ki- 
hallgatni ; c) tanukat hit alatt az illető bíróság 
által kihallgattatni ; d) az adózókat v. bevéte- 
leiknek és kiadásaiknak részletezésére v. azokat, 
kik üzleti könyveket vezetnek, üzletük 3 évi 
nyereségi és veszteségi mérlegének — titok- 
ban tartás biztosítása mellett — bemutatására 
kötelezni, sőt és erre az adókivető bizottság 
nem jogosult — a mérleg helyességének kide- 
rítése végett az adókötelesnek üzleti könyveit 
is az üzlet székhelyén megtekinteni, mely czélra 
titoktartásra kötelezett négy megbízottat nevez, 
kik közül a fél kettőt visszautasíthat. A kiadá- 
sok és bevételek részletezésének, v. az üzleti 
mérleg bemutatásának elmulasztása esetében 
a felszólamlási bizottság, ha tárgyalásai közben 
előbb tudva nem levő új adatok merülnek fel, 
az adókivető bizottság által megállapított adó- 
tételt az új adatokhoz mérten fölemelheti (1883 : 
XLIV. t. ez. 33. §). A felszólamlási bizottság az 
elsőfokulag megállapított adót a hozzá föleb- 

bezett ügyben akkor is fölemelheti, ha az adó- 
kivető bizottság határozatát nem a kincstár 
képviselője, hanem az adóköteles fölebbezte 
(a p. ü. közig. bir. 5040/884. sz. hat.). 

A felszólamlási bizottság határozata ellen 
minden megszorítás nélkül — tehát két egybe- 
hangzó határozat esetében is -- a közigazga- 
tási biróság előtti eljárásnak van helye. A köz- 
igazgatási biróságnál emelt panasznak halasztó 
hatálya nincs (1883: XLIV. t. ez. 34. §). 

Látjuk ezekből, hogy egyes adónemek kive- 
tésénél pénzügyi jogunkban az adózók soraiból 
alakított bizottságoknak is lényeges szerep jut. 
Ennek az önadóztatásnak nagy fontossága van 
azoknál az adóknál, melyek helyes és igazsá- 
gos megállapítása a helyi és üzleti viszonyok 
s az adózó jövedelmének ismeretét föltételezik 
egyrészt, s melyek kivetésénél az adózók külön- 
ben a pénzügyi közegek önkényének ki volná- 
nak szolgáltatva másrészt. Ezek az ismérvek a 
III. oszt. kereseti adónál tényleg fenforognak 
s így ennek az adónemnek az önadóztatás for- 
májában való kivetése jogosult, ellenben nem 
igényelne bizottsági tárgyalást sem a bánya- 
adónak, sem a társulati (üzleti) adónak — mi- 
ként a nyilvános számadásra kötelezett válla- 
latok és egyesületek adóját a gyakorlat el- 
nevezte — kivetése, mert mig a bányaadót 
a birtokában levő hivatalos adatok alapján 
valójában a javaslatot tevő bányakapitány- 
ság állapítja meg, addig a társulati adó kive- 



Digitized 



by Google 



43 



tósének alapjául amúgy is a hiteles üzleti mér- 
leg szolgál. 

Különben is ugy az adókivető, mint a felszó- 
lamlási bizottságok akként alakítvák, hogy 
azokban a kormány részéről kinevezett tagok 
az önkormányzat részéről küldött tagokkal 
szemben többségben legyenek. 

9. A közigazgatási bizottság működése a P.-ban. 
A tvhatóságok kebelében alakított közigazga- 
tási bizottságok a P.-ban: 1. mint ellenőrző, 2. 
mint elsőfokú és végül 3. mint fólebbviteti 
hatóságok működnek. 

A közigazgatási bizottság, mint ellenőrző ha- 
tóság, felügyel arra, hogy a pénzügyigazgató- 
ság (a kir. adóíelügyelő) a hatáskörébe utalt 
teendőket a tvek és rendeletek értelmében tel- 
jesítse. Evégből a pénzügyigazgatóság főnö- 
kétől vagy főnökhelyettesétől (kir. adófelügye- 
lőtől) a P. bármely ágára nézve, akár nyilt 
ülésben szóval, akár Írásbeli úton felvilágosí- 
tásokat követelhet és őt a pénzügyigazgatóság 
és a pénzügyi közegek működésének hiányaira 
figyelmeztetni, s a netán mutatkozó bajok or- 
voslására felhívni tartozik. A közigazgatási bi- 
zottság a pénzügyi közigazg. közegeinek műkö- 
dését saját kebeléből választott két tagból álló 
küldöttség által esetenkínt ellenőrizheti s egyes 
ágazatokra nézve a pénzügyi közegek működé- 
sének állandó ellenőrzése végett általa kijelölt 
megbízottak kiküldését hozhatja a pénzügymi- 
nisternél javaslatba (1889 : XXVIII. t. ez. 15. §). 



Digitized 



by Google 



u 



Mint elsőfokú hatóság intézkedik a közigaz- 
gatási bizottság főleg a következőkben: 1. a 
pénzügyigazgatóság főnökének (a kir. adófel- 
ügyelönek) javaslatára elrendeli a behajthatat- 
lan adótartozások leírását, amennyiben jaz illető 
tartozás 200 koronánál nem nagyobb, a 200 
koronát meghaladó leírásokra nézve pedig a 
pénzügyminister határozatát kéri ki; 2. elha- 
tározza a felelősség alkalmazását az adóbehaj- 
tás rendes teljesítését elmulasztó közegek el- 
len ; 3. megállapítja a pénzbüntetést, a kártérítés 
kötelezettségét és összegét a pénzügyigazgató- 
ságfőnöke (a kir. adófelügyeló) ellen, valahány- 
szor az adóügyek ellátása alkalmával magán- 
feleknek jogtalanul költséget vagy kárt okoz. 

Pölebbviteli hatóság jogát gyakorolja a 
közigazgatási bizottság mindazokra a föleb- 
bezésekre nézve, melyek a) a községi közegek 
által kivetett földadó, házadó, I. és II. osztályú 
kereseti adó, általános jövedelmi pótadó és 
fegyveradó mérve ellen ; h) a pénzügyigazga- 
tóság (a kir. adófelügyelő) által kivetett IV. 
osztályú kereseti adó, tőkekamat- és járadékadó 
és a hadmentességi díj mérve ellen; c) a pénz- 
ügyigazgatóság által az adómentességek, adó- 
leirások, adóvisszafizetések, fizetési halasztás, 
adóelengedés, stb. iránt hozott elsőfokú végzé- 
sek ellen ; d) a húsfogyasztási és boritaladónak 
a községre történt ráutalása tárgyában hozott 
pénzügyigazgatósági határozatok ellen nyúj- 
tatnak be (1889 : XXVIII. t ez. 15. §), 

Az elmondottakból kitűnik, hogy a közigaz- 
gatási bizottság a pénzügyi administratióban 
főleg, mint felebbviteli hatóság szerepel. Midón 
a pénzügyigazgatóság által kivetett egyenes 
adónemek mérve ellen benyújtott felebbezések 
felett, avagy az adómentességek, adóleirások, 
adóvisszafizetések, fizetési halasztások és adó- 
elengedések kérdésében másodfokulag határoz, 
egyedüli szakközege a pénzügyigazgató, aki 
egyúttal az ügy előadója is, és igy saját hatá- 
rozatainak felülbírálója. Eszerint az a képtelen 
állapot áll elő a pénzügyi Ítélkezésben, hogy 
az első- és másodfokon határozó fórum valójában 
azonos. A közigazgatási bizottság többi tagjai 
ugyanis csak akkor szólnak hozzá az adóügyek- 
hez, ha valamelyiknél közvetlenül vagy köz- 
vetve érdekelvék és akkor azután hiába a szak- 
értelem, hiába a tv., a bizottság magára hagyja 
a pénzügyigazgatót és akként határoz, amint az 
uralkodó megyei pártszövetség érdekekivánja. 

A szakszerűség és az ügymenet gyorsítása 
és egyszerűsítése érdekében a községi köze- 
gek által kivetett adónemek mérve ellen be- 
nyújtott felebbezések felett másodfokon nem a 
közigazgatási bizottságnak, hanem a pénzügy- 
igazgatóságnak kellene határoznia. Itt éppen 
ugy nincs szükség a közigazgatási bizottságra, 
mint nincs szükség akkor, midőn a pénzügy- 
igazgatóság mostan az adó hibás kiszámítása, az 
adótárgy hiány a,megszünése, vagy ugyanannak 
az adótárgynak többszörös megadóztatása ese- 

tén az adótartozás helyesbítése, leírása, illető- 
leg az illetéktelenül befizetett összegek vissza- 
fizetése iránt határoz. 

Mint ellenőrző hatóságnak — az előadottak 
szerint — föl kellene ügyelnie arra, hogy a 
pénzügyigazgatóság a hatáskörébe tartozó teen- 
dőket a törvények és rendeletek értelmében 
teljesítse. Ezt az ellenőrzést azonban csakis a 
pénzügyigazgatóságok felettes hatósága : a 
pénzügyministerium gyakorolhatja és tényleg 
gyakorolja is. A közigazgatási bizottság ellen- 
őrzése eszerint fölösleges és a kellő szakérte- 
lem híján — ha a bizottság ellenőrzési jogát 
tényleg gyakorolja is — inkább csak a kötődés 
benyomását kelti. 

Mint közvetlenül közreműködő elsőfokú ható- 
ság, a közigazgatási bizottság csak egy holt 
szerv ; a pénzügyigazgatóság készíti el hatá- 
rozati javaslatait, dolgozik helyette, de saját 
intézkedéseit nem hajthatja azonnal végre, 
mert kénytelen a közigazgatási bizottságnak 
havonkint egyszer tartandó gyűlésére várni, 
mig ez magáévá teszi a pénzügyigazgató javas- 
latát. A közigazgatási bizottságnak a külszín 
előtt való szerepeltetése csak azért, hogy «a 
pénzügyi közigazgatás az általános politikai 
administratióval szoros kapcsolatba hozas- 
sék», nemcsak szükségtelen, hanem a pénz- 
ügyi közigazgatás menetére, ugy a szakszerű- 
ség, mint az ügyek gyorsabb elintézljetése 
szempontjából egyenesen hátrányos. 

10, A pénzilgyministerium, A pénzügymin, a 
magyar államháztartás vezetésére van hivatva. 
Elén a pénzügyminister áll. A ^pénzügymin. 
helyettesei az államtitkárok. Apénzügymin.-ban 
egy politikai és egy administrativ államtitkár 
működik. Az államtitkárok a hozzájuk utalt fő- 
osztályok teendőit vizsgálják felül, A főosztályok 
élén egy-egy ministeri tanácsos áll, az ügy- 
osztályok vezetésével pedig előadói minőség- 
ben osztálytanácsosok vannak megbízva. A ha- 
tározatok és rendeletek kiadásának joga a 
ministert, az államtitkárokat és a ministeri 
tanácsosokat illeti meg. Minél fontosabb vala- 
mely ügy, annál följebb kerül. 

A pénzügymin. a hozzá utalt ügyeket egy 
elnöki és egy számvevőségi igazgatói osztály- 
ban, 10 főosztályban és 26 ügyosztályban látja 
el. 2—4 ügyosztály az osztályfőnökkel együtt 
alkot egy főosztályt. A főosztályok ezek : I. Pénz- 
tári, hitel-, vasúti és közgazdasági osztály. II. A 
pénzügyigazgatóságok, számvevőségek, adóhi- 
vatalok személyes ügyei és a horvát ügyek. III. 
Egyenes adók. IV. illetékek és díjak. V. a) 
Közvetett adók. b) Állami italmérési jövedék. 
VI. A pénzügyőrség személyes ügyei és a határ- 
vámügyek. VII. Bányászat. VIII. Dohány-, lotto- 
éssójövedék; jogügyek és állami jószágok. IX. 
Kataszteri felmérés és földadó-nyilvántartás. 

A pénzügymin. főbb teendői közül kiemeljük 
a következőket : A pénzügymin. állítja egybe 
az államköltségvetési előirányzatot, pénzügyi 

tekintetben előkészíti a tvhozást, amennyiben 
kidolgozza a tvj avaslatokat, vezeti az összes 
állambevételek, tehát az államvagyon, az egye- 
nes és a fogyasztási adók, az illetékek és díjak, 
továbbá a vámjövedék és amonopóliumok igaz- 
gatását. Gondoskodik az államszükséglet va- 
lamennyi ágának kellő fedezéséről s az ország- 
gyűlés által megszavazott állambevételek pon- 
tos befolyásáról. A pénzügy min. a tvliozás fel- 
hatalmazása alapján megköti az államkölcsö- 
nöket, vezeti az államhitelügy igazgatását. 
A pénzügymin. tölti be a P. keretébe tar- 
tozó állásokat a XI. fizetési osztálytól a Vll.-ig 
bezárólag, s azok a pénzügyi hivatalnokok és 
tisztviselők is, akiknek kinevezése a király- 
nak van fentartva, az ő előterjesztése és ellen- 
jegyzése mellett neveztetnek ki. A pénzügy- 
min, a pénzügyi táreza szolgálatában álló tiszt- 
viselők által elkövetett fegyelmi vétségek ese- 
teiben, mint legfelső fokú fegyelmi bíróság jár 
el. Végül mint felebbviteli hatóság végérvé- 
nyesen dönt a hozzáutalt egyes ügyekben. 

A pénzügymin.-ban a pénzügyi közigazgatás 
szálai nagyon is centralizálva vannak, ugy hogy 
a pénzügymin. ma nemcsak középponti vezérlő 
hatóság, hanem apró-cseprő ügyekben is intéz- 
kedő hivatal ; a pénzügyigazgatóságok hatás- 
köre ebből kifolyólag csonka, önállóságuk elég- 
telen ; a kir. adóhivatalok hatásköre, hivatalos 
hatalma a hozzájuk utalt sokféle ügyekben cse- 
kély. A pénzügymin. vérbősége levezetendő 

volna a pénzügyigazgatóságokba, melyek igy 
friss életre kelnének ; azok a teendők pedig, 
melyek most az adókivetés és behajtás körül a 
pénzügyigazgatóságokat illetik meg, a kir. adó- 
hivatalokra volnának ruházandók. 

Számvevőség, A pénzügymin. számvevősége 
a következő hét csoportra szakad: 1. közp. 
csoport (a budget-osztálylyal) ; 2. hitelügyi 
csoport; 3. illetékügyi csoport ; 4. egyenes adó- 
ügyi csoport ; 5. jövedéki csoport ; 6. fogyasz- 
tási adóügyi csoport és 7. szeszadóügyi cso- 
port. Mindegyik csoport több osztályt foglal 
magában. 

A központi állampénztár közvetlenül a péuz- 
ügymin. alatt áll. Föladatai : az összes 
állampénztárak bevételeiből mutatkozó fölös 
pénzösszegeket összpontosítólag gyűjteni, be- 
lőlük az utalványozott kiadásokat teljesíteni s 
az állampénztárakat szükség esetén pénzkész- 
lettel ellátni. Ez a pénztár fizeti az udvartar- 
tási járulékot, a közösügyi hányadot, a vasúti 
kamatbiztosítási összegeket és a ministeriumok 
tárczabeli kiadásait; egyúttal kezeli az orsz. 
alapokat. Egyik alosztálya mint államadóssági 
pénztár működik. 

A pénzügyministeriumnak van egy gazdá- 
szati kezelő hivatala is. 

11. A közigazgatási birőság. A közigazgatás 
a bíráskodástól Magyarországon a pénzügyi 
Ítélkezés terén csak a legfelső fokban van 
elválasztva, dé ez már az 1884. évtől kezdve, 

a mikor is a pénzügyi közigazgatási bíróság 
működését megkezdte. Ez a bíróság azután az 
1897.jan.l . életrehivott közigazgatási bíróságba 
beolvadt. 

Panaszszal indul meg az eljárás, melynek 
czélja a közigazgatási bírósághoz utalt vitás 
kérdés tárgyalása és eldöntése. A panasz eny- 
nyiben a perbeli keresethez hasonlít. A panasz : 
V. magánpanasz, v. hatósági panasz. 

A panasz joga megilleti az adó- és illeték- 
ügyekben : a közigazgatási bíróság hatásköré- 
hez tartozó ügyekben tett hatósági intézkedések 
és hozott határozatok által okozott bármely sé- 
relem orvoslása czéljából az érdekelteket, ide- 
értve a jogi személyeket és hatóságokat is (ma- 
gánpanasz) ; a közigazgatási hatóságok hatás- 
körének és az állami (kincstári) közérdeknek 
védelmére: a pénzügyígazgatót (kir. adófel- 
ügyelót) az általa képviselt ág körében a köz- 
igazgatási bizottság intézkedése és határozata 
ellen, és az adófelszólalmlási bizottság előadó- 
ját az adófelszólamlási bizottság határozata el- 
len (hatósági panasz). 

A közigazgatási bizottságnak adóügyekben 
és a pénzügyigazgatóságnak illetékügyekben 
hozott határozata után az ügy csak abban az 
esetben terelhető a közigazgatási bíróság elé, 
ha a fél tvben biztosított jogát keresi, a maga 
igazát védi, ellenben ha kegyet, méltányossá- 
got V. elnézést kér, az ügyben a pénzügymin. 
dönt. Míg tehát az egyenes adó és illeték mér- 

vének összes vitás eseteiben, továbbá, — hogy 
csak a főbbeket említsük — a tv. értelmében 
járó adómentességek és elemi csapások esetén 
járó adóelengedések tárgyában végérvényesen 
V a közigazgatási biróság határoz és a tv. (1896 *. 

XXVI. t. ez. 20. §) a pénzügymin.-nek a vitás 
kérdésben bármely czímen való intézkedését 
egyenesen eltiltja, addig végérvényesen a 
pénzügymin. dönt pl. fizetési halasztások kér- 
désében, egyenes és közvetett adókra, valamint 
illetékekre vonatkozólag ; adóhitel és vámhitel 
dolgában ; oly igazolási kérelmek fölött, melyek 
adóvallomások és adókedvezményi igények be- 
jelentésére kitűzött határidő elmulasztásának 
elnézése végett adatnak be; adó- és illetéktar- 
tozásnakbehajthatatlanság czímén való leirása 
tárgyában. 

12. Az állami számvevőszék. Az állam bevé- 
teleinejc és kiadásainak, az államvagyonnak, 
az államadósság kezelésének s általában az 
állam számvitelének ellenőrzésére a teljes füg- 
getlenség biztosítékaival szervezett állami 
szánrvevőszék és az egyes hatóságok s hivata- 
lok mellett működő s az ellenőrzésen kivül 
számszaki segédszolgálatot is teljesítő szám- 
vevőségek vannak hivatva. 

13. A kincstári jogügyi igazgatóság. Az összes 
kincstári jogügyi képviselet vezetésével a 
budapesti kincstári jogügyi igazgatóság van 
megbizva, amely egyúttal valamennyi minis - 
teriumnak központi jogi képviselője. Horvát- 

S2lavoiiors;iágokban u zágrábi országos pénz^ 
ügyigazgatóság mellett külön jogügyi igazga- 
tóság áll faun. 

A budapesti jogügyi igazgatóság számára 
fentartott foutosabb ügyek, amelyeket kózve- 
tetlenül és kizárólag ez az igazgatóság lát el : 
1. a kincstár ellenindítottperek vitele, bármely 
ministerium tárczáját érintsék is; 2.apónzügy- 
ministeriumon kivül létező ministeriumok cse- 
lekvő pereinek vezetése, a pénzügy ministerium 
cselekvő perei közül azok, amelyek nincsenek a 
jogi képviselet külső közegeire bízva; 3. jogi 
vélemény adása a ministeriumok v. egyéb állami 
hatóságok felhívására ; 4. az államkincstárt ér- 
deklő jogügyletek és okmányok létesítésénél 
való közreműködés, ha erre a jogügyi igazga- 
tóságot valamely ministerium v. egyéb állami 
hatóság felszólítja. 

A jogügyi igazgatóság köteles az állam jog- 
ügyeit buzgón és szakavatottan ellátni s az ál- 
lamvagyont a maga hatáskörében minden hát- 
ránytól megóvni. 

Azokat az ügyeket, amelyek fontosságuknál 
V. a rájuk alkalmazandó tvek és jogszabályok 
homályosságánál fogva, illetőleg az ügyosztály 
vezetésével megbízott előadó nézete szerint 
különös figyelmet érdemelnek, társas tárgya- 
lás útján intézi el, azonban az elnök nincs a 
többség véleményéhez kötve. 

Oly eseteket kivéve, amelyekben a késede- 
lem veszélylyel jár, a jogügyi igazgatóságnak 

az illetékes ministerium v. az érdekelt más 
állami hatóság felhatalmazása és utasítása nél- 
kül nem szabad fölperesként föllépnie, sem al- 
peresként perbe bocsátkoznia. 

14. A kincsfári uradalmi ügyészségek. Az ál- 
lami mezőgazdasági és más uradalmi javak, 
továbbá a bányászat, valamint az erdészet kö- 
rében felmerülő jogi ügyeket a kincstári ura- 
dalmi ügyészségek látják el. 

A kincstári uradalmi ügyészségek f óbb teen- 
dői: 1. az uradalmat illető haszonbérletek, te- 
lepítvények és követelések után fennálló hátra- 
lékoknak birói úton való behajtása; 2. a ha- 
szonbérlők ellen a bérletből leendő elmozdítás 
iránt megindított perek vitele ; 3. az uradalom- 
ban előforduló sommás visszahelyezési ügyek- 
nek letárgyalása ; 4. az uradalmat illető min- 
dennemű biztosítások, végrehajtások és a perek 
lebonyolítása; 5. a jogügyi igazgatóság helyet- 
tesítése peres és perenkivüli ügyekben. 

Az uradalmi ügyész előleges felhatalmazás 
V. utasítás nélkül sem felperesként fel nem 
léphet, sem alperesként perbe nem bocsátkoz- 
hatik, kivévén ha a késedelem veszélylyel jár; 
de az illető igazgató közeg v. a jogügyi igaz- 
gatósán: utólagos jóváhagyását ily esetben is 
kikérni tartozik. Peregyezséget az ügyész 
csak azon igazgatóság v. hivatal utólagos jóvá- 
hagyásának fentartásával köthet, amelynek 
utasítására a pert megindította v. alperesként 
perbe bocsátkozott. 

Irodalom, A pénzügyi jogi kézikveken (Mariska, 
Exner, Kmety és Szigethy) felül : Hegedül F. : Pénz- 
ügyigazgatás, Közgazd. Lex. III. köt. 206. 1. ; Exner 
Kornél : A P. újraszervezése.Pénzügyigazgatás 1899. 
évi 15. sz. 

SZEMÉLYZET. 

A fizetésjavítás szükségességének előtérbe 
való nyomulásával egyidejűleg merült fel egy 
másik terv, mely azóta mind szélesebb kör- 
ben gyűrűzik tovább : a hivatalnoki személy- 
zet apasztásának gondolata. Az iró és be- 
szélő közvélemény immár telítve van azzal a 
meggyőződéssel, hogy hazánkban mérhetetlen 
arányokat ölt a bürokratismus, nagylábon 
élünk, mert a föld kerekségén sehol sincs 
annyi ministerium, mint nálunk (Neményi 
Ambrus : Bureaukracia Magyarországon, Köz- 
gazdasági Szemle, 1902. nov.) ; a hivatalnoki 
személyzet páratlanul nagy, amiért is az állá- 
sok száma — a közig, helyes menetének és az 
ügyek pontos ellátásának veszélyeztetése nél- 
kül — jelentékenyen leszállítható volna. Az 
ekként előálló pénzbeli megtakarítás azután 
alapot és módot nyújtana a fentartott álláso- 
kon alkalmazottak fizetésének tetemes és mél- 
tányos fölemelésére. 

Tisza István gróf ministerelnök konnány- 
programmjában is erősen kifejezésre jutott ez 

a gondolat. Három ízben is hangsúlyozta a ta- 
karékosság szükségességót és azt, hogy egy- 
szerűbb, kisebb, olcsóbb keretekkel kell szol- 
gálni az állam közczéljait, mint aminó keretekbe 
lassacskán belementünk (a főrendiházban, 
1903. nov. 4.). Kiemelte, hogy szükséges nem- 
csak a személyzet, a létszám emelkedésének 
útját állani, hanem a ma meglevő kereteket 
apasztani, a meglevő létszámot csökkenteni 
(a képviselőházban, 1903. nov. 6.). 

Azután az állami alkalmazottak pótlékának 
képviselőházi tárgyalása alkalmával három 
szónok is kivánta az állami tisztviselők számá- 
nak csökkentését, mert «már benn vagyunk 
abban a szerencsétlen helyzetben, amelyben 
óriási túlproductiót csinálunk a tisztviselői ál- 
lások szervezésében)), és mivel «a tisztviselői 
kar létszáma Magyarországon nem áll arány- 
ban még a lélekszámmal sem)) (Kossuth Fe- 
rencz, Batthyány Tivadar gr. és Polónyi Géza 
felszólalásai a képviselőház 1904. jan. 13. tar- 
tott ülésén). 

Újabban (1904. febr. 1. L. Az Újság febr. 2-iki 
számát) pedig ugyancsak Tisza ministerelnök 
az állami tisztviselők küldöttsége előtt a tiszt- 
viselőknek maguknak közreműködését kérte 
ama czél elérésére, hogy — a létező jogok sé- 
relme nélkül — a létszám-apasztás és a minél 
nagyobb takarékosság érvényesítése útján a 
méltányos igényeket, a fizetések végleges sza- 
bályozása alkalmával, az állam pénzügyi érde- 

keinek megóvása mellett is minél teljesebben 
ki lehessen elégíteni. 

Ki vonná kétségbe ennek a takarékossági 
törekvésnek helyes czélzatát ? Hiszen a köte- 
lességérzet parancsából is az állami terhek 
könnyítésére kell törekednünk mindannyiunk- 
nak, mert az államra is illik a georgiai köz- 
mondás, mely szerint a tékozló ember pajtása 
a tolvajnak. Állíthatja-e valaki, aki hivatalos 
apparátusunkat végig tekintette és az egyes 
ügyköröket szemügyre vette, hogy Magyaror- 
szágon nincs egyetlen egy hivatalnoki sine 
cura se, egyetlenegy csöndes, körömápolásra 
alkalmas hivatal? Volt, van és lesz; ezt nem 
tagadhatja le senki. Ezeknek az eltörlése való- 
ban kívánatos is. 

De egészen más kérdés és más elbírálás alá 
tartozik az, hogy az egyes közig, ágak külön- 
külön, személyzet dolgában fölösen vannak-e 
dotálva. Mert azt, — csak a pénzügyi jog ke- 
retében maradva — hogy a pénzügyi közigaz- 
gatás ma meglevő személyzete nem apaszt- 
ható, sót hogy ily személyzeti létszám felada- 
tának ugy az állam, mint az adózó közönség 
érdekében való pontos teljesítésére egyenesen 
elégtelen éö hogy más, hasonló viszonyok közt 
levő államok pénzügyi hivatalnoki karának 
fejszámával összemérve, ezt aránylagosan 
nemcsak túl nem haladja, hanem el sem éri, 
határozottan állítom és a bizonyítást sem en- 
gedhetem el magamnak. 

Előrebocsátom azonban, hogy a hivatalos 
ügymenet józan egyszerűsítését még ki nem 
aknázott területnek tartom, melyen nagy ered- 
ményeket, sokidö- és munkamegtakarítást lehet 
elérni, a pénzügyi közigazg. terén is, sőt talán 
itt leginkább. Igen sok kezet és főt meddő 
munkához köt le ma az ügyek túlhajtott centra-. 
lisatiója és a pénzügyi administratio helytelen 
szervezete. Az ügyek decentralisatiója és a 
pénzügyigazg. ezélirányos újraszervezése sok 
munkaerőt szabadítana fel (e sorok írójától: 
A pénzügyigazgatás újraszervezése, a Pénz- 
ügyigazgatás 1899. évi 15. számában). Az igy 
felszabaduló tisztviselőket azonban korántsem 
lehetne nélkülözni, hanem produetiv munka- 
körbe kellene helyezni; nagy szükség van 
ezekre az ügyek alaposabb előkészítése, a pa- 
naszok mélyrehatóbb megvizsgálása és belter- 
jesebb munka végezhetése ezéljából. Mert ko- 
rántsem a legkisebb tisztviselői kar a legol- 
csóbb. Ha ugyanis a hivatalnokok száma nincs 
arányban a gondozásukra bizott ügyekkel, a 
felületes elintézés avagy a hátralék feltornyo- 
sodása — mert csak e kettőre vezethet a sze- 
mélyzet elégtelensége — mérhetetlen zava- 
roknak, zaklatásoknak és bajoknak, a pénzügyi 
téren pedig különösen anyagi érdekek meg- 
sértésének válik kiapadhatatlan kútforrásává. 

A legközvetetlenebb tapasztalásból beszélek. 
Hivatalos pályámon oly szerencsés körülmé- 
nyek közé jutottam, hogy a pénzügyi szolgálat 

minden ágazatában cselekvóleg működhettem. 
Két pénzügyigazgatóságnál szolgáltam, meg- 
vizsgáltam 27 pénzügyigazgatóság, több adó- 
hivatal, pénzügyőri biztosság^ és szakasz műkö- 
dését és belső ügykezelését. Es a physika igaz- 
sága megdőlt, mert közelről nézve, sehol sem 
tudtam fölfedezni a fölösleges személyzetnek 
azt a tömegét, mely a távolról szemlélő előtt 
oly nagynak látszik. Sót ellenkezőleg, min- 
denütt azt tapasztaltam, hogy atvek és rend.-ek 
lelkiismeretes végrehajtására, czéltudatos mű- 
ködés kifejtésére, a származható bajok meg- 
előzésére, jogosult panaszok és felszólalások 
előzetes elhárítására, az államkincstár tves 
jogának megvédésére, az általános tehervise- 
lés alól menekülő személyeknek és tárgyaknak 
az adózás jogkörébe való bevonására, szóval 
az egyes pénzügyi hatóságok és hivatalok fel- 
adatkörének ellátására, az adott személyzeti 
létszám elégtelen. Ahhoz, hogy — miként dr. 
Mariska Vilmos méltán kívánja — a pénzügy- 
igazgatás «megbizható, gyors, pontos és igaz- 
ságosan szigoru» lehessen, a magyar pénzügy- 
igazgatás személyzete valóban kevés (Mariska 
Vilmos dr. : Az államgazdaságtan kézikve, IV. 
kiad. 190. 1.). 

Bizonyára elengedik szives olvasóim, hogy 
concret eseteket említsek fel és nem fogják 
követelni, hogy felzavarjam annak a forrásnak 
a vizét, amelyből ittam. Hiszen a pénzügyi köz- 
igazgatás munkásai, bármely ponton is állva. 

mindaanyian látják, hogy még mennyit kellene 
tenni, mily másként kellene intézkedni I Bel- 
terjesebb munkát kivánna ugy az államkincstár 
érdekeinek megvédése, mint a közönség ügyei- 
nek gondozása. Félkézzel azonban nem lehet 
tapsolni. 

Mérjük ezek után össze a magyar állami 
pénzügyek szolgálatában álló személyzet szá- 
mát más állam hasonló személyzetével. És 
hogy e téren is tárgyilagosak maradjunk, csu- 
pán nagyobb contrastok kimutathatása és igy 
frappánsabb hatások kelthetése kedvéért ne is 
menjünk el messzire. Vegyük az összehason- 
lítás alapjául Ausztriát, noha pl. egyes déli 
államokkal v. a Prancziaországgal való össze- 
hasonlítás hálásabb volna. 

Hangsúlyozni kívánom, hogy nem becsü- 
löm túl az ily összehasonlítás értékét. Jól 
tudom, hogy a lakosság száma, a terület nagy- 
sága, a nép értelmisége, műveltségi foka és 
vagyonossága, az ellenőrzés alá eső tárgyak 
mennyisége, a pénzügyi tvek rendelkezései, az 
adórendszer, az állami bevételek összege és az 
egész pénzügyi berendezkedés, a közigazgatás 
fejlődő avagy megállapodott stádiuma, mind- 
megannyi, a személyzet létszámára jelentősen 
kiható tényezők. S noha eme tényezők két ál- 
lamban soha sem egyezhetnek teljesen, azért 
ezek az eltérések a két állam hivatalos appará- 
tusának párhuzamba való álUthatását csupán 
megnehezítik és az összehasonlítandó két állam 

kiválasztásánál óvatosságra, a felsorolt összes 
tépyezök alapos mérlegelésére intenek, de az 
öfiszemérés lehetőségét korántsem zárják ki. 

Mindezek számbavétele után, azt hiszem, 
csak természetesnek tűnhetik fel, hogy a para- 
lellát Ausztriával szemben igyekszem meg- 
vonni. Korántsem állítom azt, hogy a magy. 
korona országaiban és az osztrák örökös tarto- 
mányokban a hivatalnoki személyzet számát 
befolyásoló, említett tényezők teljesen fedik 
egymást ; de tény az, hogy más államokhoz 
mérve, a legcsekélyebb eltéréseket mutatják. 
8 ami az összehasonlítás értékét emeli, fontos 
körülmény, hogy az egyes eltérések kölcsönö- 
sek, ugy hogy végeredményben csaknem com- 
pensálhatók. Mig ugyanis a magyar állam terü- 
lete 22,071-5 km2-rel túlhaladja Ausztria terü- 
letét, addig viszont a birodalmi tanácsban kép- 
viselt királyságok és országok lakosainak 
száma 6.896,149-el több, mint a magy. biroda- 
lomé (A magy. állam területe 322,304*5 km^; 
Ausztria teriöete 300,2320 km^. A magy. állam 
népessége 19.254,559; Ausztria népessége 
26.150,708). 

A két állam népességének értelmiségi és 
culturális foka — egész általánosságban véve 
— nem mutat oly határozott különbséget, mely 
a pénzügyi téren a hivatalos személyzetnek 
bármely részről való túlsúlyát igazolná. 

Ausztria lakossága azonban vagyonosabb, 
mint hazánké. Ez a körülmény megkönnyíti a 

pénzügyi administratiót, simábbá teszi a köz- 
jövedelmek befolyását, a behajtás tehát nem 
foglalkoztat annyi embert és nem szül annyi 
aktát, mint nálunk. Ellenben odaát több a pénz- 
ügyi ellenőrzés alá esó vállalat, ami viszont 
némileg nagyobb személyzetet kivan. Eszerint 
mondhatjuk, hogy ez a két ellentétes eltérés 
közömbösíti egymást. 

Köztudomású, hogy a magy. és az osztrák 
pénzügyi tvek mennyire hasonlóak egymáshoz. 
Ennek gyökere abban rejlik, hogy Ausztria az 
abszolút uralom alatt egész adó- és illetékrend- 
szerét kiterjesztette hazánkra. A keresk. és 
vámszövetség XI. ezikke értelmében pedig a 
só- és dohányjövedék, nemkülönben a szesz-, 
a sör-, a czukor- és az ásványolaj adó mindkét 
államban egyenlő tvek és igazgatási rendsza- 
bályok szerint kezelendők ma is. Természetes, 
hogy egy vámterületen a vámjövedéki tvek és 
rendeletek is azonosak. Mindez nemcsak jogo- 
sulttá teszi, hanem egyenesen kinálja a pénz- 
ügyi tvek végrehajtására hivatott személyzet 
összehasonlítását. 

A két állam költségvetésének végső összegei 
— egyenlő alapra hozva — tudvalevőleg a 
quóta arányában viszonylanak egymáshoz. 
Nagy tévedés volna azonban ezt aquótaszámot 
a hivatalos személyzet számánál is irányadó- 
nak tekinteni. Tévedés volna először azért is, 
mert az állami bevételek összege a személy- 
zet létszámszükségletének igazolásánál egye- 

dűli és kizárólagos tényezőül el nem fogadható, 
hanem ez is csak egy tényező lehet a sok kö- 
zött. Másodszor pedig azért is, mivel ugyan- 
annyi állami bevételnek, egyenlő kiterjedésű 
területen, nagyobb vagyonosság és sűrűbb 
népesség mellett való előteremtése sokkal 
könnyebb feladat, mint szegényebb és ritkább 
népesség mellett. Harmadszor pedig azért is, 
mert 100 K-nak bevételezése, elkönyvelése és 
elszámolása nem okoz több munkát, mint 10 
koronáé. 

Viszont ne feledjük, hogy.Ausztria közigazga- 
tása már bizonyos szilárdabb alapokon nyugvó 
consolidatiót ért el, holott mi még nem mond- 
hatjuk, hogy közigazgatási rendszerünk a fej- 
lődés stádiumát már túlhaladta volna. Nálunk 

— miként Lukács László pénzügymin. találóan 
megjegyezte (a képviselőházban 1904 jan. 13.) 

— az egyes intéz menyeknek egymással szerves 
kapcsolatbahozatala még nem fejlődhetett ki 
esnem következhetett be teljesen. (Általában 
véve sűrű népességű és természetes határok- 
kal biró oly államban, melyben a gyáripar 
kifejlett és ugy a tv., mint a hatóságok tiszte- 
lete a népben gyökeret vert, kevesebb pénz- 
ügyi közegre van szükség, mint másutt. Hcck: 
Die öffentlichen Abgaben und Schulden, 36. 1.). 

De ne menjünk tovább ezen a téren, mert 
soha sem tudnánk megállani. Fogadjuk el azt, 
hogy habár az eltérő különbségek nagyjában 
paralisálják is egymást, mégis- Ausztria sze- 



Digitized 



by Google 



64 



mélyzetének javára némi csekély többlet meg- 
okoltnak mutatkozik azon az alapon, hogy mig 
a magy. birodalom területe csak 3'55o/o-kal 
nagyobb Ausztria területénél, addiíi lakossága 
15*19%-kal kevesebb; továbbá, hogy Ausztria 
állami bevételei a mieinket felülmúlják. 

Ezek után nyugodjunk meg abban, hogy a 
magyar és az osztrák hivatalos pénzügyi appa- 
rátus lélekszámát nagyjából összehasnolít hat- 
juk egymással és az eredményből, ha nem is 
minden kételyt kizáró pontossággal, de leg- 
alább is megbízható valószínűséggel levonhat- 
juk a következtetéseket. 

Némi kis személyzeti többletet tehát az elő- 
adottak alapján eoncedálunk Ausztria részére, 
de nagyobb eltérést a felsorolt és az itt egy- 
általán számbavehetö tényezők tárgyilagos 
megítélése után megokoltnak nem találnánk. 

Ezek előrebocsátása után beszéljenek a 
számok. 

A pénzügyi tárczánál alkalmazott egyének 
összes száma : 

a magyar birodalomban 14,869, 
Ausztriában 29,677, 

tehát Ausztriában 14,808 egyénnel több, mint 
nálunk. (Megjegyzem, hogy az összehasonlítás 
alapjául a két állam 1902. évi költségvetései- 
nek adatait vettem. Az 1902. évit azért, mert 
nálunk ennél újabb, tverőre emelt költségvetés 
e sorok Írásakor még nem volt). Kitüoik ebből, 
hogy a magyar korona országaiban az állami 

pénzügyek szolgálatában csak félannyi egyén 
áll, mint Lajtántúl (Polónyi tehát alaposan té- 
vedett, midőn azt állította, hogy nálunk a lélek- 
számhoz mérve aránytalanul nagy a tisztviselői 
apparátus). 

De törjük fel ezt a két nagy számot aprób- 
bakra s állítsuk egymáshoz az egyes arányos 
darabokat. 

A magy. pénzügyministeriumban 577-en, az 
osztrákban pedig 1106-an vannak alkalmazva. 
Tehát az osztrák bürokratia itt is kétszeres 
számot állít a magyarral szemben. A pénzügy- 
ministeriumban alkalraozottak közül a fogal- 
mazási személyzethez tartozik nálunk 103, 
Ausztriában 164; a számvevőségi személyzet- 
hez hazánkban 331, a birodalmi tanácsban kép- 
viselt király Ságokban és országokban pedig 839. 

A pénzügyi fogalmazási személyzet egész 
létszáma Magyarországon 1193, Ausztriában 
2930; 

a pénzügyi számvevőségi személyzet lét- 
száma nálunk 1001, odaát 2226; 

a m. kir. adóhivataloknál 2110, Ausztriában 
az adóhivataloknál (ideszámítva a birói letét- 
hivatalok személyzetét is) 6592 ; itt tehát az 
osztrák létszám háromszorosa a magyarnak; 

a m. kir. pénzügyőrség 5826 főből áll, mig 
az osztrák pénzügyőrség létszáma : 11,485; 

a vámhivatalok szolgálatába áll nálunk 322 
ember, Ausztriában pedig 1519 ember. Meg- 
jegyzem, hogy ennél az egy tételnél a nagyobb 

eltérés, Ausztriának túlnyomóan n^gy vám- 
vonalára való tekintettel, teljesen megokolt. 

Nem akarok visszaélni a számok felsorolá- 
sával, de legyen szabad még egy adatot föl- 
említenem. 

A fogalmazási személyzet közül csupán az 
egyenes adóügyeknek és kizárólag csak első 
fokon való ellátására vannak hivatva Ausztriá- 
ban 1056-an, tehát körülbelül annyian, mint a há- 
nyan nálunk minden szakot és minden forumot 
összevéve, együttesen a pénzügyi fogalmazási 
szakban alkalmazva vannak. 

Azt hiszem, hogy ezekből a tapasztalati, 
tárgyi és számadatokból elfogulatlanul valóban 
csak egy következtetést nem lehet levonni, és 
ez az, hogy a magyar állam pénzügyi szolgála- 
tában fölösen sok ember van alkalmazva. 

Befejezésül csak mellékesen kivánok még 
egy szempontra utalni, mely a kérdés elbírálá- 
sánál szintén tekintetbe jön, s ez a tisztviselők 
előhaladásának a kérdése. 

Az állami tisztviselők, altisztek és szolgák 
illetményeinek újabb szabályozásáról szóló, 
1903 febr. 14. kelt tvjavaslat megokolásában 
tényként van elismerve, hogy a magyar állami 
közigazgatásban kevés azoknak az ágazatok- 
nak a száma, amelyeknél a magasabb és ala- 
csonyabb állások között a kellő arány meg- 
volna. « Számos igen fontos szaknál — igy szól 
Lukács- László megokolása — a kisebb java- 
dalmazásu áll ások szám a aránytalanul nagyobb,' 

mint a magasabb javadalmazásuaké, aminek 
tagadhatatlan következménye az, hogy fontos 
érdeket szolgáló, igen nagyszámú állami tiszt* 
viselő, magasabb állások hiján évtizedekig 
ugyanabban az állásban megmarad. Hogy ez 
az állapot az illető tisztviselő gondozására bí- 
zott érdekek ellátásánál is hatását érezteti, alig 
vonható kétségbe. És ebben rejlik az az állami 
érdek is, amely az előléptetési viszonyok álta- 
lános megjavítása mellett SZÓb). 

•Számadatokkal ki lehet mutatni, hogy a pénz- 
ügyi tárcza körében az előhaladás esélyei 
mennyivel csekélyebbek, mint például az igaz- 
ságügyi tárczánál. Tény, hogy a hivatalba fek- 
tetett egyenlő anyagi és szellemi tőke — a 
pénzügyi tárcza szolgálatában állva — sokkal 
kevesebb kamatot hajt, mint másutt. Ezt csak 
annak illustrálásául említem fel, hogy a pénz- 
ügyi közigazgatás távolról sem sorolható ama 
kevés ágazat sorába, amelyeknél a magasabb 
és alacsonyabb állások egymással szemben 
helyes arányban állanak. 

De most már lássuk, mily kihatással lenne 
ezekre a mostoha előmeneteli viszonyokra egy 
bekövetkezhető személyzetapasztás. Azt hi- 
szem, hogy a személyzetapasztást senki sem 
akarná ugy keresztülvinni, hogy a tisztviselők 
egy részét egyszerűen szélnek eressze. Nem 
képzelhető ez másként, mint a koronként meg- 
üresedő állásoknak betöltetlenül hagyásával, 
illetve eltörlésével. Minthogy pedig az állások 

— a természet örök rendjének követelménye- 
ként — inkább ürülnek meg fent, mint lent, a 
fokozatos személyzetapasztás, a felsőbb állá- 
sok egyidejű szaporítása nélkül, a tisztviselők- 
nek amúgy is gyönge előhal adási esélyeit csak 
rontaná. Ez pedig — miként az előbb idézett 
megokolás helyesen rámutat — serami esetre 
sem válnék a pénzügyi közigazgatás előnyére. 

Ezekben ki vántam szembeszállani a személy- 
zetapasztás áramlatával, mely áramlat az ille- 
tékes körökben immár nagy tért hódított; 
igénytelen szavamatfölemeltem a tervezett sze- 
mélyzetapasztás ellen, tapasztalatokon nyugvó 
meggyőződésből azért, nehogy csak akkor ve- 
gyük észre, hogy mily rossz az út, amikor már 
felfordultunk. 

Aki pedig mindezek után még továbbra is 
azt vitatná, hogy a magyar pénzügyi tárcza 
alkalmazottjainak számát apasztani kell, azt 
már az ellenkezőről érvekkel meggyőzni nem 
tudnám. Annak csak azt kívánnám, hogy le- 
gyen — habár csak egy napig is — pénzügy- 
igazgató, számvevőségi főnök, adótárnok, pénz- 
ügyőri biztos vagy szemlész, tetszés szerint, 
és igyekezzék egy napra eső kötelességeinek 
a tvek és rendeletek értelmében, lelkiismere- 
tes pontossággal megfelelni; erős a hitem, 
hogy egy napi ily szolgálat után bizonyára ő 
irta volna meg helyettem ezt a czikket. 



Digitized 



by Google 



A KÖLTSÉGVETÉSEN KÍVÜLI 
ÁLLAPOT. 

I. A magyar kormány két ízben volt kénytelen 
költségvetés nélkül, úgynevezett exlex-állapot- 
ban vinni az ügyeket: 1899.jan. 1-től 1899.márcz. 
19ig, tehát 77 napig és 1903. máj. 1-töl 1904. 
márcz. 30-ig, azaz 334 napon át.Szomom, de igen 
tanulságos két időszak volt ez. Vonjuk le apénz- 
ügyi jogba vágó tanulságait, annál is inkább, 
mert az exlex visszatérése — fájdalom — 
nincs kizárva. Az exlex a pénzügyi jog terü- 
letén az addig ismeretlen kérdések egész gar- 
madáját termetté, melyeket kétségkívül a pár- 
tatlan tudomány tárgyilagosságával kell meg- 
vizsgálni és megoldani. Az exlex mibenléte, 
kihatása az állam magángazdaságából eredő 
bevételekre, az egyedáruságokra, az egyenes 
és a fogyasztási adókra, az illetékekre és dí- 
jakra, a vámokra, végül a községi és tvható- 
sági adókra, nemkülönben a késedelmi kama- 
tok felszámíthatása, felemelt illeték előirha- 
tása, pénzbírságok és büntetések alkalmazha- 
tása, mind oly kérdések, melyek a jogászt és 
a közgazdát elméleti, az adózó nagy közönsé- 

get pedig gyakorlati szempontból a legköze- 
lebbről érdeklik. Ezek a kérdések nyernek hal- 
vány megvilágítást e kis tanulmányban. Ezzel 
kizárólag azt a czélt kivánom szolgálni, hogy 
az exlex-állapotnak a magyar pénzügyi jogba 
vágó bonyodalmai tisztáztassanak. 

A felmerülő kérdések bármelyikére is csak 
ugy adhatunk helyes feleletet, ha előzetesen 
az exlex fogalmát tisztázzuk és mivoltát tüze- 
tesen megállapítjuk. 

Alig lett még idegen szó oly hirtelen közke- 
letűvé, mint az exlex. Szomorú körülmények 
kényszerítették arra a magyar nemzetet, hogy 
ezt a rossz deák szót megtanulja, de tényleg 
elég egykedvűen és könnyen tanulta meg. Fü- 
lünkbe csengett lépten-nyomon. Az exlex-álla- 
potról beszéltek és irtak mindenütt. A fogalom 
helyes értelmét azonban nem ismerik annyian, 
mint a hányan beszélnek v. irnak róla. Egyér- 
telműséget sem találunk annak eldöntésében, 
hogy a tven kivüli állapotban mi is van tulaj- 
donképen tven kivül, mik ennek az állapotnak 
következményei és mi az, amire a pénzzel és 
vérrel adózó polgár kényszeríthető, vagy nem 
kényszeríthető. 

Alig csalódom, ha azt hiszem, hogy a foga- 
lomzavar főoka maga az exlex szó, ez a kife- 
jezés, mely többet mond, mint amennyit kife- 
jeznie kellene. Szó szerint tven kivüli állapotot 
mond, pedig csak költségvetésen kivüli állapo- 
tot akar jelezni, amit különben alább lesz al- 

kalmam be is bizonyítani. Költségvetés nélküli 
és nem tv. nélküli állapot volt az, melyet immár 
két úben, pótolhatatlan veszteségekkel ugyan, 
de túléltünk. A tv. nélküli állapot egy elképzel- 
hetetlen anarchia, melyben a vagyon, a sze- 
mély és az élet közpréda tárgya lehet. Az ex- 
lex szó azonban — sajnos — annyira honossá 
lett nálunk, hogy a már közhasználatba átment 
kifejezést mással helyettesíteni nem kívánom. 
Elvégre igen sok fogalmat jelölünk meg oly 
kifejezéssel, melynek betűszerinti értelme más. 
A «budget» alatt sem értünk «börtáskát», ha- 
nem «költségvetést». A fő az, hogy az illető 
szóval felidézett fogalom legyen helyes. 

E bevezetés után áttérek a felmerült kérdé- 
sek tárgyalására. 

II. A költségvetési jog és a számonkérés joga 
biztosítja a magyar tvhozásnak alkotmány- 
szerű és sarkalatos befolyását az államháztar- 
tásra és főleg az államháztartás vitelének el- 
lenőrzésére. 

Hazánkban az első török háborúk idejében, 
midőn a határszélen az ozmán döngette az or- 
szág kapuit és bent körülhordozták a véres 
kardot, a subsidium oknak, a segélyeknek ki- 
vetése és beszedése már a rendek megajánlá- 
sától volt függővé téve. Ez az adómegajánlás 
a magyar alkotmánynak s a magyar pénzügyi 
jognak ma is egyik alapköve. 

Ezredéves multunkban nem egyszer volt rá 
eset, hogy erőszakos módon, tvtelenül sarczol- 

ták a népet, meg nem ajánlott adókkal. Okulva 
ebből, adóztatásunknak a megajánlás szüksé- 
gességében álló közjogi elvét több ízben tvbe 
iktatta a magyar állam ; igy már 1471 : II. t. ez. 
kimondja, hogy «ne szedjen a király semmi- 
nemű rovást az ország lakosaitól, azok akarata 
nélkül)) ; az 1504:1. t. cz.-ben hangsúlyozva 
van, hogy c<az adót a Rákosmezön összegyűlő 
rendek ajánlják meg» ; hasonlóképpen az 1583: 
J. t. cz.-ben az ország rendéi kijelentik, hogy 
ha régi szabadságaik helyre nem állíttatnak, 
adót jövőre nem fognak megajánlhatni; de kü- 
lönösen az 1791 : XIX. és 1827 : IV. t. ez.-eink a 
leghatározottabban kiemelik, hogy az adó min- 
denkor az országgyűlésen szavazandó me?. 

Noha ezekből kitetszőleg az adómegajánlás 
joga már régibb íveinkben is szerepel, csak a 
független magyar felelős ministerium alkotá- 
sáról szóló 1848 : III. t. ez. tette a kormány kö- 
telességévé azt, hogy az állami költségvetést 
és a zárószámadást az országgyűlés elé ter- 
jeszsze. Ennek az alaptvűnknek 37. §-a ugyanis 
igy szól: «A ministerium az ország jövedel- 
meinek és szükségeinek kimutatását s a múltra 
nézve az általa kezelt jövedelmekrőli szám- 
adását, országgyűlési megvizsgálás s illetőleg 
jóváhagyás végett, évenkint az alsó táblánál 
bemutatni köteles)>. 

Az exlex-állapot praecis meghatározása 
szempontjából kiváló fontossággal bir az 1867 : 
X. tvünk, mely kimondja, hogy «az évi költ- 

ségvetésnek országgyülésileg történendő meg- 
állapítása mindig csak egy évre terjed s újabb 
megállapítás s megajánlás nélkül adót kivetni 
s behajtani nem lehet». 

Ebből a következő rendelkezést vonja le az 
id. tv. : «01y esetben,midőn ő felsége az ország- 
gyűlést bármi okból előbb feloszlatja v. annak 
ülését előbb elnapolja, v. berekeszti, mint a 
befejezett számadások beadása és a jövő évi 
költségvetésnek előterjesztése a ministerium 
által teljesíttetett, s az országgyűlésen e tár- 
gyak iránt határozat hozathatott volna : az or- 
szággyűlés még azon év folytán és pedig oly 
időben összehívandó, hogy mind a befejezett 
számadások, mind a jövő évi költségvetés az 
évnek végéig országgyülésileg tárgyaltathas- 
sanak». 

A kép teljességeért még idéznem kell az ál- 
lami számvitelről szóló 1897: XX. t. ez. két 
szakaszát. Az egyik a 3. §, mely ekként ren- 
delkezik: «A pénzügyminister a ministerta- 
nácsban véglegesen megállapított állami költ- 
ségvetés előirányzatát — tekintettel az 1867 : 
X. t. ez. -re is — minden évben oly időben kö- 
teles az országgyűlés képviselőháza elé ter- 
jeszteni, hogy annak országgyűlési tárgyalása 
az év végéig befejezhető legyen ». A másik a 
19. §, mely igy szól : «Ha a költségvetési tv. 
azon év jan. hava l-ig, amelyre szól, létre nem 
jöhet, a kormány külön tvjav.-ban felhatalma- 
zást tartozik kérni arra, hogy a legutóbbi költ- 

ségvetési tv. keretében az állam jövedelmeit 
folytatólagosan beszedhesse és kiadásait fe- 
dezhesse)). 

Az 1867 :X. t. cz.-nek tárgyunkhoz tartozó 
legfontosabb kijelentése, mely szerint «űjabb 
megállapítás s megajánlás nélkül adót kivetni 
s behajtani nem lehet», csak az állami bevéte- 
lekre vonatkozik. Tovább megy a költségve- 
tési tvekbe illesztett appropriatio, mely két 
részből áll : az állami kiadások megállapításá- 
ból és megajánlásából egyrészt, az állami be- 
vételek megajánlásából és megszavazásából 
másrészt. 

A kiadásra vonatkozó rész szokásos szöve- 
gezési formája ez: vAz évre a magyar 

korona országainak rendes, átmeneti és beru- 
házási kiadásai K-ban állapíttatnak 

és ajánl tatnak meg». 

A bevételekre vonatkozó rész hagyomány- 
szerű, bár pongyola és pleunazmusokban bő- 
velkedő szövegezési módja a következő : «Hogy 
az államnak elősorolt jövedelmei folyóvá té- 
tethessenek, a tvekbe iktatott egyenes- és fo- 
gyasztási adók, jövedékek, díjak, bélyegek és 
illetékek, úgyszintén az adóköteles jövedelmek 
után az 1883 : XLVI. t. ez. 9. és 10. §-aiban 
megállapított százalékokban kivetendő általá- 
nos jövedelmi pótadó, a hadmentességi díj, az 
út-, híd- és révvám és az állami vagyon jöve- 
delmei s az állam egyéb bevételei, az eddigi 
tvekben eszközölt és a tvhozás által netalán 

még teendő módosítások megtartásának kikö- 
tése mellett, az ... . évre ezennel megajánl- 
tatnak és megszavaztatnak)). 

Tartok ugyan attól, hogy az olvasónál vissza- 
tetszést szül e sok idézés, de végül, hogy azután 
a következtetéseket fennakadás nélkül levon- 
hassam, legyen szabad ide iktatnom a költségve- 
tési tv. hiányában rendelkező pénzügyi felhatal- 
mazási tveink rendes szövegét is. A forma, mely 
éppenséggel nem mondható szerenesésen meg- 
választottnak, ez: «A ministerium felhatal- 
maztatik, hogy a magyar korona országaiban 
az adókra és az állami jövedékekre vonatkozó 
összes — jelenleg fennálló v. ezután hozandó 
— tveket, azok időközben bekövetkezhető mó- 
dosításainak figyelembevételével, az ... . év 
első . . . hónapjában érvényben tarthassa és 
az ezek alapján befolyó adókból és egyéb be- 
vételekből az állami kiadásokat (a legutóbbi 
állami költségvetés rendelkezései szerint) fe- 
dezhesse)). 

Ezek után nézzük a múltban bekövetkezett 
tényleges állapotokat. 

III. A magyar országgyűlés két ízben nem 
jutott odáig, hogy a költségvetést megállapítsa 
és az adókat megajánlj a s az erre irányuló törek- 
véssel az ellenzék azt az állapotot akarta elő- 
idézni, melyet az adómegtagadás von maga 
után. Báró Eötvös Józsefre hivatkozom itt, aki 
mintha csak a mai viszonyok jellemzésére 
mondta volna e találó szavakat: c<Az adómeg- 

tagadás joga. ugyanazon jelentőséggel bir az 
államra nézve, mint az öngyilkosság az egyesre 
nézve, melyet csak a kétségbeesés utolsó me- 
nedékének tekinthetni, s bizonyára nem oly 
eszközül, melylyel elégült létei szerezhető. 
Ebből következik, hogy az adómegtagadási jog 
csak azért fontos az alkotmányos államokban, 
mert mindkét részről feltehetni annyi észt, mi- 
szerint egyik sem hagyja odajutni a dolgot, 
hogy e joggal valóban kelljen élni)). 

Nálunk pedig rövid négy év alatt kétszer 
tényleg bekövetkezett az exlex: eljutottunk 
tehát, ha nem is az adómegtagadásig, azaz az 
öngyilkosságig, de az adómegajánlás megaka- 
dályozásáig, vagyis az öngyilkosság kisérletéig. 

Az alkotmányosság mintahazájában, Angliá- 
ban is volt ugyan exlex-állapot, de a többség- 
ben volt ellenzék idézte azt elő (Pitt minister- 
elnökkel szemben állt a Fox-párt, 1784-ben). 
Am a kisebbség által teremtett exlex-állapotra 
más nemzetek történetében nem találok pél- 
dát. Az exlex oly módon, mint ahogy abba mi 
mi két ízben is belejutottunk, parlamenti több- 
séggel a kormány mellett, speciális magyar 
találmány, amely azonban aligha fogja fokozni 
máskülönben fogyatékosnak nem mondható 
nemzeti önérzetünket. 

De kitűzött feladatunkhoz hiven, számoljunk 
a múltban beállott tényleges állapotokkal. 

A tényállás a következő volt : 

Az 1899. jan. l-ig, sem a 1899. évre szóló ál 

laini költségvetést, sem az ezt pótló pénzügyi 
felhatalmazást nem tárgyalta le az orszíiggyü- 
lés ; a jelzett napon tehát a költ^íégvetésen ki- 
vüli állapotba jutottunk. Ennek az állapotnak 
az 1899 : 1. 1. ez. 1899. márcz. 19-én, a tv. ki- 
hirdetésének napján vetett véget. Ez volt az 
elsó exlex-állapot. Majd azután az 1902. év 
végéig az 19í)3. évre szóló állami költségvetési 
tv. nem jött létre ; az 1903. év elsó négy hó- 
napjában viselendő közterhekről és fedezendő 
állami kiadásokról szóló 1903 : XXIV. t. ez. ha- 
tálya pedig az 1903. ápr. végén lejárt, anél- 
kül, hogy máj. 1-éig akár az 1903. évre szóló 
állami költségvetés megállapítása, akár a pénz- 
ügyi felhatalmazás meghosszabbítása fölött a 
tvhozás határozott volna. így 1903 máj. 1-én 
másodszor is beleestünk a költségvetésen kí- 
vüli helyzetbe. Ez a második exlox-állapot elhú- 
zódott az 1904 : IV. t. ez. kihirdetéséig, azaz 
1904 márcz. 30-áig. E 77, illetve 334 nap alatt 
tehát nem volt tverőre emelt állami költség- 
vetés és nem volt ezt pótló pénzügyi felhatal- 
mazási tv. Helyettesítve ezeket a szavakat az 
idézett tvek idevágó passzusaival, az exlex 
lényege a következőképen domborodik ki : 
Az exlex-állapot tartama alatt «adót kivetni s 
behajtani nemlehet» (1867 : X. t.ez.); az 1903. 
évre «a magyar korona országainak rendes, 
átmeneti és beruházási kiadásai megállapítva 
és megajánlva nincsenek)) (a költségvetési 
tveknek a kiadások megajánlására vonatkozó 

formája) ;«az államnak jövedelmei folyóvá nem 
tehetők, mert a tvekbe iktatott egyenes és 
fogyasztási adók, jövedékek, díjak, bélyegek 
és illetékek úgyszintén az adóköteles jövedel- 
mek után az 1883 : XLVI. t. ez.9.ésl0.§-aiban 
megállapított százalékokban kivetendő általá- 
nos jövedelmi pótadó, a hadmentességi díj, az 
út-, híd- és révvám és az állami vagyon jöve- 
delmei s az állam egyéb bevételei az 1903. évre 
megajánlva és megszavazva ninesenek» (a 
költségvetési tveknek a bevételek megajánlá- 
sára vonatkozó negatív szövege), «a ministe- 
rium nincs arra felhatalmazva, hogy a magyar 
korona országaiban az adókra és állami jöve- 
dékekre vonatkozó összes — jelenleg fennálló 
vagy ezután hozandó — tveket érvényben tart- 
hassa és hogy az ezek alapján befolyó adókból 
és egyéb bevételekből az állami kiadásokat fe- 
dezhesse)) (pénzügyi felhatalmazási tveink 
szövege, negatív alakban), illetve nem nyert 
felhatalmazást « arra, hogy a legutóbbi költség- 
vetési tv. keretében az állam jövedelmeit foly- 
tatólagosan beszedhesse és kiadásait fedez- 
hesse)) (az 1897 : XX. t ez. 19. §-a). 

Mindebből világosan kitűnik az exlex mi- 
volta. Nem más ez, mint az az állapot, melyben 
a kormány nincs tvszerüen felhatalmazva: adók 
kivetésére és behajtására, nemkülönben az 
állam jövedelmeinek beszedésére és kiadásai- 
nak fedezésére. Az exlex-állapot tehát mind- 
azokra, de egyúttal csupán azokra a bevéte- 

lekre és kiadásokra vonatkozik, melyek az 
állami költségvetés keretébe tartoznak. Ezek- 
nek kivetése, beszedése, illetve fedezése áll 
tven kivül. 

Ennyiből áll a pénzügyi jog keretében az 
exlex, nem többől, nem kevesebből. 

Az exlex alatt kivetett adót — a jogorvoslat 
igénybevétele esetén — a közigazgatási bíró- 
ság törölteti, a beszedett vagy behajtott adó- 
kat és más állami jövedelmeket — ha erre 
illetékes — visszatéritteti, a végrehajtás egyes 
fokozatainak alkalmazását pedig, tehát az in- 
tést, a zálogolást és az árverést kétségkivül 
érvénytelennek mondja ki. Ez állapot tartama 
alatt az adók tényleges behajtására vonatkozó 
rendeletet a tvhatóság nem hajtja végre. 

Az exlex állapot eme kihatásai mind a pénz- 
ügyi jogba vágnak. Kihatással lehet azonban 
az exlex a véderőre is, ha az évenkint kiállí- 
tandó ujonezok országgyülésileg megajánlva 
nincsenek. Az exlex e vonatkozásban a köz- 
jogba vág, miután azonban a pénzügyi jogban 
fölmerülő egyes kérdésekkel is némileg össze- 
függ, igy az exlex-állapotnak ezzel az oldalá- 
val is, bár igen röviden, de foglalkoznom kell. 

Alkotmányjogi biztosíték, hogy az ország- 
gyűlés szavazza meg tiz évről tiz évre az ujoncz- 
jutalékot, de azért minden esztendőben külön 
kell megajánlani — a véderőről szóló 1889 : 
VI. t. ez. 14. §-a értelmében — az illető évre 
eső ujonezlétszámot Ez a megajánlás szintén 

elmaradt ugy 1899-ben márcz. 19-éig, mint 
az 1903. évben az 1904. márcz. 30-áig. A meg 
nem ajánlott ujonczok tényleges kiállítására 
vonatkozó rendeletet a tvhatóság nem köteles 
végrehajtani, a hadkötelesek pedig nem tar- 
toznak sor alá állni. 

Előfordulhat azonban, hogy az adókat meg- 
szavazza az országgyűlés, az ujonczokat azon- 
ban nem, avagy fordítva : az ujonczokat sza- 
vazza meg és az adókat nem. Ez a két dolog te- 
hát nincs egymással szükségszerű kölcsönha- 
tásban. A két exlex-állapot idejében sem az 
adók, sem az ujonczok nem voltak megajánlva, 
s igy e két vonatkozásban a tvnélküliség hely- 
zete állott elö. E két vonatkozáson túl azon- 
ban a tvnélküliség nem terjedt ki, ezekben 
lokalizálva volt. 

IV. Az a vélemény, hogy az exlexben tven 
kivül van minden — ezt is olvastuk és hallot- 
tuk — annyira naiv, hogy a tudományos ellen- 
véleményt nem keltheti fel. Hiszen ez teljes 
anarchia volna, melyben szabad fosztogatni, 
rabolni, gyilkolni. Csak a lázas izgatottságtól 
elhomályosult tekintet láthat ily rémképeket. 
Exlex alatt még aministeriums igy a pénzügyi 
kormányzat felelőssége sem szünetel. Sőt ugy 
a politikai, mint a btőjogi felelősség még fo- 
kozottabb mérvben áll fenn. 

Komolyabban szembe kell szállanunk azzal 
a nézettel, mely szerint c<az adókra és állami 
jövedékekre vonatkozó összes tveink az exlex 

tartama alatt érvényöket vesztették)). Ezzel a 
veszedelmes tannal annál is inkább fel kell 
vennünk a harczot, mert azt tudományos ké- 
szültségü férfiak is vitatták. 

Igaz ugyan — és ezt habozás nélkül elisme- 
rem, — hogy az összes idevonatkozó tveinkben 
egy,de csak egyetlenegy támasztéka van ennek 
a felfogásnak, és ez a pénzügyi felhatalma- 
zásra, vagy miként nálunk kellőleg el nem 
Ítélhető fogalomzavarral mondani szokták : az 
indemnityre vonatkozó tveink szokásos szöve- 
gezési módja. Ez a kevéssé szerencsés szöve- 
gezés, — már előbb idéztem, — legalább 
első pillanatra tényleg megtűri, hangsúlyozni 
kivánom, hogy tényleg csak megtűri azt az ér- 
telmezést, hogy az állami bevételekre vonat- 
kozó minden tvünk összes rendelkezéseinek 
érvénye lejárt. 

Tekintsük, mi volna ennek az állapotnak kö- 
vetkezménye? Teljes anarchia a pénzügyek 
terén. Szivarokat bárki készíthetne és árusít- 
hatna ; a szesz-, sör- és czukorgyártás, nem- 
különben a petroleumfinomítás minden pénz- 
ügyi ellenőrzés nélkül, szabadon folyhatnék és 
a gyárosoknak az állammal szemben pénzügyi 
tveinkben apróra előirt, szoros kötelezettségei 
mind megszűnnének ; bornak és húsnak beho- 
zatala az egyes beszedési körökbe nem volna 
bejelentési kötelezettséghez kötve; szeszes 
italokat tetszés szerint akárki kimérhetne és 
elárusíthatna ; a só kiaknázása, vagy sós vizből 

való kiválasztása, szerencsejátékok rendezése, 
mind szabaddá lenne, a levelek és csomagok 
szállítását üzletszerüleg bárki folytathatná stb. 

Ez a képtelen állapot volna logikus folyo- 
mánya a pénzügyi felhatalmazási tvek oly ér- 
telmű magyarázatának, mely szerint a költség- 
vetés és felhatalmazás hiánya összes pénz- 
ügyi Iveinket lerombolja, érvényteleníti. 

Ezzel szemben a tveinkböl kimutatható tény- 
állás az, hogy költségvetés, vagy az ezt pótló 
felhatalmazás hiányában a kormány tvszerüen 
nincs feljogosítva: az adó és egyéb állami jö- 
vedelem kivetésére, beszedésére és behajtá- 
sára, valamint az állam kiadásainak fedezésére. 
Tehát pénzügyi tveinknek csupán az ezekre 
vonatkozó rendelkezései vannak az exlex tar- 
tama alatt felfüggesztve, csak e határozatok 
érvénytelenek, illetve szünetelnek az exlex 
idején; ellenben pénzügyi tveink összes többi 
rendelkezései a maguk épségében fennállanak, 
érvényesek és kötelezők. A közadók tves zá- 
logjoga, melyet ugy sem a költségvetési tv. 
állapít meg, hanem a hatályban levő 1883 : 
XLIV. t. ez. 88. §-a, az exlex alatt is fennáll. 
Ennélfogva a kincstári követelést sorrendi tár- 
gyaláson sorozni, a 94. § értelmében pedig csőd 
esetén akczeptálni kell. Az államkincstár kö- 
vetelései, amennyiben kielégítési alapul öz 
adós részére sorozott s közpénztárban őrzött 
készpénzletét szolgál, — miként azt egy con- 
cret esetben a debreczeni kir. ítélőtábla 1903. 

okt.-ben kimondta — állami költségvetés hiján 
is, letiltás útján biztosithatók. Az állampolgá- 
rok pénzügyi tveinek összes rendelkezéseit a 
költségvetés nélküliség helyzetében is betar- 
tani kötelesek épp ugy, mint máskor, egészen 
a fizetés teljesítésének tényéig. Minden más 
mulasztás vagy ellenszegülés nemcsak a hely- 
zettel való visszaélés, hanem egyúttal egyenes 
tvsértés is. 

Ezt az egyedül helyes és tves felfogást, az 
ellenkező álláspontot valló és hirdető tan kö- 
vetőivel szemben, az alábbiakkal kivánom 
megokolni. 

Az ellenkező nézet abból indul ki, hogy vala- 
mennyi pénzügyi felhatalmazási tvünk arra ad 
felhatalmazást a ministeriumnak, «hogy az 
adókraés állami jövedékekre vonatkozó összes 
— jelenleg fennálló vagy ezután hozandó — 
iveket érvényben tarthassa». Ebből azután azt 
következtetik, hogy ha tehát ez a felhatalma- 
zás hiányzik, a pénzügyi tvek nem tarthatók 
érvényben, azaz az exlex tartama alatt egé- 
szökben érvénytelenek, érvényük nincsen. 

Erre vonatkozólag először is azt a kérdést 
vetem fel, hogy abban az elképzelhető esetben, 
ha a költségvetés az előző év végéig mindany- 
nyiszor tvnyé emelkedve, felhatalmazási tv. 
sohasem hozatott volna, akkor miből lehetne e 
veszélyes tan hirdetőinek deriválniok azt, hogy 
összes adó- és jövedéki tveink érvénye az adó- 
megszavazás feltételéhez van kötve ? Bizony 

semmiből sem. És elképzelhetó-e, hogy ily lé- 
nyegbe vágó feltételt, melynek teljesülésétől 
a tv. léte vagy nem léte, érvénye vagy érvény- 
telensége függ, maga az illető pénzügyi tv. 
magában ne foglaljon ? Hogy ez csak éppen a 
pénzügyi felhatalmazási, vagy miként nálunk 
nevezik : indemnity-tvből, mely tvnek csak az 
időleges szükség ad létet, közvetve, kiterjesztő 
magyarázat alapján legyen kivehető ? Kétség- 
telen, hogy ha pénzügyi tveink lejárati időhöz 
volnának kötve, ezt a sarkalatos körülményt 
az illető tvbe épp ugy beiktatta volnaa tvhozás, 
mint ahogy a véderőről szóló tv. 14.§-ába beik- 
tatta, hogy a tiz évre megállapított ujonezju- 
talék tényleges kiállítása az évről-évre való 
megszavazás feltételéhez van kötve. 

Már pedig az adókra és az állami jövedé- 
kekre vonatkozó tveink lejárati időhöz kötve 
nincsenek. Miután pedig ezt az értelmezést a 
felhatalmazási tveink szövege — miként em- 
lítettem — megtűri, kérdés, miképen egyeztet- 
hető össze ez a szöveg a mi álláspontunkkal, 
ill. hogyan értelmezendő az helyesen ? 

Az időleges pénzügyi felhatalmazást tartal- 
mazó tveink sem foglalnak magukban mást, 
mint — simulok a tv. szavaihoz — felhatalma- 
zást arra, hogy a min. az adókra és állami jö- 
vedékekre vonatkozó összes — jelenleg fenn- 
álló V. ezután hozandó — tveket bizonyos ideig 
érvényben tarthassa (az időleges pénzügyi fel- 
hatalmazási tvek szövege) oly módon, hogy az 

adókat kivethesse és behajthassa (1867 :X. t. 
ez.) és az állam jövedelmeit folytatólagosan be- 
szedhesse és kiadásait fedezhesse (1897 : XX, t. 
ez. 19. §). 

Hogy a felhatalmazási tveknek ez a helyes 
és jogi alapon nyugvó magyarázata, az kitűnik 
a következőkből. 

Az időleges pénzügyi felhatalmazást tartal- 
mazó tvt nem szabad tveink komplexumából 
kiszakítva, elszigetelten szemügyre venni, mert 
hiszen csak egy más tvt ideig-óráig helyette- 
sít, nem önálló vmi, hanem csak surrogatum. 
Össze kell azt kapcsolnunk az 1867 : X tvnyel, 
nemkülönben a költségvetési tvnyel, amelyet 
pótol és végül az állami számvitelről szóló 
tvünkkel. ' 

Ugy a magánjogban, mint a közjogban a he- 
lyettes soha sem bírhat nagyobb jogokkal és 
hatáskörrel, mint az, akit helyettesít. Az idő- 
leges felhatalmazási tv. sem adhat nagyobb 
felhatalmazást a min.-nak,mint a költségvetési 
tv., melyet átmenetileg helyettesít. Nem adhat 
tehát jogot különben érvénytelenné váló tvek 
érvényben tartására, mert ily tartalommal a 
költségvetési tv., appropriatió sem bir, hanem 
csak arra hatalmazza fel a kormányt időlege- 
sen, amire a költségvetési tv. felhatalmazza 
véglegesen ; hogy adót kivessen, beszedjen, be- 
hajtson és az állam egyéb jövedelmeit beszedje, 
kiadásait pedig fedezze, mindezt a legutóbbi 
költségvetés korlátai között. 

Hogy ez az értelme az időleges felhatalma- 
zási tvnek, azt keletkezése és az 1897: XX. t. 
ez. 19. §-a is kétségbevonhatatlanul bizonyítja. 
E tvszakasz szerint ugyanis, ha a költségvetési 
tv. az előző év végéig létre nem jön, a kormány 
felhatalmazást tartozik kérni : nem arra, hogy 
érvénytelenné váló adó és jövedéki tveket ér- 
vényben tarthasson, hanem arra, hogy az állam 
jövedelmeit folytatólagosan beszedhesse és ki- 
adásait fedezhesse. Erre a kérésre a válasz : a 
felhatalmazási tv. 

De ha nem erre az egyetlen lehetséges állás- 
pontra helyezkedünk, eltekintve attól, hogy ak- 
kor a pénzügyi anarchia legbuzgóbb apostolaivá 
szegődünk, még azt is el kellene tűrnünk, hogy 
maga az a tv. leczáfoljon, melyre egyedül tá- 
maszkodtunk. A felhatalmazási tv. ugyanis — 
többször idézett szövege szerint — felhatalma- 
zást ad a min.-nak arra, hogy az adókra és jö- 
vedékekre vonatkozó «jelenleg fennálló tveket 
érvényben tarthassaw. Hiszen ha a tv. (<fenn- 
áll», akkor «érvényben is van». Kétségtelen te- 
hát, hogy annak érvényben tartására ad a tv. 
felhatalmazást, ami különben már nem állana 
fenn, ez pedig csupán az adó és egyéb jövedel- 
mek kivetési, szedési és behajtási joga, vmint 
a kiadások fedezhetése. 

Mindebből világos, hogy pénzügyi tveink az 
exlex alatt is — az általunk kiemelt megbé- 
nítíjissal ugyan — de hatályban vannak. 

És itt nem kisebb tekintélyre hivatkozhatom. 

mint Kautz Gyulára, aki 1876-ban megjelent 
pénxügytanábaD (A pénzügy- v. államgazdaság- 
tan 31. 1.) ezeket irta: «Serami esetre sem je- 
lenti az adómegtagadási jog azt, hogy a nép az 
adófizetés kötelezettsége alól felmentett le- 
gyen, hanem azt, hogy a kormány az állam- 
kiadásokat a begyülö jövedelmekkel fedezni 
nem jogosíttatik fel, a bevételekkel nem ren- 
delkezhetik)). 

Ha pedig ez áll az adómegtagadás esetén, 
még inkább áll akkor, ha az adó megajánlása 
bármi okból elmarad. 

A költségvetésen kivüli állapotban is válto- 
zatlanul fennállanak tehát az adózó közönség- 
nek mindama kötelességei, melyeket pénzügyi 
tveink előírnak, egészen az adófizetés aktusáig, 
amit azonban az állam a «salus rei publicae 
suprema lex)) elve alapján, tven kivül ugyan, 
de szintén követelhet. 

Mert hiszen az adóztatás az állami élet szük- 
ségszerű folyománya ; ma már az adózás maga 
állandó és folytonos ; csupán az adóbeszedésre 
való felhatalmazás van időhöz kötve, miként 
ezt Say is kifejezi: c<Les impots sönt perma- 
nents, mais Tautorisation de percevoir est an- 
nuelle».(Revuedes DeuxMondes, 1885 jan. 15.). 

Nem volt azonban ez mindig igy a múltban; 
különösen nem nálunk, amidőn a rendek a ve- 
szély és a szükség nagyságához mérten egy- 
egy idóre megszavazták az adót, mely idő le- 
járta után az adózás kötelezettsége tényleg 

nyugodott. Az adó kulcsa is mindig a szükség- 
let nagyságához igazodott és a megszavazott 
adó összegéből fejlett ki ; azért csaknem min- 
dig más-más tételeket vetettek ki az adózási 
egységekre : a jobbágytelekre, a házra, a füstre 
és a kapura. Sót sokszor a megszavazott sub- 
sidium is inkább csak segélykiáltás maradt és 
csak kis részben lett befizetett adóvá (Hegedűs 
Lóránt: A magyar egyenes adózás kifejlődése, 
K. Sz. 1900. évi 8. sz.). Még e múltnak hatása 
alatt használja ezt a kifejezést az 1867 :X. t. 
ez., hogy : «újabb megállapítás s megajánlás 
nélkül adót kivetni s behajtani nemlehet.» Nem 
azt mondja, hogy nem szabad, hanem: nem le- 
het. Ebben a tvben tehát nincs tilalom, nincs 
benne a non licet, hanem csak a non potest ; 
sőt inkább az inpossibile, a lehetetlenség. Kon- 
tingentálandó adót kivetni és behajtani, mielőtt 
még az adófőösszeget meghatározták volna, 
tényleg érvényben álló adórendszer híján nem 
is lehet. Ma azonban, egy kidolgozott adórend- 
szer mellett, lehet ugyan, de nem szabad, mert 
nem alkotmányos, nem tves. 

V. Az exlex- állapot mivoltát ekként kifejtve, 
igen röviden és határozottan adhatunk felele- 
tet az állam egyes bevételcsoportjainál az ex- 
lex szempontjából fölmerülő kérdésekre. 

Az állam magángazdaságából s az államva- 
gyonból folyó jövedelmeket az exlex-állapot 
gyakorlatilag nem érinti. A házilag kezelt állam- 
jószágok ezalatt is csak ugy jövedelmeznek, 

mint máskor ; a bérbeadott államjavak és állami 
épületek után pedig a haszonbért meg kell 
fizetni. Az állami bányák termékei és a kincs- 
tárigyárak produktumia az exlex idejében sem 
vesztegethetök ingyen. Az állam magángazda- 
ságból s az államvagyonból származó jövedel- 
mek az exlex alatt, ha kell, birói úton is be- 
hajthatók, éppen ugy, mint más magánjogi kö- 
vetelés, mert az állam e jövedelmei nem tar- 
toznak a közadók módjára, tehát közigazgatási 
úton behajtható követelések csoportjába. 

Az államvasút az exlex tartama alatt is csak 
azt szállítja, akiért v. amiért megfizettek ; a 
posta pedig csak azt továbbítja, amire bélye- 
get ragasztanak ; az állami telefont is csak az 
veheti igénybe, aki lefizeti a használatáért járó 
díjat. 

Hasonló, bár nem egészen azonos tekintetek 
alá esnek az állami egyedáruságok bevételei 
is. Az egyedárusági ár ugyanis a termelési költ- 
ségen és a rendes vállalkozói nyereségen kivül 
adót is rejt magában. Például a só teljes egyed- 
árusági ára hétszer oly nagy, mint a megadóz- 
tatott jószág értéke (e czikk szerzőjétől : Ma- 
gyar pénzügyi jog, 327. 1.). Egy q só után ugyanis 
az állam körülibeliil 16 korona adót szed. Ennek 
az adónak épp ugy, mint az állami monopólium 
többi tárgyainak eladási árában elburkolt adó- 
nak beszedése már tven kivül áll. Csakhogy az 
adó a termelési költségtói és a közönséges vál- 
lalkozói nyereségtől gyakorlatilag el nem vá- 

lasztliató. Ámde az állam csak annak ad el do- 
hányt, sót és lőport, aki megfizeti az egyolda- 
lulag megszabott árt; csak annak ad engedélyt 
kisorsolásra, aki a lottódíjat lefizeti. De már az 
italmérési illetéket csak a szükségjog alapján 
követelheti. 

Az exlex-állapot azonban korántsem ad fel- 
hatalmazást arra, hogy engedély nélkül dohányt 
termeljünk, szivarokat készítsünk és dohány- 
nyal kereskedjünk, sót bányászszunk, lőport 
gyártsunk, szerencsejátékokat rendezzünk és 
szeszes italokat kimérjünk. Azok a tvek, melyek 
mindezeket az állam kizárólagos jogává tet- 
ték, miként kimutattuk, sértetlenül fennállanak 
az exlex idején is s aki ezek ellen vét, jöve- 
déki hihágást követ el és büntethető. 

De tekintsük az egyenes adók csoportját. 

VI. Ha az egyenes adók, névszerint a föld- 
adó, házadó, négy kereseti adó, részvénytársu- 
lati adó, bányaadó, tőkekamat- és járadékadó, 
általános jövedelmi pótadó, vadászati adó, fegy- 
veradó, nyereményadó, szállítási adó s végül a 
hadmentességi díj — kivettetnek és beszedet- 
nek, ez már tényleg tven kivül történik. Ámde, 
ha az exlex-állapot alatt egyenes adótartozá- 
sait önként senki sem fizetné, felfordulástól 
még akkor sem lehetne tartani, mert az egye- 
nes adók tiszta állami rendes bevételeinknek 
csak egyharmadát, a magyar államháztartás 
összes bruttó bevételeinek pedig alig egyötödét 
szolgáltatják. 

Az egyenes adók és az ezek módjára be- 
hajtandó köztartozások behajtásánál az állam 
tudvalevőleg sokszor igénybe veszi a tvható- 
ságok támogatását és tényleges közreműködé- 
sét, sőt a közvetlen fizetőkkel szemben a be- 
hajtó közegek : a főszolgabirák, tehát tvható- 
sági tisztviselők. Az országgyűlés által meg 
nem szavazott adó tényleges behajtására vo- 
natkozó rend.-et azonban a tvhatóság nem kö- 
teles végrehajtani, sőt egyes régibb tveink az 
ily rend. végrehajtását egyenesen eltiltják 
(Kmety Károly: A magyar közigazgatási jog 
kézikönyve, II. kiad. 93. 1.). 

De különben is, miként az exlexről az 1904. 
évben névtelenül megjelent figyelemre méltó 
közjogi tanulmányban olvasom: «kétséget nem 
szenved, hogy ez a rendelkezés csakis a végre- 
hajtó hatalom központi szerveinek az önkor- 
mányzati szervekhez való viszonyát akarja meg- 
határozni és csakis a végrehajtó hatalom kö- 
rébe tartozó intézkedésekre, vagyis a tulajdon- 
képeni ministeri rend.-ekre terjed ki. A tvalko- 
tás tekintete alá eső szükségrend. tekintetében 
tehát ez a rendelkezés kivételt meg nem álla- 
pít .. . De még abban az esetben is, ha ez a 
szabály a szükségrendelettel szemben is alkal- 
mazható volna, akkor ez a kivétel csakis a 
tvhatóságok közreműködésének igénybevéte- 
lére vonatkozik, de magát a szükségrend.-nek 
tárgykörét nem szorítja meg és nem zárja ki, 
hogy ily tárgyú szükségrendelet végrehajtása 

végett kivételesen más közegek vétessenek 
igénybe» (Az exlex. Megjelent örillnél, 26. L). 

Az exlexet megelőző időről fennálló adóhát- 
ralékok, mint tvesen megszavazott adótarto- 
zások — nézetem szerint — az exlex állapot 
tartama alatt is akadálytalanul behajthatók. 
Miként a régebbi ujonczmegajánlások tarta- 
lékosait be lehet hivni, ugy be lehet az előző 
években már megszavazott, de eddig be nem 
fizetett adót szedni. 

Ezzel szemben egy fővárosi napilap 1903 
máj. 1-én megjelent számában azt olvastam 
(Egyetértés: Az exlex joga, [pd.] czikke),hogy 
a múlt években már megajánlott adók hátra- 
lékait se lehet behajtani, újabb tves felhatal- 
mazás nélkül. A czikkiró szerint e mellett dönt 
az 1897 : XX. t. ez. 25. §-a, mely kimondja azt, 
hogy «az egyenes adók bevételeire nézve az 
utalványozási jog (előírások elrendelése) csak 
a naptári év végéig gyakorolható ». 

Az állami számvitelről szóló tvnekezt a ren- 
delkezését a czikk Írója teljesen félreértette, 
mert hiszen az sem az exlex-állapottal, sem 
az adóbehajtással a legtávolabbról sincs össze- 
függésben, amire a czikk Írója bizonyára maga 
is rájött volna, ha e rendelkezés megértése 
végettt a hozzátartozó végrehajtási utasítást 
elolvassa (Wallon dr. : A magyar állami szám- 
vitel kézikönyve, 184. 1.). Ennek 96. §-a az id. 
tves rendelkezés czélját megismerteti velünk, 
mely czél nem más, mint a számadási rend 

fentartása oly módon, hogy egyik évnek pénz- 
ügyi eredményei ne duzzaszszák v. apaszszák 
egy másik számadási évnek eredményeit, ami 
a zárószámadási eredmények czélzatos irányí- 
tására nyújthatna alkalmas eszközt. Hiszen ez 
a tves tilalom az egyenes adók tárczafókönyvi 
elóirásá tekintetében (ami nem tévesztendő 
össze az egyenes adók adófókönyvi előirásá- 
val) fennáll a rendes költségvetési v. felhatal- 
mazási állapot tartama alatt is. Nyilvánvaló 
tehát, hogy ez a rendelkezés az exlex-állapot- 
tal kapcsolatba nem hozható és hogy abban az 
adóbehajtásról szó sincs. 

így elesik az argumentum, tehát megdól az 
abból vont következtetés is. Kétségtelen tehát, 
hogy az előző évekről visszamaradt és már 
tvhozásilag megszavazott adóhátralékokat, 
mint oly követeléseket, melyeket az állam eddig 
bármi okból adósain be nem hajtott, az exlex 
helyzetében is tves alapon követelhet és be- 
hajthat. Mégis a legkisebb konfliktust is ke- 
rülve, a pénzügymin. 1903 ápr.28. kiadott kör- 
rendeletében, további intézkedésig, a közadók- 
nak, a közadók módjára behajtandó kincstári 
követeléseknek és egyéb tartozásoknak végre- 
hajtás útján való behajtását egész általános- 
ságban, tehát tekintet nélkül arra, vájjon a 
követelés az előző évekről származik-e avagy 
a folyó évről, beszüntette. 

Hogy minden adónak s igy az egyenes adó- 
nak kivetése is az exlex alatt tvtelen, azt már 



Digitized 



by Google 



94 



eléggé kidomborítottuk. Exlex alatt tehát az 
összes adónemek kivetésének — tvnyeink ér- 
telmében — szünetelniök kell. A belső mun- 
kálatok azért természetesen folytathatók, de 
az adókivető-bizottságok tárgyalása és az adó- 
kivetési lajstromok közszemlére tétele jogerős 
adókivetésre az exlex alatt nem vezethet. 
Itt még csak arra kivánok utalni, hogy 16 egye- 
nes adónk között van kettő, melyekre valóban 
ráillenekazl867 : X. tv. szavai, mert azokat az 
exlex idején kivetni nem lehet. Ekét adónem : 
az általános jövedelmi pótadó és az országos 
betegápolási pótadó ; ezek százalékos kulcsát 
ugyanis — az 1883 : XLVI. t. ez. 16. §-a és az 
1898 : XXI. t. ez. 2. §-a értelmében — a tör- 
vényhozás évről-évre az államköltségvetésről 
szóló tvben határozza meg ; költségvetés pedig 
a költségvetésen kivüli állapotban nincs. Igaz 
ugyan, hogy más években is a költségvetés 
többnyire oly későn válik törvénynyé, hogy 
akkorra az államháztartás rendje és az adózók 
érdeke szempontjából már e két adónem is ki 
van vetve. A pénzügyi hatóságok ugyanis fel- 
tételezik, hogy e két adónem kulcsa marad 
változatlanul a régi, a maximum és e feltevé- 
sökben csak most az 1904. évben csalódtak, 
amennyiben az országos betegápolási pótadó 
kulcsát az 1904. évi költségvetés azalaptvben 
(1898: XXI. 2. §) meghatározott maximális 
30/0-nál is magasabbra, 5o/o-ra tette. Ez pedig 
oly változtatás, melyre az országos betegápo- 

lási pótadót létesítő tv. felhatalmazást nem ad 
s igy természeténél fogva külön tv. alkotását 
igé;iyelte volna. 

Érdekes vitás kérdés volt, vájjon az exlex 
hínárjából való leigazolás után, az esedékes- 
ség idejében be nem fizetett egyenes adótar- 
tozásoktól kell-e késedelmi kamatot fizetni? 
E kérdésben a közigazgatási bíróság egy con- 
cret esetből kifolyólag, az első exlex után, a 
pénzügyministerium kifejezett álláspontjával 
ellentétben, kimondotta, hogy « költségvetési 
V. azt pótló felhatalmazási tv. híjában közadók 
nem követelhetők, s ha a tvhozás visszaható- 
lag a tven kívüli időre eső adók behajtására a 
felhatalmazást meg is adja, ez még külön tves 
rendelkezés nélkül nem szolgáltat jogalapot a 
mondott időre eső késedelmi kamatok követe- 
lésére is.» 

A közigazgatási bíróság pénzügyi osztályá- 
nak 234. sz. elvi jelentőségű határozata ez, 
megokolásából kiemeljük a következő részt: 
« Habár a közadókra és egyéb közszolgáltatá- 
sokra nézve fennálló t veink időhöz kötve nin- 
csenek is, az azokban megállapított fizetési 
kötelezettség ahhoz a feltételhez van kötve, 
hogy a tvhozás külön engedélyt adjon e tvek 
érvényesítésére és hogy e külön engedély nél- 
kül fizetési kötelezettség nem állhat be. Az 
]899. jan. 1-ső napjától egész 1899. márcz. 
19-ig sem költségvetési, sem pedig ezt pótló 
felhatahnazási tvünk nem volt, ezen idő alatt 

tehát az állami közszolgáltatások esedékessé 
nem váltak és igy azokra nézve fizetési köte- 
lezettség sem állhatott be. Az 1899 : 1. t. ez. 
3. §-a 1899. jan. 1-tól kezdődő hatálylyal jogo- 
sította ugyan fel a ministeriumot a közszolgál- 
tatások érvényesítésére, aminek folyománya, 
hogy habár az id. tv. csak 1899. márcz. 19-én 
lépett is\érvénybe, a közadótartozások vissza- 
hatólag jan. 1-só napjától követelhetők, de ez 
a felhatalmazás még nem ad jogot arra, hogy 
az évnegyed közepéig be nem fizetett 1899. 
I. negyedi adó után késedelmi kamatok is kö- 
vetelhetők legyenek. Ugyanis a késedelmi ka- 
matok fizetési kötelezettsége az 1883 : XLIV. 
t. ez. 39. és 41. §§ szerint a 40. §-ban foglalt 
eltérő rendelkezésektől eltekintve, az egyenes 
adókra nézve akkor áll be, ha a naptári évne- 
gyed első napján esedékessé vált adó az év- 
negyed közepéig sem fizettetik be. A kamat- 
fizetési kötelezettségnek ez a feltétele azon- 
ban a fentjelzett időtartam alatt nem állhatott 
be, mert költségvetési v. ezt pótló felhatalma- 
zási tv. hijában az adó az 1899 márcz. 19-ike 
előtt a fentebbiek szerint esedékessé nem vált, 
következéskép a be nem fizetés miatt mulasz- 
tás nem következett be. Ama feltétel híjában 
tehát külön és határozott tvrendelkezés volna 
szükséges ahhoz, hogy késedelmi kamatok 
visszahatólag követeltethessenek, mert a ké- 
sedelmi kamat fizetési kötelezettsége az ese- 
dékessé vált adó be nem fizetéséhez lévén 

kötve, az esedékesség előtt a mulasztás tény- 
körülménye nem fproghatott fenn, a tv. vissza- 
ható rendelkezése pedig jogot adhat a tartozás 
visszaható követelésére (species juris), de nem 
állapíthatja meg visszahatólag a mulasztás 
ténykörülményét (species facti) s ennek hijá- 
ban külön és határozott rendelkezés nélkül nem 
szolgáltathat jogalapot késedelmi kamatok kö- 
vetelésére.)) 

Ki kell azonban emelnem, hogy az exlex 
beállta előtt esedékessé vált, de kellő időben be 
nem fizetett adóösszegek után a késedelmi ka- 
matok az exlex tartama alatt is feszámítan- 
dók, mert azok az adóösszegek tves módon 
meg voltak ajánlva. Éppen ezért ezek az adó- 
összegek nemcsak késedelmi kamatkötelesek, 
hanem egyúttal a költségvetésen kivüli álla- 
pot tartama alatt is behajthatók. Ezzel a felfo- 
gással megegyezően mondta ki az 1903. okt. 
hónapjában a bpesti tábla, hogy az ex-lexet 
megelőző időből származó adóhátralék a költ- 
ségvetésen kivüli állapot ideje alatt is behajt- 
ható és hogy az államkincstár ebben a költ- 
ségvetésen kivüli állapotban kérheti akár adó-, 
akár illetékkövetelés alapján az ingatlan el- 
árvereltetését, mert az árverési kérvény az 
állami kölségvetés hiányából el nem utasít- 
ható. 

Az exlex lényegének ismertetésénél igye- 
keztem kimutatni a költségvetési és felhatal- 
mazási tveinek szövegének helyes értelmét. 



Digitized 



by Google 



Korántsem magyarázhatók ezek ugy, hogy az 
exlex alatt adó- és jövedéki tveink érvényte- 
lenek, aminek logikus folyománya az, hogy a 
tven kivüli állapot az egyenes adóknál csupán 
folyamodás nélkül engedélyezett fizetési ha- 
lasztást jelent. 

Vlí. A tven kivüli állapot a fogyasztási adók 
terén a legérdekesebb bonyodalmakat idézheti 
elő, melyek azonban inkább csak akadémikus 
jellegű elméleti nehézségek, anélkül, hogy a 
mindennapi életbe mélyebben belenyúlnának. 
A fogyasztási adó alá eső szeszgyáros, a czu- 
korgyáros, a szabadraktár és a petroleumfino- 
mító vállalkozója tudvalevőleg akkor köteles 
az adót lefizetni, mikor a termeivényt a gyár- 
telepről vagy a szabadraktárból elszállítja, a 
termelési adó alá eső szeszfőzdék vállalkozója 
és a sörgyáros pedig akkor, mikor a szesz- 
főzést, illetve a sörfőzést bejelenti. Az a kér- 
dés merül fel, büntethető-e az a szeszgyáros, 
czukorgyáros, petroleumfinomító, v. szabad- 
raktáros, aki a termeivényt az adó lefizetése 
nélkül a gyártelepről elszállítja, illetve az a 
termelési adó alá eső szeszfőző és az a sör- 
gyáros, aki az adó lefizetése nélkül főz szeszt 
V. sört. Rendes körülmények között ugyanis 
ez a mulasztás súlyos jövedéki kihágás és az 
adó sokszorosával büntethető. Igénytelen né- 
zetem szerint a gyáros és a szabadraktár vál- 
lalkozója az exlex-állapot alatt nem büntet- 
hető akkor, ha a szabályszerű bejelentést meg- 

tette és eleget téve a fennálló tvek összes ren- 
delkezéseinek, csupán az adó lefizetésével 
maradt el. Nem tartozik a kérdés elméleti el- 
bírálásához — pedig én e tanulmány kereté- 
ben csak arra szorítkozhatom,— hogy tényleg a 
pénzügyőrség megengedi-e annak a szesznek, 
czukomak és ásványolajnak a gyártelepről, 
illetve a szabadraktárból való elszállítását, 
mely után az esedékes adót nem rótta le a 
gyáros v. vállalkozó és hogy vájjon a kir. adó- 
hivatal, iDetve bárczázó állomás az adó lefize- 
tése nélkül is tényleg kiszolgáltatja-e a szesz- 
vagy sörfőzési bárczát. Különben is ennek a 
kérdésnek gyakorlati jelentőségét csökkenti 
az a körülmény, hogy az adóköteles fogyasz- 
tási czikkek gyárosai csaknem kivétel nélkül 
négy-hathónapi adóhitelt élveznek. 

A boritaladó és a húsfogyasztási adó az ex- 
lex idejére is minden nyilt községben több- 
nyire szerződésileg biztosítva volt. Ha pedig 
az adóköteles felek egyike-másika az adósze- 
désre jogosulttal (a bérlővel v. a községgel) 
szemben megtagadta az adófizetést, ugy az 
adószedésre jogosult minderről nyilvántartást 
vezethetett és a visszaható erővel felruházott 
költségvetés, illetve felhatalmazás megszava- 
zása után a le nem fizetett adók beszedése 
iránt tves jogait utólag érvényesíthette. Ily 
esetben a méltányosság azt is megkívánja, 
hogy az adószedésre jogosult a bérösszeg, ill. 
a megváltás fejében kikötött összeg beszol- 

gáltatása tekintetében az arányos rész ere- 
jéig fizetési halasztást nyerjen a pénzügymi- 
nisteriumtól. 

A zárt városok területére behozott adóköte- 
les czikkek hasonló elvi elbirálás alá esnek. 
A borital- és húsfogyasztási adónak az exlex- 
állapot tartama alatt való követelésére a végre- 
hajtó hatalomnak tves felhatalmazása nincsen 
ugyan, de már aki az adófizetésen kivül a be- 
hozatal tényének a fennálló tvben előirt módo- 
zatok szerint való pontos bejelentését elmu- 
lasztja, jövedéki kihágást követ el. Az, vájjon 
a Budapest és Pozsony, mint zárt városok terü- 
letére a borital- és húsfogyasztási adó alá eső 
czikkek behozatalát az ellenőrző közegek a 
fogyasztási adó lefizetése nélkül exlex alatt 
tényleg megengedik- e vagy nem, már tisztán 
gyakorlati kérdés, mely a kifejtett elméleti 
álláspontot nem érintheti. 

VIII. Az illetékek kiszabása, beszedése és 
behajtása az exlex szempontjából az egye- 
nes adókkal analóg elvi elbirálás alá esik. 
Hiszen az illetékek is a legtágabb értelem- 
ben vett adók csoportjához tartoznak s külön- 
ben sem szabad felednünk, hogy a magyar 
«illetékek» között legtöbb éppen a forgalmi 
adó. 

Egészen téves nézet, hogy a bélyegtelen be- 
adványokat és okiratokat megleletezni ne volna 
szabad. Sőt ellenkezőleg, a lelet fölvétele egye- 
nesen kötelesség. A lelet ugyanis csak annak 



Digitized 



by Google 



101 



konstatálása, hogy vmely bélyegköteles bead- 
ványon vagy okiraton nincs megfelelő bélyeg, 
illetve a bélyegilleték nincs szabályszerűen 
leróva. Az ex-lex-állapot szerencsés elmulta 
után azonban tudni kell, hogy visszahatólag 
kiktől követelhető a bélyegilleték. Nézetem 
szerint tehát a lelet alapján csak fölemelt ille- 
téket nem szabad kiszabni. Az egyszeres és 
fölemelt illeték kérdésében pénzügyi areopá- 
gunkkal egy nézetet vallok. Az 1900. évben 
235. számú elvi jelentőségű határozatában ki- 
mondta ugyanis a közigazgatási biróság, hogy 
ha vki a költségvetési, v. ezt pótló felhatalma- 
zási tv. nem léte idejében a bélyegilletékeket 
le nem rója, ez még nem szolgáltat jogalapot 
arra nézve, hogy tőle az egyszeres illetéken 
felül fölemelt illeték követeltessék. Ezt az állás- 
pontot foglalta el csekélységem is kezdettől, 
még az 1899 jan. 3-án, kiskátét irva a nagy ex- 
lexről (P. N. 1899 jan. 3. és a Pénzügyigaz- 
gatás 1899. évi 2. számában). A fölemelt ille- 
ték ugyanis nem más, mint az egyszeres illeték 
lefizetésének elmulasztása miatt kiszabott bír- 
ság. Egyedül pedig a fizetés elmulasztása — 
következetesen levezetett álláspontunk szerint 
— nem büntethető. 

Az illetékegyenérték, e valójában vagyoni 
adó kivetését a két exlex-állapot alig érintette, 
mivel az tiz évi cziklusonként lévén kivetendő, 
az 1908 jan. hó 1-éig biztosítva volt. Az időközi 
kirovások és a beszedések szempontjából az 

illetékegyenértékre nézve az exlex tekinteté- 
ben azok az elvek nyernek analóg alkalmazást, 
melyeket az egyes adóknál kifejtettem. 

A díjak szintén állami bevételek s nem szen- 
ved kétséget, hogy exlex alatt ezek beszedése 
is tven kivül áll. A szolgálati díjakat azonban 
havi levonások útján akadálytalanul beszedi 
az állam hivatalnokaitól, a letéti díjakat be- 
szedheti az exlex lejárta után is, az ország czí- 
merének használata után fizetendő díj, ha 
ugyan ilyen is lenne esedékes az exlex idején, 
nem oly nagy összeg, hogy időleges elmara- 
dása államcsődöt idézne elő ; a királyi kegy- 
adományozások után járó díjakat pedig — her- 
ezegi, grófi v. bárói rangért és a nemességért 
V. egyéb kitüntetésekért — ellenértékül az 
emberi hiúság exlex-áliapotban is habozás 
nélkül lerovatja. 

Mindezeket összefoglalva, az exlex adózási 
szempontból — ugy a kivetés, mint a beszedés 
tekintetében — csak moratóriumot jelent. Az 
első exlexet megszüntető pénzügyi felhatal- 
mazási tv., az 1899:1. t. ez. alapján, mely 
ez alkalommal kivételesen egyúttal valóban 
indemnity-tv. is, mert 3. §-ában az állami ki- 
adások fedezésére és a közjövedelmek besze- 
désére vonatkozólag a kormány által az exlex 
alatt tett intézkedések tekintetében a szüksé- 
ges felmentést is tartalmazza és a második ex- 
lexnek véget vető 1904: IV. t. ez. alapján, az 
itt-ott elmaradt közszolgáltatások, az alkotott 

tvek ATÍsszaható erejénél fogva, feltétlenül meg- 
térítendők. 

A határvámból eredó bevételeket, melyek az 
1907. év végéig közös bevételeknek jelentet- 
tek ki, mindkét exlex előtt már megszavazták 
a delegációk. így tekintve a dolgot, a vám- 
jövedelem az állanmak oly egyedüli bevételi 
fon-ása volt volna, mely az exlexen kivül állott. 
Miután azonban a közös költségekre nézve a 
kivetés, beszedés és az adórendszer megálla- 
pítása Magyarországra nézve a magyar ország- 
gyűlés s a felelős miuisterium köréhez tarto- 
zik: a magyar kormány — az 1867 : XII. t. ez. 
41. §-ának rendelkezése értelmében — a ma- 
gyar költségvetésbe is felveszi mindig azokat 
az összegeket, melyek a már megállapított 
közös költségvetésből az arány szerint Magyar- 
országra esnek, csakhogy e rovatok, a mennyi- 
ségre nézve, vitatás alá többé nem vehetők. A 
magyar állami költségvetés pedig megszavazva 
nem volt s igy e másik oldalról tekintve a dol- 
got, az exlex szempontjából a vámbevételek 
is a többi állami bevételekkel egy tekintet alá 
esnének. Közös vámterület és a vámbevételek- 
nek a közös költségekre való együttes elszá- 
molása mellett azonban a Magyarországba irá- 
nyuló vámköteles árukra eső vám ki sem nyo- 
mozható s igy ez a másik álláspont a gyakor- 
latban keresztül sem vihető. 

IX. Még a községi és a tvhatósági adókkal 
kell az exlex szempontjából röviden foglalkoz- 

nom. (E tanulmány írójától : A községi adók 
és az exlex. P. N. 1899. jan. 16). 

Több oldalról merült fel az az aggodalom, 
hogy ha az adókat és a közadók módjára be- 
hajtandó köztartozásokat, melyekhez a községi 
adók is tartoznak, végrehajtás útján beszedni 
még sokáig nem szabad, előáll az a hely- 
zet, hogy a községek nem tudják alkalma- 
zottaikat fizetni. Az állam ugyanis telt pénztá- 
rakkal dicsekedhetik el s igy könnyebben ve- 
heti az exlexet, mint a község. 

Az az aggodalom, hogy a községek és tvha- 
tóságok ugy személyi, mint dologi kiadásaikat 
nem teljesíthetik, mert az exlex-állapot alatt a 
községi és tvhatósági adók nem szedhetők, 
teljesen alaptalan volt. Ez a nézet abból a té- 
ves fölfogásból keletkezett, mely szerint a köz- 
ségi adók mindig az állami adókkal együtt s 
csak ezek arányában szedendők. 

A tv. azonban csak hasonlót mond ehhez, 
de korántsem ezt rendeh el. Az 1883: XLIV. 
t. ez. 43. §-a ugyanis igy szól: «01y községek- 
ben, melyekben az állami egyenes adókra köz- 
ségi adópótlék tvszerüen kivetve van és e köz- 
ségi pótlékot az adószedő az állami adóval 
együtt szedi, részletfizetések alkalmával a be- 
fizetett V. végrehajtás útján behajtott összeg 
azon arányban számítandó az állami és a köz- 
ségi adótartozás lerovására, amely arányban 
áll az állami adó mennyisége a községi adó 
mennyiségéhez)). 

Kétségtelen ebből, hogy a tv. az állami és 
községi adóknak együttszedését el nem ren- 
deli s csupán csak a beszedett összegek 
elszámolására ad utasítást, arra az esetre, ha 
valaki részletfizetést teljesít és a községi adó- 
szedő a községi adót történetesen az állami 
adóval együtt szedi. Hogy azonban községi adót 
állami adó nélkül ne volna szabad beszedni, az 
nincs megírva sehol. A gyakorlatban is azt 
látjuk, hogy a községi adókat az állami adóktól 
igen sokszor és sok helyen egészen függetle- 
nül szedik. Nem egy községben más közeg 
szedi be az állami adókat és más a községit. 
Az pedig, akinek az állami adója a 200 K-t 
meghaladja, az úgynevezett közvetlen fizető, 
nem csak nem egyszerre, hanem nem is egy 
helyre szolgáltatja be köztartozásait, mert az 
állami adót a kir. adóhivatalnál, a községi adót 
pedig a községi pénztárnál fizeti le. 

Ezekből kitetszőleg az állami és a községi 
adók nem szedendők feltétlenül együttesen. 
Most tehát már csak azt kell tisztáznunk, váj- 
jon az exlex-állapotban egyáltalán tven kívül 
áll-e a községi adók szedése. 

Az állami adókat be lehet ugyan a szükség- 
jog alapján szedni, de ez kétségtelenül tven 
kívüli állapot, még pedig azért, mert az állami 
adókat a tvhozás nem szavazta meg. A községi 
adók megszavazásának joga a községi képvi- 
selőtestületet illeti meg. A községi adók meg- 
szavazása pedig országszerte, községenkint 

mindkét exlexelóttmég az ószi közgyűléseken, 
annak rendje és módja szerint megtörtént. A 
községi adók tehát akadálytalanul beszedhe- 
tők, sőt be is hajthatók voltak. Az exlex-állapot 
a megszavazott községi adók behajtását nem 
gátolja, a községi adók körét nem is érinti. 

Mindez áll a tvhatósági adókra nézve is. 
Ezeknek az adóknak megszavazása a tvható- 
ság ószi közgyűlésének jogkörébe tartozik. 
Meg voltak szavazva, tehát be is voltak hajt- 
hatók. 

X. Befejezésül csak azt tartom szükségesnek 
felemlíteni, hogy a fölmerült kérdéseket fóleg 
a tvesség szempotjából bíráltam el, lehetetlen 
azonban e tanulmányt berekesztenem annak 
hangsúlyozása nélkül, hogy az állami élet nél- 
külözhetetlen feltételei az exlex-állapot meg- 
ítélésénél mily nyomatékosan latba esnek. Csak 
a pénzügyi jog szempontjából utalok erre a 
körülményre is. 

Láttuk, hogy exlex idején a ministeriumnak 
nincs tvszerü felhatalmazása arra, hogy az 
állam jövedelmeit kivesse, beszedje vagy be- 
hajtsa és kiadásait fedezze. A kivetés épp ugy 
tvtelen, mint a beszedés, v. a behajtás, s mind 
e három ténykedés épp ugy, mint a kiadások 
fedezése. Itt nincsenek a tvnélküliségben foko- 
zatok. S amily tévedés az az elterjedt hit, hogy 
exlex alatt csak a kényszerbehajtás tvtelen, a 
beszedés azonban nem, — épp oly egyolda- 
lúan ítéli meg a helyzetet az, aki megbotrán- 

kőzik azon, hogy 1903. máj. 1-én az állami 
tisztviselők fizetéséből az adót levonták (Be- 
nedek Jánosnak 1903. máj. 5. tartott kép- 
viselőházi beszéde) és nem ütközik meg magán 
a kifizetés tényén, holott egyaránt tven kivül 
történt mind a kettő, sőt az adólevonás csak 
logikus következménye a fizetés utalványozá- 
sának, mint előzménynek. Az állam szükség- 
joga alapján tette a felelős kormány mind a 
kettőt. És tennie is kellett, hiszen az állami ki- 
adások egy jelentékeny része magánjogi czí- 
men alapul és ezek a magánjogi követelések 
az államkincstárral szemben birói úton is érvé- 
nyesíthetők. 

Utaljak-e arra, hogy pénz nélkül nem lehet 
kormányozni? Idézzem-e Mariska Vilmos dr. 
szavait, hogy ma már adó nélkül az állam egy 
napig sem állhat fenn (Mariska Vilmos: Az 
államgazdaságtan kézikve, IV. kiad. 510. 1.). 
Erősítsem-e meg azt, hogy az exlex a kor- 
mányzás szempontjából a végszükség állapota 
(Exlex. Ü. L. 1903. évi 18. sz.), melyben az ál- 
lami élet fentartása czéljából a kormány a 
meg nem szavazott adókat kénytelen kivetni 
és beszedni, az állam kiadásait fedezni ? Ezek 
mind a bizonyításra nem szoruló igazságok ere- 
jével hatnak. Amely napon a kormány beszün- 
teti az állam jövedelmeinek beszedését, a 
posta- és okmánybélyegek eladását, beszünteti 
az állami alkalmazottak fizetését, a katonaság 
élelmezését, az állampapírok szelvényeinek 

beváltását és mindazt, amire exlex alatt tör- 
vényes felhatalmazása nincs : az nap eláll az 
állam szívverése. 

A veszélyeztetett állam megmentése minden 
tv. felett áll. Hiszen a kormány felelős tetteiért 
és mulasztásaiért egyaránt. S bár tárgyi érte- 
lemben vett joga mindezekhez nincs, mert 
tárgyi értelemben a jogmaga a tv., de az állam 
fennállása és igy legfőbb érdeke szempontjá- 
ból egyenesen kötelessége : az állami élet za- 
vartalan menetének biztosítása. Ez a felfogás 
vezeti Földes Bélát, midőn az adóvégrehajtá- 
soknak az első exlex idején történt beszünte- 
tését tankönyvében egyenesen hibáztatja (Föl- 
des Béla : Az államháztartástan, 31.1.). Ezért 
mondja Dicey, az oxfordi egyetem tanára : a 
kormány jóhiszemű eljárását igazolj a az állami 
rend fentartásáról való gondoskodás kénysze- 
rűsége (Dicey : Introduction tothe study of the 
law of the constitution). 

XI. Végezetül még az önkormányzati testü- 
leteknek az adóelfogadást megtagadó határo- 
zatairól kivánok megemlékezni. 

Harmincz és egynehány ember összefogott 
— ki vonná kétségbe, hogy a leghazafiasabb 
szándékból — azzal az elhatározással, hogy 
amig az ö akaratukat teljesítve nem látják, 
megállítják az állam gépezetét. így állott elő 
a második áldatlan exlex-állapot. Erezte ennek 
fojtogató nyomását az egész állam, Magyaror- 
szágban mmden család, minden polgár. Mér- 

hetetlenek az exlex erkölcsi hátrányai, kiszá- 
míthatatlanok anyagi kárai ! A külfölddel szem- 
ben nem tudtuk érdekeinket biztosítani. Meg- 
rendült a magyar államhitel, megbomlott a ma- 
gyar pénzügyi egyensúly, melyek mindkettő- 
jének megteremtésére a nemzet annyit áldo- 
zott! Körülbelül 60.000,000 K-ra rug az az 
egyenes adó- és illetékösszeg, mely a második 
exlex következményeként — a rendes hátra- 
lékon kivül — hátralékban maradt (ErnyeiPál : 
Az exlex pénzügyi eredménye. Pénzügyigaz- 
gatás, 1904. évi 7. sz.). Az életbevágó, égetően 
sürgős törvényjavaslatok az exlex temetőjé- 
ben pihenve, várták a feltámadást. 

Az exlex-állapot által okozott helyrepótolha- 
tatlan károk és visszamaradások mintha még 
keveseltettek volna, napról-napra olvashattuk 
az újságokban, hogy egyes vármegyék, váro- 
sok és községek az önként teljesített adófize- 
tések elfogadását határozatilag megtagadták. 

Ne nézzük ezt a kérdést a politika szemüve- 
gén keresztül, mert ez sokszor csak torzképe- 
ket mutat. A politika gyakran összeütközik a 
joggal. Zárjuk ki e határozatok tvességének 
vizsgálatánál a politikát és tisztán csak a té- 
teles jog szempontjából taglaljuk a kérdést. 

Az exlex, helyesebben a költségvetésen kí- 
vüli állapot mivoltából indulunk ki. Nem más 
ez — miként már kimutattuk — mint az a 
helyzet, melyben a kormány nincs tvszerüeu 
felhatalmazva : adó kivetésére és behajtására, 

nemkülönben az állam jövedelmeinek besze- 
désére és kiadásainak fedezésére. Az adó be- 
szedése tehát épp ugy tves felhatalmazás nél- 
kül való, mint az adó behajtása. S e kettó épp- 
úgy, mint a képviselők és a tisztviselők illet- 
ményeinek kifizetése, az állampapírok esedé- 
kes szelvényeinek beváltása stb. Mindez tvnyen 
kivül áll, egyik épp ugy, mint a másik. 

Mégis nyilvánvaló, hogy az állam a szükség- 
jogból kifolyólag kénytelen jövedelmeit be- 
szedni és kiadásait fedezni. S midőn ezt teszi 
az állam, saját életét védi meg s ezért éppúgy 
nem Ítélhető el, mint a btőjogban nem büntet- 
hető a vétlen önvédelem, a moderamen incul- 
patae tutelae esete. A kormánynak tehát kö- 
telessége — tvszerü felhatalmazás hiányában 
is — mindazt megtenni, amit az állami élet 
zavartalan fentartása, az állam üdve megkö- 
vetel s kétségkívül idetartozik az állami élet 
anyagi feltételeinek biztosítása, a közjövedel- 
mek bevételezése, tehát az adószedés is. Hogy 
azután ezt szükségrendeletben meg is hagyja-e 
a végrehajtó hatalom szerveinek — ugy az 
államiaknak, mint az önkormányzatiaknak — 
V. csak hallgatólagosan irányítja ugy az ügye- 
ket, hogy az állami élet el ne akadjon, az in- 
kább csak a forma kérdése. Részemről a szük- 
ségrendelet kiadását, minden félreértés kike- 
rülése és a hivatalos közegek kioktatása czél- 
jából, ily esetekben kívánatosnak tartom. Ez a 
legnyíltabb és a legegyenesebb út. 

Ez az érem egyik oldala, — az állam szem- 
pontjából. De tekintsük meg a másik oldalt is : 
nézzük az ügyet az adóelfogadást megtagadó 
vármegy ék»városok és községek szempontj ából . 

Itt mindenekelőtt distingválnunk kell, asze- 
rint, hogy az önkéntes adófizetés elfogadását 
vármegye, tvhatósági joggal felruházott város, 
rend. tan. város, avagy község tagadta-e meg. 
Más elbírálás alá esik ugyanis az első két eset 
és más alá a másik kettő. 

Ha tvhatósági joggal felruházott város ha- 
tározza el az önkéntes adófizetések visszauta- 
sítását, avagy vármegye utasítja erre közsé- 
geit, ugy a passiv ellenállás alapjaira helyez- 
kedik s részint a felírási jogban, részint az 
1886 : XXI. t. ez. 20. §-ában keres támaszt. 

A törvényhatóságnak ugyanis tvnyeinkben 
biztosított joga, hogy ha vmely rendeletet tvbe- 
ütközőnek v. a helyi viszonyok mellett czél- 
szerüt lennek tart, az ellen végrehajtás előtt a 
kormányhoz felírhat. De ez esetben is, ha a 
kormány a felhozott okok ellenére is a végre- 
hajtást követeli, a rendelet azonnal és feltét- 
lenül végrehajtandó. Ha pedig a tvhatóság, az 
alispán v. a polgármester passiv ellenállást 
tanúsít, előáll a főispánnak az 1886 : XXI. t. ez. 
64. és 65. §-aiban biztosított kivételes hatalma. 
Eszerint az ily ellenállás esetében a ministe- 
rium felhatalmazhatja a főispánt, hogy a tvha- 
tóság mindama tisztviselőivel és közegeivel, 
kikre a végre nem hajtott rendelet végrehaj- 

tásánál szüksége van, közveteti énül rendelkez- 
hessék. Ez esetben a tisztviselők és közegek 
a főispánnak a végrehajtásra vonatkozó ren- 
deleteit azonnal és feltétlenül teljesíteni köte- 
lesek s e miatt a tvhatóság által feleletre nem 
vonhatók. A nem engedelmeskedő tisztviselő- 
ket s közegeket a főispán vizsgálat alá von- 
hatja, hivataluktól felfüggesztheti v. elmozdít- 
hatja, mely esetben másokkal véglegesen he- 
lyettesítheti. 

Ez a tételes magyar közigazgatási jog. Ha 
a kormány az adószedésre vonatkozó szükség- 
rendeletet kiadja, ez irányba terelődik az ügy. 

De vájjon van-e tves felhatalmazásuk a tör- 
vényhatóságoknak arra, hogy az önként fize- 
tett adó elfogadását megtagadó határozatot 
hozzanak? Erre vonatkozólag az 1886: XXI. 
t. ez. 20. §-a igy szól : «Kivétetnek a végre- 
hajtás kötelezettségének szabálya alól az or- 
szággyűlés által meg nem szavazott adó tény- 
leges behajtására vonatkozó rendeletek.» Te- 
hát csak az adóbehajtást — részletezve : a zá- 
logolást és az árverést — tagadhatja ^neg a 
tvhatóság, az adószedést nem, annál kevésbé 
nem az önként fizetett adó elfogadását. Ebből 
a szempontból már nem eshetik egy tekintet 
alá az adószedés az adóbehajtással. 

A rend. tan. városok, a nagy- és kisközségek 
pedig még erre sincsenek felhatalmazva. 

Következtetésünk tehát világos és abban 
foghilható össze, hogy midőn a tvhatóság, a 

város V. a község az adó elfogadását megta-r 
gadó határozatot hoz, tves hatáskörét túllépi. 

Van ugyan egy régibb tvünk — s ezt, nehogy 
egyoldalúsággal vádoltíissam, nem hallgatha- 
hatom el, — mely első olvasásra azt a benyo- 
mást kelti, mintha ezeknek az önkéntes adó- 
fizetést visszautasító határozatoknak tves ala- 
pot nyújtana. Ez az 1791 : XIX. t. ez.-ünk, mely 
igy szól : «Arról is teljesen méltóztatott ó leg- 
szentségesebb felsége az ország és kapcsolt 
részek karait és rendéit biztosítani, hogy bár- 
mely nevezetű segéd elmek, akár pénzben, akár 
termésekben v. üjonczokban, sem a karok és 
rendekre, sem a nemtelenekre, királyi önkény 
szerint nem fognak rovatni, sem szabad aján- 
lat V. bármely más cím alatt, országgyűlésen 
kivül.» 

Tudjuk azonban, hogy a tvnek ez a rendel- 
kezése arra az állapotra vonatkozott, amidőn 
még nem volt egy kiépített adórendszer s ami- 
dőn egyes főurak adót ajánlottak meg a király- 
nak, nem ritkán abban a reményben, hogy e 
szolgálatukért alkalmilag hűtlenség miatt má* 
soktól elkobzott és a királyi fiseusra szállt jó- 
szágokat fognak kapni. Az ily önkéntes adózást 
tiltja tehát a tv. és korántsem provideálta azt 
az állapotot, melyben az exlex alatt sínylődtünk. 

Nincs tehát tvtárunkban oly szakasz, mely 
ily határozatok hozatalára a községeket, váro- 
sokat és tvhatóságokat felhatalmazná. 

Ugy ez alapon tehát, mint az állami szükségr 

jogból kifolyólag csak helyeselnünk kell az 
akkori belügy minister 1903. szept. 26-án 97,822. 
sz. alatt vmennyi vármegyei és városi tvható- 
sághoz intézett körrendeletének azt a eonclusió- 
ját, mely szerint az önkéntes adófizetések elfo- 
gadását megtagadó minden határozatot — az 
1886: XXI. t. ez. 10. §-ában foglalt jogánál 
fogva — meg fog semmisíteni. 

Nem hagyhatjuk azonban szó nélkül azt a 
nyilvánvalóan téves hivatkozást, melyet ebben 
a körrendeletben olvasunk. E szerint ugyanis 
a szóbanforgó tvhatósági határozatok « egyene- 
sen tvbe ütközők is, mert az 1883 : XLIV. t. ez. 
39. §-a szerint az adók beszedésére kötelezett 
szervek által a részletfizetések feltétlenül elfo- 
gadandók)). 

Hogy ez a szakasz nem vág ide, az szembe- 
tűnik, ha minden magyarázat nélkül egyszerűen 
ideiktatjuk. Az 1883: XLIV. t. ez. 39. §-a igy 
hangzik: 

«Az egyenes adók négy egyenlő részben s 
pedig minden évnegyed első napján, tehát ja- 
nuár, április, július és október 1-én esedékesek 
és az illető évnegyed közepéig fizetendők. 

Addig, mig a folyó évre történt adókivetés 
eredménye az adózó adókönyvecskéjébe beje- 
gyezve nincsen, az évnegyedi részletek a meg- 
előző adókirovás szerint fizetendők. A netaláni 
különbözetek az adókönyvecskék kiállításának 
befejezését követő részletfizetés alkalmával 
egyenlítendők ki. 

Részletfizetések feltétlenül elfogadandók.» 
Nyilvánvaló, hogy ennek a szakasznak ne- 
gyedik bekezdése azt mondja ki, hogy azon a 
ezímen, hogy valaki nem fizeti ki esedékessé 
vált egyenes adótartozását egéözen, hanem 
csak egy részletét hajlandó törleszteni, fizetése 
vissza nem utasítható. Egy szóval : a részlet- 
fizetéseket engedélyezi. Hogy azonban az ex- 
lex állapotban önként fizetett adó volna feltét- 
lenül elfogadandó, az ebben a tvszakaszban 
sem egyenesen, sem közvetve kimondva nincs. 
Miként azonban előadott fejtegetéseimből 
kitűnik, nincs szükség arra, hogy a tvt ily erő- 
szakosan igyekezzünk magyarázni és alkal- 
mazni, mégis világos két kétségbevonhatatlan 
tény, u. m, : 

1. az államnak a szükségjog alapján köte- 
lessége az adószedés ; 

2. a tvhatóságok és községek ama határo- 
zatai, melyekkel az önként fizetett adó elfoga- 
dását megtagadták, tves alappal nem birnak. 

Befejezésül tekintsük meg a kérdést még az 
adózók szempontjából is. 

Volenti non fit injuria. Aki az ex-lex ideje 
alatt önként fizeti adóját, azon jogsérelem nem 
esik az adó elfogadása esetén. Sőt az adó el- 
fogadása inkább érdeke az adózóknak, mint az 
államkincstárnak. Az egyenes adók ugyanis a 
milliárdos magyar államháztartás összes bruttó 
bevételeinek csak egyötödét szolgáltatják s 
igy a többi bevételforrások majd csak fedezik 

valahogy az elodázhatatlan kiadásokat. (Es ha 
vmely állami kiadást éppenséggel be kellene 
szüntetni, nem gondolnak arra az adóelfogadást 
megtagadó vármegyék, hogy az első ezek kö- 
zött ily körülmények mellett éppen a várme- 
gyék állami dotatiója lehetne?!) 

De már az adózóra nézve egyenesen válsá- 
gossá lehet az, ha adótartozását rendesen nem 
törlesztheti. Nem jó tanácsadói azok a népnek, 
akik arra biztatják, hogy ne fizesse be az adóját. 

És ha meggondoljuk, hogy az emberiség tör- 
ténetében a haladás, a fejlettség és az önmeg- 
tartóztat is mily magas fokát jelzi az, amely- 
ben a nép egy előtte soha meg nem jelenő, 
puszta fogalomnak, az államnak adózik, akkor 
tisztán áll előttünk, hogy ennek a mozgalom- 
nak mily hatása van a művelődés és az adófi- 
zetési készség lerombolására és visszafejlesz- 
tésére. 

Ezekbea igyekeztem az ex-lex állapotot a 
pénzügyi jog szempontjából megvilágítani. 

TOKEKAMATADO. 

Rövidítés: T. = Tökekamataűó. 

A tókekamatadó — többnyire a járadék- 
adóval kapcsolatban — az ingó vagyonból 
eredő hozadéknak, a kamatnak és a járadéknak 
megadóztatására szolgál. A föld- és házadó 
mellett, a kereseti adóval együtt, a teljesen 
kiépített hozadékadórendszerben nélkülözhe- 
tetlen, bár az adózás történeti kifejlődésében, 
a reáladóknál és a kereseti adó egyes alakjai- 
nál később jelenik meg, aminek oka megalko- 
tásának és különösen gyakorlati keresztülvite- 
lének nehézségeiben rejlik. 

Legtisztább alakjában áll fenn Bajorország- 
ban és Ausztriában. Ausztria az 1896 iki reform- 
ban bevalláson alapuló külön T.-t alkotott és 
szakított azzal a korábbi felfogásával, melynek 
következtében az ingatlan birtokra bekebele- 
zett tőkék kamatainak élvezője közvetlenül nem 
rovatott meg adóval, hanem az adósnak állott 
jogában a kamatra eső adóösszegét, a kama- 
tok kifizetése alkalmával levonni. Poroszország- 
ban a hozadékadórendszer keretében T. ugyan 
nem volt, de a porosz pénzügymin. az adó- 
reformokra vonatkozólag 1892-bea kiadott em- 

lékiratában kifejtette, hogy a tárgyi adóztatás 
rendszerének megmaradása esetén ott is beho- 
zandó lett volna ez az adónem. De nem csak lé- 
telének van elvi jogosultsága, hanem az is 
szükséges, hogy a T. lehetőleg egy színvonalon 
álljon az iparadóval. Az iparadóban és a T.-ban 
nyilvánuló egyenlő teherviselést ugyanis nem- 
csak az igazság követeli meg, hanem adópoliti- 
kai szempontból is elkerülhetetlen, nehogy ekét 
adónem más és más kulcsok szerint történő ki- 
vetésénél az a veszély álljon elő, hogy a tőkék 
a szerint vonuljanak az iparba, ill. alkossanak 
hiteltőkét, amint az adózásnak kedvezőbb álla- 
pota ezt magával hozza. 

Hazánkban a tőkekamat- és járadékadó az 
1850. ápr. 25-én kelt nyilt parancscsal behozott 
jövedelemadónak alkotta egyik részét, mely 
állapot, az 1868: XXVI. t.cz.-kel átvett jövede- 
lemadóban is változatlanul maradt. A tőkeka- 
mat- és járadékadó csak az 1875: XXII. t. cz.- 
ben tömörül alakilag is teljesen önálló adó- 
nemmé, de itt is fenmarad továbbra is az a ren- 
delkezés, hogy a pénzintézeteknél elhelyezett 
takarékbetétek nemezt az adót, hanem az 1869 : 
XVI. t. ez. 15. §-ában 2o/o-kal, majd az ezt mó- 
dosító 1875: XXV. t. ez. 18. §-ában már 3o/o-kal 
megállapított bélyegilletéket fizetik. Mig végre 
az 1883: VII. t. ez. e tekintetben is létrehozta az 
egyöntetűséget, kimondván a pénzintézeteknél 
elhelyezett tőkékből folyó kamatjövedelmeknek 
tőkekamat- és járadékadókötelezettségét. 

A tökekamat- és járadékadó tárgya minden 
oly vagyon, amelyet a föld-, ház-, kereseti és 
bányaadó vagy a nyilvános számadásra köte- 
lezetttársulatok és egyesületek adója közvetve 
vagy közvetetlenül nem érint. 

Ez alá az adó alá vonandó jelesül: minden 
kamat, osztalék és jutalék, melyeket az ország 
valamely lakosa (egyén vagy jogi személy) a 
következő forrásokból húz : 

1. belföldről vagy külföldről folyó életjára- 
dékokból, özvegyi ellátásból vagy rokonsági 
évjáradékokból ; 

2. kézi záloggal vagy jelzáloggal biztosított 
vagy egyszerű adóslevelekre, váltókra vagy 
bárminemű magánkötvényekre, belföldön vagy 
külföldön kölcsön adott tőkékből, továbbá hit- 
bizományi, családi s alapítványi tőkékből ; 

3. belföldi földbirtokkal összkötött, földadó 
alá nem eső dologi jogosítványokból ; 

4. külföldön fekvő föld- vagy házbirtokból, 
ipari, kereskedelmi s bármi nevezet alatt ér- 
tendő külföldi részvényekből ; 

5. magyar állami és 

6. a tvhatóságok által kibocsátott s külön 
tvek által adómentesség kedvezményében nem 
részesített kötelezvényekből (1875 : XXII. t. ez. 

i.§); 

7. hitelüzlettel foglalkozó s alapszabályaik 
értelmében pénzbetétek átvételére jogosított 
pénzintézeteknél, továbbá takarékpénztárak- 
nál és mindazoknál az intézeteknél, melyekkel 

takarékpénztári üzlet van összekötve, utalvá- 
nyok, betéti könyvek és egyéb betéti okmányok 
vagy folyószámla mellett gyümölesözés végett 
elhelyezett tőkékből (1883: VII. t. ez. 1. §). 

A tőkekamat- és járadékadó e hét pontba 
foglalt tárgyának megvilágítására szolgáljanak 
a következő megjegyzések és részletezések: 

A külföldi lakosok vagy külföldi jogi szemé- 
lyek az országban elhelyezett tőkék kamatai 
után nem adóztathatók. Ez a mentesség a kül- 
földieket akkor is megilleti, ha az országban 
ingatlan birtokuk és uradalmi igazgatóságuk 
van (a pénzügyi közig. bir. 1402. sorsz. hat.). Az 
osztr. állam területén lakó egyének Magyar- 
országon elhelyezett tőkéik után T.-t még akkor 
sem tartoznak fizetni, ha magyar állampolgá- 
rok (32,648/1891. sz. pénzügymin. hat.) 

A tvnek az a rendelkezése, hogy atőkekamat- 
és járadékadónak alanya csak az ország vala- 
mely lakosa lehet és igy a külföldi lakosok ki- 
kerülik ezt az adót, a tőkekamat- és járadék- 
adónak, mint hozadéki adónak alapelvébe üt- 
közik, mely alapelv a belföldön létező összes 
hozadéki forrásnak megadóztatását követelné. 
Ebből kifolyólag a belföldön elhelyezett összes 
tőkék.kamatjö védelmére ki kellene terjeszteni 
a T.-t. És ebből a szempontból még egy másik 
tévedést is találunk a tőkekamat és járadékadó 
tárgyainak tételes felsorolásában, még pedig a 
4. pontban, mely a külföldön fekvő ingatlanból, 
ipari és kereskedelmi üzletből és a külföldi rész- 

vényekből folyó jövedelmet kívánja ezzel a tár- 
gyi adóval érinteni. Nyilvánvaló, hogy ez ahoza- 
déki adónál lehetetlen és igy ezek a külföldről 
folyó j ö vedelm ek valój ában egészen kikerülik az 
adót. A külföldről folyó jövedelmet, mint a bel- 
földön állandóan tartózkodó egyének személyes 
jövedelmének egy részét, csakis a személyes 
jövedelemadóval lehetne sikeresen megróni. 

A katonatiszti házassági óvadék után járó 
jövedelem is tőkekamat- és járadékadótárgya, 
kivéve a) ha a házassági óvadék adómentes ér- 
tékpapirosokból áll ; h) ha az óvadék a nő vagyo- 
nán vanjelzálogilag biztosítva; c) ha az óvadék 
a férj vagyonán vanjelzálogilag biztosítva, de 
ebben az esetben az adómentesség föltétlenül 
csak a házasság tartamára terjed ki, ellenben 
a nő özvegységének időtartamára csak akkor, 
ha a jelzálogul szolgáló vagyon tulajdonjoga 
vagy haszonélvezete az özvegyre száll ; d) ha 
az óvadék a házastársak közös vagyonán van 
jelzálogilag biztosítva, szintén a h), ill. c) pon- 
tokban megállapított elvek nyernek megfelelő 
alkalmazást. (A közig. bir. pénzügyi osztályá- 
nak 2. sz. dtv.-e). 

Kézi záloggal biztosított tőkék csak akkor 
tartoznak T. alá, ha a hitelező azokat nem üz- 
letszerüleg forgatja. Az üzletszerüleg berende- 
zett kézi zálogüzletek a III. oszt. kereseti adó 
tárgyai. Adótárgyul csak azok a váltók szolgál- 
nak, amelyeket az adósok egyszerű adósleve- 
lek helyett oly kölcsönökről állítanak ki, ame- 

lyek után a kölcsönadó le* vagy hozzászámítás 
útján kamatot vesz. Ellenben azok az üzleti és 
forgalmi váltók, amelyek az iparosok és keres- 
kedők üzleti viszonyaiból származó hitelek köz- 
vetítésére szolgálnak, nem tekinthetők adó- 
tárgyaknak (30,080/876. sz. pénzügymin. rend.). 
A tőkekamat- és járadékadó alól csak azok a 
kamatok és járadékok mentesek, melyek kimu- 
tathatólag vmely a kereseti adó alá eső üzleti 
jövedelem részét alkotják. 

T.-val csak a biztos adatok alapján szám sze- 
rint határozottan megállapítható kamatjöve- 
delmeket lehet megterhelni. A be nem vallott 
és egyszerű adóslevélre, váltóra vagy anélkül 
kiadott akár kézi záloggal vagy jótállással biz- 
tosított, akár külön biztosíték nélkül elhelye- 
zett tőkék kamatjövedelmei, esetleg a kama- 
tok fejében kikötött munka vagy egyéb haszon, 
mint a kereseti adó III. osztálya alá sorozott 
haszonhajtó foglalkozás egyik nemét tevő 
váltó- és péuzüzérségből (uzsorából) szánnazó 
jövedelmek III. osztályú kereseti adó alá esnek 
(75,561/881. sz. pénzügymin. rend.). 

Belföldi földbirtokokkal összekötőt^ földadó 
alá nem eső sigy járadákadó alá tartozó dologi 
jogosítványok taxatíve felsorolva ezek: a 
mészárszéki, malom-, vám-, rév-, vásár-, vadá- 
szati és halászati jog, továbbá a városok és 
községek helypénzszedési joga. Ha a dologi jo- 
gosítványt maga a tulajdonos kezeli, a tulaj- 
donos III. oszt. kereseti adóval rovandó meg. Ha 

ellenben a tulajdonos haszonbérbeadás útján 
értékesíti a dologi jogosítványt, a tulajdonos 
terhére járadékadó, a bérlő terhére a bérlet- 
ből eredő saját üzleti nyeresége után III. osz- 
tályú kereseti adó vetendő ki (a pénzügyi közig, 
bir. 207. sorsz. hat.). 
Nemtartoznakatőkekamat- és járadékadó alá: 

1. a királyi udvartartás költségei; 

2. a külhatalmak követeinek s a követségek 
személyzetének, valamint 

3. a külhatalmak consulainak s a eonsulátus 
személyzetének, ha külföldiek és 

4. az országban egy évnél rövidebb ideig 
tartózkodó idegeneknek járadékai, tőkejöve- 
delmei, belföldi földbirtokkal összekötött, föld- 
adó alá nem eső dologi jogosítványokból s kül- 
földön fekvő ingatlanokból vagy külföldi rész- 
vényekből eredő jövedelmei, ha az az állam, 
amelyhez az illető tartozik, a magyar honpol- 
gárok irányában ugyanezt az eljárást követi ; 

5. a külföldről folyó járadékok és tőkejöve- 
delmek, a külföldön fekvő ingatlanokból s kül- 
földi részvényekből eredő jövedelmek, ameny- 
nyiben a fél hitelesen bizonyítja, hogy e jöve- 
delmek után az adó már egy oly külföldi állam- 
ban lefizettetett, amely ebben a tekintetben 
Magyarország irányában a viszonosság elvét 
követi ; 

6. közvet etlenül a tudományok előmozdítá- 
sára sanyilvános közoktatás czéljaira szolgáló 
tőkék kamatjövedelme. Ezen az alapon adó- 

mentesek például : azoknak az alapítványoknak 
és tőkéknek kamatjövedelmei is, amelyek ta- 
nulók ellátására, nevelésére és ösztöndíjakra 
— habár családi ösztöndíjakra is — szolgálnak, 
(a pénzügyi közig. bir. 256. és 1004. sorsz. hat.) ; 

7. közintézeteknek, azaz nem pénz váll álatok- 
nak tekintett jótékony sági intézetek (kórházak, 
árva és szegényápoló intézetek, segítöegyesü- 
letek, elmegyógyító intézetek, lelenezházak', va- 
kok és siketnémák intézetei, kisdedóvók) tökéi- 
nek kamatjövedelme s ezeknek az intézeteknek 
segélypénzei, önként értetik, hogy mindezek a 
mentességek a szelvény adó alá eső, valamint 
a pénzintézeteknél elhelyezett betétek után járó 
kamatjövedelemre nem terjednek ki ; 

8. kolduló és betegápolással foglalkozó szer- 
zetek kamatjövedelme ; 

9. az a kamatjövedelem, amelyet az állami, 
tvhatósági és községi tisztviselők és alkalma- 
zottak a hivatali minőségükben állami, tvható- 
sági V. községi pénztárnál készpénzben letett 
óvadékaik utánugyanabbólapénztárból húznak; 

10. külön tv. által adómentesnek nyilvánított 
kölcsön kamataiból eredő jövedelem (pl. a ha- 
zai pénzintézetek által kibocsátott némely kö- 
telezvények biztosításáról szóló 1897 : XXXII. 
t. ez. hatálya alá eső kötelezvények s azok ka- 
matszelvényei) ; 

11. a részvények osztalékai ; 

12. elsőbbségi kötelezvények kamatai, ha 
adómentességüket külön tv, biztosítja; 

13. papnövendékek és más rendes tanulók 
ösztöndíjai ; 

14. a 630 K-t túl nem haladó kamat v. élet- 
járadék, amennyiben az illető fél összes jöve- 
delme adósságainak levonása nélkül ennél az 
összegnél nem több (1875: XXII. t, ez. 2. §.); 

15. a postatakarékpénztárnál elhelyezett be- 
tétek kamatai (1885 :ÍX. t. ez. 26. §). 

A 14. pont alatt említett kivétel a létminimum 
adómentességére emlékeztet. De hiszen a T. 
hozadéki adó. Itt tehát egy hozadéki adóval van 
dolgunk, melynek kiszabásánál tekintetbe kell 
venni az adóalany összes jövedelmét. Mily ellen- 
mondás, mily lehetetlen követelmény I Ugyan 
honnan tudja a kir. pénzügyigazgatóság, midón 
megkapja a telekkönyvtói a bekebelezési vég- 
zést, hogy az illetőnek összes jövedelme több-e 
630 K-nál v. kevesebb? Innen ered, hogy a te- 
lekkönyvtől jött bekebelezési végzés vétele 
után a kir. pénzügyigazgatóság tárgyalás nél- 
kül kiveti az adót. Előfordul, hogy valamelyik 
községi jegyző rátalál a tv. idézett pontjára és 
— feltéve, hogy a felebbezési határidőn belül 
talál rá — községi bizonyítványt állít ki arról, 
hogy az illetőnek nincs több évi jövedelme 
630 K-nál s ennek alapján meg is fölebbezi a ki- 
vetett adót. Ennek következtében néha leírják 
azt, néha nem. Szabályozva nincs az eset, de a 
jegyző sem pótolhat egy egész adókivető bizott- 
ságot, hogy ó egyedül és végérvényesen meg- 
állapíthassa kinek-kinek az összes jövedelmét. 

A tókekamat és járadékadó alapj ának, vagyis 
annak az összegnek meghatározására nézve, 
amely után ez az adó fizetendő, a tv. a járadé- 
kok és kamatjövedelmek különböző nemei sze- 
rint más-más elveket állít fel. És pedig: 

1 . A belföldi birtokkal összekötött, a földadó 
alá nem tartozó dologi jogosítványoknál az adó- 
évet megelőző évre eső járadéknak az a része 
az adóalap, amely a jogosítvány tárgyának kar- 
bantartására szükséges költségek le vonása után 
fenmarad. Az adóköteles bevallásában a nyers 
bevételen kivül a levonandó tételeket részlete- 
sen felsorolni tartozik. 

2. Az adómentesség kedvezményében nem 
részesített állami kötelezvények után járó ka- 
matoknál az az összeg az adóalap, amelyet az 
állampénztár az esedékesség napján kifizet. 

3. A takarékpénztári betétekből vagy folyó- 
számla mellett vmely pénzintézetnél elhelye- 
zett tőkékből folyó jövedelemnél az az összeg 
az adóalap, amelyet a pénzintézet kamat czí- 
mén kifizet v. a tőkéhez hozzáír. 

4. Minden egyéb kamat és járadék élvezeté- 
nél az után az összes kamat- és járadékösszeg 
után fizetendő az adó, amelyet az adóköteles fél 
az adóévet megelőző évben élvezett. 

A tőkekamat- és járadékadó alapjábólaz adós- 
sági kamatokat rendszerint nem szabad levonni. 
Ha azonban a kamatjövedelem v. járadék élve- 
zetével magánjogi czímen alapuló oly teher van 
összekötve, mely annak összegét kevesbíti : a 

kamat- v. járadékólvező az általa viselt terhe- 
ket az adóalap bevallása alkalmával a kamat- 
jövedelem V. járadék összegéből levonhatja 
(1875: XXII. t. ez. 3. §.). A kamatjövedelem v. 
járadék összegéből csak oly terhek vonhatók 
le, melyeket az alapító, adományozó v. hitelező 
harmadik személyek jayára rendelt szolgálta- 
tandóknak. Pl. ha a járadék élvezete egy har- 
madik személy eltartásának kötelezettségével 
van összekötve, az eltartás pénzértéke a jára- 
dék összegéből levonandó, de az eltartást él- 
vező harmadik személynél megadóztatandó. 

Minthogy rendszerint csak a tényleg élve- 
zett kamat és járadék után jár adó, oly esetek- 
ben, midőn az adós, illetve a járadék kiszolgál- 
tatására kötelezett egyén esőd alá jutott, vala- 
mint ha a tőke (járadék) és járulékai per tár- 
gyát képezik, tókekamat (járadék-)adó a per 
kimeneteléig nem fizetendő. A T. akkor sem 
vethető ki, ha a tőke ugyan nincs per alatt, de 
a kamat per alatt áll (82,593/1895. sz. pénzügy- 
min, hat.). 

A tőkekamat- és járadékadónak kétféle kul- 
csa van, és pedig 5o/o-os és lOo/o-os. 

Az özvegyi jog czímén az özvegy ellátására 
kiszolgáltatott, vmint azoknak az életjáradé- 
koknak adója, melyeket a szülők a gyermekek- 
nek V. unokáknak átengedett vagyonért a maguk 
részéré kikötnek, 5o/o-ban van megállapítva. 

Az özvegy ellátására kiszolgáltatott évjára- 
déknak csak az a meghatározott összegű évi 



Digitized 



by Google 



128 



szolgáltatás tekinthető, amelyek kifizetését az 
özvegyi jog fejében az örökhagyó férj rendeli 
el V. amelynek a férj hagyatékából leendő ki- 
fizetésére aiz örökösök az özvegyi jog megvál- 
tása czímén magukat egyezségileg kötelezték. 
Az örökhagyó férj hagyatékának az özvegy nő 
által történő haszonélvezete nem tekinthető öz- 
vegyi jog czímén élvezett életjáradéknak. A 
férjétől elvált nő birói Ítélettel v. más módon 
biztosított évi tartási díjára az 5o/o-os adókivetés 
kedvezménye ki nem terjeszthető.Minden egyéb 
élet- és évjáradék, továbbá tőkekamat- és já- 
radékadó alá tartozó tőkékből és jogosítványok- 
ból, valamint a külföldön fekvő föld- v. házbir- 
tokból, külföldi részvényekből s az adómentes- 
ségben nem részesített állami és tvhatósági 
kötelezvényekből folyó jövedelem után lOo/o 
fizetendő. 

A pénzintézeteknél elhelyezett tőkékből folyó 
kamatokból levont adó után nem szabad sem ál- 
talános jövedelmi pótadót, sem tvhatósági v, 
községi pótlékot kivetni. 

A magyar államkötelezvények után járó adót 
a kamatokat kifizető állami pénztár : az adó- 
mentességben nem részesített elsőbbségi köte- 
lezvényeknek kamatai, valamint a nyilvánoö 
számadásra kötelezett vállalatok és egyesüle- 
tek által saját ingatlanaikra fölvett és jejzálo- 
gilag biztosított tőkéknek kamatai után járó 
adót pedig a kamatokat kifizető társulat az illető 
kaumtélvezőnek rovására levonja s a kir. atió- 

hivatalba beszolgáltatja. Ezekben az esetekben 
a T. szelvényadó alakjában jelentkezik. 

A takarékpénztári betétek kamatai ugy adóz- 
tatnak meg, hogy a pénzintézetek a náluk gyü- 
mölesözés végett elhelyezett tókékból folyó 
kamatjövedelem összegét, és pedig a) a kifize- 
tettkamatok összegét évnegyedenkint, minden 
\év márezius, június, szeptember és deczember 
havának utolsó napján; b) a tőkésített kama- 
tok összegét félévenként, minden év január és 
július havának utolsó napján a kir. adóhivatal- 
nak kimutatni és az ezen kamatok után járó 
lOo/o-os adót egyidejűleg beszolgáltatni tartoz- 
nak. A tőkésített kamatok után a T.-t azok a 
pénzintézetek, melyek csak évenkint tőkésíte- 
nek, évenkint csak egyszer tartoznak kimu- 
tatni és befizetüi (31,484/1897. sz. pénzügymin. 
hat.). A pénzintézeteknek jogukban áll a lOo/o-ot 
a kifizetett v. a tőkéhez irt kamatokból vissza- 
tartani. A pénzintézetek a kimutatásban fog- 
lalt adatok helyességeért felelősek és a pénz- 
ügyigazgatóság (kir. adófelügyelő) fel van jo- 
gosítva, hogy ezeknek az adatoknak helyessé- 
gét a kimutatásnak az intézet könyveivel v. 
följegyzéseivel való összehasonlítása útján 
megállapíthassa, illetőleg kiküldött közege ál- 
tal megállapíttathassa. A tves határidőkben be 
nem küldött adóösszegek a pénzintézettől a mu- 
lasztás tartamára számítandó évi 5o/o-os (1895 : 
XXXVI. t. ez.) késedelmi kamatokkal együtt az 
egyenes adók módjára hajtatnak be. 

Minden egyéb kamatra és járadékra vetett 
adót a tókebirtokosok és járadékélvezők beval- 
lása alapján, v. ha a bevallást elmulasztanák, 
anélkül is a pénzügyigazgatóság (a székesfővá- 
rosi kir. adófelügyelő) állapítja meg. 

A bíróságok kötelesek a tőkék és kamatok 
zálogjogi bekebelezésére vonatkozó végzése- 
ket, amelyekben a hitelező neve és lakása is 
kiteendó, esetről-esetre a pénzügyigazgatóság- 
gal (a székesfővárosi kir. adófelelügyelővel) 
közölni. Ennélfogva, ha az adóköteles fél nem 
is vallja be a jelzálogilag biztosított tőke 
utáni jövedelmét, a pénzügyi hatóság el nem 
mulaszthatja a vele közlött adatok alapján meg- 
állapított adó kivetését. A telekkönyvi hatóság 
a pénzügyigazgatósággal (kir. adófelügyelővel) 
a zálogjog törlésének bekebelezésére vonat- 
kozó végzést is közölni tartozik, amely közlés 
után a már kivetett tőkekamat- és járadékadó 
összege hivatalból törlendő (77,926/896. sz. PM. 
rend.). A bíróságok a benyújtott váltókerese- 
tekhez mellékelt és telekkönyvileg nem bizto- 
sított váltókon foglalt összegekről (tehát nem- 
csak a beperelt összegekről) kimutatást vezet- 
nek s ezt a kimutatást havonkint a pénzügy- 
igazgatósággal (a székesfővárosi kir. adófel- 
ügyelővel) közlik, mely az ezen kimutatásokból 
szerzett adatokat a kamatadó, illetőleg a pénz- 
üzéreket terhelő III. oszt. kereseti adó kivetése 
alkalmával felhasználni tartozik. 

A tőkekamat- és járadékadóból az 1902. év- 

ben befolyt 12.663,467 K, ebből a betéti kamat- 
adóra 9.533,793 K esett. 

A zárószámadások eredményeinek egybeha- 
sonlításából kitűnik, hogy mig a takarékbeté- 
tek után járó és a tv. szerint levonható adó 
évről-évre emelkedik s ma már közel tiz millió 
K-t hoz az államkincstárnak, addig a lajstro- 
mos kivetésben szereplő adótárgyak után kive- 
tett adó évről-évre némileg csökken s alig ha- 
ladja túl a 3 millió K-t. Tagadhatatlan, hogy a 
tv. hiányossága folytán adókezelésünk a lajs- 
tromos kivetésben felette drágás ennek az adó- 
nemnek életképességét nagyon is mélyen tá- 
madja meg. A lajstroraos kivetésnek 3 millió 
K körül mozgó összege ugyanis — a tapaszta- 
lat szerint — jelentékeny részében hátralék- 
ban marad és idővel behajthatatlanná válik, 
ugy hogy a tényleges bevétel alig múlja fölül 
a 2 millió K-t, melyet azután jórészt az admi- 
nistrationalis költségek emésztenek fel. 

Az a körülmény, hogy vki tőkekamat- és já- 
radékjövedelméről bevallást nem ad, jövedéki 
kihágás tényálladékát meg nem állapítja, meit 
ennél az adónemnél nincs vallomási kényszer. 
Ellenben jövedéki kihágást követ el, aki tőke- 
kamat- és járadékadó alá tartozó jövedelmét 
valótlanul mondja be, mert ily esetben a kincs- 
tár megrövidítésére irányuló szándék már bizo- 
nyítható (4435/1898. sz. pénzügymin. rend.). A 
tókekamat- és járadékadó alá tartozó jövede- 
lem valótlan bemondásának birsága 1— 8-szor 

annyi, mint az az adóösszeg, melylyel a kincs- 
tár megkárosíttatott. Kárösszegnek veendő az 
az összeg, melyet a közadók kivetésére a tv. 
szerint illetékes közegek (hatóságok) jogérvé- 
uyesen megállapítottak. Ha ez az összeg isme- 
retlen, a birság 2-1000 K. 

Az, ki tökekamatjövedelméröl bevallást nem 
tesz, kisebb kihágást sem követ el és e ezímen 
rendbirsággal nem büntethető. 

Irodalom. Teleszky J. dr. : Tőkekamat- és járadók- 
adü, Közgazd. Lexikon III. köt. 549—552. 1. ; Mariska 
V.: Államgazdaságtan, 3. kiad. 2i5. 1. ; Exner K. : 
Egyenes adóink reformjának irányelvei, 71—78. 1. 

szállítási ado. 

Rövidítés: 8z. = Szállítási aló. 

A szállítási adó a forgalmi adók csoport- 
jához tartozó az az adónem, mely a szállí- 
tások alkalmával az állam pénzügyi hatalmi 
körébe esó physikai személyeket és árukat a 
szállítási díj arányában érinti. A szállítási és köz- 
lekedési eszközök különbözőségéhez képest u 
Sz. is többféle, legfontosabbak: a vasúti és ha- 
józási adó ; ide sorolhatók még a kikötői díjak, 
továbbá az út- és hídvámok is, mely utóbbiak 
azonban jelentőségüket mindinkább elvesztik 
s az újabb korban inkább csak az állam alá tar- 
tozó önigazgatási testületek (vmegyék, közsé- 
gek) bevételforrásaiként szerepelnek. 

A vasúti és gőzhajózási szállítás használata 
után fizetendő adó a magyar tételes pénzügyi 
jog szerint egyenes adó. Ide sorolja azt nem- 
csak minden költségvetési tvünk, hanem több 
más pénzügyi tvünk is. A Sz.-nak elvi jogo- 
sultsága alig van, alkalmazása csakis pénzügyi 
szempontokra és arra a könnyüségre vezethető 
vissza, melylyel a szállítás közben levő szemé- 
lyek és áruk elérhetők. S habár a Sz.-ból az 
1902. évre szóló zárószámadás 20,588.164 K 

tényleges bevételt mutat is ki, a pénzügyi szem- 
pont sem oly jelentékeny, mint amilyennek ez 
a nagy szám feltünteti. Tekintetbe kell ven- 
nünk ugyanis, hogy az államvasutaknál a szál- 
lítási díjjal együtt beszedett és a szállító vál- 
lalat által az állampénztárbabeszolgáltatott adó 
csak számadásilag szerepel. Most tehát, midőn 
a vasutak államosítása mind nagyobb mérveket 
ölt, a társulatok kezében maradt vasutakat pe- 
dig az állam kamatbiztosításban részesíti, vég- 
eredményben ennek a nagy összegnek csekély 
a valódi pénzügyi értéke. 

Hazánkban ugy avasúti, mint a gőzhajózási 
adó az 1875. év óta áll fenn. Az 1875 : XX. t. ez. 
alkotta meg, mely tv. az ország határain kivül 
eső területnek érintése nélkül folytatott forga- 
lomban 1875 jul. 1-én, többi határozataira nézve 
pedig két hónappal később lépett életbe. Az 
ország pénzügyi helyzetére való tekintettel az 
1880: LXI. t. ez. az adótételeket felével, az 1887 : 
XIV. t. ez. pedig a személyszállításnál további 
200/o-kal, a teheráru- szállításnál pedig 60o/o-kal 
felemelte, a gyorsáruszállításnál azonban érin- 
tetlenül hagyta, mert ennek emelésével jobbára 
az élelmi czikkek szállítási díja növekedett 
volna. Az 1887-ben megalkotott tv. a Sz.-t a 
gőzhajókon kivül a gőzerővel vontatott többi 
személy- és teherszállító hajókra is kiterjesz- 
tette, amennyiben ezek idegen terhet díjfizetés 
mellett szállítanak. Fenmaradt azonban to- 
vábbra is az a következetlenség,hogy az az áru, 

melyet evezéssel vagy lóvontatással továbbíta- 
nak, mentes a Sz.-tól. 

Avasutakon és gőzhajókon, továbbá oly hajó- 
levéllel ellátott vizi járműveken eszközölt szál- 
lításnak Magyarország területén belül való 
használatától, amelyeken idegen személyek és 
áruk díjszedés és gózvontató erőnek alkalma- 
zása mellett továbbíttatnak, az utasok és szál- 
lítók, illetőleg a szállítmányok átvevői, esetleg 
feladói a következő adótételeket tartoznak 
fizetni: a) személyszállításért a viteldíjnak 
180/oát; b) az úti málhaszállításért a szállítási 
díjnak 18o/o-át; c) külön személyvonatokért és 
gőzhajókért az összes szállítási díjnak IS^/o-át; 
d) gyorsszállítmányokért a szállítási díjnak 
70/0-át; e) teherszállítmányokért 5o/o-át; /> gőz- 
hajókon a külön kabin, vasutakon az alvóhelyül 
szolgáló kocsiszakasz bérletéért a bérösszeg- 
nek 180/o-át. 

Sz. alá nem esnek: a) a királyi udvar; h) a 
katonai szállítási okmányok mellett eszközölt 
személy-, gyorsáru- és teherszállítmányok ; c) a 
vasúti és gőzhajózási vállalatok azokra a ja- 
vakra nézve, amelyeket saját építkezéseikhez 
szállítanak; d) a közúti vasutak; e) a főváros és 
határának egyes részei között a személyszállí- 
tást közvetítő gőzhajók és vasutak; f) az olyan 
révek, amelyeknél a révközlekedés gőzerővel 
történik; és végül g) a helyi érdekű vasutak az 
engedélyezés napjától számított 10 éven át. 

Az adótételek a szállítási díjakkal együtt 

fizetendők. A gőzhajózási és vasúti vállatok kö- 
telesek minden hónap elteltével, 14 nap alatt, 
a megelőző évi ugyanazon hónap szállítási for- 
galmának megfelelő adóösszeget az állampénz- 
tárba befizetni. Ezt az adóösszeget az illető hó- 
napban tényleg eszközölt szállításoknak meg- 
felelően, 3 hónap múlva helyesbítik. A tényle- 
ges forgalom szerint fölösen fizetettnek mutat- 
kozó összeget az államkincstár a vállalatnak 
azonnal visszatéríti, a mutatkozó hiányt pedig 
a vállalat pótolni tartoz'k. A kitűzött határidő 
alatt be nem küldött adóösszegek után SVo ké- 
sedelmi kamat fizetendő, holott a késedelmi 
kamat minden más adónál 5o/o. Azok a. közle- 
kedési vállalatok, melyek üzletüket az osztrák 
területre vagy a külföldre is kiterjesztik, a for- 
galmi kimutatásokban azt az összeget s az utána 
járó adót külön tartoznak kitüntetni, melyet az 
osztrák területen vagy a külföldön a Magyar- 
ország határain belül történt vasúti vagy gőz- 
hajózási szállítás használatáért fizettek. 

A Magyarország területén eszközölt sze- 
mély- és áruszállításokért a Sz.-t a külföldi 
hajózási vállalatok is megfizetni kötelesek. Az 
utóbbi években azonban az osztr. császárság, 
továbbá a német, szerb és román államok két- 
ségbe vonták a Sz. beszedésének jogos voltát 
és hivatkozva az 1857 nov. 7-én Bécsben 
kelt nemzetközi szerződésre, mely a Dunát 
szabad folyamnak nyilvánította (Dunaacta), 
tiltakoztak a Sz. beszedése ellen. A Duna- 

acta XIX. szakasza ugyanis kimondja, hogy a 
Dunán semmiféle oly illeték, mely egyedül a 
folyón való hajózás tényén alapul, sem pedig a 
hajónlevö árutól semmiféle adó nem szedhető. 
Egyrészt a nemzetközi confliktusok kikerülése, 
másrészt a gőzhajózási vállalatok versenyképes- 
ségének fokozása végett a magyar kormány — 
az Ausztriával kötendő közgazdasági kiegyezés 
előzetes megállapodásai alapján — a gőzhajó- 
zási Sz. megszüntetése czéljából tvjavaslatot 
készített. Etvj avaslat értelmében a gőzhajók- 
kalvagy a gőzvontató erőnek alkalmazása mel- 
lett egyéb vizi járművekkel folytatott szállítás 
után járó adó megszűnik és pedig abban az idő- 
pontban, amelyben a közgazdasági kiegyezés- 
sel kapcsolatos egyéb tvek és rendeletek ha- 
tályba fognak lépni. A Sz. czímén befolyó átlag 
húsz millió K-ból a gőzhajózási szállításra csak 
650,000 K esik s igy a gőzhajózási Sz. eltör- 
lésével a Sz.-ból eredő bevétel lényegesen csök- 
kenni nem fog. Különben is a helyi érdekű 
vasutaknak nagyobbrészt ez években már be- 
álló adókötelezettsége a hiányt fölösen pótolni 
fogja. 

A Sz. bárminemű megrövidítése esetén a tv. 
szerint járó Sz.-n kivül jövedéki büntető eljárás 
útján a megcsonkított adóösszeg 10— 20-szoros 
összege pénzbüntetés gyanánt fizetendő. 



Digitized 



by Google 



VADÁSZATI ADO. 

Rövidítés: V. — Viidászati adó. 

A V. az állami közszolgáltatások ama csoport- 
jába tartozik, melyet az adóosztályozási elmélet 
közvetetlen fogyasztási adóknak, közelebbről 
pedig fényűzési adóknak nevez. A magyar költ- 
ségvetés és zárószámadás azonban a V.-t az 
egyenes adók közé sorolja. 

A vadászat a culturállamokban ma már csak 
költséges szórakozás s igy a V. alanyai a va- 
gyonosabb osztály tagjaiból kerülnek ki. Ez a 
körülmény a V.-nak elméleti jogosultságot ad. 
A V. sok államban honos ; különösen magas az 
Angliában és Francziaországban. 

A V. hazánkban az 1875. év óta áll fenn, je- 
lenleg az 1883 : XXIII. t. cz.-en nyugszik. 

Az, aki a vadászati jogot szabályozó tvek 
szerint a vadászat gyakorlására jogosítva van 
és ezzel a joggal akár saját földbirtokán, akár 
más földjén élni kivan, V.-t tartozik fizetni. 

A V.-t a fegyveradóval, mint egy adónemet, 
együttesen szokták tárgyalni, holott ez két ön- 
álló adónem, habár a gyakorlatban rendesen 
együtt is jelentkezik, noha fizethet valaki fegy- 
veradót, anélkül, hogy vadásznék s igy nem 

fi2íet egyúttal V.-t is ; viszont fizethet V.-t fegy- 
veradó nélkül, ha fegyvert nem tart, hanem 
lóháton, ebekkel vadászik. 

Nem tartoznak V.-t fizetni: 1. az uralkodó 
család tagjai; 2. a külhatalmak követei és con- 
sulai, vmint a követségek és consulátusok sze- 
mélyzetének tagjai, ha nem belföldiek ; 3. a 
vadak gondozására és a vadászterületek őrzé- 
sére alkalmazott cselédek ; 4. a mező-, erdő- 
és szőlőgazdaságban alkalmazott csőszök, pász- 
torok és erdőkerülők ; 5. a hatóságilag feles- 
ketett erdötisztek (az erdőszámvevőségeknél 
alkalmazott erdőtiszteket is ideértve), erdő- 
őrök s a kir. erdőfelügyelőség személyzete. 

Az erdészeti tisztviselők az esetben kötelesek 
V.-t fizetni, ha a felügyeletükre bizott erdőket va- 
dászterületül birják (193/1 888. pénzügymin. h.). 

Az adómentesség igazolásul szolgál: á) a 
diplomatiai testületek tagjainál a kir. adóhiva- 
tal által kiszolgáltatott vadászati ingyenjegy ; 
b) a vadászcselédeknél, csőszöknél, pásztorok- 
nál és erdőkerülőknél a kir. adóhivatal által ki- 
állított fegyveradó-igazolván> ; c) a'hatósági- 
lag felesketett erdőtiszteknél, erdőőröknél és 
kir. erdőfelügyelőségi tiszteknél az eskübizo- 
nyítvány eredetije v. hiteles másolata. 

Hegyi vidékeken a dúvadakat (farkasokat és 
medvéket) a birtokos, ill. a bérlő saját terüle- 
tén abban az esetben is elpusztíthatja, ha va- 
dászati jegygyei nincsen ellátva. Azok, akik a 
vadászatról szóló tvben körülirt hivatalos va- 

dászatra meghívást nyernek, ebben a vadá- 
szatban akkor is részt vehetnek, ha vadászati 
jegy gyei nem birnak. 

A V. egy évi összege 24 K. Azok, akik a va- 
dászatot 30 napot meg nem haladó időtartam 
alatt kivánják csak gyákorohii, 12 K lefizeté- 
sével 30 napra szóló vadászati jegyet válthat- 
nak. Az erdészeti szakiskolák hallgatói az egy 
évre érvényes vadászati jegy ért 12 K-t fizetnek. 

A V. ugy a költségvetési előirányzatban, 
mint a zárószámadásban a fegyveradóval 
együttesen szerepel ; a két adó együttes bevé- 
tele egy millió K-t vmivel túlhalad. 

Az adóév aug. 1-én kezdődik és a következő 
év jul. 31 . napján végződik. Az adót az is teljes 
összegben tartozik lefizetni, aki a vadászatot 
az adóévnek csak egy részében gyakorolja, v. 
akire nézve az adókötelezettség évközben kö- 
vetkezik be. 

A vadászat csak a V. lefizetését tanúsító va- 
dászati jegy megszerzése után gyakorolható. 
A vadászati jegy csak egy személy nevére 
szólhat, másra át nem ruházható s a 30 íiapra 
váltott jegy kivételével, egy évre, a magyar 
birodalom egész területére érvényes. A vadá- 
szati jegyet a vadászati jogot gyakorolni ki- 
vánó egyén hivatalos nyomtatványon készí- 
tendő bejelentésére a V. lefizetése után a kir. 
adóhivatal szolgáltatja ki. 

A bejelentések — a községnél ingyen átve- 
hető űrlapok felhasználásával — az adóévet 

megelőző hónapban az adóköteles (ill. a kezes) 
állandó lakására nézve illetékes járási főszol- 
gabírónál, városokban a polgármesternél (Hor- 
vát-Szlavonországokban az elsőfokú közigaz- 
gatási hatóság főnökénél) nyújtandók be. Ha 
valaki évközben kivánja a vadászati jog gya- 
korlását megkezdeni, v. ha valakinek a V. alól 
élvezett mentessége megszűnik, a bejelentést 
azonnal megtenni köteles. A bejelentést az 
említett tisztviselő az erre a czélra nyitott 
jegyzőkönyvbe bevezeti, láttamozásával azon- 
nal ellátja és a bejelentő félnek visszaadja. A 
kir. adóhivatal a fél által bemutatott, láttamo- 
zott bejelentésben foglalt adatok alapján a V. 
összegét kiszámítja, az adóösszeg átvétele után 
a vadászati jegyet — a bejelentésre vezetendő 
elismervény mellett — a félnek kiszolgáltatja 
és az elismervénynyel ellátott bejelentést szám- 
adásaihoz csatolja. 

Vannak személyek, akiktől a bejelentés lát- 
tamozását a közig, tisztviselő — az oknak a 
bejelentésre való föl jegyzésé vei — megtagadni 
köteles. Ilyenek : 1 . akik életük 20. évét még 
el nem érték, kivévén, ha helyettük a bejelen- 
téstatyjuk, ill. gyámjuk adta be; 2. akik elme- 
beli fogyatékosság miatt lőfegyverek biztos 
kezelésére képtelenek ; 3. akik a vadászatról 
vagy a V.-ról szóló tvben körülirt valamely ki- 
hágás miatt elmarasztaltattak, a büntetés vég- 
rehajtása, ill. letelte után 3 évig ; 4. akiket a 
bíróság fegyverrel elkövetett bűntettért vagy 

rablásért jogérvényesen elmarasztalt; 5. azok 
a külföldiek, akik kezest v. éppen nem, v. olyat 
állítanak, aki el nem fogadható. 

A bejelentés láttamozását megtagadó vagy a 
már kiszolgáltatott jegynek visszavonását el- 
rendelő végzés ellen a kézhez vételétől számí- 
tandó 15 nap alatt a közig, bizottsághoz lehet 
fölebbezni (1883 : XXIII. t. ez. 88. §). Ha a közig, 
bizottság az elsőfokú határozatot jóváhagyja, 
a közig, bírósághoz panasznak van helye 
(1896 : XXVI. t. ez. 81. § I. 2. p.). 

Az állami csendörök és rendőrök, tvhatósági, 
közbiztonsági közegek, vmint a pénzügyőrök 
kötelesek — a vadászati jog tulajdonosai, ha- 
szonbérlői, gazdatisztjei és az erdők, szőllők és 
mezők felügyeletével megbízott személyek pe- 
dig jogosítva vannak — azokat, kik akár lő- 
fegyverrel, akár lóháton és bárminemű ebek 
használatával vadásznak, a vadászati jegy elő- 
mutatására felszólítani. 

Erre a felszólításra a vadászó vadászati je- 
gyét előmutatni köteles ; ki pedig azt bármely 
okból elő nem mutatja, tartozik a vadászattal 
azonnal felhagyni és ha ismeretlen, a felszólító 
kívánatára akár nevét és lakását megmondani a 
célból, hogy ezeknek a bizonyíthatására szorít- 
ható legyen és alkalmas zálogot adni, akár a 
felszólítót a legközelebbi község elöljáróságá- 
hoz követni, hogy kiléte ott kiden ttessék. 

Jövedéki kihágást követ el : a) az, aki vadászati 
jegy gyei bir, azt azonban az erre jogosított 

egyének felszólítására eló nem mutatja (a pénz- 
büntetés ebben az esetben a beszámítás mér- 
véhez képest 2—20 K-ig terjedhet); b) az, aki 
az erre jogosítottak felszólítására a vadászattal 
azonnal fel nem hagy, azoknak sem nevét, sem 
lakását meg nem mondja, zálogot nem ad, v. 
a felszólítót követni nem akarja, vagy a fel- 
szólítónak hamis nevet v. lakást mond be (a 
büntetés 40—200 K-ig terjedhet) ; c) az aki saját 
nevére szóló jegyét használat végett másnak 
adja át (a büntetés 40—200 K-ig terjedhet); 
á) az, aki anélkül, hogy vadászati jegy gyei 
birna, másnak nevére szóló, v. érvényességére 
lejárt jegy használatával vadászik (a büntetés 
40—200 K-ig terjedhet); e) az, aki meghami- 
sított vadászati jegy használatával vadászik (a 
büntetés 100-200 K-ig terjedhet). 

A befizetett pénzbüntetésnek egy harmada a 
jelentéstevőt, egyharmada az államkincstárt és 
egyharmada azt a községet illeti, amelynek ha- 
tárában a felszólítás történt. A községeket illető 
harmadrész Horvát-Szlavonoi szagokban orszá- 
gos czélokra is fordítható. 

Ha a felszólított egyén fegyvere használatá- 
val V. ezzel való fenyegetőzéssel áll ellent, az 
illető község elöljáróságához őt bekísérni kí- 
vánóknak, V. más, a btő tvekben tiltott cselek- 
vést követ el, ellene külön a búnv. elj. megindít- 
ható. Ily eljárás alá tartozik a vadászati jegy- 
nek felhasználás v. forgalomba hozás czéljából 
való utánzása v. meghamisítása, vmint az után- 

zott vagy meghamisított vadászati jegyek fel- 
használása, vagy forgalombahozása is (1897: 
XXXVII. t. ez.). 

A jövedéki vizsgálat teljesítése és a pénz- 
büntetés kiszabása a pénzügyigazgatóság (Bu 
dapesten a kir. adófelügyelö) hatáskörébe tar- 
tozik. A netán szükséges búnv. elj. megindítá- 
sára a pénzügyigazgatóság (a kir. adófelügyelö) 
az illetékes bíróságot (ha bűntett vagy vétség 
esete forog fenn, a kir. tvszéket, ha pedig ki- 
hágás, a kir. j bíróságot) keresi meg. A bírói 
illet ékekséget a tett elkövetésének helye hatá- 
rozza meg (1883 : XXIII. t. ez. 45. §). 

A pénzügyigazgatóság (a kir. adófelügyelö) 
által hozott btö végzés ellen, vételétől számí- 
tandó 15 nap alatt, a közig, bizottsághoz lehet 
felebbezni, melynek határozata ellen a közig, 
bírósági elj.-nak lehet helye (1896: XVI. t. ez. 
82. § I. 9. p.). 

Ha a kirovott pénzbüntetést, v. egy részét az 
elmarasztaltnak vagyontalansága miatt nem 
lehet behajtani, az elzárás büntetése alkalma- 
zandó olyképpen, hogy minden be nem hajtott 
20 K után 1—1 napi elzárás essék, 20 K-n 
alóli összeg teljes 20 K-nak vétetvén. Az elzá- 
rásí büntetés alkalmazását a pénzügyígazgató- 
ság (kir. adófelügyelö) megokolt javaslatára a 
közig, bizottság határozza el (1883 : XXIII. t. ez. 
48. §). 

A szóban forgó jövedéki kihágások elévül- 
nek : ha a pénzügyigazgatóság (a kir. adófel- 

ügyelő) a tett elkövetése napjától számítandó 
hat hónap alatt a jövedéki vizsgálatot meg 
nem indítja. Ha btö tv. alá esö cselekmény 
forog fenn, az elévülési időt a btő tv. határozza 
meg. 

Irodalom. Wallon D. : Vadászati és fegyveradó, 
Közgazd. Lexikon, 111. k. 600. 1.; Ardai és Exner: 
Magyar jöv. btöjog, 141— US. 1. 

SZESZADÓ. 

Rövidítés: 8z. = Szeszadó. 

Az égetett szeszes folyadékok megadóztatá- 
sából eredő tetemes bevételt egyetlen modera 
államháztartás sem nélkülözi. Az államok foly- 
ton növekvő kiadásai mellett szinte kapóra jön, 
hogy a szesznek időről időre fokozottabb meg- 
adóztatása az alcoholismus ellen való köteles 
küzdelem látszatával bir, jóllehet tagadhatat- 
lan, hogy az egyes államok az alcoholikus mé- 
reg szörnyű elterjedésének éppen fiskális érde- 
kekből nem vetnek kellő gátat. 

A magyar állami háztartás, eltekintve attól, 
hogy már 1521 ben adót vetettek ki minden 
hordó borra és sörre, minden szarvasmarhára 
és juhra stb., az 1850. évig nem ismerte a fo- 
gyasztási adókat, s igy a szesz sem volt addig 
megadóztatva. Az égetett szeszes folyadékok 
fogyasztási adóját az 1850. szept. 29. kelt csá- 
szári nypar. — 1851 márcz. 1. kezdődő hatály- 
lyal — léptette életbe. 

Jelenleg a szeszre két adónem nehezedik : 
a Sz. és a Sz.-pótlék. A Sz.-ra vonatkozólag az 
1899: XX. t. ez. van érvényben, a Sz.-pótlékról 

pedig az 1899: XXIV. t. ez. intézkedik; mind- 
kettőt módosította az 1901 : XIII. t. ez. 

A magyar Sz.-rendszer alapelve, hogyesak a 
belföldön emberi élvezetre fordított szesz esik 
adó alá. 

A Sz. tárgya : a vámvonalon belül termelt 
szesz. Sz.-pótlék alá esik a vámvonalon belül 
termelt szeszen kivül a külföldről, továbbá az 
Ausztriából és végül a Bosznia-Herezegovina 
területéről behozott minden égetett szeszes fo- 
lyadék is. 

A Sz. ismét kétféle : v. termelési adó, v. fo- 
gyasztási adó. A termelési adó a termeléskor, 
a fogyasztási adó pedig a szesznek a hivatalos 
ellenőrzés alól a szabad forgalomba bocsátta- 
tásakor fizetendő. A termelési adó és a fogyasz- 
tási adó egyszerre, együtt nem fordulhat elő, a 
Sz.-nak ez a két válfaja tehát nem halmozód- 
hátik. 

A termelési adó minden hektoliter- és szesz- 
fok (hektoliterfok aleohol, azaz egy liter tiszta 
aleohol) után 90 fill.-t tesz. A fogyasztási adó- 
nak két tétele van,t.i.90 fill. ós IK 10 fill. min- 
den hektoliterfok (azaz egy liter) aleohol után. 

Ha a szesztermeléssel együtt sajtolt élesztőt 
(elárusításra szánt élesztőt) is készítenek : a 
termelt minden liter aleohol után még 5 fill.-nyi 
adó fizetendő. 

A Sz.-pótlék minden hektoliter- és minden 
szeszfok (hektoliterfok aleohol, azaz egy liter 
aleohol) után 10 fill.-ben van megállapítva. 

Az 1902.évbea befolyt Sz.fejében : 76.983,434 
K, a sajtolt élesztő után; 323,040 K, Sz.-pótlék 
czímén pedig 10.224,661 K. 

Dologi kezesség. A fogyasztási adó a szeszt 
mindaddig terheli, mig az az üzleti helyiségek- 
ben, szabadraktárban hivatalos zár alatt, az 
üzleti helyiségekből vmely szabadraktárba való 
szállítás alatt v. megfordítva, v. kivitelre irá- 
nyuló szállítás alatt áll, és minden más magán- 
jogi czímből származó igényt megelőz. A szesz 
emez esetek egyikében sem juthat szabad for- 
galomba magánjogi czímből eredő igény alap- 
ján mindaddig, mig az azt terhelő fogyasztási 
adó le nem fizettetett, v. nyújtott hitel eseté- 
ben előírva nem lett. 

A fogyasztási adó kisebbik tétele mellett kiter- 
melhető alkoholmennyiség. Az az alcoholmeny- 
nyiség, melyet a fogyasztási adó alá eső szesz- 
gyárak a kisebbik, azaz a 90 fill.-es adótétel 
mellett termelhetnek,a tvben van megáll apítva, 
tehát contingentálva van. 

A szeszeontingens megállapítása a túlterme- 
lés és az ezzel járó árhanyatlás megelőzésére 
irányul, ugy hogy az ország határain belül tör- 
ténő szeszfogyasztás szükségleteinek megfele- 
lően megállapított mennyiség után a szesz- 
gyárosok kisebb adófeltételt, hektoliterfokon- 
kint 90 fill.-t fizetnek ; az excontingens szesz 
a magasabb, hektoliterfokonkint 1 K 10 fill.-es 
adótétel alá esik s igy excontingens szeszt a 
szeszgyárak csak akkor termelnének, ha a szesz 

ára annyira emelkednék, hogy a nagyobbik 
adótétel is áthárítható volna a fogyasztó közön- 
ségre. Czélja a contingentál ásnak : a túlterme- 
lés megakadályozása és a contiugens szesz el- 
helyezésének biztosítása. A magyar birodalom- 
ban termelt szesznek átlag csak lo/o-a esik a 
magasabb adótétel alá. 

Az alcoholmennyiség, melyet a fogyasztási 
adó alá eső szeszfőzdékben a kisebbik adótétel 
mellett egy-egy termelési időszakban, vagyis 
az egyik év szept. havának első napjától a köz- 
vetetlenül rákövetkező év aug. havának utolsó 
napjáig termelni szabad, az egész osztr.- magy. 
vámterületre nézve 1.878,000 hlben van meg- 
állapítva. 

Ebből a mennyiségből a magyar korona or- 
szágaira 853,000 hl., a birodalmi tanácsban 
képviselt királyságokra és országokral .017,000 
hl. és az osztrák-magyar vámterülethez tartozó 
Bosznia és Herczegovina területére 8000 hl. 
esik. 

így jut nálunk egy lélekre 4916 1., Ausztriá- 
ban 4*254 1., mig a ném. birodalomban e kettő 
között álló szeszmennyiség, azaz 4V2 1. szolgált 
a contingentálás alapjául. Megjegyezzük, hogy 
a coutingens szeszt még egy termelési évadban 
sem termelték ki teljesen szeszgyáraink; de 
az osztrákok sem. 

A fogyasztási adó alá eső szeszfőzdék által 
egy-egy termelési időszak alatt a kisebbik adó- 
tétel mellett termelhető alcoholmeunyiségek 



Digitized 



by Google 



160 

egyénenkénti felosztása iránt az illető állam 
tvhozása önállóan intézkedik. Nálunk az erre 
vonatkozó rendelkezések az 1899 : XXII. és az 
ezt részben módosító 19()0:IX. t. cz.-ben van- 
nak lefektetve. 

Adómentességek. Az államkincstár biztosítá- 
sára szükséges feltételek és elövigyázati intéz- 
kedések mellett ama szesz, melyet mint szeszt, 
avagy likőrben v. rumban, melyhez felhasznál- 
ták, V. borban, melyhez a szesztartalom eme- 
lése végett vegyítették, a vámvonalon át kivi- 
szik, vagy melyet — az eczetkészítést is ide- 
értve — ipari czélokra, főzésre, fűtésre, tisztí- 
tási czélokra, világításra és tudományos czé- 
lokra fordítanak, fogyasztási adó alá nem esik. 
Az eczetkészítéshez csak az a szesz használ- 
ható fel adómentesen, amely szesz a fogyasz- 
tási adónak kisebbik tétele alá esik. Az adó- 
mentesen utalt Bzesz után azonban — a tudo- 
mányos czélokra fordítandó szesz kivételével — 
ellenőrzési illeték fejében minden liter alcohol 
után 3 íill. fizetendő azáltal, kire a szesznek 
adómentes utalása szól. Az ellenőrzési illeték 
eltörlése — a szesz ipari czélokra való felhasz- 
nálásának előmozdítása érdekében — tervbe 
van véve. 

Az a szesz, melyet bornagykereskedók és 
nagyobb terjedelmű pinczekezelést folytató 
bortermelők boraikhoz ezek szesztartalmának 
emelése végett vegyítenek, a Sz.-pótlék alól 
fel van mentve. 

Felhatalmazza a tv. a pénzügymin.-t arra, 
hogy nagyobb cognac-gyárosoknak és gyü- 
mölcspálinkát készítő gyárosoknak megenged- 
hesse, hogy szeszt, melyből cognacot, illetőleg 
gyümölcspálinkát készítenek, feltételes adó- 
mentesen beszerezhessenek s az e szeszből 
készített gyártmányaikat a Sz.-pótlék leírásá- 
nak fentartása mellett a vámvonalon át kül- 
földre, V. átutaló eljárás mellett Ausztriába v. 
Bosznia és Herczegovina területére kiszállít- 
hassák. 

A mezőgazdasági szeszgyárak és ezek kedvez- 
ménye. A szeszgyárak a főosztályozás szerint 
ipari ési mezőgazdasági szeszgyárakra osztat- 
nak fel. 

Mezőgazdaságinak azt a szeszfőzdét tekinti 
a tv., melynél a következő feltételek együtte- 
sen megvannak : a) az illető szeszgyárnak vala- 
mely mezőgazdasággal akként kell összekötve 
lenni, hogy kizárólag, v. legnagyobb részben e 
mezőgazdaság terményeiből nyerje a szeszter- 
meléshez szükséges anyagokat ; viszont a szesz- 
termelésnél nyert moslékot, mint takarmányt 
V. legalább is az e moslékon hizlalt marhától 
származó trágyát, ennek a mezőgazdaságnak 
szolgáltassa ; b) a szeszgyárnak üzletterjedelme 
az egyes havi bejelentési időszakokban napon- 
kint átlag 7 hl. alkohol termelését meg nem 
haladhatja és annak a mezőgazdasághoz tar- 
tozó szántóföldek, rétek és legelők területéhez 
olyan arányban kell állnia, hogy a havi beje- 

lentési időszak egy-egy üzleti napjára esó át- 
lagos alkoholtermelés hektáronkint három liter 
alkoholt meg ne haladjon (a napi 7 hl.-t ter- 
melő mezőgazdasági szeszgyárhoz tehát leg- 
alább 233 Vs hektár földnek kell tartoznia) ; c) az 
egy-egy termelési időszakban termelt alkohol 
összes mennyisége 1680 hl. alkoholt meg nem 
haladhat (az a mezőgazdasági szeszgyár tehát, 
mely naponkint átlag 7 hl. alkoholt termel, 8 
hónapig lehet működésben. Ez volt a számítás 
alapja, arra való tekintettel, hogy 8 hónapon 
keresztül folytassák a gyári tevékenységet, s 
igy a földmívelés 4 hónapon át ne veszítse el 
a szükséges munkaerőt). 

Attól a feltételtől, hogy vmely mezőgazda- 
sági szeszfőzde egészben v. legnagyobb rész- 
ben a vele összefüggő mezőgazdaság termé- 
nyeiből nyerje a szesztermelésnél szükséges 
anyagokat, csakis abban az esetben tekinthetni 
el, ha e feltétel teljesítését köztudomású rossz 
termés akadályozza. 

Aki igényt tart arra, hogy vmely szeszgyár 
a mezőgazdaságiak közé soroztassék, tartozik 
igényét a pénzügyigazgatóságnál bejelenteni 
s egyszersmind hitelt érdemlő módon kimutatni, 
hogy a szükséges feltételek megvannak. Ha 
ezek a feltételek hiányzanak, a szeszgyárat 
ipari szeszgyárnak kell tekinteni. A mezőgaz- 
dasági szeszgyárak száma — az ipariak rová- 
sára — fokozatosan szaporodik. 

Az ipari és mezőgazdasági szeszgyárak ter- 

melési költségei között levó különbség kiegyen- 
lítése czéljából, a mezőgazdasági szeszgyárak 
kedvezményben részesülnek. A fogyasztási adó 
alá eső mezőgazdasági szeszfőzdék ugyanis min- 
den hektoliter alkohol után, melyet gyártele- 
pükről elszállítanak, az állampénztárból juta- 
lomban részesíttetnek, mely jutalom : a) ha az 
alkohol beszámíttatik abba az alkoholmennyi- 
ségbe, melyet az illető szeszfőzde a fogyasztási 
adó kisebbik tétele mellett termelhet, 4 hl.-en 
felül 7 hl.-ig terjedő átlagos napi alkoholterme- 
lésnél 8 K-t, 2 hl.-en felül 4 hl.-ig terjedő átla- 
gos napi alkoholtermelésnél 10 K-t és 2 hl.-ig 
terjedő átlagos napi alkoholtermelésnél 12 K-t 
tesz; h) ha azonban e beszámításnak helye 
nincs, 4 hl.-en felül 7 hl.-ig terjedő átlagos 
napi alkoholtermelésnél4 K-t, 2 hl.-en felül 4 
hl.-ig terjedő átlagos napi alkoholtermelésnél 6 
K-t és 2 hl.-ig terjedő átlagos napi alkoholter- 
melésnél 8 K-t tesz. Ebből a jutalomból, mely 
— a kisebb szeszfőzdék versenyképességének 
fokozása czéljából — a napi termeléssel fordí- 
tott arányban áll, 2—2 K a Sz.-pótlék, a többi 
pedig a Sz. bevételeinek terhére esik. 

Kiviteli jutalom. A kiviteli jutalmak szesz- 
iparunkkiviteli versenyképességének emelését 
czélozzák. Ha a szeszt, mely után még az adót 
nem fizették le, legalább is egy hektoliter meny- 
nyiségben a vámvonalon át kiviszik: literenkint, 
annak minden hektoliterfoka után 10 fillérnyi ki- 
viteli jutalmat engedélyez az államkincstár. 

Likőrnek a vámvonalon át való kivitelénél, 
ha a küldemény legalább is 25 litert tartalmaz : 
a kiviteli jutalmat literenkint 31/2 fillérrel szá- 
mítják. Tehát a likőröket 35 alkoholfokunak 
tekintik. 

Szeszkivitelünk hanyatlást mutat. Az 1901 — 
1902-iki Sz.-évben a kivitel csak 42,160 hekto- 
litert tett. 

A Sz.-tv. apénzügymin.-tfelhatalmazza,hogy 
az osztr. pénzügymin.-rel egyetértve, a kiviteli 
jutalmakat időlegesen vagy állandóan leszállít- 
hassa, avagy a kiviteli jutalmak engedélyezé- 
sére vonatkozó határozatokat teljesen is hatá- 
lyon kivül helyezhesse, mihelyt más oly orszá- 
gok, melyek a szeszkivitelnél jelenleg jutalma- 
kat engedélyeznek, ezeket a jutalmakat mér- 
séklik vagy megszüntetik. 

Az egy-egy termelési időszak alatt az osztrák- 
magyar vámvonalon át kivitt égetett szeszes 
folyadékok után járó jutalmak egészben két 
millió koronát meg nem haladhatnak. Erre való 
tekintettel az égetett szeszes folyadéknak a 
vámvonalon át való kivitelénél a jutalomnak 
csak felét utalványozzák ki. Ha az illető terme- 
lési időszakban kivitt alkoholmennyiség, a ju- 
taimi tételek szerint számítva, a maximális 
összegnél nem vesz igénybe nagyobb összeget: 
a jutalmak másik felét a termelési időszak vé- 
gén kifiizetik. Ha azonban az illető termelési 
időszakban kivitt alkoholmennyiség nagyobb 
összeget venne igénybe : kiszámítják, hogy a 

jutalmak maximális összegéből mennyi esik a 
kivitt alkoholmennyiség minden hektoliterjére. 

Adó visszatérítés. Az olyan szesz után, melyért 
az adót már kifizették, ha legalább 50 liter 
mennyiségben a vámvonalon át kiviszik, a ju- 
talmon kivül minden liter alkohol után adó- 
visszatérítés fejében 45 fillér jár. 

Ez az adóvisszatérítés utalványok útján tör- 
ténik, melyek a kiviteltől számított 6 hónap 
múlva válnak esedékessé. 

A Sz.-pótlékot a m. kir. állampénztár vissza- 
téríti: 1. ha a már megadóztatott szeszt leg- 
alább 50 liter mennyiségben a vámvonalon át 
kiviszik, vagy pedig egy litert meghaladó meny- 
nyiségben az átutaló eljárás megtartása mel- 
lett Ausztriába vagy Bosznia-Herczegovina te- 
rületére átviszik ; 2. ha likőrt, rumot vagy puucs- 
essentiát egy litert meghaladó mennyiségben 
az átutaló eljárás megtartása mellett Ausztriába 
vagy Bosznia-Herczegovina területére át- 
visznek. 

A Sz.-pótlék visszatérítése, és pedig az ége- 
tett szeszes folyadékokban foglalt alkohol min- 
den hektoliterfoka után, az 1. alatt említett 
esetekben 5 fillérrel, a 2. alatt említett esetben 
10 fillérrel, utalványok útján történik, melyek 
a külföldre való kivitel napjától, ill. a külde- 
ménynek az osztr. vagy bosznia-herczegovinai 
átvevő hivatal elé történt állításától számított 
6 hónap lefolyása után válnak esedékesekké. 

Altalános szabályok az adó biztosítása iránt. 

Aki égetett szeszes folyadékot termelni, vagy 
ezt lepárlás utján tisztítani, vagy alkoholtar- 
talmú italokat lepárlás útján készíteni szándé- 
kozik : köteles az üzleti helyiségek leírását és 
az üzleti múeszközök jegyzékét, illetőleg az 
üzletbejelentést a pénzügyi hatóságnál benyúj- 
tani. 

Ezeken az eseteken kívül is a lepárló készü- 
lékek, valamint az azokhoz tartozó hűtőkészü- 
lékek birtoklása a birtokos által az illetékes 
pénzügyi közegnek, amegszerzéstől számítandó 
48 óra alatt bejelentendő és a bejelentés meg- 
történtét tanúsító igazolvány a pénzügyi közeg- 
től átveendő. 

E bejelentéstől a gyógyszerészek csak azokra 
a lepárló készülékekre nézve vannak fölmentve, 
melyeknek űrmérete egy liternél nem nagyobb, 
vagy melyek nem fémből, hanem más anyag- 
ból készítvék. 

A vállalkozó köteles iparüzletét a szeszfőzde 
külső részén könnyen felismerhető felírással 
megjelölni. Felelős továbbá az üzleti műesz- 
közökön és műszereken levő hivatalos jelek 
épségben tartásáért és főleg kötelese jel éknek 
megsértését vagy teljes megsemmisítését, leg- 
feljebb 24 óra alatt attól az időponttól számítva, 
midőn arról tudomást szerzett, a jelzés meg- 
újítása végett a legközelebbi pénzügyi közeg- 
nek bejelenteni. Köteles a vállalkozó távolléte 
idejére az üzleti heTyiaégben tartózkodó oly 
egyént is kijelölni, ki az üzleti helyiség felügy e- 

létével megbízott pénzügyi közegek által kivan t 
felvilágosításokat az ö nevében megadja. 

Az iparüzlet szünetelése alatt a múeszközök 
hivatalos lepeesételés által vagy más alkalmas 
módon használaton kivül helyeztetnek. Az üz- 
leti időn belül az üzletvezető, az üzleti időn ki- 
vül a vállalkozó vagy ha ez a pénzügyigazga- 
tóságnál helyettest nevezett meg, ez utóbbi 
felelós a hivatalos zár épségben tartásáért, ha 
csak be nem bizonyíthatná, hogy a megsérülés 
neki (az üzletvezetőnek, illetve vállalkozónak 
vagy helyettesének) be nem számítható vélet- 
letlen eset, vagy idegen személy hibája által, 
kiért ő nem felelős, történt. 

Ha amaz időpontig, midőn valamely hivata- 
los zár alatt levő múeszköznek (edénynek) be- 
jelentetthasználata megengedhető, a pénzügyi 
közeg annak levételére meg nem jelenik, a 
vállalkozó maga veheti le a hivatalos zárt. 

Ama cselekmények, melyeknek bejelentése 
a termelési, illetve a fogyasztási adó megsza- 
bása vagy biztosítása végett elrendeltetett, adó- 
köteles műveletnek neveztetnek. 

A megtörtént bejelentésről, annak megvizs- 
gálása után a vállalkozónak azeczélra rendelt 
hivatalos lajstromokból nyomatott bárczát állí- 
tanak kies abban azokra a szeszfőzdékre nézve, 
melyek a termelési adó alá esnek, az adó meg- 
történt lefizetése vagy — ha és amennyiben 
adóhitelnek van helye — az adó előírása ; ama 
szeszfőzdék részére ellenben, melyeknek ter- 

menye a fogyasztási adó alá esik, a bejelentett 
•alkoholmennyiség bizonyíttatik. 

Csak akkor, ha e bárcza az üzleti helyiség- 
ben és a vállalkozó vagy ama személy kezé- 
ben van, ki a vállalkozó nevében a kellő fel- 
világosításokat megadni tartozik, szabad a szesz- 
főzés adóköteles műveletét a bejelentett idő- 
ben megkezdeni és az arra megjelölt múesz- 
közöket és edényeket használatba venni. 

Az adóköteles művelet ugy hajtandó végre, 
amint az bejelentetett és amint azt akiszolgál- 
tatott bárcza tartalmazza; minden önkényes 
eltérés az illető büntetési szabályok alkalma- 
zását vonja maga után. Különösen meg van 
tiltva a szeszfőzés adóköteles műveletéhez, sza- 
bályos hivatalos megjelöléssel el nem látott 
edényeket és műeszközöket használni. 

A pénzügyi közegek az üzleti helyiségekbe 
nappal és — a bejelentett üzlet folyama alatt — 
éjjel is szabadon bemehetnek és hivatalos el- 
járásuk kellő befejezéséig ottan tartózkodhat- 
nak. A vállalkozó köteles vagy személyesen, 
vagy munkásai által nekik hivatalos eljárásuk- 
ban kívánságukra segédkezet nyújtani. 

Jövedéki vizsgálatok esetében köteles a vál- 
lalkozó, illetve helyettessé, az adóbárczákat, 
lajstromokat s egyéb okmányokat, melyeknek 
megőrzését a tv. rendeli, vonakodás nélkül elő- 
mutatni és szükség esetén a pénzügyi közeg- 
nek térítvény mellett átadni. 

A termelt alkoholmennyiség megállapítása. Az 

alkoholmennyiséget a különböző termelési 
anyagokhoz és a főzőkészülék minőségéhez 
képest: 1. a főzőkészülék termelőképessége 
szerint átalány ozás útján; 2. a várható alkohol 
mennyisége szerint a szeszfőzővel kötendő sza- 
bad egyezkedés (megváltás) útján; 3. a szesz- 
mérőgép jelzései alapján, vagy gyűjtőedény 
alkalmazása mellett, a tényleges termeivény 
szerint állapítják meg. 

A főzőkészülék termelőképessége szerint 
átalányozás alá esnek azok a szeszfőzdék, me- 
lyek gyümölcsöt, törkölyt, bort, borseprüt, 
bogyós gyümölcsöt, gyökérnövényeket, mézes 
vizet stb. dolgoznak fel, tehát az úgynevezett 
pálinkafőző kisüstök. 

Az ily szeszfőzdékre nézve a megváltás meg- 
engedhető, ha a vállalkozó sörfőző, s ha ez csak 
saját sörtermelése hulladékait — a romlott 
sört kivéve — használja fel szesztermelésre ; 
megengedhető továbbá a megváltás akkor is, 
ha az ily szeszfőzdékben legfölebb két főző- 
készüléket és pedig olynemüeket használnak, 
amelyek közvetetlen tüzelésre vannak beren- 
dezve és ezek a legegyszerűbb alkatrészekkel 
birnak. 

Az alkoholmennyiségnek aszészmérőgép jel- 
zései alapján, vagy gyűjtőedény alkalmazása 
mellett a tényleges termeivény szerint való 
megállapítása alá azok a szeszgyárak esnek, 
melyek lisztes anyagokat (azaz gabonaféléket, 
burgonyát, hüvelyes veteményeket és kemé- 

nyitót), továbbá növényi rostokat, csicsókát, 
répát vagy czukorüledéket (szörpöt) dolgoz- 
nak fel. 

A főzőkészülék termelőképessége szerint 
való átalányozás és a megváltás esetében az 
adó a termelésnél fizetendő. Ezek tehát terme- 
lési adó alá esnek. 

Ellenben az ama szesz után járó adó, melyet 
az utóbb felsorolt szeszgyárakban termelnek, 
abban az időpontban szedendő be, melyben a 
szesz a hivatalos ellenőrzés alól szabad forga- 
lomba megy át. Ez a fogyasztási adó. 

Azt, hogy valamely szeszgyárban a termelt 
alkohol mennyisége szeszmérőgép jelzése alap- 
ján, vagy gyűjtőedény alkalmazása mellett álla- 
píttassék-e meg, a pénzügymin. határozza meg. 
Gyűjtőedényt csak csekély napi termelésű 
szeszgyárban lehet alkalmazni s igy az nincs is 
elterjedve. 

A szeszmérőgép alkalmazásánál a főzőhelyi- 
ség akként rendezendő be, hogy a szeszmérő- 
gép abban könnyen hozzáférhető és látható, a 
főzőkészülék hűtőkészülékétől és a főzőhelyiség 
mindegyik falától külön-külön legalább 65 
czentiméternyi távolságra eső helyen legyen 
felállítható. ' 

Szeszmérőgép alkalmazása esetében a havi 
bejelentési időszak végén, ha pedig a szesz- 
főzés ezen időszak lejárta előtt hosszabb időre 
megszüntettetik, azonnal az üzlet megszünte- 
tése után a termelt alkoholmennyiséget (a nor- 

mal-háinérsék [-frioR.J mellett), a szesz mérő- 
gép jelzései szerint hivatalosan megállapítják. 
Ez az úgynevezett leszámolás. 

Gyűjtőedény alkalmazása esetében a termei- 
vény mennyisége és alkoholtartalma olyan idő- 
közökben állapítandó meg, amilyen időközök- 
ben ez a gyűjtőedény űrtartalmára és a szesz- 
főzde üzleti terjedelmére való tekintettel szük- 
séges. 

Ha a használatban álló valamely szeszmérő- 
gép rendes menetében bármi baj tapasztaltat- 
nék: a szeszgyár üzletvezetője köteles ezt a 
gyár felügyeletével megbízott pénzügyi közeg- 
nek két egyenlő példányban szerkesztett be- 
adványban azonnal a végett bejelenteni, hogy 
a baj oka kipuhatoltassék. 

Hasonló bejelentés teendő abban az esetben 
is, ha a gyűjtőedény állapotában, berendezé- 
sében, biztosításában, vagy annak a hűtőkészü- 
lékkel való összeköttetésében olyan változások 
észleltetnének, amelyek a termeivénynek ebben 
az edényben való gyűjtését akadályozzák. 

Lelet jegyzőkönyv a szeszgyárról. A szeszfőző 
tartozik legkésőbben négy héttel a termelési 
időszak kezdete előtt és annak folyamában leg- 
alább 14 nappal annak a hónapnak a kezdete 
előtt, melyben az üzlet megindul, a községet, 
melyben a szeszfőzde létezik, a pénzügyigaz- 
gatóságnak bejelenteni és az üzlet gyakorlásá- 
hoz tartozó helyiségek pontos leírását, vala- 
mint az üzleti helyiségekben található, a szesz- 

főzési üzlethez tartozó összes múeszközök és 
edényekjegyzékét,ürtartalmuknakpontos meg- 
jelölése mellett, beterjeszteni és a munkások 
felügyeletével megbízott, valamint azt az 
egyént is megnevezni, ki az üzletet vezeti. 

A pénzügyigazgatóság az üzleti helyiség le- 
írása és a múeszközök jegyzéke alapján elren- 
deli a helyiségek, múeszközök és edények hiva- 
talos megvizsgálását, valamint az edények és 
tartók űrtartalmának megállapítását, vagy mint 
a gyakorlatban nevezik: a szeszgyár hitele- 
sítését. 

Az űrtartalom megállapítása czéljából az edé- 
nyek és tartók viz beöntése által mérendők 
meg, hacsak azoknak alakja nem alkalmas 
arra, hogy az űrtartalom köbszámítás útján pon- 
tosan megállapíttassék. 

Mindezen hivatalos cselekmények eredmé- 
nyéről a szeszgyár vállalkozója által is alá- 
írandó jegyzőkönyv (leletjegyzőkönyv) veendő 
fel és ebben az alkalmazott hivatalos zárak 
száma és minősége is, pontosan megnevezendő 
és azok a számok, melyeket mindenik felállí- 
tott szeszmérőgépnek óraszerkezete a hivata- 
los zárak alkalmazása után mutat, betűkkel és 
számjegyekkel kitűntetendők. 

A leletjegyzőkönyv felvételekor a termei- 
vény átlagos alcoholtartalma is megállapítandó 
és a leletjegyzőkönyvben megemlítendő. Ez az 
átlagos alcoholtartalom 70 fokon alól a leg- 
kisebb szeszgyárakban sem állapítható meg. 

Ez az alcoholtartalom veendő alapul a leszá- 
molásnál akkor, ha a szeszmérögép jelzése 
csekélyebb aleoholtartalmat mutatna. 

A szesznek elszállítása. A szesznek a szesz- 
gyár üzleti helyiségeiből v. a szesz tartására 
rendelt szabadraktárból való elszállítása, v. a 
fogyasztási adónak lefizetése nélkül, v. annak 
lefizetése mellett történik. 

A fogyasztási adónak lefizetése nélkül tör- 
ténhetik az elszállítás, ha a szeszt a) a magyar 
korona országainak területén levő szesz tartá- 
sára rendelt szabadraktárba viszik át ; y. b) a, 
vámvonalon át kiviszik (az 1899: XX. t. ez. élet- 
belépte óta Ausztriából Magyarországba és 
viszont, adózatlanul nem szabad szeszt szállí- 
tani); V. c) a magyar korona országainak terü- 
letén másnemű adómentes ezélokra fordítják. 

A szeszkészlet kimerítésének esetét kivéve 
az üzleti helyiségekből v. szabadraktárakból 
egyszerre egy hektoliternél kevesebb szesz 
nem szállítható ki. 

Valahányszor szeszt fogyasztási adó alá eső 
valamely szeszgyár üzleti helyiségeiből, v. 
valamely szabadraktárból elszállítani akarnak, 
köteles a szeszgyár, ill. a szabadraktár vezetője 
a pénzügyi közegnek erről Írásbeli bejelentést 
tenni. 

A szesznek elszállítása meg nem történhetik 
mindaddig, mig a szesz elszállítására vonat- 
kozó bejelentés a szeszgyár, ill. szabadraktár 
felügyeletére hivatott pénzügyi közegnél be 

nem nyújtatott és erről ennek a közegnek az 
igazolványa a szeszgyárban, ill. szabadrak- 
tárban és pedig annak a kezében nincs, ki a 
pénzügyi közegnek felvilágosításokat adni tar- 
tozik ; és abban az esetben, mikor az adófize- 
tés nélkül való elszállítás nincs megengedve, 
mig az illető adóhivatal által a fogyasztási 
adó lefizetéséről v. hitelezéséről kiállított iga- 
zolvány annak a kezében nincsen, ki a pénzügyi 
közegeknek felvilágosításokat adni tartozik. 

Az adó esedékessége, annak hitelezése, kamat- 
leszámítolás. A szesz után járó termeiéisi adó a 
termelési adó alá eső szeszfőzdék (pálinkafőzők, 
kisüstösök) részéről teendő szabályszerű adó- 
jelentés benyújtásának időpontjában válik ese- 
dékessé és — az adóhitelezés esetét kivéve — 
adóbárcza kiszolgáltatása mellett azonnal be- 
fizetendő. 

A szesz után járó fogyasztási adó abban az 
időpontban válik esedékessé, amelyben a szesz- 
nek a szeszgyár üzleti helyiségéből, v. valamely 
szabadraktárból szabad forgalomba való hoza- 
talát bejelentik és — az adóhitelezés esetét 
kivéve — adóbárcza kiszolgáltatása mellett 
szintén azonnal befizetendő. 

A sajtolt élesztő adója a szabályszerű beje- 
lentés benyújtása alkalmával válik esedékessé 
és — az adóhitelezés esetét kivéve — adóbárcza 
kiszolgáltatása mellett azonnal befizetendő. 

A termelési adó és a sajtolt élesztő utáni adó 
fizetésére a szeszfőzde vállalkozója, és jövedék- 

csonkítás esetében az üzletvezető van köte- 
lezve a vállalkozónak köz vetetlen szavatossága 
mellett. 

A fogyasztási adó fizetésére kötelezve van : 
a) az, ki a szeszt szabad rendelkezésre átveszi ; 
jövedékcsonkítás esetében a szeszgyár, illetve 
a szabadraktár üzletvezetője, a vállalkozónak 
közvetetlen szavatossága mellett ; h) az, ki a 
szeszt, tudva azt a körül inényt,hogya fogyasz- 
tási adó alól tvellenesen elvonatott, magához 
vesz. 

Ha két V. több személy van az adó fizetésére 
kötelezve, eme kötelezettség őket egyetemle- 
gesen terheli. 

1. A külföldről behozott és a magyar korona 
országaiban fennálló vámhivataloknál meg- 
vámolt égetett szeszes folyadékok után a vám- 
illetékeken és a Sz.-n felül a Sz.-pótlék is a vám- 
hivatalok által azonnal beszedendő attól, aki 
az égetett szeszes folyadékot szabad rendelke- 
zésre átveszi ; 2. a magyar korona országainak 
területén termelési v. fogyasztási adó alá eső 
szesz után a termelési v. fogyasztási adón felül 
azzal egyidejűleg és azonos módon, a Sz.-pótlék 
is esedékes és — az adóhitelezés esetét kivéve 
— azonnal fizetendő ; 3. az Ausztriából vagy 
Bosznia-Herczogovina területéről a magyar 
korona országainak területére hozott azon ége- 
tett szeszes folyadékok után, amelyek után a 
Sz. már lerovatott : az átutaló eljárás értelmé- 
ben kiállítandó igazolvány kézbesítésekor a 

Sz.-pótlék esedékes és az átvevő által azonnal 
fizetendő. 

A 3. pontban említett esetekben a Sz. pótlék 
beszedésével a vasúti és a gőzhajózási válla- 
latok, ill. a postahivatalot is megbízhatók. 

Az a szesz, amelyet fogyasztási adó alá eső 
szeszgyárból, szesz tartására rendelt szabad- 
raktárból, avagy szabadraktárrá nyilvánított 
szeszfinomítóból a Sz. lerovása és az átutaló 
eljárás megtartása mellett közvetetlenül kül- 
denek Ausztria v. Bosznia-Herczogovina terü- 
letére, ha annak odaérkezését igazolják, Sz.- 
pótlék alá nem esik. 

Az adóhitelezés ezélja, hogy az adófizetés 
közelebb hozassék a fogyasztás időpontjához. 
A termelési adó alá tartozó szeszfőzők vállal- 
kozóinak, akik a szesztermelést nagyobb terje- 
delemben űzik, megfelelő biztosíték mellett 
megengedtetik, hogy adóköteles művelet be- 
jelentése alapján fizetendő termelési adót és a 
Sz.-pótlékot legkésőbben az adó esedékességi 
időpontjától számított hat hó múlva fizessék. 

A fogyasztási adó fizetésére elegendő bizto- 
síték mellett négy havi hitel engedélyezhető 
oly módon, hogy az egy-egy hónap folyama 
alatt a szesznek a szabad forgalomba történt 
átmenetelekor előirt összegek az elszállítás 
hónapj ára következő negyedik hónap utolsó nap - 
ján és ha ez a nap vasárnapra v. ünnepnapra es- 
nék, a reá következő hétköznapon legyen egy- 
szerre befizetendő. 

Likőrgyárosok számára megfelelő biztosíték 
mellett 12 hónapig terjedő hitelt ad a pénz- 
ügyi hatóság. 

Azoknak a szeszgyári vállalkozóknak, akik- 
nek terményei fogyasztási adó alá esnek, az 
általuk készített sajtolt élesztő után járó adó 
tekintetében megfelelő biztosíték mellett hat 
havi hitel engedélyezhető. 

E kedvezményből kizáratnak mindazok: 1. 
akik nyereségvágyból eredő bűntett, vétség, 
V. hasonló kihágás avagy esempészkedés, v. 
az iparrvállalatukban elkövetett pénzügyi ki- 
hágás miatt már elmarasztalva voltak ; 2. akik 
esőd alatt állanak. 

Ha a fogyasztási adót és Sz.-pótlékot előle- 
gesen a bejelentés alkalmával készpénzben 
befizetik: a vállalkozó javára, tekintet nélkül 
arra, hogy adóhitel engedélyeztetett-e részére 
V. sem, a befizetett adóból IV3, a sajtolt élesztő 
után járó adónál pedig 2 százalékot leszámí- 
tanak. Ez a kamatleszámítolás lényegileg adó- 
leengedés, mert kereskedelmi értelemben vett 
kamatleszámítolásnak nem tekinthető. Meg- 
szüntetése tervbe van véve. 

Határszéli ellenőrzés. kmagysiT korona orszá- 
gainak határától 15 kilométernyi távolságon 
belül azok, akik égetett szeszes folyadékoknak 
nagyban való eladásával, ilyeneknek kiméré- 
sével, V. kismértékben való elárusításával fog- 
lalkoznak, valamint azok, akik olyan ipart foly- 
tatnak, amelyhez égetett szeszes folyadékot 

használnak fel, kötelesek olyan feljegyzéseket 
vezetni, amelyekből az általuk beszerzett és 
elárusított v. kimért, ill. felhasznált égetett 
szeszes folyadék mennyisége kivehető legyen, 
Ezek a felek, vmint mindazok, akik az emlí- 
tett határterületen 5 liter aleoholt meghaladó 
égetett szeszes folyadékkészlettel birnak, tar- 
toznak a beszerzést számlákkal, az átutalás 
esetében kiállított igazolványnyal, v. más fede- 
zeti okmányokkal igazolni. 

Ez a rendelkezés azokra a községekre is kiter- 
jeszthető, amelyekben égetett szeszes folyadé- 
kokkal nagyobbmérvü csempészkedést űznek. 

A Sz.-nak a fogyasztó terület részére való biz- 
tosítása. Egyrészt a magyar korona országai, 
másrészt a birodalmi tanácsban képviselt király- 
ságok és országok, valamint Bosznia és Hercze- 
govina közti forgalomban, az említett három 
fogyasztó terület egyikéből a másik két fo- 
gyasztó terület valamelyikébe, egy-egy terme- 
lési időszak alatt átvitt már megadóztatott 
szeszmennyiségek után a lefizetett adót a be- 
fogadó terület javára a küldő terület kincstára 
— az átutaló eljárás alkalmazása alapján — 
megtéríti. Egy-egy termelési időszak : a szeszre 
nézve az egyik év szept. első napjától a köz- 
vetlenül rákövetkező év aug. utolsó napjáig 
terjedő időtartam. 

Oly küldemények után, amelyek egy liter 
égetett szeszes folyadéknál (szesznél) többet 
nem tartalmaznak, megtérítésnek nincs helye. 

Az adót a küldő terület a befogadó terület- 
nek minden hektoliter alcohol után abban az 
összegben téríti meg, mel}'^ az illető termelési 
évben megadóztatott összes alcoholmennyiség 
után előirt összes Sz.-ból egy-egy hektoliter 
alcoholra a küldő területen átlagosan esik. 

Aki a magyar korona országainak területén, 
valamint a birodalmi tanácsban képviselt király- 
ságok és országok, úgyszintén Bosznia-Her- 
czegovina területén már megadóztatott égetett 
szeszes folyadékot egy litert meghaladó meny- 
nyiségben a három terület egyikéről a másik 
két terület valamelyikére küldeni szándékozik, 
köteles a küldeményt előzetesen az illetékes 
pénzügyőri szakasznál, mint küldő hivatalnál 
bejelenteni. Az átviteli küldemények nem es- 
nek bejelentés alá. A küldemény a bejelen- 
téssel egyidejűleg az esetleg meglevő kisérő 
iratok (szállítólevél, számla stb.) felmutatása 
mellett hivatalos megvizsgálás czéljából rend- 
szerint a küldő hivatal elé állítandó. A külde- 
ménynek a küldő hivatal elé való állítása azon- 
ban a küldő kérelmére mellőzhető s a külde- 
mény hivatalosan a küldőnek üzleti helyiségei- 
ben is megvizsgálható. Ha a küldeménynek 
hivatalos megvizsgálása alkalmával kifogás 
nem merül fel : a küldő hivatal a küldeményt 
átutaló jegygyei, mely a küldeményt kell, hogy 
kisérje, rendeltetési helyére utalja. 

A rendeltetési helyére beérkezett küldemény 
rendszerint ama pénzügyőri szakasz elé állí- 

tandó amelynek kerületében a ezímzett, ill. az 
átvevő fél lakóhelye van. 

Az átutaló-jegy aláírása és átvétele által a 
küldő kötelezettséget vállal az iránt, hogy 
arról gondoskodik, hogy az utalt küldemény 
változatlan mennyiségben és minőségben, a 
megfelelően kitűzött időtartam alatt, az átutaló- 
jegy átadása mellett, az illetékes, ill. a beje- 
lentésben általa megjelölt pénzügyőri szakasz 
elé állíttassék. 

A küldeménynek a befogadó területen az 
illető pénzügyőri szakasz elé történt állításáról 
ez a pénzügyőri szakasz igazolványt állít ki. Az 
esetben, ha a küldemény a hivatalos elbánás 
végett történt előállítás után megosztatott : 
minden részküldeményre nézve külön-külön 
igazolványt állítanak ki. 

Az átvevő mindannyiszor, valahányszor saját 
maga v. más részére a birodalmi tanácsban kép- 
viselt királyságok és országokból, v. Boszniából 
és Herczegovinából eredő oly küldeményt sze- 
rez be V. vesz át, amely bejelentési kötelezett- 
ség alá esik, v. melyre nézve tudja, hogy a kül- 
demény az említett területekről származik, kö- 
teles arról meggyőződni, hogy a küldemény 
igazolványnyal fedezve van-e ? 

Az átutaló eljárás a szeszre nézve — az 1894 : 
XV. t. ez. alapján, melyet az 1899: XVII. t. ez. 
módosított — 1894szept. 1-től lépett életbe. A 
szeszkülönbözet után megtérített Sz. összege 
volt koronákban : 

1894/895. — 1.435,755 a magyar kincstár javára, 
1895/896. ... 788,084 « « « 

1896/897. ... 218,467 az osztrák « « 

1897/898. ... 618,260 a magyar « « 

1898/899. ... 390,236 az osztrák « « 

1899/900. ._. 1.768,223 « « « 

1900/901. ... 865,151 a magyar « « 

1901/902. ... 7.062,466 « « « 

1902/903. ... 1.785,562 « « « 

Ezekből az adatokból kitűnik, hogy az átutaló 
eljárás életbeléptetése a szeszre vonatkozólag 
majd a magyar birodalom, majd Ausztria javára 
vált, mert a szeszbehozatal és kivitel kompen- 
zálatlan többlete három ízben magyar részről, 
hat évadban pedig osztrák részről vont maga 
után adómegtérítést. A magyar szeszipar az 
osztrákkal szemben különösen az 1901—1902. 
termelési évadban nem tudta a versenyt siker- 
rel felvenni, aminek oka főleg abban rejlett, 
hogy Galicziában a szesztermelési költségek a 
minimumra redueálódtak. A Bosznia-Hercze- 
govinával való szeszforgalomban — az 1902/ 
903. évi termelési időszak kivételével — mind- 
annyiszor csekély kiviteli többletünk volt. 

Büntető határozatok. Akik a pénzügyi köze- 
geket ama jogaik gyakorlatában, amelyeknél 
fogva az iparúzők műhelyeibe beléphetnek, az 
iparüzlet folyama alatt ott jelen lehetnek, vagy 
a fennálló szabályok korlátain belül kutatást 
tehetnek, tves ok nélkül gátolják és a műhelybe 
való belépésnek, kutatásnak ellenszegülve, az 

ipariizlet folyama alatt jelenlétüket akadályoz- 
zák, V. pedig a helyiségek és tartók kivánt fel- 
nyitását, az iparkönyvek, adóbárezák v. más 
okiratok szabályszerű elömutatását megtagad- 
ják: amennyiben az általános btó tv. szerint 
eljárásnak helye nincs, 200 K-tól 2000 K-ig ter- 
jedő pénzbüntetéssel büntettetnek. 

Aki abban az időközben, mig a pénzügyi kö- 
zegek az előbb említett esetekben hivatalos 
eljárásukban akadályoztattak, vagy ha ellen- 
szegülés nem történt volna is, de a hivatalos 
eljárás teljesítése alatt a pénzügyi közegek 
tudta és beleegyezése nélkül adótárgyakat az 
üzleti helyiségekből v. tartókból elvisz, meg- 
semmisít V. minőségükre nézve oly módon át- 
alakít, hogy az adótárgyak ez által a Sz. és a 
Sz.-pótlék elől elvonatnak : ezért a kihágásért, 
valamint annak megkísérléséért is, a szabály- 
ellenesen elvitt, megsemmisített vagy átala- 
kított tárgytól járó fogyasztási adónak és a 
Sz.-pótléknak négyszeres összegétől annak 
nyolczszoros összegéig terjedhető pénzbünte- 
téssel, ha pedig a pénzbüntetés alapjául szol- 
gáló adóösszeg teljes biztonsággal megállapít- 
ható nem lenne, 400 K-tól 10,000 K-ig terjed- 
hető pénzbüntetéssel sujtatik. 

Kihágási esetekben, midőn a pénzbüntetés a 
Öz. összegétől függ, a kihágás tárgya a kisza- 
bandó pénzbüntetés biztosítására zálogul szol- 
gál és pedig oly formán, hogy abban az esetben, 
ha a pénzbüntetést az illető fél le nem fizetné. 

a kihágás tárgya elárvereztessék és annak árá- 
ból a felmerült költségek és a megrövidített 
adó levonása után mutatkozó többlet a pénz- 
büntetés fedezésére fordíttassék. 

Minden cselekmény és mulasztás, melynél a 
kinestármegrövidítésére irányzott szándéknem 
forog fenn,mint szabályellenesség 10— 400K-ig 
terjedhető pénzbüntetéssel büntetendő. 

A főzőkészülék termelőképessége szerint át- 
alányozott szeszfőzdéknél jövedéki kihágások 
esetében a megrövidített v. megrövidítés ve- 
szélyének Idtett termelési adó négyszeres ösz- 
szegétől annak nyolezszoros összegéig terjed- 
hető pénzbüntetésnek van helye. Ilyen jövedéki 
kihágás esete forog fenn pl. : ha a szeszfőzés 
adóköteles műveletét megkezdik anélkül, hogy 
a szabályszerű bejelentés benyujtatott és a 
szeszfőzde az adóbáreza birtokában volna ; v. 
ha az adóköteles műveletet más anyagokkal 
eszközlik, mint amelyeket bejelentettek és ame- 
lyektől az adót fizették ; v. ha az adóköteles mű- 
veletet a bejelentett időszak előtt megkezdik, 
V. azon tűi folytatják. 

Ha az adóköteles szeszfőzői műveletet a meg- 
szabott feltételek teljesítése nélkül, különösen 
szeszmérőgép szabályszerű használata nélkül, 
V. a szeszmérőgép rendes menetének akadá- 
lyozása alatt, illetőleg gyűjtőedény szabály- 
szerű alkalmazása nélkül eszközlik, az be nem 
jelentettnek tekintendő és az üzletvezető, ill. 
annak helyettese az ekként bejelentés nélkül 

termelt alcoholmennyiség után járó fogyasz- 
tási adó négyszeres összegétől annak nyolcz- 
szoros összegéig terjedhető pénzbüntetéssel 
büntetendő. 

Adómegrövidítésnek tekintetik és ugyancsak 
a megrövidített v. a megrövidítés veszélyének 
kitett fogyasztási adó négyszeres összegétől 
annak nyolczszoros összegéig terjedhető pénz- 
büntetéssel fenyítetik: ha a szeszt valamely 
szeszgyár üzleti helyisegeiből vagy valamely 
szabadraktárból szabályszerű bejelentés nélkül 
elszállítják. 

A kihágás tárgyául szolgáló égetett szeszes 
folyadék minden literje után számítandó 90 
fiU.-nyi összeg négyszeresétől annak nyolczszo- 
rosáig terjedhető büntetésnek van helye : ha 
az adómentes czélokra kiszolgáltatott szeszt 
más czélokra fordítják, v. ha a denaturált szesz- 
ből a denaturáló szert egészben vagy részben 
ismét eltávolítják, iltetőleg kivonják. 

Azoknál a jövedéki kihágásoknál, melyeknél 
a kihágás természetéből kifolyólag az adó alól 
elvont alcohol mennyiségét egész pontossággal 
meghatározni nem lehet, 1000 K-tól 10,000 K-ig 
terjedkető pénzbüntetésnek van helye. Ilyen 
jövedéki kihágások a következők: alcoholtar- 
talmu folyadékok v. alcoholtartalmu párák el- 
vezetése, a szeszmérőgép jelzéseire, illetőleg a 
gyűjtőedényre gyakorolt külső hatás, be nem 
jelentett főzőkészülékek használata, főzőkészü- 
lékek be nem jelentett felállításai a szeszmérő- 

géppel,illetóleg gyüjtöedénynyel össze nem kö- 
tött liútőkészülékek használata v. tartása, végül 
a bejentett szeszfőzósi üzlet szabályellenes 
folytatása. 

A külföldről belföldre hozott égetett szeszes 
folyadékokkal elkövetett vámjövedéki kihágás, 
a vámjövedéki szabályok szerint kirovandó bün- 
tetésen felül még a megrövidített v. a megrö- 
vidítés veszélyének kitett Sz. -pótlék négyszeres 
összegétől annak nyolczszoros összegéig ter- 
jedhető pénzbüntetéssel is büntetendő. Azok- 
ban az esetekben, midőn a Sz.-tv. (1899 : XX. 
t. ez.) ellen elkövetett kihágás miatt a pénzbün- 
tetés a megrövidített v. a megrövidítés veszé- 
lyének kitett termelési v. fogyasztási adó több- 
szörösében van megállapítva, mindannyiszor a 
Sz.-pótlék is megrövidítettnek tekintendő, mi- 
hez képest a pénzbüntetés kiszabásának alap- 
jául mindig a szesztermelési v. szeszfogyasz- 
tási adó és a Sz.-pótlék együttes összege veendő. 

Azokban a kihágási esetekben, melyekben 
az átutaló eljárás szabályainak megsértésén 
kivül a Sz.-pótlék is megrövidíttetett v. a meg- 
rövidítés veszélyének kitétetett, 10 K pénzbün- 
tetésen felül, a megrövidített v. a megrövidítés 
veszélyének kitett Sz.-pótlék négyszeres össze- 
gétől annak nyolczszoros összegéig terjedhető 
pénzbüntetésnek van helye. 

A Sz.-ról és a Sz.-pótlékról szóló tv.-ek ellen 
elkövetett kihágások fölött, amennyiben a ren- 
des eljárás abbanhagy ásanem engedélyeztetett: 

1. ha a pénzbüntetés a megrövidített vagya 
megrövidítés veszélyének kitett adó többszö- 
rösében van megállapítva, a jövedéki btó jog- 
körrel felruházott tv.-székek és a kir. ítélőtáb- 
lák, utóbbiak mint másod- és utolsófoku bírósá- 
gok (Horvát-Szlavonországokban a pénzügyi 
törvényszékek) ; 

2. minden más esetben, valamint abban az 
esetben is, ha a bíróság a felet az államkincs- 
tár megrövidítését czélzó szándék hiánya miatt 
felmenti és ebből az okból a fenforgó kihágási 
ügy csak mint szabályellenesség büntetendő, a 
pénzügymin. -hez intézendő fölebbezés fentar- 
tásával, a pénzügyígazgatóságok határoznak. 

A 2. pont alapján jogérvényes határozattal 
kiszabott pénzbüntetésnek szabadságvesztés 
büntetésre való átváltoztatására nézve a kir. 
tvszékek illetékesek. 

Irodalom. A pénzügyi jogi kézikönyveken kivttl : 
Pótsa F. : A Sz. fejlődése Magyarországon, 1897 ; 
Schreiber ós Molnár: A Sz. iránt érvényben levő 
tvek és rendeletek gyűjteménye, 1903 ; Exner K. : 
Sz. ós Sz.-pótlék, Pénzügy igazg., 1899. évi 16. sz. ; 
Teleszky János : Szesz és Sz., Közg. Lexikon, III. 
köt. 391-406. 

SORADO. 

Rövidítés : 8. = Söradó. 

A S. csakaem minden modem államháztartás 
összetett adórendszerében jelentőshelyet foglal 
el. Ennek oka abban rejlik, hogy a sör, mint el- 
terjedt és még sem nélkülözhetetlen fogyasz- 
tási czikk, eléggé alkalmas adótárgy. Meg is 
van adóztatva — Svédország és S váj ez kivéte- 
lével — minden nevezetesebb államban. Török- 
országban nem gyártanak sört s igy ott a S. 
nincs behozva. 

A sör a magyar államban kétszeresen van 
megadóztatva, úgymint : a S.-val és S.-pótlék- 
kal. A S.-t az 1850. szept. 29-én keltés, ny. p. 
az 1851.márez.l-én kezdődő hatálylyal hozta be; 
a S. -pótlék közvetetlenül a sörfogyasztási adó- 
ból keletkezett, de több változáson ment ke- 
resztül. Az 1880. évi költségvetés tárgyalása 
alkalmával ugyanis a képviselőház határozat- 
ban figyelmeztette a kormányt arra, hogy az 
államháztartás hiányának apasztása czéljából 
a fogyasztási adók teljesebb kihasználására 
törekedjék. E határozat következtében jött 
létre a czukor-, kávé- és sörfogyasztás meg- 
adóztatásáról szóló 1881 : IV. t. ez., mely a ezuk- 

rot és a sört már másodszor adóztatta meg. így 
a S. mellett már fennállott a sörfogyasztási 
adó is, majd ezekhez csatlakozott harmadik- 
nak az állami italmérési jövedékről szóló 1888: 
XXXV. t. ez. által létesített söritalmérési adó. 
Az 1892 : XV. t. ez. adórendszerünk könnyebb 
áttekinthetése és a kezelési költségek csökken- 
tése érdekében a sörfogyasztási adó tételét a 
söritalmérési adóval egyesítette, és az ekként 
összeolvasztott két adót söritaladónak ne- 
vezte el. A söritaladó az 1898. évben (1898: 
XVII. t. ez.) sörfogyasztási adóvá, majd leg- 
újabban az 1899 : XXIII. t. ez. által a sörextrakt 
tartalmához igazodó S.-pótlékká változott át. 

A S. a termelt sörlé minden hektoliterje és 
a százfoku czukormérő minden foka (hektoliter- 
fok extrakt-tartalom) 34 fill.-ben \an megálla- 
pítva. 

Sörlé alatt (adóztatási szempontból) az olyan 
czukortartalmu folyadékot értjük, melyből 
szeszes erjedés folytán sör készül, de melybe 
az erjesztő szer, vagyis az élesztő még nincs 
bekeverve. 

Az oly sörfőzdék, amelyek egy-egy termelési 
időszakban, vagyis az egyik év szept. havának 
első napjától a közvetetlenül rákövetkező év 
aug. havának utolsó napjáig terjedő idő alatt 
15,000 hektoliternél több sörlét nem terhelnek, 
az illető termelési időszakra nézve S. -leenge- 
désben részesülnek, amely leengedés 2000 
hektoliternél nem nagyobb termelésnél 15 

százalékban, 5000 hektoliternél nem nagyobb 
termelésnél 10 százalékban, 15000 hektoliter- 
nél nem nagyobb termelésnél pedig 5 százalék- 
ban van megállapítva. A S.-leengedés az évi 
termelés mennyiségével eszerint fordított 
arányban áll; czélja: a nagyobb és kisebb sör- 
gyárak termelési kötségei közt levó különb- 
ség kiegyenlítése és ezzel a kisebb sörgyárak 
versenyképességének fokozása. 

A S.-pótlék tétele: 1. a magy. korona orszá- 
gainak területén készített sörlé extrakt-tartal- 
mának minden hektoliterje és czukormérö foka 
után 80 fill. ; 2. a magy. korona országainak 
területén kivüllevő helyekről behozott sör után 
pedig a sörnek minden hektoliterje s annak az 
eredeti sörlének, melyből az illető sör készült, 
a fél által bejelentett és a sörnek megvizsgá- 
lása útján is megállapítható extrakt-tartalmá- 
nak minden foka után fizetendő 80 fill. 

Kitűnik ebből, hogy a S.-pótlék tétele több- 
szörösen felülmúlja a S. tételét. Ausztriában a 
S.-pótlékot nem fizetik, csakis a S.-t. Ez is egyik 
oka annak, hogy az olcsóbb osztrák sörrel szem- 
ben a drágáb magyar sör nem birjaki a versenyt, 
holott hazánkban a virágzó söripar összes elő- 
feltételei megvannak. Az osztrák tartományok- 
ban gyártott sör, megbírva a távolság terhes 
szállítási költségeit, leveri piaczunkat. Mig 
Ausztriában a sörfogyasztásból egy lélekre 71 
liter esik évenkint, addig nálunk egy-egy em- 
berre csak 9 liter sör jut, de annál több pálinka. 

Hanem azért mi szolgáltatjuk a külföldi sör- 
gyártáshoz az árpát ós a malátát, mert kivi- 
szünk óvenkint 39.000,000 kor. értékű árpát 
és 2.200,000 kor. értékű malátát, viszont be- 
hozunk sört 6.000,000 korona értékben. 

Az a csapás, mely a magyar bortermelést 
a phylloxera pusztítása folytán érte, lendítőleg 
hatott a magyar sörtermelésre. Az 1876—1891. 
évek adatai szerint Magyarországon évenkint 
átlag 4V2 millió hektoliter bor termett, az 
1892. évben már csak 796,500 hektoliter. Szem- 
beállítva ezzel a sörgyártás eredményeit, azt 
látjuk, hogy az 1890—91. sörtermelési évben, 
a mely tói az előző termelési évek adatai lénye- 
gesen nem térnek el, 645,000 hektoliter sört ter- 
meltek a magy. korona országaiban; az 1891 — 92 
sörtermelési évben ez a mennyiségátmenet nél- 
kül megkétszereződött, mert ebben az évadban 
1.240,000 hektoliter sört termeltek. A legutóbbi 
években — az évi 1 .600,000 hektoliter átlag- 
hoz mérve — ismét jelentékeny csökkenés 
állott be a sörtermelés terén (az 1901—1902. 
évadban 1.095,671, majd az 1902— 1903. évad- 
ban pedig 1.322,867 hektoliter volt a termelés), 
ami ismét lendületet vett bortermelésünkkel 
áll összefüggésben. 

A S.-nak és a belföldön termelt sör után járó 
S.-pótléknak fizetésére a sörgyár vállaltozója, 
jövedékcsonkítás esetében pedig — a vállal- 
kozónak szavatossága mellett — az üzletvezető 
van kötelezve. 

S. fejében befolyt az 1902. évben 5.892,903 
kor., söradópótlék czímén pedig 13.045,107 kor. 

Aki sört (sörlét) szándékozik termelni, köte- 
les legkésőbben négy héttel az üzlet megkez- 
dése elótt a községet, melyben a sörfőzde fek- 
szik, a pénzügyigazgatóságnál bejelenteni és 
az üzlet gyakorlásához tartozó helyiségek pontos 
leirását, valamint az üzleti helyiségekben levő, 
a sörfőzési üzlethez tartozó összes múeszközök, 
folyadékvezetékek és edények jegyzékét beter- 
jeszteni. 

Ezenkívül köteles a vállalkozó az alkalma- 
zottjai közül azt, aki a többi alkalmazott felett 
való felügyelettel van megbizva, valamint azt 
a személyt is megnevezni, aki szakadatlanul 
avagy a vállalkozó távollétébe n az üzletet vezeti . 

A pénzügyigazgatóság a benyújtott leirás és 
jegyzék alapján az említett helyiségek, mú- 
eszközök, folyadékvezetékek és edények hiva- 
talos megvizsgálását és megjelölését, valamint 
az edények és múeszközök űrtartalmának meg- 
állapítását, a sörgyár úgynevezett hitelesítését 
elrendeli. 

A megtörtént szemle és a lelet fel vétele után 
a helyiségek, múeszközök és tartók hivatalos 
jegyekkel és számokkal láttatnak el. Ettől az 
időponttól kezdve köteles a vállalkozó az üzle- 
tet az üzleti helyiség külső részén szembetűnő 
felírással megjelölni. 

A hivatalos vizsgálat eredményéről jegyző- 
könyv (leletjegyzőkönyv) veendő fel, mely a 

hivatalos ellenőrzés alapjául szolgál, miért azt 
az adóköteles fél is aláirni köteles. 

A sörtermelés adóköteles művelete a főzőüst 
alágyujtásával, gőzerőre berendezett gyárak- 
ban a gőznek a keverőkádba való beeresztésé- 
vel, más esetekben azokkal az előkészületekkel 
veszi kezdetét, amelyek közvetetlenül sörlé 
termelésére irányulnak. Ha a sörfőzdében meg- 
szakítás nélkül egyik sörfőzet a másikat követi, 
ugy, hogy a főzőüstnél nem kell újból alágyuj> 
tani, akkor az adóköteles művelet kezdetének 
azt az időpontot tekintik, melyben a malátát, 
ill. más keményítő- v. czukortartalmu anyagot 
a keverőkádba v. főzőüstbe öntik. 

Az adóköteles műveletet minden egyes sör- 
főzetre nézve legkésőbben 24 órával annak 
kezdete előtt annál az adóhivatalnál, melyhez 
a sörfőzde utalva van, Írásban be kell jelenteni. 
E határidő a vállalkozó kérelmére rövidebbre 
is szabható, amennyiben ezt az ellenőrzés idő- 
szerű foganatosítása megengedi. 

A ezukormérő szerinti 20 foknál erősebb sörlé 
termelésére, vmint a törköly forró felöntésére a 
pénzügyigazg. külön engedélye szükséges. 

Hazánkban leginkább 13 fokú sört termelnek, 
mig Ausztriában a sörtermelés típusa a 10 fokú 
sör, melyre nálunk a termelésnek csak 5o/o-a 
esik. Ez a könnyebb és olcsóbb osztr. sör inkább 
a helyi fogyasztás szükségletét elégíti ki. A 
pilseni sörök többnyire 11 foknak, a bajor sörök 
átlag 14 czukorfokuak. 

A megtörtént bejelentésről, annak megvizs- 
gálása után, a kir. adóhivatal a vállalkozónak 
az e ezélra rendelt hivatalos lajstromból adó- 
bárczát ad és abban az adó megtörtént lefize- 
tését, vagy — ha és amennyiben az adó hite- 
leztetett — az adó előírását igazolja. Csak ak- 
kor, ha e bárcza az üzleti helyiségben és a vál- 
lalkozó vagy ama személy kezében van, aki a 
vállalkozó nevében a kellő felvilágosításokat 
megadni tartozik, szabad a sörfőzés adóköteles 
műveletét a bejelentett időben megkezdeni 

Az adóköteles művelet ugy hajtandó végre, 
amint az bejelentetett és amint azt a kiszolgál- 
tatott bárcza tartalmazza. A bejelentett italon 
kivül bárminemű más mellékitalnak készítése 
tilos. Minden önkényes eltérés büntetést von 
maga után. 

A főerjedést bevégződöttnek tekintik, ha az 
élesztő-ömlés megszűnt és a sör a csendes er- 
jedésbe (az utóerjedésbe) ment át. Az olyan 
sörlé vagy sör, mely a főerjedésen még nem 
ment át, az erjesztőhelyiségekből (az úgyneve- 
zett melegpinczékból) nem vihető ki. 

Mindenkinek tilos olyan sörlét vagy sört, 
mely még a főerjedésen át nem ment, a sör- 
főzde erjesztőhelyiségein kivül tartani, másnak 
átengedni vagy magához venni. A bejelentett 
és termelt sörlé felhígítása nincs megengedve. 

Azokban a sörfőzdékben, amelyek a megelőző 
termelési időszakban 20,000 hektoliternél több 
sörlét termeltek, köteles az üzletvezető hivata- 

los nyomtatványon az adóköteles művelet egyes 
mozzanatairól lajstromot vezetni. E lajstromba, 
mely a pénzügyi közegeknek betekintés végett 
mindenkor rendelkezésére bocsátAndó, ezek a 
közegek is bejegyzik a sörlé mennyisége és 
extrakttartalma hivatalos megállapításának 
eredményét. 

Az erjesztöpinczében levő sörlé- és sörkész- 
letekról tartozik az üzletvezető, illetve ennek 
helyettese feljegyzéseket vezetni. 

A termelt sörlé mennyiségét, valamint annak 
extrakttartalmát R. + 14 hőfok (normális hő- 
mérsék) mellett hivatalosan megállapítják. A 
mennyiséget még az erj esztőszer hozzákeverése 
előtt V. a hútőbárkákban, v. pedig az ellenőrző 
mérőkészülékekkel állapítják meg. Az ellenőrző 
mérőkészülékek közül egyik-másik jelenleg ki- 
próbálás alatt van nagyobb sörgyárainkban. 

A sörlé mennyiségének megállapítása czél- 
jából a termelt összes sörlé átviendő a hűtő- 
bárkára, s abból semmi sem tartható vissza a 
többi múeszközökben. Hútőbárka használata 
esetén a mennyiségnek megállapítása rendsze- 
rint akkor foganatosítandó, ha a sörlé a hűtő- 
bárkán körülbelül a normális hőmérsékre lehűlt. 

A sörlé extrakttartalma a hivatalos ezukor- 
mérő segítségével és köz veteti énül a mennyi- 
ségnek megállapítása után határozandó meg. 

Ha a termelt sörlé mennyiségének és ezu- 
kortartalmának (extrakttartalmának) hivataloe 
megállapítása alkalmával a pénzügyi közegek 

a bejelentett hektoliterfokkal szemben többle- 
tet találnak, ez a többlet azonban a bejelentett 
hektoliterfokok 5o/o-ánál nem nagyobb, a ter- 
melt többlet utólagos megadóztatásának nin- 
csen helye. Ha ez a többlet a bejelentett hek- 
toliterfokok 50/0- ánál nagyobb, ez esetben a 
sörfőző az 5o/o-ot meghaladó többlet után járó 
S.-t legkésőbb 8 nap alatt annál a hivatalnál, 
mely az adóbárczát kiállította, utólagosan 
készpénzben befizetni t'artozik. Ha azon- 
ban a termelt többlet a bejelentett hektoliter- 
fokok lOo/o-át is meghaladja, ez esetben még 
a jövedéki btöeljárás is alkalmazandó és a 
pénzbüntetés megszabásának alapjául a beje- 
lentett és a tényleg termelt hektoliterfokok kö- 
zött megállapított különbözet veendő, melyből 
azonban az említett kedvezménynek megfele- 
lően a bejelentett hektoliterfokok 5Vo-a levo- 
nandó. 

Ha a termelt sörlé a bejelentett hektoliter- 
fokokat el nem éri, a befizetett adó visszatérí- 
tésének, ill. a hitelezett adó leírásának nincs 
helye. 

A sörtermelés után járó adó a S. a sza- 
bályszerű adóbejelentés benyújtásának idő- 
pontjában váhk esedékessé és — az adóhitele- 
zés esetét kivéve — adóbárcza váltása mellett 
azonnal befizetendő. 

A magyar korona országaiban fennálló vám- 
hivataloknál megvámolt sör után a vámilleté- 
ken és S.-n felül, ezzel egyidejűleg és azonos 

módon a S.-pótlék is beszedendő ; a fizetésre 
kötelezett személy az, ki a külföldről behozott 
sört szabad rendelkezésre átveszi. 

Az Ausztriából vagy Bosznia és Herezegovina 
területéről áthozott s ott már megadóztatott, 
illetve megvámolt sör után, amennyiben az 
átutaló eljárás alá esik, a kiállítandó igazolvány 
kézbesítése előtt a S.-pótlék esedékessé válik 
és a sör átvevője által fizetendő. 

A magyar korona országainak területén levő 
sörfőzdékben termelt sör után a hútőbárkára 
eresztett, illetve az ellenőrző mérőkészüléken 
átfolyt sörlé mennyiségének és extrakttartal- 
mának alapul vétele mellett, a söradóval 
együtt és azonos módon a S.-pótlék is besze- 
dendő. 

A S.-pótlék megtörtént befizetésének iga- 
zolásául a sört tartalmazó szállító hordókra hi- 
vatalos zárójegyek alkalmazandók. Ezek a sör- 
zárójegyek a hordócsap-nyilására ragasztan- 
dók oly módon, hogy midőn a hordót csapra 
ütik, a zárójegy a csap beütésével átlyukasz- 
tassék. A szabad forgalomban levő minden sört 
tartalmazó hordónak ily zárójegygyei kell el- 
látva lennie. 

Az Ausztriából vagy Bosznia-Herezegoviná- 
ból behozott sör után járó S.-pótlék besze- 
désével a vasúti és gőzhajózási vállalatok is 
megbízhatók. 

A belföldi sörtermelésnél a S.-pótlék alá eső 
sörlé-mennyiségben erjedés, raktározás stb. 

folytán előálló apadás fejében a fizetendő S.- 
pótlék összegéből 6V2"/o-ot leszámítanak (a tv. 
[1899: XXIIl. t. ez. 8. §] a fizetendő S.-pótlék 
összegéből engedélyezi a 61/2^/0 leszámítást, 
ezzel ellentétben áll az 1899. évi 100,476. 
sz. pénzügymin. körrendeletben foglalt példa, 
mely a 61/2^/0 apadást a sörlé mennyiségéből 
számitja le, már pedig e kétféle eljárás mellett 
különböző az eredmény), nehogy a külföldi sör- 
termelők a belföldiekkel szemben azáltal előny- 
ben részesüljenek, hogy csak a tényleg forga- 
lomba hozott sör mennyisége után fizessék a 
S.-pótlékot,migabelfóldiekahűtőbárkáraeresz- 
tett sörlé mennyisége után, mely sörlének pl. 
még elég sok alja is van. A vasúti és gőzhajó- 
zási vállalatok kötelesek a pénzügymin. ren- 
delkezéséhez képest sörnek általuk közvetített 
szállításáról kimutatásokat szolgáltatni, 

A S. é$,a S.-pőtlék hitelezése. A sörfőzdék ama 
vállalkozóinak, akik a sörtermelést oly terje- 
delemben űzik, hogy az ez után járó S. egy 
termelési időszak alatt legalább 1200 K-ra rug, 
kérésükre, megfelelő biztosíték mellett, az 
illető termelési időszakon belül fizetendő S.-ra 
és a S.-pótlékra nézve, és pedig a 1 I-nél cse- 
kélyebb ezukormérőf okkal biró sörlé után járó 
adóra nézve 3 havi, a legalább 11 czukormérő 
fokkal biró sörlé után járó adóra nézve pedig 
6 havi hitel engedélyeztetik. 

Ezt a megkülönböztetést a könnyebb és a 
tartalmasabb sörök között az adóhitelezés szem- 

pontjából a tv. azért teszi, mert a könnyű sör 
hamarább hozható forgalomba, mig a tartal- 
masabb sör tovább erjed sigy csak később ke- 
rül fogyasztásra. A fogyasztás időpontja tehát 
s ezzel az adózóképesség ez utóbbinál később 
áll be, ami megokolttá teszi a hosszabb adó- 
hitelezést. 

Az adót oly módon hitelezik, hogy az egy- 
egy naptári hónap folyama alatt a termelésre 
bejelentett sörfőzetek után járó adó a termelés 
hónapjára következő harmadik, ill. hatodik hó- 
nap utolsó napján, igy pl. a január havában ter- 
melt, legalább 11 ezukormérő fokkal birósörlé 
után járó adó július hónap utolsó napján és ha 
ez a nap vasárnapra vagy ünnepnapra esnék, a 
reá következő hétköznapon legyen egyszerre 
befizetendő. 

A S.-nak és a S.-pótléknak az egyes sörter- 
melési bejelentések alkalmával készpénzben 
való befizetése esetén a kamatleszámítás a 11 
ezukormérő fokon alul levő sörlé után járó adó- 
nál 1 százalékban, a legalább is 11 ezukormérő 
fokú sörlé után járó adónál pedig 2 százalékban 
van megállapítva. 

A vámvonalon át kivitt sör után, ha az élve- 
zetre alkalmas és szénsavtartalmától meg- 
fosztva legalább is 2V2 ezukormérő fokot mu- 
tat, aS.-t és a S.-pótlékot az államkincstár visz- 
szatéríti és pedig : 

1. mindenkinek, aki ily sört kivisz, minden 
hektoliter sör után a S.-t 3 korona és 40 fillér- 

rel, a S.-pótlékot pedig 8 koronával, tekintet 
nélkül annak a sörlének az extrakttartalmára, 
melyből a sör készült ; 

2. a sörfőzde-vállalkozóknak, és pedig v. a) 
a kivitelt megelőző utolsó hat hónapban ter- 
melt sörlének egy-egy hektoliterjére átlag eső 
extrakttartalom szerint; minden hektoliter és 
az átlagos extrakttartalom minden foka után 
a S.-t 34 fill.-rel, a S.-pótlékot pedig 80 fill.-rel; 
h) az eredeti sörlének megadóztatott és az 
ebből készült sörnek megvizsgálása által is meg- 
állapított telj esextrakttartalma szerint: minden 
hektoliter sör és ezen extrakttartalom minden 
foka után a S.-t 34 fill.-rel, a S.-pótlékot pedie: 
80 fill.-rel. 

A megadóztatott sörlé mennyiségében erje- 
dés, raktározás stb. folytán felmerült apadás 
fej ében a visszatérítendő adón kivül még ennek 
az adónak 6VaVo-át szintén visszafizetik, mert 
tekintetbe kell venni, hogy az adót a sörlé 
mennyisége után kapta meg az államkincstár, 
kivitelre pedig nem kerülhet a sörlé egész 
mennyisége, hanem ennél csak kevesebb. 

A visszatérítés utalványok útján történik, 
amelyek a vámvonalon át való kivitel napjá- 
tól, ill. a küldeménynek az osztr., ill. bosznia- 
herezegoviniai átvevő hivatal elé történt állí- 
tásától számított hat hónap lefolyása után vál- 
nak esedékessé. 

A magyar korona országainak határától 15 
kilométernyi távolságon belül azok, akik sör- 

kereskedéssel, eladással és kiméréssel foglal- 
koznak, kötelesek oly feljegyzéseket vezetni, 
amelyekből az általuk beszerzett és kimért v. 
elárusított, ill. felhasznált sör mennyisége ki- 
vehető legyen. 

Ezek a felek, valamint mindazok, akik az 
említett határterületen 25 litert meghaladó sör- 
készlettel birnak, tartoznak a beszerzést szám- 
lákkal, az átutaló eljárás mellett kiállított iga- 
zolványokkal, V. más fedezeti okmányokkal 
igazolni. 

Ezek a rendelkezések mindazokra a közsé- 
gekre is kiterjeszthetők, amelyekben sörrel 
nagyobbmér vü csempészkedést űznek. 

A S.-nak a fogyasztó terület részére való bizto- 
sítása. Ez az 1899 : XVll. t. cz.-ben előirt átutaló 
eljárás alkalmazásával történik. Az átutaló el- 
járás szempontjából: Magyarország, Ausztria 
ós Bosznia-Herczogovina, mint az egységes 
vámterülethez tartozó három fogyasztó terület 
jő tekintetbe. 

Az átutaló eljárás azon atisztultabb,modern 
felfogáson nyugszik, hogy a fogyasztási adó — 
miként neve is mutatja — ott és azon állam 
javára fizetendő, hol a fogyasztás történik. Ha 
elfogadjuk azt a tételt, amivel a fogyasztási 
adók jogosultságát igazolni akarják, hogy a 
fogyasztás adózóképességnek a jele, el kell 
fogadnunk azt is, hogy a fogyasztási adó igaz- 
ságosan csakis azt az államot illetheti, ahol az 
illető egyén adózóképessége megnyilatkozott, 

ahol tehát az adó alá vont czikket elfogasz- 
tották. 

A sör után az adót előállításakor a gyárostól 
szedi be az állam s igy az osztr. gyártelepen 
termelt s ott megadóztatott sör adója abban 
az esetben is az osztr. államkincstáré maradna, 
ha a sört hozzánk behoznák s itt fogyasztanák 
el ; ós viszont a nálunk termelt sör fogyasztási 
adója itt maradna, habár ezt a sört Ausztriában 
fogyasztanák is el. 

Ezek szerint a fogyasztási adó a termelő 
államban maradna. Éppen arra való volt tehát 
az átutaló eljárás életbeléptetése, hogy az adó 
annak révén tényleg a fogyasztó államnak 
jusson. 

Nem volt könnyű dolog a vám- és kereske- 
delmi szövetség keretében, közbeeső adóvona- 
lak nélkül, a fogyasztási adót annak az állam- 
kincstárnak juttatni, amely állam területén az 
adó alá eső czikket elfogyasztották. Ha ugyanis 
közbeeső vámsorompó állana fenn, ugy az adó- 
köteles czikkek egyik állam területéről a másik 
állam területére való átvitelének számontartása 
nem volna nehéz, a czikkek után az adót meg 
lehetne téríteni : v. mindjárt a vámnál, v. pedig 
— a vámnál eszközölt feljegyzés alapján — az 
év végén tartandó leszámolás alkalmával. 

A közös vámterület fogalma azonban kizárja 
a közbeeső vámsorompó alkalmazását, meg- 
alkották tehát az «eszményi vámsorompót» : 
az átutaló eljárást. 

Az 1899 : XVII. t. ez. az átutaló eljárás alkal- 
mazásával az egyik államterületről a másikra 
megadózottan átvitt fiör után fizetett adót amiak 
az államnak biztosítja, melyen a sör fogyasz- 
tatott ; biztosítja pedig oly módon, hogy a be- 
fogadó állam javára behozott sör mennyiségé- 
nek megfelelő adót a küldő állam kincstára meg- 
téríti. E megtérítés évenkinti leszámolás alap- 
ján történik. 

Az átutaló eljárás azon sarkallik, hogy nem 
szabad oly sörküldeményt, mely után az adót 
már megfizették, az átutaló eljárás mellőzésé- 
vel, egyik államterületről a másikra átszállí- 
tani. Ha tehát valaki Magyarországból Ausz- 
triába, V. Bosznia-Herczegovinába sört két litert 
meghaladó mennyiségben küldeni akar, köte- 
les e szándékát az illetékes pénzügyőri szakasz- 
nál bejelenteni. A küldő tartozik ebben a be- 
jelentésbenazill.fogyasztásiczikkmennyiségét 
kitüntetni s ugy az átvevőt, mint azt a;í osztr. 
pénzügyőri szakaszt is megnevezni, mely elé 
a küldemény Ausztriában (v. Bosznia-Hercze- 
goviniában) állíttatni fog, még mielőtt azt a 
czímzett átvehetné. A küldemény mennyiségét 
ugy a küldő, mint az átvevő pénzügyőri szakasz 
hivatalosan megállapítja. A magyar pénzügy- 
őri szakasz az utalási lajstromba, az osztr. (ill. 
bosznia-herczegovinai) pedig az állítási lajs- 
tromba jegyzi be a küldeményt. Ennek a for- 
dítottja áll elő, ha Ausztriából, avagy Bosznia- 
Herczegovinából Magyarorszogba küldik a sört. 

így történik ez az összes pénzügyőri szaka- 
szoknál, melyek minden hónap végén — fölöt- 
tes hatóságaik útján — az osztr.,ill. a magyar 
pénzügymin. számvevőségéhez juttatják utalási 
és állítási lajstromaikat. A számvevőség ugy 
Ausztriában, mint nálunk, felülvizsgálj a ezeket 
a lajstromokat és ezek alapján hónaponkint 
kimutatást állít össze, amelyet azután az egyes 
tételek elismerése ezéljából az osztr. számvevő- 
ség a magyarnak, ez pedig az osztráknak köl- 
csönösen megküld. Az igy elismert eredmény 
szolgál az évi leszámolás és — 12 czukorfok- 
tartalmu sörlé alapulvétele mellett — az adó- 
megtérítés alapjául. Azonos az eljárás Bosznia- 
Herczogovinával is. 

Ez az átutaló eljárás, melynek eredménye- 
ként a termelő állam adja át az illetéktelenül 
beszedett S.-t a fogyasztó államnak. 

Az átutaló eljárás a sörre nézve csak 1900. 
jan. 1-én lépett életbe. Addig tehát az osztr. 
sör fogyasztásakor tulajdonképpen Ausztriának 
adóztunk. 

Az átutaló eljárás alapján megejtett elszá- 
molás eredményeit adóévenként (szept. l-től 
aug. 3i-éig) a következő adatok mutatják : 

Ausztriából a magyar korona országaiba több 
sört szállítottak, mint innen oda : 

1900 január 1-töl 1900 aug. 31-ig ... 97,650 hl.-rel 

1900 szept. (( 1901 « « ... 132,664 « 

1901 « « 1902 « « ... 124,838 « 
190^ -« « 1903 « « ... 143,566 « 

IS 

Ennélfogva a magyar államkincstár javára 
Ausztria részéről megtérítendő volt: 1900-bau 
398,415 K, 1901-ben 541,273 K, 1902-ben 
509,339 K. és 1903-ban 585,749 K. Viszont 
Bosznia-Herezegovinával szemben a magyar 
államkincstár térített meg az oda hazánkból 
átvitt sörtöbblet után: 1900-ban 38,655, 1901- 
ben 60,702, 1902-ben 57,630 és 1903-ban 58,137 
koronát. 

Büntető határozatok. Akik a pénzügyi közege- 
ket ama jogaik gyakorlatában, amelyeknél 
fogva az iparúzők műhelyeibe beléphetnek, az 
iparüzlet folyama alatt ott jelen lehetnek v. a 
fennálló szabályok korlátain belül kutatást 
tehetnek, tves ok nélkül gátolják, és a műhelybe 
való belépésnek, kutatásnak ellenszegülve, az 
iparüzlet folyama alatt való jelenlétüket aka- 
dályozzák, v. pedig a helyiségek és tartók ki vánt 
felnyitását, az iparkönyvek, adóbárczákv.más 
okiratok szabályszerű élőm utat ásat megtagad- 
ják: amennyiben az általános btőtv. szerint 
eljárásnak helye nincs, 20 kor. -tói 200 kor.-ig 
terjedő pénzbüntetéssel büntettetnek. 

A kincstár megrövidítését nem czélzó, de 
tvbe V. rendeletbe ütköző minden cselekmény 
és mulasztás, mint szabályellenesség, a S.-nál 
2 kor.-tól 100 kor.-ig, a S.-pótléknál pedig 10 
kor.-tól 400 kor.-ig terjedhető pénzbüntetéssel 
büntetendő. 

A kincstáv megkárosítására irányuló jövedéki 
kihágásoknál általában a megrövidített vagy a 

megrövidítésnek kitett S. és S.-pótlék négy- 
szeres összegétől uyolczszoros összegéig ter- 
jedhető pénzbüntetésnek van helye. Ilyen ki- 
hágás pl. ha a sörfőzés adóköteles műveletét 
megkezdik a nélkül, hogy a szabályszerű be.e- 
leniés benyujtatott és a sörfőzde az adóbáicza 
birtokában volna, v. ha a sörtermelésnél vivssza- 
maradt anyagokból, előleges bejelentés nélkül 
sörmáslást v. bármilyen más mellékitalt készí- 
tenek ; v. ha a termelt sörlé mennyiségének és 
czukortartalmának (extrakttartalmának) hiva- 
talos megállapítása alkalmával a bejelentett 
hektoliterfokokkal (a mennyiség és czukomérő 
fokok szorozatának eredményével) szemben a 
pénzügyi közegek többletet találnak és a talált 
többlet a bejelentett hektoliterfokok lOVo-át 
meghaladja; v. ha a sörfőzdében v. azokban a 
helyiségekben, amelyek sörtermelvéuyek tar- 
tására vannak rendelve, a sörhöz v. sörléliez 
vizet V. más, az ital mennyiségének szaporítá- 
sára szolgáló anyagot hozzáadnak, v. ha az 
adóköteles műveletet a bejlentési időszak előtt 
megkezdik, v. azt a bejelentett időszakon túl 
folytatják ; v. ha sör helyett, melyért az adó- 
visszatérítést igénybe veszik, a hivatalos köze- 
gek más folyadékot és nem sört találnak ; v. 
ha a kivitelre bejelentett sör szénsavtartal- 
mától megfosztva, 2V2 foknál csekélyebb czu- 
kormérőfokot mutat. Ha a sör a vámjövedéki 
kihágás tárgyát képezi, a vámkihágás miatt 
kirovandó büntetésen felül még a megrövidített 

13* 

V. megrövidítés veszélyének kitett S.-pótlék 
négyszeres összegétől annak nyolezszoros ösz- 
szegéig terjedhető pénzbüntetés is alkalma- 
zandó. 

Függetlenül az esetleg adórövidítés miatt 
emelt vád következményeitől, 400 koronától 
10,000 kor.-ig terjedhető pénzbüntetésnek van 
helye : 1. ha a termelt sörlót nem teljesmennyi- 
ségével viszik át a termelt sörlé megállapítá- 
sára rendelt készülékbe (a hútőbárkábav. ebből 
külső befolyás által, melynek véletlenségét a 
fél nem képes igazolni, még a hivatalos meg- 
állapítás előtt eltávolítják ; 2. ha a termelt 
sörlé megállapítására rendelt készüléken (a 
hútőbárkán) szándékosan olyan változtatást 
tesznek, amely alkalmas arra, hogy e készülék 
jelzését valamelyes módon befolyásolja ; 3. ha 
a sörlének megtörtént hivatalos megállapítása 
után a termeivényhez olyan anyagok adatnak, 
melyek alkalmasak arra, hogy a termeivény 
czukor tartalmát (extraktt ártalmát) emeljék. 

Aki az üzlethez tartozó edényekre v. eszkö- 
zökre hivatalból feltett pecsétet v. zárt meg- 
sérti avagy feltöri — amennyiben a rendes 
btö tvek alkalmazásának nincs helye — 10 
kor.-tól 400 kor.-ig terjedhető pénzbüntetéssel 
sujtatik. 

Irodalom, A pénzügyi jogot tárgyaló tankönyve- 
ken kivül : Schreiber V. és Lehrer P. : A fogyasztási 
adók kézikönyve, 1900, 763—941. 1. ; Exner: A ma- 
látaadó, Adóhiv. Lapja, 1895 ; Lehrer : A S. reformja. 

u. 0. 1898 ; Czájlik L. : Sör és S., Közg. Lexikon, 
III. k. 322—334. 1. ; Exner K. : Fogyasztási adóink 
az Ausztriával való kapcsolat szempontjából, Közg. 
Szemle, 1899. ápr. füzet : Kleszky Gy. : Sörlómórö 
készülékek a sörfőzdékben, Pénzügyigazgatás, 1903, 
3. sz. és A termelt sörló megállapítása, u. o. 1904, 
13. sz. 

SOJOVEDEK. 

Rövidítés: S. = Sójövedék. 

A magyar államban a só monopólium alak- 
jában van megadóztatva. Az ország határán 
belül a föld színén vagy a föld alatt termé- 
szetben, tisztán vagy más anyagokkal elő- 
jövő vagy műúton termelt minden só (chlor- 
natrium) az állam tulajdona. Egyedül az állam- 
kincstár van jogosítva sót kiaknázni, a sót sós- 
vizból kiválasztani és konyhasót vegyészeti 
úton előállítani. 

Hazánk ama vidékein azonban, amelyek a leg- 
gazdagabb sórétegekkel bírnak — igy Márama- 
rosban és az erdélyi részekben — a lakosok a 
község határában felfakadó sósforrásokat fel- 
használhatják. Innen ered, hogy némely erdély- 
részi községben só helyett sós vizet tesznek az 
asztalra. 

Ha valaki sótelepet vagy sósforrást fedez 
fel, köteles erről a pénzügyi hatóságnak jelen- 
tést tenni, aminek alapján az állam jogosítva 
van a só kiaknázására szükséges területet, a 
rajta levő épületekkel együtt, kisajátítani. Az 
államnak jogában áll a jövedék czéljaira alkal- 

másnak nem talált sósforrásokat használhatat- 
lanná tenni. 

A só megadóztatását, jelentkezzék az bár 
egyedáruság, fogyasztási adó avagy vám alak- 
jában, az elmélet a leghatározottabban és ritka 
egyértelműséggel itéli el. Teljesen igazuk van 
azoknak, akik azt állítják, hogy a sónak, tehát 
egy nélkülözhetetlen élelmi czikknek, megadóz- 
tatása a legtagolatlanabb fejadó jellegével bir, 
sőt hatásában megfordított fokozatos adó. 

Az elméletet azonban sehol sem czáfolta le 
jobban az éló gyakorlat, mint éppen a só meg- 
adóztatásánál. Elvben mindenki ellene, a gya- 
korlatban pedig csaknem minden állam mel- 
lette. 

Hazánkban a sójövedelem már az Árpádok 
háztartásában, mint királyi haszonvétel, a XII. 
század elejétől kezdve szerepel. Az elidegeníthe- 
tetlen koronajavak közé tartozott ez is, épp ugy, 
mint a harminczadjö vedelem vagy a pénzverés 
és a posta bevétele. A királyi haszonvétel lé- 
nyegéből következett, hogy a sótermelés és a 
sóárulás kizárólag a királynak fentartott jog 
volt. Ennek csorbítatlan megóvása érdekében 
a külföldi só behozatala is el volt tiltva; a ten- 
germelléki lakosok azonban a tengeri sót hasz- 
nálhatták ; Árva-, Liptó- és Turóczvármegyék 
lakosai pedig — az 1548 : XXIX. t. ez. enge- 
délye alapján — a közelebb eső lengyelországi 
sót fogyasztották. Az idők folyamán a sójöve- 
delem, mint királyi haszonvétel, az állami mo- 

nopoliumnak mind több és több jellegét öltötte 
magára, mig az 1853. évben — nem ugyan 
ööszefüggésben a mült fejlődésével, de a tör- 
ténelemeseményeivelkapcsolatban — valóság- 
gal állami egyedárusággá lett, amennyiben 
ekkor a sómonopoliumra vonatkozólag Ausztriá- 
ban érvényben volt szabályok császári rende- 
lettel Magyarországra is kiterjesztettek. 
, Az 1868 : XI. t. C2., mely aS.-kel alkotmányunk 
helyreállítása után elsőnek foglalkozott, a S.-re 
vonatkozó. addig érvényben volt szabályokat és 
rendeleteket — némi változtatás mellett — to- 
vábbra is érvényben tartotta; de jóformán nem 
is tehetett mást, mert kötve volt az 1867-ben 
létesített vám- és kereskedelmi szövetség XI. 
czikke által, melyben a S. is azok közé az állam- 
bevételek közé soroltatott, melyek mindkét 
államterületen, azaz ugy Ausztriában, mint 
Magyarországon, a vámszövefcség ideje alatt 
egyenlő tvek és igazgatási rendszabályok sze^ 
rint kezelendők. 

Az 1868: XI. t. ez. azt a helyes irányelvet 
tűzi ki, hogy az elfogyasztott só után befolyt 
jövedelem annak az államnak jusson, melynek 
területén a sófogyasztás történt ; ebből kifolyód 
lag a sóárakat akként szabályozza, hogy a só- 
nak a magyar korona országaiból Ausztriába 
való szállítása és viszont, haszonhajtó vállalat 
ne lehessen. 

Az 1875: L. t. ez. a kincstári sókezelésnél a 
méteimértéket hozta be, s ez alapon a sóára- 

kat újból megállapította és a sókereskedést 
szabályozta. Végül a mérsékelt áru marhasó 
árubabocsátásáról intézkedett az 1897: 1. t. ez., 
melyet az 1904 : XXIII. t. ez. módosított. 

A só különböző nemei a pénzügyi jog szempont- 
jából. A magyar állami költségvetés hatféle sót 
ismer; ezek: 1. a teljes áru só; 2. a mérsékelt 
áru só ; 3. a marhasó ; 4. az iparsó ; 5. a hulla- 
déksó ; 6. a külföldre szállított só ; ezekhez so- 
rolhatjuk még 7. az ingyensót. 

Vegyülj ezeket egyenkint szemügyre, 
^ A teljes áru só. A kősónak vmint a törmelék- 
es örlött sónak alapára a sótermelő helyeken 
métermázsánkint 18 korona, mig a főzött só 
alapára — tekintettel ennek nagyobb termelési 
költségére — Soóvárott 19 korona. A magyar 
tvhozás a só árának meghatározásakor arra a 
helyes álláspontra helyezkedett, hogy a só alap- 
árához a termelés helyétől az eladás helyéig 
fölmerült szállítási költségeket egészben hozzá- 
számíttatja, s igy az egyedárusági árba aszal: 
lítási költségek ninesenek beszámítva, nehogy 
a sótermelés helyéhez közelebb eső lakosok a 
monopólium által súlyosabban megadóztassa- 
nak, mint ,mások. A szállítási költségeken kí- 
vül a só alapárához hozzá kell még számítani 
az eladást megelőzött év kezelési költségeinek 
egy-egy métermázsára eső hányadát is. 

így métermázsánkint a kősó alapára 18 ko- 
rona, a szállítási költség átlagban 1 K 19 fillér, 
a kezelési költség átlaga 33 fillér, az állam el- 

adási ára ennélfogva 19 K 52 íill. Ezzel szemben 
a felszínre hozatal, továbbá a szállítási és a 
kezelési költség, szóval az állam önköltsége 
2 K 41 fiU. métermázsánkint, s igy a jövedék 
tiszta bevétele minden métermázsa teljes áru 
só után átlag 17 K. 11 fill. 

Ha ezek után meg akarjuk tudni, hogy meny- 
nyi adó nehezedik egy métermázsa sóra, a 
teljes egyedárusági árból csak az állam önkölt- 
ségét és a közönséges vállalkozói nyereséget 
kell levonnunk, s igy 16 K-át kapunk. Ez 
oly összeg, mely egymagában bizonyítja, hogy 
nagyon téved Stein Lőrincz, midón a só adó- 
erejét kicsinyli (Lehrbuch der Finanzwissen- 
sehaft 1886. évi kiadás, II. rész, 289. 1.). A tel- 
jes egyedárusági ár ugyanis hétszer oly nagy, 
mint a megadóztatott jószág értéke. 

A mérsékelt áru só. Az, hogy az állam egyes 
vidékeken a sót mérsékelt áron adja el, vagy 
történelmi okokra, v. pedig a sólopás és a só- 
csempészet megelőzésére vezethető vissza. 

Igy történelmi okokból, a múlton épülő ha* 
gyományból kifolyólag kedvezményes áron kap- 
nak sót a polgárosított határőrvidéki lakosok 
közül azok, akik az 1875. év előtt is részesültek 
ebben a kedvezményben ; továbbá Árva, Liptó 
és Turóczvármegyék lakosai. Az említett három 
észak-magyarországi vmegye kedvezménye a 
XVI. század közepéig nyúlik vissza, amikor is 
— tekintettel arra, hogy ama kor kezdetleges 
közlekedési eszközei mellett ugy a máramarosi, 

mint még inkább az erdélyrészi sótelepekröl a 
sóbeszerzés nehézkes és költséges volt, — ezek 
a vmegyék az olcsóbb lengyelországi zöld sóval 
(a csomagok zöld borítékáról igy elnevezve) 
láttattak el. A közlekedési eszközök tökéletesí- 
tése és kifejlődése után a kincstár az olcsóbb 
minőségű galicziai sót kivonta a forgalomból, 
de kárpótlásul a három vmegye lakosságának 
ma is mérsékelt áron adja a sót. 

A S.-i kihágások megelőzése czéljából, tehát 
azért, hogy a külföldről való csempészet és a 
sólopás kevesebb haszonnal jutalmazzon, mér- 
sékelt áron fedezhetik sószükségletüket a la- 
kosok: az erdélyi részekben, Máranmrosban, 
továbbá a Szávántúl, Fiúméban és végül a ma- 
gyar-horvát tergermelléken ; ez utóbbiak még 
ahalak besózására is kedvezményes árban kap- 
nak fehér tengeri sót. 

A mérsékelt áru só ára métermázsánkint 8 
K 10 fill.-től egészen 19 K 40 fill.-ig terjed. 

A marhasó. Az intenzív gazdálkodásnak egyik 
előfeltétele a kifejlett állattenyésztés. Az állat- 
tenyésztés azonban csak ott vehet lendületet, 
ahol a gazda tenyésztett állatjait jó és olcsó 
takarmánynyal képes ellátni. A só csaknem nél- 
külözhetetlen takarmány; növeli az állatok 
emésztöképességét és igy gyarapítja az állati 
izomerőt; az állatok nagy sófogyasztóképes- 
sége mellett azonban az egyedárusági áron 
adott só igen drága takarmány. Hogy tehát a 
gazdálkodás intenzivebbé tétessék s az állat- 

tenyésztés a fejlettség magas fokát érhesse el, 
a kincstár mérsékelt áru marhasót — méter- 
mázsánkint zsákkal együtt 13 K 56 íill.-ért — 
bocsátatott árúba az 1851. évtől egészen az^ 
1868. évig. E tizenkét év alatt azonban a marha- 
sóval igen sok visszaélést követtek el; némely 
üzérkedők ugyanis az olcsóbb marhasót össze- 
vásárolták, kitisztították és más tiszta sóval 
keverve, a rendes egyedárusági áron adták el. 
Ezek a visszaélések a sójövedék bevételében 
oly jelentékeny csökkenést idéztek elő, hogy 
az állam ennek következtében a marhasó elő- 
állítását és eladását az 1868 : XI. t. cz.-kel be- 
szüntette. 

A magyar gazdaközönség jogos kérelmére 
és sürgetésére az állam az 1897. febr. 1-étől 
az állattenyésztés czéljaira külön készített 
marhasót ismét áruba bocsátotta. A marhasó 
eladási ára a termelési helyeken métermázsán- 
kint 10 K volt. Ehhez az alapárhoz a terme- 
lés helyétől az eladás helyéig fömerülő szállí- 
tási költség hozzáütendő, a kezelési költség 
azonban nem. 

A marhasó, mint állati takarmány, még igy 
is igen drága volt. Erre verethető vissza, hogy 
noha az eladott marhasó mennyisége évről-évre 
emelkedett is, a marhasófogyasztás nem áll 
arányban a magyar birodalom marhaállomá- 
nyának tényleges sószükségletével . Mig ugyanis 
a marhasó gyanánt eladatt mennyiség 1897-ben 
54,379, 1898-ban, 69,348, 1899-ben 80,267, 

1900-ban 82,044 és 1901 -ben 85,209 métermá- 
zsát ért el, addig marhaállományunk mellett 

— nagyra 20, apróra 4 kilogramm évi átlagot 
számítva — az évi marhasószükséglet 2*2 mil- 
lió métermázsa sigy a tényleges szükségletnek 
csak csekély része nyert kielégítést. 

Erre való tekintettel elodázhatatlannak mu- 
tatkozott a marhasó árának leszállítása, ami 
az 1904 : XXIII. t. cz.-ben oly módon nyert ki- 
fejezést, hogy a marhasó alapáramétermázsán- 
ként 6 K-ban állapíttatott meg. 

A konyhasó és a marhasó árkülönbözeteinek 
atvjavaslat figyelembevételével való megvi- 
lágítására szolgáljanak ezek az adatok : 

1 mraázsa 1 mmázsa 

konyhasó ára marhasó ára 

Budapesten 22 kor. 04t flll. 9 kor. 36 flll. 

Szegeden 21 « 66 « 8 « 90 « 

Pozsonyban ... ... 23 « 06 « 10 « 46 « 

Látjuk ezekből az adatokból, hogy a marhasó 
állati takarmánynak, még mindig nem elég 
olcsó. Árának leszállítása azonban [nehézsé- 
gekbe ütköznék, mert a marhasó eladási árának 
megállapításánál figyelemmel kell lenni arra, 
hogy a konyhasó és a marhasó árai közt olyan 
különbség legyen, hogy a marhasó redenaturá- 
lása haszonnal ne járjon. 

A teljes biztosítékot nyújtó denaturálás lehe- 
tősége a vegyészeti tudomány mai állása sze- 
rint kizártnak lévén tekintendő, ugy Ausztria 

— ahol a marhasót egyidejűleg szintén áruba 
bocsátották — mint >Iagyarország megelége- 

dett azzal, hoíry a marhasónak — a konyhasó- 
tól való megkülönböztetése végett — külön 
szín és íz adassék. A denaturáló vegyszer ná- 
lunk is az, ami Németországban és Ausztriában : 
vasoxyd és ürömpor. A vasoxyd teljesen ártal- 
matlan, nincs se íze, se szaga; ezélja, hogy a 
sónak vöröses szint adjon. Az ürömpor a sónak 
sajátságos zamatot ad, mely aroma a sót az 
állatok elótt még kedveltebbé teszi, kesernyés 
íze miatt azonban a vele denaturált só az em- 
beri élvezetre alkalmatlan. A marhasó alkotó 
részei a következők: 991/4O/0 órlött konyhasó, 
V2V0 vörös vasoxyd és i/4<>/o ürömpor. Az ekként 
előállított só redenaturálása lehetséges ugyan, 
de többe kerül, mint a teljes áru só. 

Az 1904 : XXIII. t. ez. megszünteti az 1897 : 
1. 1. ez. amaz intézkedéseit is, melyek a marhasó 
forgalmát ugy az elárusítóval, mint a vevővel 
szemben kellőleg meg nem okolt alakszerűsé- 
gekhez kötötték és nagyban hozzájárultak 
ahhoz, hogy a gazdaközönség inkább lemondott 
az olcsóbb marhasó beszerzéséről, semhogy ma- 
gát esetleg zaklató ellenőrzésnek alávesse. 

Iparsó. Iparsót kaphatnak a sót oly vegyké- 
szítményekre, de nem emberi eledelül szolgáló 
czikkek készítésére használó iparosok, melyek- 
nél a felhasználandó sómennyiséget pontosan 
meg lehet határozni. Az iparsó kedvezményét 
igénybe vehetik továbbá a bányászok is, fémek- 
nek lúgzással vagy foncsorozással való termelé- 
sére ; nemkülönben az olyan mészárosok, hús- 

kimérók és hentesek, akik az általuk levágott 
állatok nyers bőrének feldolgozását iparszerü- 
leg űzik; végül a fagylalt és jegeskávé gyártá- 
sával foglalkozó iparosok hűtőkészülékeik ré- 
szére. 

A só megadóztatása ellen emelhető egyik 
legkomolyabb érv az, mely arra van alapítva, 
hogy a só drága volta igen sok fontos iparág- 
kifejlődését és föllendülését teszi lehetetlenné. 
Különös súlylyal bir ez a szempont hazánkban, 
ahol fokozott mérvben kell arra törekednünk, 
hogy kezdetleges és fejletlen iparunkat erősít- 
sük, az osztrákéval legalább a belső fogyasztás- 
ban versenyképessé tegyük és ha kell, állami- 
lag is támogassuk. 

E czél által vezérelve állapította meg még 
1875-ben a magyar tvhozás (1875 : L. t. ez. 1 3. §) 
a gyári és ipari czélokra felhasználandó só árát 
a lehető legcsekélyebb összegekben, kimondva, 
hogy a tiszta iparsó métermázsánkint 1 K 16 
fill.-ért, a tisztátalan pedig 76 fill.-ért szerez- 
hető be a termelőhelyeken ; Soóvárott a főzött 
sót 2 K 32 fill.-ért. Fiúméban pedig a tengeri 
sót 2 K 90 fill.-ért adják el, mint iparsót. 

Egy negyed század tapasztalata szerint azon- 
ban azok a gyárosok és iparosok, kiknek üze- 
mük folytatására denaturált iparsóra van szük- 
ségük, egyrészről az engedélyek kiadásával 
összekötött hosszadalmas eljárás, másrészről 
az iparsó beszerzésénél és szállításánál felme- 
rülő nagy költségek miatt nem vették oly mér- 

tékben igénybe az iparsónak használatát, mint 
azt üzemük terjedelme és érdeke megkívánta 
volna. Az iparosok idegenkedtek az iparsótól s 
inkább a drágább konyhasóval dolgoztak, sem- 
hogy kitegyék magukat e költséges, lassú és 
túlságosan bürokratikus eljárásnak. Az iparsó- 
fogyasztás ennélfogva a minimumra redukáló- 
dott, s nagyon csekély maradt. 

Az 1875 : L. t. ez. életbeléptetésétói szá- 
mított 25 év alatt, azaz az 1900. év végéig 
egész Magyarországon mindössze csak 172 
iparos tudott hozzájutni a kedvezményes ipar- 
sóhoz és az államkincstár ily módon évenkint 
átlagban csak 26,000 q hulladéksót értékesít- 
hetett. Ezek az iparosok is azonban túlnyomó- 
részt nagyiparosok voltak, mert a kisebb ipa- 
ros semmiképen sem tudott megküzdeni a rend- 
szer nehézségeivel. 

Az 1901. év elején lépett életbe az iparsó- 
ügy reformja olyképen, hogy az állama Magyar 
Kereskedelmi Részvénytársasággal szerződést 
kötött a m. kir. S. vezérügynökségének szer- 
vezésére nézve .és erre bizta az iparsó-admi- 
nistratiónak immár nem bürocratikus, hanem 
gyakorlatias vezetését, egyszersmind pedig 
megszüntette azt a megbízhatatlan és drága 
közvetítést, amely az évek folyamán az egyes 
sóbányáknál meghonosodott; kötelezte a S. 
vezérügynökségét modern denaturáló-telepek 
létesítésére és az ország nagyobb városaiban 
iparsó-raktárak fentartására, valamint utasí- 

tattá az összes pénzügyi hatóságokat az ipa- 
rosság ebbeli érdekeinek gyors és pontos kielé- 
gítésére. 

A reform hatásaként az 1901. év végén 
172-ról 787-re szökkent fel azoknak az iparo- 
soknak száma, akik az olcsó iparsóhoz hozzá- 
jutottak ; az államkincstár jövedelmeit pedig a 
hulladéksónak 26,000 q-ról 46,800 q-ra növe- 
kedett értékesítése szaporította. 

Az elsó év eredménye és tapasztalatai nyo- 
mán a pénzügymin. különféle újabb rendeletek- 
kel gondoskodott az ebbeli administratió to- 
vábbi javításáról, a ^S. vezér ügynöksége » 
pedig fokozatosan szaporította a vidéki iparsó- 
raktárakat, és ezáltal növelte azt az érdekelt- 
ségi kört, amely innen kielégítést nyerhetett. 
Ezek az intézkedések tetemesen elősegítették 
a további fejlődést is, mely fokozatosan be is 
következett, miként ezekből a számokból lát- 
ható : 

Iparsó-engedélyt nyert: 1902. év végéig 
1180 iparos, 1903. év végéig 1513 iparos. Az 
államkincstár iparsó gyauánt értékesített hulla- 
déksót: 1902. évben 49,411 métermázsát, 1903. 
évben 52,799 métermázsát, mely mennyiségnek 
átlag 80o/o-a a máramarosi sóbányából, 20o/o-a 
pedig a marosujvári sóbányákból került ki. 

Iparsóraktárak a szigetkamarai és maros- 
ujvári denaturáló telepeken kivül a következő 
helyeken működnek : Budapest, Brassó, Deb- 
reczen, Fiume, Győr, Kaposvár, Kassa, Kolozs- 

H 

vár, Miskolcz, Nagyvárad, Pécs, Pozsony, Sz © 
ged. Szombathely, Temesvár ós Zágráb. E^ 
iparsóraktárak a legutóbbi óvben összesen 
21,576 mm. iparsóforgalommal 863 iparost 
szolgáltak ki minden formalitás mellőzésével. 

Arra nézve, hogy a legújabban keresztülvitt 
iparsó-reform kevésbbé a nagyiparnak, mint 
inkább a támogatásra jobban rászorult kisipar- 
nak érdekeit szolgálja, s igy ipar-szoeziálpoli- 
tikai szempontból is különösen figyelmet érde- 
mel, bizonyságul szolgál az iparsó-engedélyek- 
nek az iparüzemek nagysága szerint való cso- 
portosítása, melyből kitűnik, hogy iparsó-hasz- 
nálatra az 1902. év végéig oly kisiparos, akinek 
évi iparszükséglete az 5 mm. alul van, enge- 
délyt egy sem nyert, míg az 1903. évben az 
ily engedélyesek száma 484 volt. 

Az 1899 : XLIX. t. ez. felhatalmazza a pénz- 
ügyministert, hogy az állami kedvezményekben 
részesített hazai vállalatok által gyári czélokra 
szükségelt tisztátalan sót az iparsó kedvezmé- 
nyes árán alul is átengedhesse. 

A hulladéksó. Hulladéksó, másként láb-só, 
V. gorcz-só gyanánt a sóhivatalok csak a raktár- 
ban összegyűlt piszkos sót adhatják el s igy 
előnyösnek mondható az, hogy e czímen a be- 
vétel évről-évre csökken. Mint hulladéksó kerül 
eladásra Soóváron az u. n. magsó is. A hulladék- 
só eladási ára 13 K 10 fili.-ig terjed. 

A külföldre szállított só. Habár hazánk bir 
egész Európában a legdúsabb sórétegekkel. 



Digitized 



by Google 



211 



sóki vitelünk mégis igen jelentéktelen s amellett 
évról-évre csökken. Mig ugyanis a külföldre 
eladott sóért az 1868. évtől az 1885. év végéig 
évenkint átlag 604,000 K és 1886-tól az 1893. 
év végéig évenkint átlag 258,000 K folyt be, 
addig az 1898. évben a külföldre eladott sóból 
már csak 30,0OOK. bevétele volt a kincstárnak. 

A Szerbiába való sókivitelünk megszűnt, el- 
hódította tőlünk Románia, de a szerbiai sókivi- 
tel visszaállítására legújabban ismét történnek 
sikerrel kecsegtető lépések. Jelentékenyebb 
sókivitelünk van Bulgáriába, de ezen a piaczon 
is osztoszkodnunk kell Romániával. Am nem- 
csak, hogy exportunk csekély, hanem még 
importunk van a sóból, amennyiben Várasd, 
Zágráb, Modrus-Fiume és Lika-Krbava vár- 
megyék sószükségletét az osztrák Piranóból 
vásárolt tengeri sóval fedezzük. 

Az ingyensó. Ingyensót kapnak a S.-nél al- 
kalmazott egyének (sójárandóság) és oly szer- 
zetesrendek (alamizsnasó), melyek betegápo- 
lással V. tanítással foglalkoznak, v. pedig 
könyöradományokból élnek. Évenkint átlag 
3500 q ingyensó kerül felosztásra. 

A sóeladás. A monopólium nálunk a só ter- 
melésére és nagyban való darusítására szorít- 
kozik, míg a kicsiben való elárúsítás az ismét- 
eladók szabad foglalkozása. A sóelárusítást a 
kir. sóhivatalok és bizományos sóárusok közve- 
títik, mindazonáltal bárkinek szabadságában 
áll nemcsak saját szükségletére, hanem keres- 

14* 

kedésre is a mármarosi és erdélyrészi termelő- 
helyeken teljes áron sót vásárolni. 

A S. kezelésére létesített külön szervek : a 
sóbányahivatalok és a sóhivatalok. 

A sóbányahivatalok a sótermelést vezetik, a 
sóhivatalok pedig a sóbányahivatalok s a soó- 
vári sófőzó-telep raktáraiból hozzájuk szállított 
sóküldeményeket kezelik, eladják és elszá- 
molják. 

AMármaros vármegyében levó sóbányahiva- 
talok (névszerint a szlatinai, rónaszéki és suga- 
tagi) a szlatinai sófelügyelőség alatt, az erdély- 
részi sóbányahivatalok (a marosujvári, deés- 
aknai, parajdi, tordai és vízaknai) a marosujvári 
sófelügyelőség alatt állnak, a soóvári sófőző- 
hivatal pedig közvetetlenül a pénzügyministe- 
riumnak van alárendelve. 

A sóhivatalok annak a pénzügyigazgatóság- 
nak rendelvék alá, melynek kerületében fe- 
küsznek. 

Eladatott az 1902. évben: 

Konyhasó teljes áron 1.820,374 mmázs^ 

« mérsókelt áron 402,588 « 

Marhasó 89,599 « 

Iparsó... ._ 68,865 « 

Hulladeksú 231,521 « 

Sókivitel külföldre ... 54,001 « 

Összesen ... 2.186,948 mmázsa 

Legújabban a pénzügy min. a sóforgalmat a 
keresk. hitel nyújtásával fejlesztette, amenyi- 
nyiben kötelezte a S. vezérügyuökségét, hogy 

a hozzáforduló igénylőknek megfelelő sóhitelt 
nyújtson, viszont a vezérügynöksóg is hitel 
alapján nyeri a sót a jövedéktől. 

A S. bruttó bevétele az 1903. évben 35*95 
millió K-át tett; a fejenkénti sófogyasztás 
nálunk egy évben 10*80 kgr., mig Ausztriában 
15 kgr., az északamerikai Egyesült-Államokban 
pedig 25 kgr. 

Büntető határozatok. A pénzügyi hatóság en- 
gedélye nélkül tilos: a) ugy saját, mint idegen 
földterületen kősót vagy sót tartalmazó anya- 
gokat ásni ; b) sós forrásokat nyitni ; c) konyha- 
sót annak végy elemeiből előállítani ; d) sót viz- 
ből, földnemüekből v. ásványokból kiválasztani, 
legyen bár a folyadák tengerből, forrásból vagy 
megsósult vizekből merítve, v, valamely ipar- 
üzleti hulladékból előállítva, még akkor is, ha 
a víz megsózására használt só akár a kincstári 
raktárból származott, akár nem. 

A S.-i kihágások háromfélék, u. m. : sólopás, 
sósikkasztás és sócsempészet. 

Sócsempészetet nemcsak az követ el, aki kül- 
földről, V. a birodalmi tanácsban képviselt orszá- 
gokból sót a magyar korona alá tartozó orszá- 
gokba behoz s azt v. maga felhasználja, v. más- 
nak ingyen v. pénzért átengedi, hanem az is, 
aki az ország határán belül oly vidékről, ahol 
az ottani lakosok sót kedvezményes áron kap- 
nak, oly vidékre viszi és árusítja el, hol a só 
csak teljes eladási ár mellett kapható. 

Sólopás, sósikkasztás és sócsempészet eseté- 

ben a büntetés mindeu 56 dkgr. (1 bécsi font) 
után 80 fiU.-ben (kgr.-kint tehát 1 K 43 fiU.- 
ben) van megszabva, a kiszabott büntetés azon- 
ban 160 K-t meg nem haladhat; a súlyosbító 
körülmények közt elkövetett csempészetnél 
azonban a megállapított büntetés kétszeresen 
rovandó kis ily esetben a legmagasabb birság 
is kétszeresen számítandó, tehát 320 K-ra emel- 
kedhetik. A marhasóval elkövetett jövedéki ki- 
hágásoknál a büntetés — a marhasó elkobzásán 
kivül — 1 K 40 fill. Itt már nincs, maximum 
megállapítva, a büntetés tehát a kihágás mér- 
vével mindig arányban áll. 

Irodalom. A pénzUgyi jogot tárgyaló kézikönyve- 
ken (Mariska, Bxner, Kmety) kivül : Bxner : Sóadó. 
Közg. Lexikon, lE. köt. A sójövedékre vonatkozó 
czikkek jelentek meg Földy-Doby Istvántól a Pénz- 
űgyigazg. 1900. évi folyamában ; B. K. : Az iparsó, 
Pénzügyigazg. 1903., 4. sz. ; Az iparsó-reform ered- 
ményei, Pónztígyigazg. 1904., 5. sz. 

VÁMJÖVEDÉK. 

Rövidítés : V. = Vámjövedék. 

A V. az államnak kizárólagos jogát foglalja 
magában arra nézve, hogy a vámterületre be- 
hozott, az azon átszállított, v. az onnan kivitt 
áruk után a vámtarifában megállapított össze- 
geket szedhesse. 

A vámsorompók Ausztria és Magyarország 
érintkezési határain az 1850. év végén dóltek 
le s azóta a két állam egységes vámterületet 
alkot, melyhez az 1878. évben még Bosznia és 
Herczegovina is csatoltatott. Vámterületünk 
1852 óta az ehhez önként csatlakozott lich- 
tensteini fejedelemségre is kiterjed. Ebből ki- 
tetszőleg az osztrák-magyar közös vámterület 
magában foglalja a magyar korona országait, 
a birodalmi tanácsban képviselt királyságokat 
és országokat, Boszniát és Herczegovinát, vé- 
gül a lichtensteini fejedelemséget. 

A közös vámterület 1867-ben nyert tves for- 
mát. Az 1867 : XII. t. ez. 59. §-a ugyanis ki- 
mondta, hogy miután Magyarország és Ausztria 
között az érdekeknek kölcsönös érintkezései 
fontosak és számosak, kész az országgyűlés 
arra, hogy a keresk. ügyekre nézve egyrészről 
a magy. korona országai, másrészről az osztrák 

császárság között időnkint vám- és kereske- 
delmi szövetség köttessék. Ez alapon jött létre 
az 1867 : XVI. t. ez.-be iktatott vám- és kereske- 
delmi szövetség, mely 10 év után felmondat- 
ván, újabb egyezkedés alapján a két állam 
ismét vámszövetségre lépett. Ezt a megegye- 
zést az 1878 : XX. t. ez. tartalmazza. A vám- 
és kereskedelmi szövetséget amagyartvhuzás 
az 1887: XXIV. t. cz.-el 1897 végéig terjedő 
időtartamra megújította. A politikai viszonyok 
miatt újabban Ausztriával formális vámszövet- 
ség nem volt létesíthető, s igy a magy. korona 
országaira nézve 1898 jan. elsejével az önálló 
vámterület jogállapota állott elő, mindazon- 
által az 1898 : L, az 1899 : IV. és az 1899 : XXX. 
t. cz.-eink — önálló intézkedési jogkör alapján 
— a közös vámterületet 1907 végéig, a viszo- 
nosság feltétele mellett, továbbra is fentartot- 
ták s ez alapon érvényben maradtaz 1867: XII. 
t. cz.-nek az idők folyamán rendesen megújított 
az a rendelkezése is, mely szerint «a vámok- 
ból befolyó jövedelmek a közös költségek fede- 
zésére fordítandók)). 

A határ-V. bruttó bevétele jelenleg évi 134 
millió K ; ebből az ausztriai, a magyarországi 
és bosznia-herezegovinai vámkezelési átalány 
fejében 5 millió 120 ezer K lévén levonandó, 
a közösügyi kiadások fedezésére a határ-V. 
kerek összegben 129 millió K-t szolgáltat. 

A V.-nek bruttó és nettó bevételeit az 1868. 
évtől kezdve a következő táblázat tünteti fel : 

A V.-nek a közösügyi kiadások fedezésére 
fordított tiszta bevétele a kimutatott 36 év alatt 
284o/o-al emelkedett. A legmagasabb vámbe- 
vételt az 1898. év mutatja fel s ettől az évtól 
kezdve csökkenés állott be, ami időben és oko- 
zatban az egész művelt világra kiterjedő ipari 
pangással esik össze. 

Jelenleg a következő vámszerződéseink van- 
nak érvényben: Belgiummal 1892: VIII. t. ez., 
a német birodalommal 1892 : III. t. ez., Olasz- 
országgal 1892 : VI. t. ez., Svájczezal 1892: VII. 
t. ez., Szerbiával 1893 : XX. t. ez. Ezek tarifa- 
szerződések, vagyis bennük bizonyos árukra 
vámdíjak, illetve vámmentességek vagy vám- 
kedvezmények állapítvák meg, melyekben a 
legnagyobb kedvezményezési kikötések isben- 
foglaltatnak. 

A legnagyobb kedvezményt általánosságban 
biztosító szerződések, vagyis azok, melyek a 
határszéli kedvezmények kivételével mindazo- 
kat a vámmérsékléseket b'iztosítják, melyek bár- 
mely más államnak engedélyezvék, a követke- 
zők: Bulgária, az 1897: XIX. t. ez. ; Dánia, az 
1887 : XXXVI. t. ez. ; Francziaország, az 1884 : 
VI. t. ez. ; Görögország, az 1887 ; XXXVII. t. ez. ; 
Libéria köztársaság, azl866szept. 1. kötött ba- 
rátsági szerződés alapján ; N.-Britania, az 1876 : 
XLIX. és 1877 : XXVIII. t. ez, ; Németalföld, 
az 1888 : XXXVII. t. ez. ; Oroszország, az 1894: 
XXI. t. ez. ; Persia, az 1857 máj. 17. kelt szer- 
ződés alapján ; Románia, az 1894 : XIV. t. ez, ; 

Svéd- és Norvégország, az 1874: XII. és 1893 : 
XXV. t. ez. ; Törökország, az 1862 máj. 22-iki 
egyezmény; Egyptom, az 1890 :XLI. t. ez. 
alapján. Ezeken kivül Spanyolország, Portu- 
gália és az északamerikai Egyesül-Allamokkal 
szemben a legnagyobb kedvezmény szerint 
való elbánás formális vámszerzödés nélkül 
ugyan, de kölesönösen alkalmaztatik. 

A vámilleték kiszabására és beszedésére s 
a vámkezeléssel járó hivatalos cselekmények 
végzésére a kir. vámhivatalok vannak rendelve. 

A vámhivatalok, A vámhivatalok hatáskörük 
terjedelméhez képest részint fóvámhivatalok, 
részint mellékvámhivatalok, amelyek ismét I. 
és II. osztályú fövámhivatalok, illetőleg I. és 
II. osztályú mellékvámhivatalok. Mellékvám- 
hivatalok csak a vámvonalon, fővámhivatalok 
pedig ugy a határszélen, mint a vámterület 
belsejében léteznek. A predeáli vámhivatal 
a külföldön fekszik. Ott, ahol közvetetlenül a 
vámvonalon vámhivatal nincs s a V. érdeké- 
nek biztosítása szükségessé teszi, bemondó 
őrsök vannak felállítva. Ezeknek rendszerint 
nincs elvámolási hatáskörük s az árukat csu- 
pán az illetékes vámhivatalhoz utalják. 

A vámtarifában minden árunemre vonatko- 
zólag fel van tüntetve, hogy az mily fokú vám- 
hivatalnál vámkezelhető. Az osztályozásnál 
irányadóul szolgált, hogy minél magasabb vám- 
tétel alá esik az áru, vagy minél nagyobb szak* 
értelmet igényel tarifaszerü hovatartozásának 

megítélése, annál magasabb rangú vámhiva- 
talnak legyen az ára vámkezelési hatáskörébe 
utalva. Hivatalos vámraktárak rendesen csak 
a fövámhivataloknál vannak. Ha az áru be- 
mondó- vagy kisérójegygyel a fövámhivatalhoz 
érkezik és ott a raktárba felveendő, akkor az 
külsőleg megvizsgálandó, súlya kitudandó és 
legalább egy csomag vagy tartó felnyitandó, 
belsőleg megszemlélendő és az áru a raktár- 
könyvbe bevezetendő. A fél a beraktározott 
áruval a bevallás benyújtása mellett tetszése 
szerint rendelkezhetik. 

A budapesti fővámhivatal főnöke, az orszá- 
gos fővámigazgató, az egész magyar államra 
kiterjedő hatáskörrel van felruházva és köz- 
vetlenül a pénzügyministernek van aláren- 
delve. Az összes vámhivatalok — a vámmen- 
tességek s a vámhitel engedélyezésének kivé- 
telével, ami a pénzügyigazgatóságok hatás- 
körébe tartozik — szakszerű ügykezelésük 
egész terjedelmére nézve az országos fővám- 
igazgatónak vanak alárendelve (1889: XXVIII. 
t. ez. 36. §). Ebből kifolyólag a fővámigazgató 
ellenőrzi a fővámhivatalok ügykezelését. A 
jövedéki kihágások miatt megejtendő vizsgá- 
latok teljesítése, a birságok kirovása, a jöve- 
déki btő eljárás megindítása, a V.-i vádkerese- 
tek szerkesztése és benjrujtása és a rendes 
jövedéki btő eljárás megszüntetése tekinteté- 
ben a vármegyei tvhatóságok területén ^elállí- 
tott pénzügyigazgatóságokat megillető hatás- 

kört a budapesti fővámhivatalnál megindított 
jövedéki, v. pedig máshatóságok általiUetékes- 
ség szempontjából hozzá áttett V.-i keresetekre 
nézve a fóvámigazgató gyakorolja. 

Alapfogalmak, Az a határvonal, mely egy 
a vámszedés és kezelés szempontjából azonos 
zárt területet, egy más hasonló területtől elvá- 
laszt, a tengermelléken pedig a szárazföldnek 
és az említett területhez tartozó szigeteknek 
partja : a vámvonal. A vámvonalon belül fekvő 
területet vámterületnek nevezik. A vámvonal 
hosszában fekvő térség, melynek szélességét 
a helyi vonyok számbavételével, rendelet útján 
határozzák meg, és mely különös őrizet alá van 
helyezve, a határkerület. Hazánkban jelenleg 
határkerület nincs; a román-erdélyi határ men- 
tén fennállott határkerületet 1891-benmegszün- 
tették. 

Azt a vonalat, ameddig a határkerület szé- 
lessége terjed, belső vonalnak, az ezen belül 
fekvő területet pedig belső vámterületnek 
nevezik. 

A vámkülzetek kétfélék, u. m. : szabad terü- 
letek és idegen vámrendszerhez kapcsolt terü- 
letek. A szabad területek a vámterületből ki- 
hasított, a V. szempontjából külföldnek tekin- 
tendő területek, melyeken a külföldről érkező 
áruk vámfizetés nélkül elhelyezhetők. Ha innen 
az árúkat a vámterületre behozzák, azok ren- 
des vámkezelés alákerülnek. Vámterületünkön 
a tengeri kereskedelem előmozdítására két 

ily szabad terület létezik : a fiumei és a triesti 
kikötőkben az úgynevezett punto franco. Ide- 
gen vámrendszerhez kapcsolt területek : Jung- 
holz és Mittelberg osztrák községek, melyek a 
német birodalom vámterületéhez tartoznak. 

Aruk a vámszabályok értelmében mindazok 
a tárgyak, melyek beviteli vagy kiviteli vám 
vagy tilalom alá esnek. Másnemű tárgy vám- 
mentes tárgynak neveztetik. A vámvonalon át 
bevitt áruk vagy a vámterületen maradnak 
vagy pedig a vámterületen át küllőidre szállít- 
tatnak. Az első esetben beviteli áruknak, a 
második esetben átviteli áruknak, a vámterü- 
letről kiszállított tárgyak pedig kiviteli áruk- 
nak neveztetnek. Az áruk be- vagy kivitele 
csak megjelölt vámutakon eszközölhető; min- 
demnás .út mellékútnak tekintetik, melyeken 
árukat szállítani tilos. A vámvonalat metsző 
vasutak szintén vámutaknak tekintetnek. 

A vámárus becsempészésének megakadályo- 
zására fokozatosan hivatva vannak : a pénz- 
ügyőrök, a vámhivatalok és a csendőrök. 

A vámtarifa a vámáruknak tvbe iktatott 
jegyzéke, mely minden egyes árura nézve a 
vámegységnek megfelelő vámtételt tünteti fel. 
Az osztrák-magyar általánot vámtarifában a 
vámegység rendesen a métermázsa, kivétele- 
sen pedig a darabszám. Az autonóm vámtarifa 
az 1882 : XVI. t. czikkbe van iktatva, ezt módo- 
sították az 1884 : XXL, 1887 : XXV., 1891 : 
XVm. és 1899: XVI. t. czikkek. 

Azt az eljárást, melynél fogva valakinek kö- 
telességévé tétetik árukat bizonyos hivatalos 
eljárás végett változatlan állapotban valame- 
lyik hivatalból más hivatalhoz szállítani, uta- 
lásnak nevezik. Az áruk utalásának akkor van 
helye, ha a fél a végleges vámkezelést nem 
annál a vámhivatalnál kivánja teljesíttetni, 
amely elé az áru első izben kerül, vagy ha ez 
a hivatal — kisebb hatáskörrel lévén felru- 
házva — a végleges vámkezelést nem teljesít- 
heti, vagy végül, ha átviteli áruról van szó. A 
beviteli áruk utaltatnak : a hivatalos raktárba 
leendő felvételre, beviteli megvámolásra és 
külföldre való kiszállításra, tehát átvitelre. 

A vámvonal átlépése. Napfeljötte elótt és nap- 
lemente után a be- vagy kivitel megvan tiltva. 
E tilalom alól ki vannak véve : 1. azok az áruk, 
melyeket a posta szállít ; 2. a kereskedésre 
nem szánt ingóságok, melyeket utasok maguk- 
kal visznek ; 3. azok a tárgyak, melyekre nézve 
a vámszabályoktól eltérő eljárás megengedte- 
tik ; és végre 4. azok a szállítmányok, melyek 
a vámvonalat áthasító vasutakon előre bejelen- 
tett rendes forgalomban szállíttatnak tovább. 

A vámvonalon át behozott minden tárgy a 
határvámhivatal elé állítandó és arról az áru- 
bevallás azonnal benyújtandó. Az árubevallás 
hiánya miatt csak a kocsipostával behozott tár- 
gyak nem tartóztatnak fel, hanem a külde- 
mények a rendeltetési helyökhöz legközelebb 
eső fővámhivatalhoz utalandók. 

Minden árut, melynek bevitele mellékúton 
megengedve nincs, a vámvonal átlépésétől a 
vámúton egyenesen és érintetlenül a határ- 
vámhivatalhoz, V. a? az elé felállított bemondó- 
őrshöz kell szállítani. Ezt az utat félbeszakítás 
nélkül kell megtenni és a vámútról eltérni, v. az 
árut lerakni tilos. Utazók is kötelesek, még ha 
megvámolás alá eső tárgyat nem is visznek 
magukkal, a legközelebbi vámhivatalnál jelent- 
kezni, igazolási irataikat átnyújtani és podgyá- 
szaikat a vámkezelésnek alávetni. Kivétel csak 
a futárokra és a sürgős ügyben utazó katonákra 
nézve van megállapítva. 

Ha a vámvonalon bemondóórs van felállítva, 
akkor az árut a bemond«>őrs elé kell állítani. 
A bemondóőrs átveszi az árubevallást, a fuvar- 
leveleket és a rakományról szóló kimutatásokat, 
azokat lepecsételi, a küldeményt a bemondó- 
lajstromba iktatja, a bemondójegyet kiállítja 
és a küldeménynek a vámhivatalhoz való kí- 
séretét elrendeli. A kiséret elmarad, ha futár, 
vagy igazolványnyal ellátott utazó jelentkezik, 
ha ismeretes fél 5 darab baromnál többet nem 
hoz, V. a beviteli vám 10 koronát felül nem ha- 
lad és oly áruknál, melyeknél bemondójegy 
nem állítandó ki. 

Az árubevallás két példányban kiállítva nyúj- 
tandó be. A kereskedésre nem rendelt áruk 
megvámolására, ha a vám 10 K-nál többre nem 
rug, a belső vámterületen a bevallás egy pél- 
dányban nyújtandó be. Ugyanez áll vmely belső 

fóvámhivatalnál raegvámolandó oly árukra 
nézve, melyeket az utolsó vámhivatal teljesen 
megvizsgált. Szóbeli bevallás meg van engedve 
utasoknak és futároknak és mindazokra a tár- 
gyakra nézve, melyektói a beviteli vám IL oszt. 
mellékvámhivatalnál lefizethető, továbbá, ha 
20 drb marhánál nem több, más áruknál ha az 
ezekért járó vámdíj 30 K-nál többet nem tesz. 

Minden árut rendesen ama nevezet alatt és 
oly mennyiség szerint kell bevallani, mely alatt 
a vámtarifa különös tételében felsorolva van 
és nincs megengedve, hogy e helyett más ne- 
vek használtassanak. 

A vámilletékért kezeskednek a hivatalhoz 
szállított áruk. Jótáll erre az a személy, ki a 
bevallást aláirta v. szóval előadta. A jótállás 
beviteli áruknál a bevallásban megnevezett 
átvevőre száll át, mihelyt ez a bevallott árut 
átveszi, vagy a hivatalnál a bevallás hátulsó 
lapján bejelenti, hogy a bevallott tárgyat át- 
venni szándékozik. 

A hajók vámszak í ellenőrzése. Minden vizi 
jármú, mely áruval van terhelve és a vámvo- 
nalhoz egy mértföldnyi távolságra közeledik, 
kell, hogy hajónyilatkozattal ellátva legyen. A 
hajónyilatkozatban a málhák, ládák, kötegek, 
V. más tartók számainak és jegyeinek, továbbá 
az áruk mennyiségének és nemének kell fel- 
sorolva lenni. 

Ka a hajó valamelyik kikötőbe érkezik, a 
hajónyilatkozat a hivatalnak, v. a fedélzeten 

megjelenő vámtisztviselőnek, illetve pénzügy- 
őri közegeknek átnyújtandó és az árurakoraány 
24 óra alatt bevallandó. Éjjel minden ki- vagy 
berakodás meg van tiltva, sőt nappal sem sza- 
bad a vámhivatal Írásbeli engedélye nélkül 
semmiféle árut be- vagy kirakni. 

Ha a hajó a parthoz egy mértföldnyire köze- 
ledett, a pénzügyőri közegek jogosítva vannak 
a hajóra szállani, a hajónyilatkozat másolatát 
elkérni, a hajót megvizsgálni. Ha a kikötőbe 
vagy révbe a hajó beállott, vagy onnan elin- 
dult, nemkülönben folyamokon v. csatornákban 
a pénzügyőri közegek a hajón kirakodásig v. 
elindulásig tartózkodhatnak, a hajóhelyisége- 
ket, kamrákat, szekrényeket, kötegeket, cso- 
magokat és más tartókat felnyithatják és meg- 
vizsgálhatják, akár az árubevallás átadása 
előtt, akár ez után ; továbbá a hajónyílást s 
raktárakat a megvizsgálás befej eztéig naple- 
mente után bezárhatják. A hajós köteles a 
pénzügyi közegnek tartózkodhatására a hajón, 
díj nélkül, megfelelő helyiséget átengedni. 

Ha vmely hajót tengeri baleset arra kénysze- 
rít, hogy meg nem engedett kikötőben vagy csa- 
tornában oly helyen kössön ki, vagy vessen hor- 
gonyt, melyen bevitel nincs megengedve, arról 
24 óra alatt jelentés teendő. A hajótörés vagy 
más tengeri baleset folytán partra vetett áruk 
a hivatalos raktárakba szállítandók, v. őrizet 
alá helyezendők. 



Digitized 



by Google 



227 

A vámhivatali vizsgálat. A vámkezelésre kü- 
lönös engedélyek szükségesek : 

a) pénzügyi szempontból : a dohányra, sóra 
és lőporra ; 

h) egészségügyi szempontból : az elkészített 
gyégyszerárukra és a mérgekre ; 

c) közbiztonsági tekintetből : a durranó sav, 
durranó higany, durranó arany, durranó ezüst 
és a vámtarifában különösen megnevezett anya- 
gokra, továbbá fegyverekre, fegyverrészekre 
és lőszerkészletekre. 

A vámhivatali vizsgálat kétféle : külső és 
belső. A behozott valamennyi árura nézve 
végrehajtandó külső vizsgálat magában fog- 
lalja az árucsomagok és tartók vagy a málhá- 
zatlan árudarabok megszámlálását és azok je- 
gyeinek és számainak összehasonlítását, to- 
vábbá annak megállapítását, vájjon szüksé- 
ges-e hivatalos zár alkalmazása és vájjon a 
szállítóeszköznek titkos rejtekhelye nincsen-e ? 
A belső vizsgálatnál minden áruküldemény kül- 
sőleg és belsőleg tökéletesen megvizsgálandó 
és megmázsálás, megmérés vagy megszámlá- 
lás által a tárgyak mennyisége megállapítandó. 

Teljes súly (nyers-, elegy- vagy sporco-súly) 
alatt azt a súlyt értjük, amelylyel az áru el- 
csomagolt állapotban, vagyis az elhelyezésére 
és szállítás közben való biztosítására szolgáló 
borítékokkal együtt bír. A szállításhoz szükséges 
külső boríték súlyának göngysúly (tara) a neve. 
Ha a szállításra és elhelyezésre szolgáló boríték 

egy és ugyanaz (pl. a kávénál a hordó), ennek 
a borítéknak súlya a göngysúly. A tisztasúly 
(nettosúly) a teljes súlynak a göngysúly levo- 
nása után fenmaradó része. 

A vámhivatalok a behozatali árukat részint 
tiszta, részint teljes súlyuk szerint, a kiviteli és 
átviteli árukat pedig mindig teljes súlyuk sze- 
rint kezelik. 

A tárgyak neme és minősége megszemlélés 
és oly eljárás által állapítandó meg, mely két- 
ségtelenül kideríti, hogy az áru a vámtarifá- 
nak melyik tétele alá sorozandó. A vámkezelés 
csak a fél kívánságára és annak jelenlétében 
hajtható végre. 

Postaküldeményeket a postahivatal állít a 
vámhivatal elé, tekintet nélkül arra, vájjon 
helyben maradnak-e azok, vagy továbbszállít- 
tatnak. A továbbszállítandó postaküldemények 
vámkezelésénél a postahivatal köteles közben- 
járni. A rendeltetésükhelyére beérkezett posta- 
küldeményeket azonban a postahivatal csak 
a vámhivatal elé állítja. A fél azután a külde- 
ményt a vámhivataltól átveszi, igazolván ma- 
gát evégett a postahivatal értesítésével, mely 
nélkül a szállítmányt nem engedik át. 

Ha a bevallásban az áru, a vámtarifától el- 
téröleg, más elnevezés, vagy azon alfaj helyett, 
mely alá az áru tartozik, más alfaj alatt fordul 
eló, V. a mennyiség, v. tartó valótlanul adatott 
elő, a btő eljárás megindítandó ; 5o/o-nyi többlet 
vagy kevesebblet azonban büntetésmentes. 

A vám lefizetése. Ha a vámvonalon át beho- 
zott áruk vámkötelesek, az alá a vámdíj alá 
esnek, mely a vámtarifában ama tétel alatt, 
mely alá az áru tartozik, kiszabatott. A vámdíj 
lefizetése tehát oly feltétel, melynek teljesítése 
nélkül a behozott vámköteles áruk a forga- 
lomba át nem adhatók és el nem fogyaszt- 
hatók. A vámdíj, mielőtt az áru szabad rendel- 
kezésre bocsáttatik, aranypénzzel fizetendő. 

Vámtarifánkban az áruk egyes csoporiiokba 
foglalvák oly módon, hogy az egyes árucsopor- 
tokon belül az egyes tételek akként sorakoz- 
nak, hogy előbb a nyersanyagok^ azután a fél- 
gyártmányok, végül a kész áruk következnek 
és ehhez képest a vám is emelkedik. 

Ahol a vámtarifa egyenesen mást nem ha- 
tároz, a fogyasztási adó alá vetett tárgyak 
után még az állami és községi belső fogyasz- 
tási adókat is le kell fizetni. 

A vámtarifa két részre oszlik : az első rész 
50 csoportban a behozatali tarifát, a második 
rész pedig a kiviteli tarifát foglalja magában. 
A kiviteli tarifa csak egy tételből áll : a papír- 
gyártásra alkalmas rongyok és hulladékok té- 
teléből, kiviteli vámot tehát csak ezekért kell 
fizetni. Az átviteli yámokat 1862-ben eltörölték. 

A szerződéses államokból behozott sok áru- 
^em az illető államokkal kötött keresk. szer- 
ződések alapján csekélyebb vámdíj alá esik, 
mint amennyi az általános vámtarifa szerint 
ezekért fizetendő volna ; és sok áru, amelyek 

az általános tarifában vámiflal vannak meg- 
terhelve, a szerződéses államokkal szemben 
vámmentességet élvez. Az általános vámtarifa 
a szerződéses vámtételeket és vámmentessé- 
geket is feltünteti. 

A szerződés szerint valamely külállamnak 
föltétlenül engedélyezett vámmérséklések és 
vámmentességek mindazoknak az államoknak 
áruira is alkalmazást nyernek, amelyek ré- 
szére a velők kötött szerződés a legtöbb ked- 
vezményben részesülő államokkal hasonló el- 
bánást biztosított. Azonban az olyan kedvez- 
mények, amelyeket Ausztria és Magyarország 
csak a határszéli forgalom könnyítésére enge- 
délyeztek valamely államnak, valamint azok a 
vámkedvezmények vagy vámmentességek is, 
amelyek csak bizonyos határvonalakra nézve 
vagy bizonyos országrészek lakosai számára 
vannak engedélyezve, azokra a külföldi álla- 
mokra ki nem terjednek, amelyek részére ily 
kedvezmények egyenesen nincsenek kikötve. 

Az olyan államokból érkező áruk, amelyek 
az osztrák és magyar hajókat, v. az osztrák- 
magyar származású árukat kedvezőtlenebb 
bánásmódban részesítik, mint más államok ha- 
jóit vagy áruit, a behozatalnál a vámtarifában 
megállapított vámon felül még ennek 30«/o-át 
tevő pótlék- és ha az áruk a tarifa szerint vám- 
mentesek, azoknak keresk. értéke szerint ren- 
deleti úton megállapított 15o/o-os specifikus 
vám alá esnek. 

A vámtarifában felsorolt vámokon, enge- 
délyilletékeken és fogyasztási adókon kivül a 
vámkezelés alkalmával még a következő mel- 
lékilletékek fizetendők: 1. mérlegpénz; 2. pe- 
esétdíj; 3. sodronyzsinegdíj; 4. jegypénz és 
5. a raktárdíj. 

A vámmentességek. A vámmentes tárgyak ré- 
szint föltétlenül, részint csak feltételesen vám- 
mentesek. Feltétlenül vámmentesek azok, 
amelyek a vámtarifában « vámmentesek)) gya- 
nánt vannak megjelölve (pl. a 32. tarifaszám 
alatt a friss főzelék és gyümölcs ; a 60. tétel- 
szám alatt a nyers bőrök). Feltételesen vám- 
mentes tárgyak azok, amelyek csak bizonyos 
személyek részére, vagy bizonyos czélra a 
meghatározott elővigyázati szabályok és fel- 
tételek megtartásával vannak a behozatali 
vámdíj alul fölmentve. A föltételesen mente- 
sek közé számítandók azok az áruk is, amelyek 
csak akkor élveznek vámmentességet, ha szer- 
ződéses államból érkeznek az osztrák-magyar 
vámterületre. 

Feltételes vámmentességek és vámkedvez- 
mények : 

I. A behozatali vámdíj alól mentesek : 

1. Az ő Felsége közvetetlen használatára 
rendelt tárgyak. 

2. Azok a tárgyak, amelyek a cs. és kir. ud- 
varnál megbízott diplomatiai személyek köz- 
vetetlen használatára vannak rendelve. 

3. Dohánylevelek a kincstári gyárak szá- 

mára, továbbá konyhasó, lőpor és dohánygyárt- 
mányok a kincstári raktárak számára. 

4. Katonai készletek, u. m. katonai ruhák, 
fegyverzeti darabok, fegyverek, lőszer, tábori 
szerek stb. 

5. A külföldről a vámterületre bevándorlók 
holmija, valamint azoknak gépei és géprészei, 
gyári eszközei és szerszámai, amennyiben' a 
bevándorlók saját használatára valók, viszo- 
nyaiknak megfelelnek s a folytonos használat 
nyomait magukon viselik, feltéve, hogy a fél 
a bevándolást az illetékes hatóság bizonyítvá- 
nyával igazolja. 

6. A kiházasítási tárgyak oly személy ek szá- 
mára, akik házasságuk következtében a vám- 
területre költöznek, ha az illetékes községi 
elöljáróság bizonyítja, hogy ezek a tárgyak a 
beköltözők viszonyainak megfelelnek. 

7. Örökölt tárgyak, ha az örökös magánhasz- 
nálatára valók. 

8. Az oly művészeti, tudományos és ipari 
tárgyak, amelyek nyilvános, tudományos és 
művészeti intézetek gyűjteményei számára 
valók, továbbá a külföldön tartózkodó osztrák 
és magyar művészek művei. 

9. Anatómiai készítmények, csontvázak és 
holttetemek. 

10. Régiségi tárgyak, ha gyűjtésen kivül 
más czélra nem alkalmasak. 

11. Törvényszéki tárgyalások tárgyai, név- 

szerint bizonyítékok, vagy jogtalanul elvett 
tárgyak. 

12. Adományozott rendjelek és kiállítási 
érmek. 

II. Vámmentesek továbbá: 

1. Az utazók holmija, u. m. : fehérnemű, ru- 
házat, ágynemű, utazási eszközök, arany- és 
ezüstnemüek és drágaságok, a kézművesek 
szerszámai, a művészek eszközei, mű- és hang- 
szerei, a fuvarosok és hajósok ruhái és fehér- 
neműi, könyvek, élelmi szerek, gyógyszerek 
utazás közben való használata, legfeljebb 35 
gramm pipadohány v. 10 darab szivar, ameny- 
nyiben ezek a tárgyak csupán az utazó saját 
használatára valók és minőségűkre, valamint 
mennyiségűkre nézve az utazó szükségletei- 
nek, állásának és egyéb viszonyainak megfelel- 
nek. A vámhivatalnoknak jogában áll az utazó 
állása, foglalkozása és egyéb viszonyai felól az 
útlevelekből vagy igazolványokból tájékozást 
szerezni. 

2. Fuvarozási eszközök, u. m. : az utazók ko- 
csijai, személy- és áruszállító-kocsik, szánok és 
taligák, teherkosarak, puttonyok és egyéb te- 
herhordó készülékek, maguk az igás és teher- 
hordó állatok és hajók. 

3. A menő és jövő hajók elesége. 

4. Mustralapok és mustrák. 

5. A megvámolandó áru borítékai, tartói v. 
edényei, kivévén : a) ha azok a göngysúlyról 
szóló határozatok szerint magához az áruhoz 

számíttatnak ; b) ha vmely áru oly borítékban 
s edényekben fordul eló, amelyekben azt alak- 
jánál és minőségénél fogva nem szokás szállí- 
tani, s amelyekre nagyobb vámdíj van szabva, 
mint magára az árura. 

6. Vámmentesek mindazok az árúk, ame- 
lyeknek súlya 25 grammnál csekélyebb, vagy 
amelyek után a beszedendő vámdíj 4 fillérnél 
kevesebb. 

7. A hivatalos raktárakban teljesen megrom- 
lott áruk is vámmentesek. 

8. Használatban volt oly jegyes zsákok, 
szürke csomagoló vászonból, v. jutából, ame- 
lyek gabonával való megtöltés végett hozatnak 
be és két hó lefolyása alatt ismét megtöltve 
kivitetnek. 

9. A vámterületen készített olyan arany- és 
ezüstáruk, amelyek a bizonytalan eladásra ki- 
vitt árukra nézve előirt előjegyzési eljárás nél- 
kül kivitetvén, a vámterületre ismét behozat- 
nak, akkor kezelhetők vámmentesen, ha az 
iparos névjegyével v. gyárjelével, a hivatalos 
fémjellel s a fémjelző hivatal hivatalos jegyé- 
vel el vannak látva. 

III. A behozatali vámdíj alól mentesek 
továbbá : 

1. Az osztrák-magyar vámterület tenger- 
partján készülő tengeri hajók építésére és fel- 
szerelésére szükséges tárgyak. 

2. Az olyan árúk és tárgyak, amelyeket ki- 
készítés, feldolgozás V. kijavítás végett hoznak 

be, oly feltétel alatt, hogy a kikészített, meg- 
munkált V. kijavított áruk és tárgyak újabb 
kivitele a pénzügyi hatóság által előre meg- 
határozott idő alatt történjék s hogy a behozott 
és ismét kivitt áruk azonossága biztosítható 
legyen. 

3. Az olyan áruk, amelyek a vámterületről 
külföldi vásárokra, v. bizonytalan eladásra ki- 
vitetnek és eladatlanul visszahozatnak. 

IV. A határszéli kerületben — és pedig kü- 
lönös engedély nélkül — vámmentesek : 

1. A vámhatár által átszelt földbirtokok gaz- 
dasági forgalmában az ezen birtokhoz tartozó 
gazdasági állatok és gazdasági eszközök, to- 
vábbá a vetőmag, valamint az ezen birtokokon 
előállított földmívelési s állattenyésztési ter- 
mékek. 

2. A határon át legeltetésre v. munkára be- 
jövő, ill. visszajövő állatok, vmint a legeltetés 
ideje alatt nyert termékek, u.m. : sajt, vaj s az 
időközben megszaporodott állatok is. 

A vámhitel, A behozatali vámdíjat rendsze- 
rint azonnal a vámeljárás befejezése után, 
vagyis közvetetlenül az előtt az időpont előtt 
kell lefizetni, amelyben a vámhivatal a vám- 
köteles árunak a hivatalos helyről, vagy hi- 
vatalos raktárból szabad rendelkezésre leendő 
elszállíthatását megengedi. Azonban azoknak 
a kereskedőknek és vállalkozóknak, akik na- 
gyobb árumennyiségeket szoktak külföldről 
behozni, az erre feljogosított pénzügyi ható- 

ságok vámhitelt engedélyezhetnek. A hitel 
csak a behozatali vámdíjakra, engedélyi ille- 
tékekre s az általános fogyasztási adópótlé- 
kokra terjed ki. Ki vannak zárva belőle a ki- 
viteli vámdíjak, mellékilletékek s azok a fo- 
gyasztási adók, amelyek a zárt városokba való 
behozatal alkalmával fizetendők. 

A pénzügyi hatóság a kamat nélküli hitelt 3 
vagy 6 hóra oly módon engedélyezi, hogy az 
egy hónap folyamán behozott áruk után járó 
vámösszeg az átvétel napját követő hónaptól 
számítandó harmadik, ill. hatodik hónap végén 
fizetendő. 

Kiviteli áruk. A kivitelre rendelt áruk a ha- 
társzéli vámhivatalhoz szállítandók és ott be- 
vallandók. Ez azonban egy belső vámhivatalnál 
is eszközölhető és ily esetben a határszéli vám- 
hivatal elé állítás alól felmentvék mindazok a 
tárgyak, melyek kiviteli vám alá nem esnek és 
melyeknek kivitelét bebizonyítani nem szüksé- 
ges. A kiviteli árukra a beviteli tárgyakra nézve 
fennálló szabályok alkalmazandók. 

Irodalom. A pénzügyi jogi tankönyveken kivül : 
Turóczy A.: Határvámtörvények és szabályok, 
1896; Könií? T. : Határ vám jövedék, Közgazdasági 
Lexikon, I. köt. 807. s köv. lap. 

AZ ÖNKORMÁNYZAT ADÓTERHE 
MAGYARORSZÁGON. 

I. Egy évtized óta benne vagyunk a milliár- 
dos állami háztartásban. Ezer millió koronás 
állami költségvetésünk azonban korántsem tün- 
teti fel az összes közterheket. Az állam alá tar- 
tozó közjogi testületek háztartásának költségeit 
is figyelembe kell vennünk, ha a magyar nép 
adóterheit és adózóképességét akarjuk mérle- 
gelni. S ekkor még mindig tekinteten kivül 
hagytuk a némely helyen magas, de mindenütt 
aránytalan egyházi adókat. Az önkormányzati 
szervek költségeit annál kevésbbé hagyhatjuk 
számításon kivül, mert ezek napjainkban igen 
jelentékenyek és az általános emberi haladás- 
sal lépést tartva, következetesen és szükségkép 
növekednek. 

Vigasztalásul szolgálhat, hogy az önkormány- 
zati költségek fokozatosan emelkedő irányza- 
tában együtt tartunk a vezető államokkal: 
Németországgal, Angliával, Francziaországgal 
és az északamerikai Unióval. 

Míg azonban a külföldön az önkormányzati 
körök adóztatásának termékeny tudományos 

irodalma fejlődött ki, addig hazánkban a helyi 
adóztatás kérdéseit — Hegedűs Sándor, Ruffy 
Pál, Földes Béla és Kmefy Károlyon kiviil, 
akiknek megbizható hazai adatok alig állottak 
rendelkezésökre — mindeddig nem tették ko- 
moly tanulmány tárgyává, holott ezek szabá- 
lyozását ugy a községi és törvényhatósági adók 
összegének absolut nagysága, mint a sok helyütt 
immár elviselhetetlen terhek és a megterhel- 
tetésnek egymástól szertelenül elütó foka, sür- 
getóleg követelik. 

Az elsó hatalmas lépés az 1904. év végén 
ebben az irányban is megtörtént. Kézzelfog- 
ható jele az a nagy negyedrétalaku, 1833 ol- 
dalra terjedő könyv, mely Lukács László ^énz- 
ügyminiszterrendeletéreelkészítve,enapokban 
adatott át a nyilvánosságnak. Czíme : «Magy ar- 
országon az állami egyenes adók alapján kive- 
tett vármegyei és községi adók statisztikája. » 
A könyvóriás mindössze 19 sor irás és azután 
csupa szám. Rengeteg számtömege azonban 
igen érdekes dolgokat beszél, ha megszólal- 
tatjuk. Megszólaltatom, de előzetesen is a szives 
olvasó elnézését kell kérnem, ha a számadatok 
elkerülhetetlen felsorolásával visszaélek türel- 
mével. Ezzel csak a nagy munkának külön, 
egyénenkinti tanulmányozását kivánom nélkü- 
lözhető vé tenni. 

II. Községeink és városaink adójztatási jog- 
köre nem egyenlő. Ha az önkormányzati kiadá- 
sok a község törzsvagyonának jövedelméből 

nem fedezhetők, a kis- és nagyközség csupán 
az egyenes állami adók pótlékolására van 
utalva. Az állam részére kimunkált adóalapo- 
kat kénytelen elfogadni és igy a kis- és nagy- 
községekben a községi adó feltétlenül az állami 
adók kereteibe illeszkedik. Önálló községi adót 
nem hozhat be. Ezt a jogot tveink csak a ren- 
dezett tanácsú és a tvhatósági joggal felru- 
házott városoknak adják meg, melyek ezen 
kivül még közvetett államadókra is vethetnek 
pótadót s jövedelmeik szaporítása végett a 
városban s annak területén illetékeket, hely- 
pénzeket és vámokat is szedhetnek. 

Jelentős reformokat tartalmaz a községi ház- 
tartás szempontjából az 1899 : VI. t ez., mely- 
nek hatályát az 1901 : XVIII. t. ez. az 1904. év 
végéig meghosszabbította. Ez a tvhozási actio, 
— miként Ruffy írja — « kifejezi azt a magas 
feladatot és kötelezettséget, melylyel az állam 
a községi háztartásnak nemcsak ellenőrzése, 
de fejlesztése iránt is tartozik, mert a polgárok 
teherviselése és annak arányai, állami érdeke- 
ket érintenek és az önkormányzati, valamint 
átruházott állami feladatok teljesíthetése a köz- 
ségek pénzügyi helyzetének állami szempont- 
ból is fontos fejlődésétől függ.»i) 

Az 1899 : VI. t. ez. értelmében — melynek 
hatálya még ez évben meghosszabbítandó 
lesz — a kormány községeknek is megadhatja 
azt a jogot, hogy az állami adók tárgyául szol- 
gáló hatféle fogyasztási czikk (bor, hús, czukor, 

sör, szesz és ásványolaj) közül a bor, hús és 
szesz fogyasztása vagy bevitele után, saját 
háztartásuk szükségleteinek fedezésére, az 
állami adók alapján a tvben meghatározott 
legmagasabb százalékokon belül, pótlékokat 
szedhessenek. 

Mindezeknek az önálló községi adóknak, ille- 
tékeknek, helypénzeknek és vámoknak, nem- 
különben a fogyasztási adópótlékoknak össze- 
geiről statisztikai adatokkal nem rendelkezem 
s igy az önkormányzat adóterheit vizsgálva, 
tulajdonképen csak az állami egyenes adók 
alapján kivetett községi pótadókról, a tvható- 
sági városok házi adójáról és a vármegyei pót- 
adókról értekezhetem részletesebben. 

A pénzügyminister által most közzétett mun- 
kálat szerint az állami egyenes adók után az 
1898. évben 21-5 millió forint községi adót ve- 
tettek ki, 1899-ben 22*8 milliót. Meg kell je- 
gyeznem, hogy ebben az összegben Budapest 
községi adója nem szerepel s ez az egész 
könyvből érezhetően hiányzik, az előszó felvi- 
lágosítása szerint azért, mert «az 1886 : XXI. 
t. ez. 14. §-a Budapestre nem vonatkozik.)) A kép 
teljessége kedvéért tehát fölemlítem, hogy 
Budapesten az egyenesadók után kivetett köz- 
ségi adó 6*8 millió K. Az egyenes adók alapján 
kivetett községi adók főösszege tehát, Budapest 
beszámításával, 52*4 miUió K. 

Ennek a főösszegnek ismerete igen fontos, 
mert — egyebektől e pillanatban eltekintve — 

ha az önkormányzati adóztatás elkerülhetetlen 
reformjánál, az elmélet mai követelményének 
megfelelöleg, egyes állami hozadékadóinkat 
porosz mintára egészben, vagy franczia min- 
tára részben a községeknek átengedni volnánk 
kénytelenek, — amit pedig részemről csak idő 
kérdésének tarthatok, mert a poroszországi 
siker buzgó apostola ennek a rendszernek, — 
minden combinatio előfeltételeként az önkor- 
mányzati szükséglet nagyságát kell tisztán 
látnunk. 

■ Első rendszeres községi pótadóstatisztikánk 
(c'A községek háztartása és pótadójuk») adatai 
szerint, az 1881. évben egész Magyarországon 
a községi pótadó együttes összege még csak 
21*1 millió K-t tett ki. A községi pótadó abso- 
lut összege tehát tizennyolcz évalatt 31*3 millió 
K-val, azaz 147*8o/o-kal növekedett. Ez a szé- 
dületes emelkedés egyik jele annak a nagy át- 
alakulásnak, amelyen hazánk a legutóbbi év- 
tizedekben átment. A modern állam berendezé- 
sének elkerülhetetlen költségei ezek. Az álta- 
lános emberi közszükségletek kielégítése, a 
közügyek gondosabb ellátása, elvégzése, mind- 
inkább nagyobb és nagyobb anyagi hozzájáru- 
lást kivan az illető közjogi testület tagjaitól. 
Újabb időben a község még fokozottabb mér- 
tékben, mint az állam. Különben is — miként 
Földes Béla találóan mondj a^) — «a községi 
kötelék erősebb volta, a haszonnak közvetle- 
nebb felismerése, sok esetben a helyi szük- 

ségletekkel szemben az áldozatkészséget is fo- 
kozni fogj a. » 

Hogy a mostani 52*4 millió K községi pót- 
adónak relatív magasságára következtetést 
vonhassunk, fölemlítem, hogy Angliában az ön- 
kormányzati adók — melyek azonban ott az 
állami adóktól egészen függetlenek — 794 
millió K-t, Franeziaországban a községi pót- 
adók 185*2, Olaszországban 126-3, Ausztriában 
pedig 58*5 millió K-t értek el.^) Ennek az össze- 
hasonlításnakértékét korántsem becsülöm túl, 
mert a párhuzam megvonása a községi adóz-' 
tatásnak különböző rendszerei mellett egyene- 
sen lehetetlen. 

A községi pótadónak fejenkénti átlagos terhe 
Magyarországon 3 K 40 fill. Míg 1881-ben csak 
1 K 54 fill. volt.4) Ebből is kitűnik a rohamos 
emelkedés fejlődési tve. 

III. A vármegyei pótadók Magyarországon 
az 1898. évben 2*9, az 1899. évben kerek 3 
millió K-ra rúgtak. Az emelkedés csekélynek 
látszik, mindössze százezer K. Nem szabad 
azonban figyelmen kivül hagynunk, hogy a be- 
tegápolási pótadó előbb megyei pótadó volt s 
az 1898: XXI. t. ez. alapján éppen 1899. január 
1-től kezdve lett országos pótadóvá. Mig tehát 
az 1898. évi 29 millióban a betegápolás költ- 
ségeinek fedezésére szedett összegek is ben- 
foglaltatnak, sőt annak túlnyomó részét adják, 
addig az 1899. évi megyei pótadó a betegápo- 
lási pótlékok nélkül éri el a három milliót. így 

tekintve a két számot, az emelkedés már szer- 
fölött nagy. A kivetés alapjául vett állami adók 
összege azonban a jelzett két évben szintén 
növekedett. Ennek a következménye azután az, 
hogy a vármegyei pótadó országos átlagban 
1898-ban 80/0, 1899-ben pedig 2-6o/o volt. 

Ha tekintetbe vesszük, hogy a megyei adó 
Bajorországban 29*4o/o, Franeziaországban pe- 
dig átlagban véve épp oly nagy, mint az igen 
jelentékeny községi pótadó, melynek átlaga 
56o/o, ugy ami megyei pótadónkat a külföldiek- 
hez mérten igen csekélynek fogjuk tartani. 
Nem szabad azonban szem elöl tévesztenünk, 
hogy a mi vármegyéink adóztatási joga szűk 
körre van szorítva — a megyei pótadó 3, illetve 
50/0-ot meg nem haladhat — azért, mert ön- 
kormányzatánakköltségeit nagyrészt az állam 
viseli. 

Ennek okát történeti, alapon érdekesen vilá- ' 
gította me^ Lechner Ágoston, «Ez a helyzet 
— Írja Lechner — az osztrák pro visorium alatt 
állott eló. 1861-ben ugyanis a megyék vissza- 
állíttattak, de midőn az alkotmányt nem állítot- 
ták teljesen vissza, a megyei tisztviselők töme- 
gesen leköszöntek s a kormány kénytelen volt 
hivatalnokokat kinevezni, kik névleg megyei 
hivatalnokok voltak ugyan, de fizetésüket és a 
megyei közigazgatás költségeit az állampénz- 
tárból nyerték, mikor azután a megyék alkot- 
mányosan visszaállíttattak, a költségvetés e 
módja fenmaradt sfentartandónakis bizonyult, 

mert különben a megye lakosságára vetendő 
adók elviselhetetlenek lettek volna.^) 

A megyéknek adott állami segély összege 
ma már 16*4 millió K. 

A községi és törvényhatósági önkormányzat 
egyenes adóterhe együttesen 55*4 millió K ; a 
fejenkinti adóterhe 3 K 31 fill. Ennyi községi 
és törvényhatósági pótadó esik Magyarországon 
a polgári népesség minden egyes tagjára, tehát 
a nőkre és a gyermekekre is. Hivebb képet 
nyerünk a megterhelés nagyságáról, ha az ön- 
kormányzati egyenes adópótlékok összegét 
csupán az adófizető alanyok között osztjuk szét. 
E számítás szerint^) a fejenkénti adóteher már 
17 K 87 mi. 

Ezek után vessünk egy pillantást törvény- 
hatósági joggal felruházott városaink önkor- 
mányzati adóterheire is. 

A törvényhatósági joggal felruházott váro- 
sok házi adójuk százalékos nagysága szerint 
igy sorakoznak egymás után (1899. évi adatok) : 
Kecskemét vezet, ahol csak 15o/o a pótadó ; az- 
után Pozsony, Selmecz- ésBélabánya,valamint 
Temesvár következnek, mindegyik 30o/o-kal ; 
Nagyvárad 37o/o ; azután Debreczen követke- 
zik, ahol pedig évtizedekig nem volt pótadó, 
már38-5o/o-kal; Szabadka 39o/o ; Kassa 41 o/o; 
Pécs 420/o-ot szed a földadó után, 47o/o-ot pedig 
a többi adónem után ; Arad és a kincsekben 
immár megfogyatkozott Kolozsvár 49o/o; az 
állami adónak éppen felét kell fizetni törvény- 

hatósági házi adó fejében: Marosvásárhelyt, 
Szegeden és Zomborban, ezekben a városokban 
a kivetési kulcs tehát 50ö/o, Baja53«/o, Székes- 
fehérvár 550/0, Győr 58o/o, Sopron 65o/o, Hód- 
mezővásárhely 670/0:; végül a legmagasabb 
pótadóval bezárják a sort : Újvidék 70o/o, Ver- 
secz 740/0, Komárom 85o/o, Szatmárnémeti 880/0 
és Pancsova 90o/o.7) 

Hat év alatt a legrohamosabban emelkedett 
a pótadó : Debreczenben 38*5o/o-kal Marosvá- 
sárhelyt 430/o-kal és Panesován 50o/o-kal. 

Különöseri meglepő ez az emelkedés Debre- 
czenben, ahol pedig még ma is igen nagy a 
községi törzsvagyon. A nagy franczia forrada- 
lom nemzetgyűlése kimondta, hogy a községi 
földeket a község lakosai közt fejenkint ki kell 
osztani. Ha ezt a közvagyont megszüntető hatá- 
rozatot ma Debreczenben végrehajtanák, még 
most is egy holdon felül kapna községi földet 
Debreczen nyolczvanezer lakosának minden 
egyes tagja. 

De legyen szabad egy kissé a részletekbe is 
hatolnom. 

IV. A községi adó százalékokban kifejezve 
— a munkálat szerint — az állami adónak 
29-90/o-át tette 1898-ban és30-4o/o-át 1899-ben. 
Ha tehát fölteszszük, ami valószinünek is lát- 
szik, hogy ez az egy évi 0*5o o-os emelkedés 
országos átlagban a természetes növekedés 
jellegével bir,«) ugy jelenleg az 1904. évben a 
községi pótadó átlagos százaléka 33, ami any- 

nyit jelent, hogy átlagosan az állami adónak 
egyharmadát kell Magyarországon községi ^6t- 
adó ezímén fizetni. 

Ez az átlagos eredmény — a külfölddel 
szembeállítva — határozottan megnyugtató, 
különösen akkor, ha tekintetbe vesszük, hogy 
hazánkban a községek nem csekély költséget 
okozó állami feladatokat is végeznek, melyek 
közül talán elég csupán az állami adók kiveté- 
sére és ezek behajtására utalnom. 

Viszont tény az is, hogy az állam újabban 
mindinkább több terhet vállal magára az ön- 
kormányzat költségeiből. A vármegyéknek 
nyújtott segélyezésre már utaltam. Fölemlítem 
még a községi és a körjegyzők illetményeinek 
szabályozására adott 2*3 millió K segélyt. Nem 
mellőzhetem végül teljes hallgatással, hogy a 
városok és községek az állami italmérési jöve- 
dékbölis — éppúgy, mint Belgiumban — része- 
sednek, még pedig évenkiut 4 millió koronával. 

Ha a községek közigazgatási minősége sze- 
rint kutatjuk a községi megterheltetés százalé- 
kos arányát, ugy találjuk, hogy (az 1899. évi 
adatok szerint) a községi pótadó az állami adó- 
nak kis- és nagyközségekben 277, rendezett 
tanácsú városokban 35, atvhatósági joggal fel- 
ruházott városokban pedig 48'5o/o-át teszi. Mi- 
nél nagyobb közigazgatási minősül tséggel, 
ill. tágabb önkormányzattal bir tehát a község, 
az általános szabály szerint átlagban annál 
nagyobb pótadót is kénytelen lakosaira és bir- 

tokosaira kivetni. E szabály alól kivétel Buda- 
pest, amennyiben a magyar székes-fővárosban 
a községi pótadó az állami egyenes adóknak 
csak 25«/o-ában van régtói fogva megállapítva. 

Nem hagyhatjuk azonban figyelmen kivül, 
hogy Budapesten ennek ellenében nagyok az 
önálló alapon kivetett községi egyenes adók és 
a fogyasztási adók után szedett pótadók. így a 
házbérkrajczár czímén szedett önálló községi 
adó egymagában 3*6 millió koronát hoz. 

Az önkormányzat százalékokban kifejezett 
adóterhének vizsgálatánál abban a helyzetben 
vagyunk, hogy összehasonlításokat tehetünk 
a tiz éves múlttal. Wekerle Sándor dr. ugyanis, 
azújabb magyar történelem ekimagasló alakja, 
felismerve a helyhatósági szolgáltatások re- 
formjának szükségességét, az 1890. évi önkor- 
mányzati kiadásokról statisztikai kimutatáso- 
kat állíttatott egybe.") A most megjelent nagy 
pótadóstatisztikának és az 1893-ban közzétett 
kimutatásoknak adatai csak kis részben állít- 
hatók egymással szembe, mert különböző ala- 
pokon nyugosznak. A helyzet összemérése azon- 
ban több érdekes adatnál egész pontossággal 
kivehető. 

így a községi pótadó az állami adónak átla- 
gosan következő százalékait tette : 

1890-ben 1899-ben 

kis- és nagyközségekben SO^/^ 27*7«/o 

a rendezett tanácsú városokban 25Vo 350o/ü 
a tvhat. joggal felr. városokban 38<*/o -^S'óV^, 

Mig tehát a kis- és nagyközség önkormány- 
zati adóterhe az állami adók természetes növe- 
kedésével mintegy lépést tartott, sót ettől még 
2*3o/o-kal el is maradt, addig a rendezett taná- 
csú városokban az önkormányzati adók növe- 
kedése az állami adók fejlődését lO^/o-kal, 
a tvhatósági joggal felruházott városokban 
pedig;10^'2^'o-kal túlhaladta. Hazánkban is ész- 
lelhető tehát az a folyamat, amely acontinens 
vezető államait az újabb évtizedekben átjárja, 
hogy az önkormányzati költségek jobban emel- 
kednek, mint az állami terhek. Jellegzetesen 
erős ez az áramlat Francziaországban, ahol 
félszázad alatt az állami egyenes adók 40<>/o-kal, 
a községi pótadók pedig 430o/o-kal szaporod- 
tak.io) A községi adóknak ez a rohamosan fej- 
lődő irányzata teszi érthetővé Walkernék azt 
a jövőbe tekintő javaslatát, hogy a mai állapot 
fordítottjaként: az állami adó szedessék pótlék 
alakjában a községi adó után. 

V. Ha a községi pótadó országos átlagaitele- 
meire bontjuk széjjel, megdöbbentő eredmé- 
nyekre jutunk. A községi adók kivetési kulcsa 
ugyanis hazánkban — 572o/o között mozog. 
Ez azt jelenti, hogy mig van Magyarországon 
oly boldog község, ahol községi pótadót egy- 
általán nem kell fizetni, addig van oly sajná- 
latra méltó község is, ahol a községi adó az 
állami adót csaknem hatszorosan felülmúlja. 

Nincs szükség községi pótadó kivetésére, 
mert a kiadások a község törzsvagyonának 

bevételeiből nyeraek fedezetet: 12V2ezer kis- 
és nagyközség közül 936 községben, 105 ren- 
dezett tanácsú város közül pedig 20-ban ; mig 
a tvhatósági joggal felruházott mind a 26 vá- 
rosban községi pótadót is kell fizetni. Egy év- 
tizeddel előbb még 1139 községben és város- 
ban nem vetettek ki községi pótadót, most már 
csak 956-ban nem. Ismét egy adat, mely bizo- 
nyítja, hogy az önkormányzati terhek általános 
növekedése : fejlődési törvény. 

A községi pótadót nem ismerő irigylendő 
községek között a legboldogabb: Meczenzéf, 
a magyar Eldorádó, ahol a községi képviselő- 
testület — emlékezetem szerint — több évben 
hozott oly határozatot, hogy nemcsak községi 
pótadót nem vet ki, hanem még ezen felül a 
községi törzsvagyon jövedelméből fedezi lako- 
sainak állami adóit is. 

Az a szerencsétlen község pedig, amely 
572»/o-os pótadót kénytelen kivetni. Árva vár- 
megyében fekszik,!!) Kralován a neve. Ez a tót 
községecske ott hazánk északi részén, félezer 
lakosságának adófizető tagjaira, akik keserve- 
sen művelik meg bizonyára a legalsó, tehát a 
nyolczadik minőségi osztályba sorozott, zabot 
és burgonyát is alig termő földecskéiket, köz- 
igazgatási költségei nekfedezhetésére 572o/o-os 
pótadót kényszerül kivetni. Kralován I Ez a két- 
szeresen árva község igy lesz fogalommá, 
a községi pótadóztatás korlátozatlanságának 
és rendezetlenségének tiltakozó fogalmává. 

Hegedűs Sándor Az önkormányzat és pénz- 
ügye czímü, 1877-ben irott értékes tanulmá- 
nyában nagynak jelzi községi pótadóink terén 
az aránytalanságot, «mert 0— 72o/o-ra is megy 
a pótlék)) és unicum gyanánt említi fel a 
1440/o-os pótadót, de óvatosan hozzáteszi, hogy 
erról hiteles kimutatással még nem birunk.12) 
S noha Hegedűs Sándor éles szemmel már ak- 
kor megjósolta a községi és megyei terhek 
bekövetkező szaporodását,i3) de talán még sem 
hitte, hogy aközel jövó ennyire igazat ad neki ; 
('hitelesen kimutatott)) 572o/o-os pótadóra pe- 
dig aligha gondolhatott. 

Gyönge vigasztalás, hogy a külföldön is 
találunk községeket, melyekben a községi pót- 
adó az állami adót többszörösen felülmúlva, a 
községi élet fejlődését megakasztja. 

így Francziaországban, ahol azonban az 
önkormányzati pénzügyek reformja szintén 
égetően szükséges és rövid időn belül napi- 
rendre is kerül, 36,175 község közül a községi 
pótadó 4905 községben haladja túl az állami 
adókat.i*) 

Poroszországban a községi adóztatás reform- 
ját közvetlenül megelőzőleg, az 1892. évben 
az arensbergi kerület egyes községeiben a jö- 
vedelmi adóra kivetett községi pótadó elvétve 
300-on felül egész 400o^/o-ig emelkedett. i'^^) En- 
nek a tarthatatlan állapotnak útját vágta a po- 
rosz tvhozás az 1893. évi jul. 14-én kelt tvnyel. 

A községi pótadónak már a szertelenség be 

tévedő legmagasabb százalékaival azonban 
Ausztriában találkozunk. Habár átlagban a szá- 
zalékos pótlék nem is nagy, — a földadónál 
82-6o/o, a házbéradónál 22-4«/o, a házosztály- 
adónál 33-50/0, a kereseti adónál 28-5o/o^6) _ 
két községben mégis 900— lOOOo/o-ig szökken 
fel.i7) 

Ne csodálkozzunk azon, hogy Ausztria, amely 
állam 1898-ig, a modern törvények életbelép- 
téig, a lehetetlenül magas adókulcsok hazája 
volt, a községi pótadóztatás terén is ily kép- 
telen helyzeteket teremtett. Sőt az absolut 
uralom örökségeként egyenesen Ausztria cse- 
lekvő befolyásának kell betudnunk a mai ma- 
gyarországi állapotokat is a községi pótadóz- 
tatás terén. 

VI. A községi pótadóból fedezendő kiadáso- 
kat a községekről szóló tvünk (1886: XXII. 
t. ez.) az érdekeltség alapján három csoportba 
sorozza. Az első csoportba tartoznak a község 
minden tagját egyenlően érdeklő közigazgatási 
költségek, melyek a lajstromos kivetésen 
nyugvó összes állami egyenes adók után vet- 
tetnek ki. A községhez közigazgatásilag csatolt 
puszták (praedialis birtokok), illetőleg havasok 
és a rendszeres gazdasági terv szerint kezelt 
erdőtestek tulajdonosai azonban a községi pót- 
adónak csak a felét fizetik. A nagybirtoknak a 
kisbirtokkal szemben ily kedvezményes elbá- 
násban való részeltetése kétségkívül az egyenlő 
teherviselés elvébe ütközik, annál is inkább, 

költségeihez egyáltalán semmivel sem tartoz- 
nak hozzájárulni a községben levő v. a község- 
hez csatolt földbirtokok tulajdonosai, kik e 
költségeknek hasznát nem veszik és e tekin- 
tetben magukról gondoskodnak. Ennek a kivált- 
ságnak eltörlése v. legalább is jelentékeny 
korlátozása a helyhatósági adók reformjának 
egyik legsürgősebb feladata volna. 

A pótadóból fedezendő községi kiadások 
második csoportjába tartoznak a földbirtok 
érdekében teljesítendő költségek, melyek 
csak az érdekeltek földadója arányában vettet- 
nek ki. 

A harmadik csoportba azok a kiadások tar- 
toznak, melyek az előző két csoport egyikébe 
sem sorozhatok s ezek között különösen a bei- 
rendőri és a közbiztonsági költségek. Ezek fede- 
zésére a községi pótadó alapjául a lajstromos 
kivetésen nyugvó állami egyenes adók szol- 
gálnak, kivéve a földadót, a bányaadót és a 
pusztai haszonbérlők kereseti adóját. 

E hármas kategória szerint vizsgálva Magyar- 
ország községi pótadóit, a következő eredmé- 
nyeket találjuk : 

A község minden tagját egyenlően érdeklő 
közigazgatási költségek fedezésére szükséges 
pótadó kivetési százaléka országos átlagban : 
38*3. A kivetési kulcs községek szerint 1 — 22CH>/o 
közt hullámzik; 50o/o-nál magasabb kivetés 
az érdekelt községeknek egyötöd részénél for- 

dul eló. Ez a községi pótadó 165 községben 
múlja felül az állami adó összegét. A községi 
adónak ezakategóriájaaközségeknek92-4o/o-á- 
nál fordul elő. A kivetett összeg 16 millió forint. 
Ehhez járul még a praedialis birtokok, puszták, 
havasok és erdötestek pótadója, mely mind- 
össze csak 414 ezer forint, és megváltási átalá- 
nya, mely 58 ezer forintra rúg. A praedialis 
birtokokat az önkormányzati terhek felosztá- 
sánál a községeknek 16-2o/o-a különbözteti meg. 

A földbirtok érdekében tett költségek fede- 
zésére kivetett pótadó összege : 989 ezer forint ; 
kivetési százaléka országos átlagban ; 10. A 
pót adónak ezt a faját községeink 26*lo/o-a al- 
kalmazza. A kivetési kulcs 0— 572o/o között 
mozog, habár öO^/o-nál magasabb kivetés az 
érdekelt községeknek csak 4'3o/o-ánál fordul 
elő. A pótádó 33 községben nagyobb az állami 
földadónál. 

A harmadik kategóriába tartozó, különösen 
a belrendöri és a közbiztonsági költségek fede- 
zésére kivetett községi pótadó összege 1*2 
millió forint ; kivetési százaléka országos át- 
lagban 13-2. A kivetési kulcs 1— I8O0/0 között 
mozog, jóllehet 50o/o-nál magasabb kulcs az 
érdekelt községeknek csak l'lo/o-ánál fordul 
elö. Ez a pótadó 7 községben múlja felül az 
állami egyenes adók összegét s községeink 
26-90/o-ánál fordul élő. 

A községi adók három kategóriája között, az 
előadottakból kitetszöleg, a község minden 

tagját egyenlően érdeklő, általános közigazga- 
tási költségek a legjelentősebbek. 

Az 1883: X. t. ez. a napszámosokat a kereseti 
adó fizetése alól fölmentette. Fölmentette pedig 
a törvény megokolása szerint nem ugyan szo- 
ciálpolitikai, hanem csupán czólszerüségi okok- 
ból, az adóbehajtás nehézségei miatt, valójá- 
ban azonban, habár talán öntudatlanul is, a 
demokratikus korszellem követelményeként. 
A községi törvény azonban megengedi, hogy oly 
községben, melyben a napszámosok kereseti 
adómentessége a községi adóalap nagyobb 
csorbulását idézné elő, a napszámokra is köz- 
ségi adót vethessenek. Ezzel a felhatalmazás- 
sal meglepően sok: 1898-ban 1687, majd egy 
évvel később 1643 község élt és 914 ezer, 
illetve 891 ezer forint községi adót vetett ki a 
napszámosokra. Ez az egyedüli pont a szám- 
tengerben, ahol a községi adó visszafejlődé- 
sével találkozunk. De ez sem véletlen tüne- 
mény, hanem a korszellem megnyilatkozása. 
A gyöngébbek védelmének demokratikus irány- 
zata, mely áthatja az emberiség lelkét. A ve- 
zető szellemek lelkiismerete csodálatos átala- 
kuláson megy keresztül. A közterheknek az az 
elosztása, amely tegnap még igazságosnak 
látszott, ma már kiáltó igazságtalanság. A de- 
mokratikus szellem hódító útjában igy való- 
sítja meg államról államra és lépésről lépésre : 
a létminimum adómentességét és a fokozatos 
adót. Mert hiszen a napszámosok adómentes- 

sége sem más, mint az elsőrendű életszükség- 
letek fedezésére nélkülözhetetlen jövedelmi 
minimum kímélése. 

Vizsgálva azt, hogy miként folynak be a 
községi pótadók, azt látjuk, hogy a községi 
pótadókból (az 1899. évben) 7-7 millió forint volt 
hátralékban, a hátralék tehát a kivetett köz- 
ségi pótadónak 33*6o/o-a, ami igen sok s egy- 
magában feltárja a mai rendszer tarthatatlan- 
ságát. Az adótörténet ugyanis azt bizonyítja, 
hogy az aránytalan és igazságtalan adók egyút- 
tal behajthatatlanok is. 

Mig tehát a községi pótadónak 33-6o/o-a 
marad hátralékban, addig az állami egyenes 
adóknak csak 20"7o/o-a (1. Egyenes adóatatisztika, 
VI. köt. 300. oldal), holott állami egyenes adóink 
nagy százaié kának behajthatatlanságával Euró- 
pában szomorú vezérszerepet töltünk be. 

Hogy a kétféle hátralék százalékai egymást 
nem fedik, jóllehet ugy az állami, mint a köz- 
ségi adót rendszerint együttesen szedik és hajt- 
ják be, annak oka abban áll, hogy a községi 
adó jogilag nem tartozéka az állami adónak 
s annak sorsába szükségképen nem osztozik, i**) 
Az állami adónak egészben vagy részben való 
elengedése vagy behajtliatatlanság czímén való 
leirása, a községi adónak egészben v. hasonló 
részben való elengedését, ill. behajthatatlanság 
czímén való törlését maga után nem vonja. 

VII. Csak röviden utalni kívánok t^ra az 
áramlatra, mely az önkormányzat költségeinek 

folytonos szaporodása következtóbeu az állami 
tisztviselőknek tvben biztosított községi pót- 
adómentességét megszüntetni kivánja. Több- 
ször felmerült már, legújabban pedig Győrből 
indult ki ez a mozgalom s azóta mind szélesebb 
körben gyűrűzik tova. 

Azok, akik a jelenleg fennálló tvnyes rendel- 
kezéseket tvhozási módon akként kívánják mó- 
dosítani, hogy az állami tisztviselők a kincstár- 
tól húzott illetményeik után községi adókkal 
legyenek megróhatok, ugy érvelnek, hogy ha 
igazságos a köztisztvisefőknek az állami adók- 
kal való megterheltetése, épp oly igazságos 
azoknak a községi adóztatás jogkörébe való 
bevonása is. 

Tagadhatatlan, hogy nyomatékkal bir az az 
elvi álláspont, mely szerint a község minden 
lakosa, tehát az ott' lakó állami tisztviselő is, 
nemkülönben a községben bármily haszonhajtó 
foglalkozást üző idegen, köteles a helyi önkor- 
mányzat terheihez hozzájárulni. Mégis az ál- 
állami tisztviselőknek illetményeik után köz- 
ségi adókkal való megterheltetését, ■— habár 
az némely tekintetből jogosnak is mutatkozik, 
— egész általánosságban és minden esetben, 
különösen a mi viszonyaink közt, sem elvi, sem 
gyakorlati szempontokból nem helyeselhetném. 

Az állami tisztviselőtől ugyanis jogosan és 
méltányosan nem követelhető az, hogy minden, 
még oly tisztán helyi érdekeket szolgáló ki- 
adások fedezéséhez is hozzájáruljon, melyek 

jelentékeny része csupán a községi lakosok 
egyes osztályainak előnyére válik. Erre a fel- 
fogásra vezethető vissza az a csaknem teljes 
egyértelműség, mely — Poroszországtól elte- 
kintve — az egyes európai államok tvhozásá- 
ban az állami tisztviselőknek községi adómen- 
tessége mellett megnyilatkozik, kivonván ezek 
illetményeit a localis és partialis érdekeket 
szolgáló községi adóztatás jogköréből. De mihe- 
lyest az állami tisztviselő vmely községben 
realbirtokot szerez, avagy más jövedelmi for- 
rásokra tesz szert, már az illető község lako- 
sainak érdekosztályosává s ez alapon községi 
adófizető alanyává is lesz. 

Továbbá az állami tisztviselők körében a 
közigazgatás érdekében előforduló gyakori át- 
helyezések, mig egyfelől igazságtalanná tennék 
ezekkel szemben oly községi beruházásokhoz 
való hozzájárulásnak követelését, melynek elő- 
nyei csak később állanak elő, addig másfelől 
az illetményeknek lényeges és mivel sem in- 
dokolható egyenlőtlenségére vezetnének, tekin- 
tettel arra, hogy a községi pótadó kulcsa 
0— 5720/0 közt variál. 

A megadóztatás esetén még bonyolultabbá 
tenné a helyzetet a közös tisztviselők sorsa, 
figyelemmel arra, hogy az állami tisztviselők 
a birodalmi tanácsban képviselt királyságok 
és országokban sem fizetnek községi adót. 

Ne az állami tisztviselők megadóztatásával 
igyekezzenek a magyar vátosok háztartásaik 

17 

veszélyeztetett egyensúlyát fentartani, hanem 
egyrészt a köznek szolgáló jövedelmező válla- 
latok megszerzésével és az érdekeltségen 
nyugvó különös megadóztatásnak intensivebb 
alkalmazásával. Miként Teleszky János dr. 
megjegyzi: «a község jóval kisebb kötelék lé- 
vén, mint a/j állam, az érdekeltség sokkalta 
szembeötlóbb, s igy az érdekeltség szerint való 
megadóztatás is inkább keresztül vihető. i^) 

A betterment nálunk egészen kihasználatlan, 
holott értékemelkedés czímén önálló községi 
adóval meg volnának róhatók azok, akiknek 
ingatlan vagyona hatósági intézkedés, város- 
rész-rendezés, utczanyitás, hídépítés stb. kö- 
vetkeztében értékében jelentékenyen növek- 
szik. E megadóztatás révén a községi kiadások 
egy része áthárulna azokra, kik az illető ható- 
sági intézkedésből közvetlen előnyt húznak. 

VIII. Értekezésemnek végére értem. Csak egy 
futó pillantást vessünk még a befutott útra : Me- 
czenzéftől Kralóvánig, s elénk tárul a helyi adóz- 
tatás a maga rendszertelenségében. Már pedig 
a pótlékok rendszertelensége a legjobb állami 
adórendszer hatását is képes tönkre tenni. 
Annál inkább fokozódik az aránytalan, meg- 
adóztatás veszélye nálunk, ahol az állami adók 
is igazságtalan teherelosztást létesítenek. Ha 
az ilyen aránytalan alapokra százalékokat ve- 
tünk ki, az igazságtalanságot a százalékok ará- 
nyában öregbítjük. A hibás állami adórendszer 
bajai, súlyosbítva a mindig társuló pótlékokkal, 

egyenesen válságosakká lehetnek az adózókra 
nézve. Es ez a válságos helyzet napról-napra 
érezhetőbbé fog válni, mert miként Ráfh Zoltán 
kqrán elhalt ng-gy tudósunk oly alaposan ki- 
mutatja: «a közel jövő az állami és önkormány- 
zati kiadásokat erősen növelni fogj a, » 20) 

A helyi adóztatás reformja az állami egyenes 
adóztatás reformjától elválaszthatatlan; mind- 
egyik a másiknak előfeltétele, de egyszersmind 
következménye is. Ez paradoxonnak látszik 
ugyan, de azért valóság. Amig ugyanis nem 
reformáltuk az állami adókat és a községek- 
nek átengedendő állami adók helyét az állami 
adórendszerben nem pótoltuk, addig nem nyúl- 
hatunk korlátozólag, határt szabva a köz- 
ségi adóztatás jogkörébe. Viszont képtelenek 
vagyunk modern állami adórendszert létesíteni 
addig, mig az állami adóra a bogáncsszerü 
községi pótadó korlátozatlan százalékkal ta- 
padhat. Modern állam; adórendszer ugyanis — 
a pénzügytan tudományának mai állása szerint 
— személyes jövedelmi adó nélkül nem kép- 
zelhető. A jövedelmi adó azonban csak akkor 
töltheti be hivatását, ha kis adókulescsal dol- 
gozik. Már pedig hiába állapít meg a tvhozás 
a jövedelmi adónál alacsony adókulcsot, azzal 
a jószándéku czélzattal,hogy az adózókat való- 
ságos jövedelmeik hú bevallásától vissza ne 
rettentse, ha a községi pótadó a maga durva 
százalékaival a háttérben áll és a jövedelem- 
adó modern épületét aláássa. 

17* 

Jól tudom, hogy a községek anyagi erejének 
különbözősége a községi adókulcsok egyenlő- 
sítését egyszer s mindenkorra kizárja. A köz- 
ségek között is lesznek mindig szegények és 
gazdagok. De ha már a pótlékrendszert, mint 
szükséges rosszat fenn kell tartanunk, szabjunk 
annak határokat. Nem is hivatkozva Porosz- 
országra, az alkotmányos állami omnipotentia 
hazájára, Angliában is, ahol pedig a községek 
saját belső ügyeiket a legnagyobb önállósággal 
és függetlenséggel látják el, a községi meg- 
terheltetés magassága korlátozva van. Ez nem 
késhet nálunk sem sokáig. 

Az állami és önkormányzati adók reformja 
egymástól elválaszthatatlan és még addig meg- 
oldandó feladat, mig a Kralovánok lakossága 
egytől-egyig nem vándorol át az új hazába. 
Mert az 572o/o-os pótadó a Cunard Line-nek 
tényleg a legjobb ügynöke. 

Ezekben óhajtottam a magyarországi önkor- 
mányzat adóterheit bemutatni. 



1) Községi háztartás. Közgazd. Lex. II. köt. 575. 1. 

3) Földes: Az államháztartástan. 871. lap. 

3) Angliában (1893-ban) 33*2 millió font sterling, 
Francziaországban (1898-ban) 195 millió frank, 
Olaszországban (1897-ben) 133 millió lira, Ausztriá- 
ban (1892-ben) 29*25 millió forint. 

*) A községek háztartása és pőtadőjuk. Kiadta az 
orsz. statisztikai hivatal. 1883. 

^) Lechner : Közigazgatási jogi jegyzetek. I. köt. 



Digitized 



by Google 



261 

314. lap. Idézve Kmefy Közigazgatási jágának 213. 
lapján. 

«) Az adóalanyok számáról statisztikai adatunk 
nincs. Amennyire hozadéki adóink mellett ez lehet- 
séges volt, hozzávetőlegesen a szoroean vett anya- 
országra 31 millió adóalanyt (családfőt, családtagok 
nélkül) számítottam ki. 

') 1881-ben ez volt a sorrend : Debreczen és Ma- 
rosvásárhely 0, Kecskemét 10% . Pancsova 13, Sza- 
badka 15, Baja 20, Kassa 21, Pozsony 22, Újvidék 24, 
Selmecz- és Bélabánya 24, Budapest 25, Zombor és 
Pécs 28, Kolozsvár 30, Nagyvárad 3186, 'Sopron 
32, Temesvár 35, Arad 36, Székesfehérvár 36*4 Sze- 
ded, Komárom és Győr 50, Hódmezővásárhely 50*5, 
Szatmárnémeti 55, végül Versecz 65o/o. (Hiv. stat. 
közlemények : A községek háztartása és pótadójuk, 
VIII. lap). 

A Wekerle által az adóreformról szóló emlékirat- 
ban közzétett kimutatás szerint 1893-bán igy sora- 
koztak th. városaink egymás után: Debreczen 0, 
Marosvásárhely T^/o, Fiume 10, Kecskemét 15, Sza- 
badka 20, Pozsony 22, Selmeczbánya 23, Budapest 
25, Kassa 30, Baja 33, Pécs és Temesvár 35, Nagy- 
várad 37, Pancsova és Zombor 40, Székesfehérvár, 
Újvidék és Versecz 45, Kolozsvár 46, Szeged 50, 
Arad 51, Győr 55, Sopron 59, Komárom 60, Hód- 
mezővásárhely 61, végül Szatmárnémeti 82<>/o. 

«) Megerősíti ezt az álláspontot az a körülmény, 
hogy 1881-ben a községi pótadó átlaga 19-8Vo volt ; 
az emelkedés tehát 18 év alatt 10-6Vo» aini 0*58o/o-os 
évi természetes növekedésnek felel meg. 

ö) Wekerle 1893. évi emlékirata az egyenes adó- 
reformok tárgyában ; 1—6. sz. mellékletek. 

10) 1838-tól 1885-ig; ugyanez idő alatt a megyei 

pótadók 1910/o-kal növekedtek .* Eheberg : Gemeinde- 
flnanzen (Handwörterbuch der Staatswissenschaf- 
ten, IV. k. 125. l). 

") Az 1881. évben még egész Árva vármegye 
területén nem ismertek magasabb pótadót d0^lQ-ná\> 
L. A községek háztartám és pótadójuk. Kiadta az 
orsz. statistikai hivatal 1883-ban. 

12) Az idézett munka 198. lapja, 

13) Idözett munkájának 7. lapján. 
1*) Részletes adatok : 

A községi pótadó az állami adónak a követ- 
kező százalékaiban volt kivetve : 



3,516 községben 


i47o-ig; 


6,983 « .. . 


i5-307o; 


8.953 « 


- 31- 507o ; 


11,818 « 


5i-ioo7o; 


4,905 « ... .. 


... 1007o-on felül, 



{Földes: Az államháztartástan. 378. lap). 

1^) Poroszországnak 205 oly városában, ahol a 
lakosság száma a 10,000-et felülhaladja, a községi 
pótadó volt : a föld- és épületadó után 677oj ^z osz- 
tály- és jövedelmi adó után 164% (a különös jöve- 
delmi adópótlékok hozzászámításával 1907o)i az 
iparadó után 87o. A többi városokban a jövedelmi 
adónál átlag 1807o, a föld- és épületadónál 74;7o, az 
iparadónál 27*57o. Elönyözebb volt a helyzet a köz- 
ségeknél, ahol a pótadó a jövedelmi adónál átlagban 
1237o. a földadónál 867o, az ópületadónál 817o, az 
ip^radónál pedig Atilla volt (Die Preussischen Steuer- 
gesetzentwürfe von 1892. Denkschrift, 46. lap.). 

^6) A múlt század kilenczvenes éveinek adatai. 

i'j Bheberg 1884. évi adatok alapján a követ- 
kező táblázatban mutatja ki az osztrák pótadó ma- 
gasságát: 

A községek száma 





Földadó 


Há«b4r»dó 


HácoHtály 
«dó 


"*:dr 


JÖTedelml 
•dó 


0-5 


1736 


1587 


1725 


1704 


1647 


5-10 


4548 


4132 


4538 


4919 


4294 


10-15 


3410 


2815 


3371 


3235 


3019 


15 20 


4148 


3655 


4107 


4025 


3818 


20-30 


3843 


3330 


3787 


3688 


3484 


80—40 


2700 


9281 


2645 


2543 


2472 


40—50 


2091 


1772 


2062 


1948 


1861 


50-60 


940 


831 


923 


888 


866 


60-70 


521 


427 


486 


462 


450* 


70-80 


444 


395 


424 


428 


411 


80-90 


233 


209 


220 


316 


210 


90—100 


304 


' 290 


301 


285 


254 


100-150 


501- 


416 


430 


440 


422 


150—200 


173 


142 


154 


162 


153 


200—300 


127 


. -67 


81 


101 


93 


300—400 


69 


39 


45 


58 


56 


400—500 


42 


15 


17 


37 


37 


500-600 


22 


8 


10 


20 


18 


600-700 


10 


3 


5 


7 


6 


700—800 


4 


2 


2 


2 


2 


800-900 


2 


1 


1 


1 


1 


900-1000_ 


2 


1 


2 


2 


1 


Összesen 


25870 


22418 


25330 


24671 


23555 



18) Ruffy Pál; Községi háztart ás. Köz^^^z^. Lex. II. 
571. old. 

»») Állami pénzügyigazgatás, 19. lap. 

2") Ráth : Értizemhik egyenesadó-reformjairóh 
17. 1. 

